
Prefaţă 

DESTINUL,  KARMA  şi  SPIRITUL 


DESTINUL,  KARMA  şi  SPIRITUL  formează  „triunghiul  de  aur”  prin 
care  poate  fi  cercetată  esenţa  fiinţei  umane. 

SPIRITUL  este  scânteia  de  energie  divină  care  menţine  în  viaţă  fiinţa  umană, 
în  clipa  naşterii  fiecărui  prunc,  SPIRITUL  care  i-a  fost  ataşat  -  prin  Voinţa  Divinităţii 
Supreme  -  îi  oferă  micuţului  o  zestre  spirituală  formată  din  KARMĂ  şi  DESTIN. 

DESTINUL  este  un  scenariu  energetic  conceput  de  către  SPIRIT,  oferit  celui 
venit  în  această  lume  ca  suport  al  vieţii  sale.  Fiind  format  din  substanţă  energetică, 
destinul  este  inclus  în  aura  umană  şi  vibrează  odată  cu  ea.  Din  acest  motiv,  el  poate 
suferi  diverse  transformări.  în  mod  evident,  DESTINUL  nu  este  „scris  pe  fruntea 
omului”,  nici  „bătut  în  cuie”,  aşa  cum  se  spune  în  limbaj  popular.  Singura  fiinţă 
capabilă  să  schimbe  un  DESTIN  este  doar  SPIRITUL  care  l-a  creat. 

Omul  nu  îşi  poate  schimba  DESTINUL,  dar  îşi  poate  trăi  viaţa  conform 
idealurilor  sale,  după  cum  consideră  că  ar  fi  mai  bine  pentru  el.  Dacă  nu  va  reuşi 
întotdeauna  această  performanţă,  cauzele  neîmplinirilor  pot  fi  căutate  în  DESTIN,  în 
mediul  social  căruia  îi  aparţine  sau  chiar  în  neputinţele  sale  psiho-fizice.  Fiecare 
fiinţă  umană  are  datoria  spirituală  de  a  lupta  pentru  drepturile  sale, 
pentru  fericirea  sa  şi  a  semenilor  săi. 

DESTINUL  uman  conţine  direcţii  principale  (elemente  de  bază)  şi  direcţii 
secundare.  Direcţiile  principale  au  un  caracter  constant.  Direcţiile  secundare 
formează  o  reţea  energetică  infinit  de  mare,  prin  intermediul  căreia  DESTINUL  îşi 
ajută  subiectul  uman  să  trăiască  şi  altfel  faţă  de  cum  îi  este  prevăzut  în  direcţiile 
principale. 

Deşi  omul  nu  îşi  poate  schimba  DESTINUL,  el  poate  contribui,  în  mod  indirect, 
prin  intermediul  SPIRITULUI  său,  la  modificarea  configuraţiei  iniţiale  a  direcţiilor 
DESTINULUI. 

KARMA  spirituală  se  descoperă  numai  prin  cercetarea  vieţilor 
anterioare  ale  SPIRITULUI,  adică  a  unor  fiinţe  umane  în  care  a  fost  întrupat 
SPIRITUL  respectiv,  în  diferite  epoci  ale  vieţii  pământene.  Eu  numesc  diversele 
ipostaze  umane  ale  SPIRITULUI,  cuprinse  în  aşa  numitul  „lanţ  al  reîncarnărilor”, 
drept  „antecesori  spirituali”.  Aceştia  nu  reprezintă  „clonele”  omului  de  astăzi,  ci 
strămoşii  săi  spirituali.  Putem  fi  siguri  că  niciun  om  nu  a  trăit  în  două  sau  mai 
multe  perioade  istorice. 

medium  clarvăzător  NINA  PETRE 
27  martie  2018 

(extras  din  Pagina  de  prezentare  personală  din  www.spiritus.ro) 


MĂRTURII  IN  URMA  REVELĂRII 
UNOR  VIEŢI  ANTERIOARE 


Vă  prezentăm  poveştile  vieţilor  anterioare  ale  spiritului  câtorva 
români,  împreună  cu  mărturiile  lor  legate  de  aceste  episoade  spirituale. 
Ele  au  fost  primele  publicate  online  de  către  noi,  în  perioada  2010- 
2011,  sub  titlul , Mărturii  în  urma  revelării  unor  vieţi  anterioare”.  Acest 
volum  conţine  şi  alte  relatări,  nepublicate  în  website,  despre  antecesorii 
spirituali  şi  unele  comentarii  ale  destinatarilor. 

Odată  cu  anul  2012  am  început  publicarea  online  a  altei  serii  de  vieţi 
anterioare,  cuprinse  deja  în  volumele  1,  2,  3  şi  4.  Dacă  unele  prenume  sau 
pseudonime  se  regăsesc  în  volumele  precedente  din  „Vieţile  anterioare 
ale  spiritului”,  este  o  simplă  coincidenţă  şi  nu  se  referă  la  aceeaşi 
persoană. 

LAVINIA,  secretară 


EPISOADE  SPIRITUALE  COMENTATE 
O  Rodrigo  Versantelli  (1892-1937) 

®  Luisa  Frate  Ui  ni  (1813-1887) 

®  Isaura  Montes  (1753-1802)  [nepublicat  în  website] 
O  Stakis  Irenis  (1687-1750)  [nepublicat  în  website] 


Episodul  1  -  RODRIGO 

RODRIGO  VERSANTELLI  (1892-1937)  a  trăit  în  oraşul  Verona, 
Italia.  De  meserie  a  fost  cofetar  şi  patiser.  Datorită  priceperii  sale 
deosebite,  a  ajuns  un  mare  comerciant,  acumulând  o  avere  considerabilă 
prin  vânzarea  produselor  din  cofetăria  sa.  RODRIGO  a  fost  din  fire  un 
om  cumsecade,  generos,  iubitor  faţă  de  membrii  familiei  sale  şi  foarte 
cinstit  la  bani  cu  toată  lumea. 

O  mare  hibă  a  avut:  i-au  plăcut  prea  mult  femeile.  Cu  toate  că  s-a 
ocupat  cu  multă  grijă  şi  afecţiune  de  soţia  şi  cei  patru  fii  ai  săi,  totuşi  el 
nu  a  pregetat  să  meargă  săptămânal  la  bordelul  din  oraş.  Mai  mult  chiar, 
a  avut  şi  câteva  amante.  Şi-a  trăit  viaţa  de  adult  ca  de  frica  morţii.  A 
presimţit  el  ceva  dubios  pentru  viitor,  dar  nu  i-a  fost  clar  ce  anume  i  se  va 
întâmpla  în  mod  fatal.  Avea  doar  45  de  ani  când  a  primit  un  glonte  în  cap 
de  la  soţul  gelos  al  uneia  dintre  iubitele  sale. 

14  mai  2008 


COMENTARIUL  LAVINIEI: 

„în  ce  priveşte  viaţa  mea  anterioară,  am  fost  surprinsă,  dar  nu  total: 
Rodrigo  Versantelli,  cofetar  şi  patiser  din  Verona.  Cu  siguranţă  că  trebuie 
să  ajung  acolo  în  această  viaţă.  Nu  sunt  un  geniu  în  bucătărie,  deşi 
bunicul  meu  a  fost  de  profesie  bucătar,  dar  îmi  place  mai  mult  să  fac 
prăjituri  decât  mâncare.  Chiar  mă  gândeam  că  mi-ar  plăcea  să  trăiesc  din 
aşa  ceva.  Nu  mă  omor  să  mănânc  dulciuri,  nici  chiar  cele  făcute  de  mine, 

dar  îmi  place  să  le  fac  pentru  alţii.  Soţul  meu,  în  schimb,  mănâncă  foarte 
multe  dulciuri  şi  de  aceea  prefer  să  îi  fac  eu  în  casă  decât  să  cumpărăm. 
Eu  prefer  fructele  şi  sper  că  asta  mă  va  ajuta  să  fiu  sănătoasă. 

Cât  priveşte  pedeapsa  de  a  suferi  din  pricina  nestatorniciei  în  viaţa 
de  cuplu,  o  duc  mai  departe  dacă  asta  înseamnă  să  plătesc  relaţiile 
extraconjugale  ale  lui  Rodrigo.  Nu  concep  să  trăiesc  duplicitar  şi,  cu 
siguranţă,  nu  pot  fi  ipocrită.  Nu  am  să  repet  greşeala  făcută  de  Rodrigo 
înşelându-mi  familia  şi  pe  cei  dragi.  Plus  că  exemplul  meu  pentru  copilul 
meu  trebuie  să  fie  unul  real. 

Cred  că  un  revers  al  medaliei  este  faptul  că,  pentru  mine,  spre 
deosebire  de  Rodrigo,  plăcerile  carnale  nu  sunt  deloc  printre  lucrurile 
importante  din  viaţa  mea.  E  o  funcţie  biologică,  o  metodă  de  a  împărtăşi 
pasiunea  şi  de  a-ţi  apropia  partenerul,  dar  fără  excese.  Pun  mai  mult  preţ 
pe  sentimente,  suport  şi  reciprocitate. 

Am  fost  îndrăgostită  la  18  ani  de  un  bărbat  însurat  şi  cu  un  copil, 
fără  implicaţii  sexuale.  Doar  îndrăgostită,  şi  eram  copleşită  de 
sentimentele  mele.  Am  rupt  relaţia,  fiindcă  mi-am  dat  seama  că  nu  există 
viitor,  şi  mulţumesc  lui  Dumnezeu  că  am  făcut-o. 

Cred  că  de  la  Rodrigo  mi  se  trage  uşurinţa  cu  care  mă  pot  îndrăgosti. 
Deşi  soţul  a  fost  primul  bărbat  din  viaţa  mea,  am  avut  câţiva  prieteni 
înaintea  lui  de  care  m-am  îndrăgostit  (sau  aşa  credeam  eu)  foarte  uşor, 
dar  pe  care  tot  eu  i-am  lăsat  din  diverse  motive.  în  principiu,  pentru  că 
nu  simţeam  că  sentimentele  lor  sunt  complete  sau  îmi  dădeam  seama  că 
nu  e  persoana  pe  care  o  caut. 

Cât  priveşte  felul  în  care  a  murit  Rodrigo,  e,  într-adevăr,  groaznic. 
Armele  îmi  repugnă.  Orice  fel  de  arme,  dar  armele  de  foc  în  special.  Tot 
timpul  îi  spun  soţului  să  nu  se  mai  certe  în  trafic  cu  diverse  persoane,  că 
îmi  e  groază  că  vreodată  îi  pune  cineva  o  armă  la  tâmplă. 

Sper  însă  că  familia  lui  Rodrigo  l-a  iertat  şi  sper  că  i-a  lăsat  un 
suport  material,  astfel  încât  să  nu  se  chinuie  să  existe.  Eu  am  o  fixaţie,  în 
sensul  că  mă  preocupă  să  îi  strâng  copilului  bani  pentru  facultate, 
călătorii  sau  ce  o  vrea  să  facă  când  creşte.  Simt  nevoia  să  îl  asigur. 

Am  o  slăbiciune  pentru  limba  italiană.  Chiar  şi  o  uşurinţă  în  a 
înţelege  şi  vorbi.  Acum  câţiva  ani  vorbeam  destul  de  bine,  deşi,  cu 
siguranţă,  nu  perfect  gramatical  şi  am  învăţat  ce  ştiam  doar  urmărind 
emisiuni  şi  filme  la  televiziunile  lui  Berlusconi.  Nu  am  învăţat  la  şcoală 
sau  în  altă  parte,  pur  şi  simplu  mă  atrage.  Ce  ţi-e  şi  cu  viaţa  asta!” 

15  mai  2008 

Episodul  2  -  LUISA 


LUI  SA  FRATELLINI  (1813-1887),  născută  din  mamă  pariziancă  şi 
tată  sicilian,  a  locuit  până  la  vârsta  adolescenţei  în  Bordeaux,  acolo  unde 
părinţii  săi  s-au  mutat  după  căsătorie.  A  fost  o  fiinţă  delicată,  meditativă, 
frumoasă  ca  un  înger.  Talentul  său  la  pictură  a  determinat-o  să  urmeze 
cursurile  Academiei  de  Arte  Frumoase  din  Bordeaux,  unde  a  învăţat, 
printre  altele,  şi  anatomia  trupului  omenesc. 

Absolventă  cu  diplomă  de  onoare,  tânăra  Luisa  şi-a  părăsit  părinţii  şi 
oraşul  copilăriei  pentru  a  pleca  în  nordul  Africii,  fiind  puternic  atrasă  de 
misterul  piramidelor  egiptene.  Stabilită  la  Cairo,  prin  căsătoria  cu 
Ahmed,  un  medic  egiptean,  Luisa  s-a  orientat  cu  precădere  spre 
anatomia  mumiilor  din  piramide.  Ştiinţa  medicală  a  soţului  său  şi 
talentul  ei  la  desen  au  ajutat-o  să  poată  reconstitui  zonele  bolnave  ale 
trupurilor  celor  îngropaţi  în  piramide.  Descoperirile  celor  doi  soţi  i-au 
ajutat  mult  pe  arheologii  şi  antropologii  din  acea  vreme.  în  plus,  prin 
contribuţia  lor  comună,  au  fost  identificate  la  mumiile  disponibile  pentru 
cercetare  majoritatea  afecţiunilor  grave  prezente  la  egiptenii  aflaţi  în 
viaţă.  Luisa  a  fost,  în  felul  ei,  un  mic  fenomen.  Avea  o  imaginaţie  foarte 
bogată,  un  dar  al  intuiţiei  neobişnuit,  o  viziune  „spaţială”  deosebit  de 
utilă  în  cercetările  ei. 

împreună  cu  Ahmed  a  avut  patru  copii.  Toţi  au  devenit  medici,  ca  şi 
tatăl  lor.  Luisa  s-a  stins  din  viaţa  înaintea  lui  Ahmed,  din  cauza  crizelor 
de  malarie  care  o  chinuiau  de  mulţi  ani. 

13  iunie  2008 


COMENTARIUL  LAVINIEI: 

„Am  primit  cu  bucurie  vestea  că  am  fost  femeie.  Cu  atât  mai  mult  cu 
cât  a  fost  foarte  curajoasă  şi  emancipată  pentru  acele  vremuri.  Mă  bucur 
că,  de-a  lungul  existenţei  sufletului  meu,  am  reuşit  să  ajut  omenirea  prin 
cunoştinţele,  ambiţia  şi  activităţile  susţinute.  Recunosc  că  în  viaţa  actuală 
am  avut  o  perioadă  când  nu  vedeam  rostul  vieţii  dacă  nu  poţi  să  realizezi 
ceva  deosebit.  Vedeam  alţi  copii,  adevărate  genii,  matematicieni,  poeţi, 
inventatori,  care  erau  intr-adevăr  deosebiţi  şi  sufeream.  Nu  înţelegeam 
de  ce  eu  sunt  atât  de...  obişnuită.  Bineînţeles  că,  în  timp,  am  descoperit 
că  nu  toţi  suntem  excepţionali,  am  început  să  îmi  recunosc  limitele, 
defectele,  comoditatea.  Şi  am  încercat  să  îmi  concentrez  atenţia  pe 
lucruri  realizabile  la  nivelul  meu  de  cunoştinţe  şi  posibilităţi. 

Mă  vreau  criticul  meu  cel  mai  dur.  Mai  sincer  decât  mine  nu  poate  fi 
altul.  Complexele  sunt  poveri  greu  de  dus,  dar  şi  învingerea  lor  e  o  mare 
reuşită.  Sunt  o  persoană  obişnuită,  peste  mediocru,  cred  eu,  şi  deşi  îmi 
doresc  să  ştiu  cât  mai  mult  şi  să  evoluez  intelectual  şi  spiritual,  uneori  nu 
mă  mobilizez  suficient  şi  dau  dovadă  de  comoditate. 

Mă  bucur  că  şi  în  această  viaţă  am  copil  şi  familie,  că  le  stau  alături 
şi  că  sunt  credincioasă.  Nu  înţeleg  pe  ce  se  ceartă  toată  lumea  asta  (mă 
refer  la  religie),  că  doar  musulman,  creştin,  yoghin  etc,  tot  un  Dumnezeu 
există  şi  e  acelaşi  pentru  toţi.  Dar  asta  e  de  când  lumea  şi  nici  acum,  când 
ne  considerăm  civilizaţi,  avansaţi,  moderni  şi  emancipaţi,  nu  s-a 
schimbat  nimic.  Oamenii  parcă  au  un  văl  pe  ochi.  De  fapt,  sunt  milioane 
de  oameni  ca  noi,  care  au  copii  ca  ai  noştri  şi  care  mor  de  foame  şi  de  sete 
şi  pe  noi  nici  nu  ne  interesează.  Americanii  fac  războaie,  românii  fac 
politică  şi  aşa  mai  departe.  Chiar  pierdem  esenţa  vieţii  şi  asta  e  omenia, 
în  ziua  de  azi,  chiar  nu  e  de  colo  să  fii  om  cu  adevărat. 

îmi  doresc,  într-adevăr,  să  văd  cât  mai  mult  din  lume.  Nu  ştiu  de  ce, 
dar  dintotdeauna  mi-am  dorit  să  ajung  în  Japonia.  Egiptul  este  singura 
ţară  în  care  a  călătorit  tatăl  meu  (cu  serviciul),  dar  nu  a  rezistat  prea 
mult,  din  cauza  dorului  de  familie.  Când  s-a  întors,  a  adus  fotografii 
făcute  cu  indigeni,  copii  egipteni.  Obişnuia  să  îmi  spună  că  sunt  fraţii  mei 
de  acolo.  Şi  eu  plângeam  când  îi  vedeam  aşa  negri  şi  mă  supăram.  Poate 
chiar  erau  înrudiţi  cu  mine.  Ce  ţi-e  şi  cu  viaţa  asta  şi  ce  mică  e  lumea! 
Obişnuiesc  să  îi  spun  soţului  că,  la  pensie,  în  loc  să  înnebunim  copilul, 
băgându-ne  în  viaţa  lui  sau  făcându-i  obligaţii,  mai  bine  să  mergem  să  ne 
plimbăm,  să  vedem  şi  noi  lumea.  Asta  dacă  la  vremea  aia  o  să  existe 
pensii  decente.  Eu  încă  mai  sper. 

Nu  suport  ţânţarii,  într-adevăr.  Insectele,  în  general.  Dar  ţânţarii 
parcă  au  ceva  cu  mine.  Nu  scap  de  ei  deloc.  Mă  înţeapă  şi  în  talpă,  şi  în 
palmă.  O  să  fiu  şi  mai  atentă  de  acum  încolo.  Din  păcate,  nu  am  moştenit 
nici  talentul  la  pictură  si  nici  viziunea  spaţială.  Dar  firea  meditativă,  cu 
siguranţă  da.  Şi  dorinţa  de  a  cunoaşte,  de  a  descoperi,  de  a  înţelege. 

Limbile  străine  par  a  fi  în  ziua  de  azi  singura  posibilitate  de  a  ne 
apropia  unii  de  ceilalţi.  Ce  bine  e  când  îţi  auzi  limba  natală  într-un  loc 
străin  şi  ştii  că  cineva  te  poate  înţelege,  asculta,  ajuta!  Am  văzut  asta  la 
străinii  cu  care  lucrez.  Toţi  se  aşteaptă  să  ştii  engleza,  dar  atunci  când  le 
spui  ceva  în  limba  maternă,  se  simt  într-adevăr  apropiaţi.  în  România  se 
învaţă  totuşi  limbi  străine  mai  mult  ca  în  alte  ţări.  Şi  ăsta  e  un  lucru  bun. 
înseamnă  că  suntem  totuşi  deschişi  şi  sociabili. 

în  rest,  sper  că  de-a  lungul  vieţii  toate  aceste  informaţii  mă  vor  ajuta 
să  mă  descopăr,  să  îmi  dau  seama  care  este  lecţia  de  învăţat  şi  să  fac  cât 
pot  de  multe  să  îmi  ajut  spiritul  să  evolueze.  Sper  să  transmit  lucruri 
bune  mai  departe,  lucruri  pozitive.” 

13  iunie  2008 


Episodul  3  -  ISAURA 

Spaniola  ISAURA  MONTES  (1753-1802)  a  fost  fiica  unor  agricultori 
din  nordul  ţării,  oameni  de  condiţie  socială  medie,  nici  bogaţi,  dar  nici 
săraci.  ISAURA  s-a  manifestat  ca  un  copil  ascultător,  o  fetiţă  liniştită  şi 
cu  mult  bun-simţ.  A  crescut  fără  să  le  facă  părinţilor  săi  probleme 
deosebite,  iar  la  vârsta  de  18  ani  s-a  căsătorit  cu  învăţătorul  din  sat,  care 
era  şi  preotul  parohiei. 

Mult  mai  în  vârstă  decât  ea,  Mauro  nu  era  catolic,  ci  protestant.  Au 
avut  de  la  început  probleme  cu  religia  IS AUREI  (catolică),  dar  cu 
bunăvoinţă  le-au  depăşit.  Rămas  văduv,  cu  trei  copii  mici,  a  găsit  la 
ISAURA  un  suflet  de  aur,  plin  de  generozitate  şi  conştiinţă  în  relaţiile  de 
familie.  Au  avut  împreună  doi  copii,  care  au  crescut  ca  fraţi  buni  cu 
ceilalţi  trei  ai  lui  Mauro.  Viaţa  lor  de  familie  a  fost  liniştită,  plină  de 
satisfacţiile  oferite  de  creşterea  copiilor. 

Fericirea  care  părea  veşnică  a  fost  umbrită  de  moartea  prematură  a 
lui  Mauro,  în  urma  unui  atac  de  cord.  Rămasă  singură  cu  copiii,  la  numai 
35  de  ani,  ISAURA  a  fost  pentru  ei  în  continuare  şi  mamă,  şi  tată.  I-a 
educat  intr-un  mod  ireproşabil,  şi-a  administrat  cu  multă  grijă  mica 
avere  dobândită  în  timpul  vieţii  soţului  său,  şi-a  ţinut  copiii  prin  şcoli, 
aşa  cum  au  dorit  ei.  Cei  trei  băieţi  au  învăţat  meserii  bănoase  (comerţ, 
navigaţie,  medicină),  ajungând  la  situaţii  financiare  prospere.  Cele  două 
fete  s-au  măritat  la  vârsta  adolescenţei  cu  băieţi  bogaţi.  ISAURA  ar  fi 
trebuit  să  trăiască  liniştită,  iubită  şi  respectată  de  copiii  ei  cei  dragi  până 
la  adânci  bătrâneţi.  Din  păcate,  la  numai  49  de  ani,  o  criză  gravă  de  inimă 
a  răpus-o,  ca  şi  pe  soţul  ei. 

Lecţia  ce  se  desprinde  din  episodul  ISAURA  este  aceea  că  spiritul 
matern  pozitiv  trebuie  să  înlăture  toate  influenţele  negative  care  ar  putea 
umbri  liniştea  şi  viaţa  normală  a  copiilor.  Fericirea  copilului  tău  va  fi  şi  a 
ta,  întotdeauna. 

22  iulie  2008 

COMENTARIUL  LAVINIEI: 


„îmi  place  spaniola,  asemenea  limbii  italiene.  Şi  îmi  e  la  fel  de  uşor 
să  o  înţeleg,  chiar  dacă  de  multe  ori  le  amestec. 

încă  o  dată,  mă  bucur  să  mai  fi  fost  femeie  şi,  mai  ales,  mamă.  Mă 
bucur  pentru  Isaura  că  a  mers  pe  drumul  bun,  că  şi-a  respectat  casa  şi 
familia.  într-adevăr,  probabil  ne  asemănăm  din  acest  punct  de  vedere. 
Pare  că  a  fost  o  luptătoare,  o  fiinţă  hotărâtă,  cu  picioarele  pe  pământ.  Şi 
eu  mă  consider  luptătoare  şi  mă  bazez  pe  forţele  proprii  în  orice 
problemă. 

Observ  la  toate  celelalte  episoade  că  s-a  mers  pe  aceeaşi  linie  a 
familiei  şi  copii  destul  de  numeroşi  de  fiecare  dată.  De  când  mă  ştiu,  mi- 
am  dorit  să  am  mulţi  copii  şi,  totuşi,  în  această  viaţă  am  făcut  o  alegere 
pe  care  o  regret  şi  pe  care  aştept  să  o  plătesc.  După  ce  am  născut  fetiţa  la 
6  luni,  din  prostia  mea  am  rămas  din  nou  însărcinată,  dar...  am  ales  să  nu 
o  duc  la  bun  sfârşit.  Asta  este,  ce  pot  zice,  a  fost  un  gest  conştient.  Sper  să 
mă  ierte  şi  sufletul  copilului,  şi  Dumnezeu,  oricum  ştiu  că  totul  se 
plăteşte  şi  aşa  şi  trebuie.  Poate  o  să  aleagă  să  revină  dacă  va  mai  fi  să  am 
un  alt  copil. 

Am  observat  în  celelalte  episoade  că  toţi  copiii  au  fost  sănătoşi  şi 
realizaţi.  Sper  să  reuşesc  şi  eu  să  îmi  fac  datoria  de  părinte  aşa  cum 
trebuie.  Sper  să  reuşesc  să  am  o  influenţă  şi  atitudine  pozitive  în  special 
în  ce  priveşte  relaţiile  copilei  cu  persoanele  pe  care  eu  le  consider  mai 
puţin  potrivite  pentru  a  o  creşte  şi  influenţa. 

Am  citit  la  un  moment  dat  că  trebuie  să  laşi  copilul  să  cunoască  mai 
bine  şi  persoanele  pe  care  tu  nu  le  consideri  morale,  bune,  etc.,  pentru  că 
la  adolescenţă  şi  maturitate  să  poată  avea  termen  de  comparaţie  şi  să 
spună:  aşa  da,  aşa  nu..  Nu  ştiu  ce  să  zic.  E  foarte  greu  să  faci  lucrul  ăsta 
când  nu  ai  nicio  bază  şi  încredere  în  acele  persoane.  Sau  când  simţi  în 
sufletul  tău  că  e  ceva  în  neregulă  cu  persoana  în  cauză.  Dar  probabil  aici  e 
provocarea  şi  lecţia  vieţii.  Oricum,  am  învăţat  că  cel  mai  bine  este  să  îmi 
urmez  intuiţia.  întotdeauna  a  avut  dreptate. 

încerc  să  înţeleg  de  ce,  în  perioada  sa,  Rodrigo  a  fost  aşa  de  disperat 
să  trăiască  viaţa,  de  ce  nu  şi-a  păstrat  drumul  ales  ca  spirit.  Probabil 
pentru  că,  odată  cu  naşterea,  uităm  de  ce  venim  şi  ce  avem  de  făcut.  Şi  în 
lumea  asta  sunt  tentaţii  mari,  dar  cred  că,  după  un  punct,  trebuie  să  treci 
peste  ele  şi  să  te  maturizezi. 

încerc  să  ţin  şi  eu  drumul  bun  dar  îmi  e  foarte  greu  să  fiu  tolerantă 
cu  lumea  toată,  mai  ales  când  văd  că  nu  caută  niciun  pic  de  iluminare,  de 

învăţătură  sau  înţelegere.  Le  pasă  doar  de  lumea  asta,  de  viaţa  asta,  de 
mâncare  şi  băutură.  Mi  se  pare  groaznic  de  săracă  viaţa  lor.  Dar  până  la 
urmă,  cine  sunt  eu  să  judec? 

îmi  dau  silinţa  să  fiu  dreaptă,  inspirată,  bună,  deşi  nu  reuşesc 
mereu.  Şi  cât  priveşte  copilul,  nu  mă  pot  abţine  să  nu  o  feresc  de  ceea  ce 
cred  că  ar  putea  să  o  influenţeze  negativ.  E  peste  puterile  mele  să  fac 
compromisuri  şi,  din  fericire,  în  ultima  vreme  au  fost  multe  momente  de 
linişte. 

Mi-aş  dori  să  am  posibilitatea  să  adopt  copiii  amărâţi  din  orfelinate. 
Să  fac  un  sistem  care  să  funcţioneze  şi  pentru  ei.  Momentan,  nu  mă  simt 
în  stare.  Mi  se  pare  admirabil  ce  fac  unele  vedete  pentru  copiii  din  lumea 
săracă.  Orice  gest  să  îi  ajute,  orice  copil  salvat  contează.  Bravo  lor! 

Mă  bucur  că  am  cultivat  ca  spirit  cultul  familiei  şi  fidelităţii  faţă  de 
familie.  Mă  face  fericită  să  ştiu  că  sunt  pe  un  drum  bun.” 

28  iulie  2008 


Episodul  4  -  STAKIS 

Grecul  STAKIS  IRENIS  (1687-1750)  a  fost  de  meserie  pescar  şi 
armator.  STAKIS  a  avut  trei  corăbii,  la  bordul  cărora  a  străbătut  Marea 
Mediterană,  ajungând  până  în  Oceanul  Atlantic.  Viaţa  lui  a  fost  plină  de 
pericole,  aventuri,  peripeţii  de  tot  felul.  Născut  şi  crescut  în  familia  unui 
pescar  din  Pireu,  băiatul  a  cunoscut  din  fragedă  copilărie  viaţa  pe  mare, 
fiind  luat  adeseori  de  tatăl  său  la  pescuit.  Astfel,  STAKIS  a  crescut 
neînfricat,  încrezător  în  puterile  sale,  mereu  gata  să  se  ia  de  piept  cu 
stihiile  apelor. 

La  20  de  ani  s-a  căsătorit  cu  Rita,  o  fată  dintr-o  familie  modestă  de 
pescari.  S-au  iubit  cu  adevărat,  au  adus  pe  lume  trei  copii  frumoşi  şi 
deştepţi,  pe  care  i-au  ajutat  cu  bani  să  înveţe  carte.  Astfel,  fiica  lor  a  ajuns 
învăţătoare  intr-un  pension  catolic,  iar  cei  doi  băieţi  au  ales  cariera  de 
negustor. 

STAKIS  era  dornic  de  călătorii  îndepărtate,  pentru  a  cunoaşte  alte 
ţări  şi  popoare,  fiind  mereu  preocupat  de  a-şi  da  peştele  şi  fructele  de 
mare  în  schimbul  unor  produse  necesare  familiei  sale.  De  multe  ori,  a 
fost  la  un  pas  de  moarte  prin  înec,  prinzându-1  furtuni  mari  pe  apă  în 
corăbiile  sale.  A  scăpat  din  toate,  cu  convingerea  că  numai  credinţa 
nemărginită  în  puterea  Divinităţii  l-a  ajutat  să  supravieţuiască  pentru  a 
se  întoarce  la  familia  sa. 

Copiii  şi  nevasta  au  reprezentat  cel  mai  preţios  bun  al  său.  I-a 
respectat  şi  iubit  pe  toţi,  până  în  ultima  clipă  a  vieţii  sale.  A  închis  ochii  la 
63  de  ani,  înconjurat  de  toţi  cei  dragi  ai  săi. 

Lavinia,  poate  că  viaţa  grea,  plină  de  pericole  a  lui  STAKIS,  i-a 
imprimat  spiritului  tău  dorinţa  de  a  se  încarna  în  oameni  cinstiţi  şi 
curajoşi.  Aş  mai  avea  de  adăugat  câteva  avertismente: 

Să  nu  pleci  pe  mare  atunci  când  se  anunţă  vreme  capricioasă.  Dacă  te 
afli  pe  o  navă,  să  eviţi  a  te  apleca  prea  tare  peste  parapet,  ca  nu  cumva  să 
te  prăbuşeşti  în  apă. 

Să  te  fereşti  de  umezeala  excesivă,  pentru  a  nu  ajunge  la  reumatismul 
deformant  al  grecului  nostru. 

Dacă  mergi  la  mare,  să  porţi  ochelari  de  soare.  Din  cauza  luciului 
apelor  şi  a  apei  sărate  care  i-a  intrat  în  ochi,  STAKIS  era  aproape  orb 
când  a  trecut  la  cele  veşnice. 

6  octombrie  2008 


COMENTARIUL  LAVINIEI: 

„Mă  bucur  să  aud  de  un  om  serios,  muncitor,  cu  familie  adevărată  şi 
dedicat  acesteia.  Poate,  într-adevăr,  s-a  imprimat  cumva  în  spiritul 
nostru  dorinţa  unei  existenţe  curate  şi  demne.  Sper  să  fie  aşa. 

Trebuie  să  recunosc  că  mi-e  frică  de  mare.  Nu  suport  să  ating  nisipul 
cu  picioarele.  Am  avut  o  experienţă  când  împlineam  13  ani  jumătate  şi 
anume  eram  la  mare  cu  părinţii,  am  intrat  în  apă  cu  tatăl  meu  şi  am 
început  să  înotăm.  Până  când  mi-am  dat  seama  că  nu  mai  simt  pământul 
sub  tălpi.  Atunci  m-am  uitat  în  urmă,  am  văzut  geamandura  şi  am  intrat 
în  panică.  Asta  era  să  ne  coste  viaţa  amândurora,  pentru  că  tatăl  meu 
încerca  să  mă  scoată,  dar  eu  îl  băgăm  la  fund  pe  el.  Oricum,  ideea  este  că 
am  avut  prezenţa  de  spirit  sau  disperarea  să  ţip  „ajutor”  (cred  că  tatălui 
meu  îi  era  ruşine  să  o  facă)  şi  trei  oameni  ne-au  scos  la  mal,  cu  greutate, 
pentru  că  nici  eu  nu  eram  o  slăbănoagă,  dar  în  final  au  reuşit  să  ne 
salveze. 

De  atunci  am  frică  de  mare,  am  retrăit  senzaţia  de  coşmar  a 
înecului  de  multe  ori  şi  nici  nu  am  mai  încercat  să  merg  la  înot  să  învăţ  să 
mă  descurc.  Poate  într-o  zi,  cine  ştie... 

De  asemenea,  am  o  problemă  cu  ochiii.  Vară  mă  deranjează  foarte 
tare  soarele,  motiv  pentru  care  de  cele  mai  multe  ori  nu  vedeam  pe  unde 
merg,  pentru  că  trebuia  să  ţin  ochiii  închişi.  Evident,  mi-am  făcut 
ochelari  speciali  şi  pentru  protecţie  solară,  şi  pentru  probleme  cu  vederea 

la  distanţă.  Mă  ajută,  dar  nu  100%.  Chiar  şi  aşa,  soarele  îmi  face 
probleme. 

Chiar  îmi  doream  să  ajung  să  merg  într-o  croazieră,  deşi  îmi  e  foarte 
frică  de  ideea  de  a  fi  în  mijlocul  apei,  departe  de  pământ...  Probabil  de 
prea  mult  mers  pe  mare  în  trecut,  prin  grecul  meu,  acum  fug  de  ea... 

Şi  cu  reumatismul  am  o  problemă,  barem  când  se  schimbă  vremea 
sunt  barometru.  Şi  asta,  de  când  eram  copil.  Eu  credeam  că  e  de  la  faptul 
că  mă  tot  dezveleam  noaptea  când  eram  mică...” 

11  octombrie  2008 

ANA,  medic 

EPISOADE  SPIRITUALE  COMENTATE 

®  Rossana  Maria  Viconti  (1899-1936)  [nepublicat  în  website] 
®  Dolores  Urichi  (1802-1871)  [nepublicat  în  website] 

O  Anton  Sdrelici  (1722-1791)  [nepublicat  în  website] 

®  Hanur  Sar  Ki  (1654-1702)  [nepublicat  în  website] 

O  Ulrik  Sardil  (1577-1640)  [nepublicat  în  website] 

O  Mahr  Uantan  (1510-1561) 


Episodul  1  -  ROSSANA 

Italianca  ROSSANA  MARIA  VICONTI  (1899-1936)  s-a  născut  în 
oraşul  Santadi,  situat  în  sudul  insulei  Sardinia,  la  poalele  masivului 
muntos  Iglesiente. 

Părinţii  ei  s-au  numit  Roberto  şi  Mirelia.  Au  avut  în  total  doisprezece 
copii,  dintre  care  şapte  erau  băieţi.  ROSSANA  a  fost  al  treilea  născut 
printre  copiii  acestei  familii.  Sora  cea  mai  mare,  fetiţa  a  crescut  ca  o 
adevărată  mămică,  imitând-o  pe  Mirelia  în  tot  ceea  ce  vedea  la  aceasta. 
Astfel,  ajungând  la  vârsta  adolescenţei,  tânăra  ROSSANA,  căreia  i  se 
spunea  ROSSA,  se  comporta  ca  o  fată  serioasă,  înţeleaptă  şi  foarte  bună 
gospodină.  La  şcoala  generală  a  urmat  doar  4  clase,  fiind  dată  ulterior  la 
un  pension  catolic  timp  de  încă  4  ani. 

Roberto  şi  Mirelia  erau  oameni  înstăriţi,  având  o  parte  din  avere 
provenită  din  moştenirile  primite  de  la  rudele  şi  părinţii  lor.  în  plus, 
Roberto,  ca  om  de  afaceri,  desfăşura  un  comerţ  înfloritor  cu  produse 
cumpărate  la  preţuri  minime  de  la  muntenii  ce  coborau  la  oraş  pentru  a 
câştiga  şi  ei  ceva  bani. 

ROSSA,  eroina  noastră,  foarte  dorită  pentru  căsătorie  de  câţiva  tineri 
din  oraş,  a  avut  ocazia  de  a-şi  alege  ursitul.  S-a  întâmplat  că  nu  i-a 
convenit  niciunul  dintre  pretendenţii  din  Santadi,  îndrăgostindu-se 
fulgerător  de  Eduis,  un  flăcău  voinic  şi  frumos,  originar  din  Castelsardo, 

un  port  important  situat  pe  ţărmul  nordic  al  Sardiniei.  Eduis,  în  vârstă  de 
22  de  ani,  trecuse  deja  prin  lume  şi  prin  peripeţii  nenumărate  ca  marinar 
pe  un  vas  comercial.  De  fiecare  dată  când  revenea  pe  insula  natală, 
colinda  oraşele  în  căutare  de  marfă,  pe  care  o  transporta  spre  alte  ţări. 
Astfel  ajunsese  tânărul  nostru  suficient  de  bogat  pentru  a-şi  permite  să  se 
însoare  cu  o  fată  deosebită  ca  ROSSA.  A  cunoscut-o  find  invitat  de 
Roberto  în  casa  lui  pentru  a  negocia  nişte  mărfuri.  La  o  lună  după  ce  s-au 
cunoscut,  Eduis  a  revenit  în  vila  familiei  Viconti  pentru  a-i  cere  mâna 
domnişoarei  ROSSANA. 

După  două  săptămâni,  plecau  deja,  proaspăt  căsătoriţi,  spre 
somptuoasa  casă  a  familiei  Rudeno,  formată  din  Eduis  şi  părinţii  săi, 
Mauro  şi  Dona.  Aceştia  şi-au  primit  nora  cu  onoare  şi  bucurie,  foarte 
mulţumiţi  de  alegerea  făcută  de  fiul  lor. 

Viaţa  ROSSANEI  a  fost  destul  de  scurtă,  ea  închizând  ochii  la  numai 
37  de  ani,  răpusă  de  o  epidemie  ce  împânzise  întregul  oraş.  Mulţi  tineri 
se  întorceau  bolnavi  pe  insulă  după  ce  participaseră  la  lupte  în  diverse 
zone  de  conflict  din  Europa  şi  nordul  Africii.  Astfel  a  ajuns  tifosul 
exantematic  să  ucidă  sute  de  locuitori  ai  oraşelor  Sardiniei.  ROSSANA, 
slăbită  de  creşterea  celor  şase  copii  ai  săi  şi  mereu  tristă,  fiindcă  soţul  ei 
stătea  mai  mult  pe  mare  decât  pe  uscat,  nu  a  putut  rezista  bolii 
necruţătoare. 

Eduis  şi  copiii  lor  au  scăpat  cu  viaţă,  de  asemenea  şi  Mauro,  tatăl  lui 
Eduis.  Dona  şi-a  urmat  nora  în  pământ,  nedorind  să  o  lase  singură  nici 
măcar  pe  lumea  celalaltă.  Această  femeie  înzestrată  cu  un  caracter  de  o 
nobleţe  rară,  şi-a  iubit  nora  ca  pe  propriul  copil.  Pentru  ea,  ROSSA  a 
reprezentat  fetiţa  pe  care  şi-a  dorit-o  enorm,  dar  care  murise  la  câteva 
zile  după  naştere. 

29  septembrie  2009 


COMENTARIUL  ANEI: 

„M-am  regăsit  în  ROSSANA!  Este  adevărat  că  şi  eu  am  fost  curtată 
în  tinereţea  mea  de  mai  mulţi  bărbaţi  până  la  măritiş. 

în  prezent,  şi  eu  sunt  departe  de  soţul  meu,  care  ajunge  acasă  la 
sfârşit  de  săptămână.  Dar  am  fost  şi  sunt  o  femeie  cerebrală  şi  nu  am 
călcat  strâmb  niciodată.  Am  un  copil,  o  fată. 

Chiar  am  plâns  când  am  înţeles  că  ROSSANA  a  trăit  numai  37  de 
ani.  Dacă  aş  şti  că  şi-ar  dori  ceva  să  fac  pentru  ea,  acum  aş  face. 

Am  semne  de  la  Divinitate  că  am  să  fac  ceva  pentru  semenii  mei,  dar 
încă  sunt  la  început.  Comunic  în  gând  cu  un  înger  din  Astral.” 

12  octombrie  2009 


Episodul  2  -  DOLORES 

Spaniola  DOLORES  URICHI  (1802-1871)  s-a  născut  în  orăşelul 
Ocana,  situat  în  sudul  oraşului  Aranjuez.  Părinţii  săi,  Ivaho  (tatăl)  şi 
Merila  (mama)  au  avut  cinci  copii,  adică  două  fete  şi  trei  băieţi. 
DOLORES  a  fost  al  doilea  născut,  având  o  soră  mai  mare  decât  ea, 
Maura. 

Familia  Urichi  avea  ceva  avere,  provenită  din  dota  Merilei  şi  din 
afacerile  cu  aur  ale  lui  Ivaho.  Copiii  lor  au  crescut  fără  să  ducă  lipsă  de 
nimic.  Băieţii  au  învăţat  carte  la  şcoala  din  localitate,  după  care  şi-au  ales 
meserii  bănoase.  Ivaldo  a  devenit  bijutier,  Osvaldo  a  preferat  să  înveţe 
meseria  de  bucătar-patiser,  iar  Michelo  s-a  făcut  marinar.  Fetele  s-au 
grăbit  la  măritat:  Maura  la  15  ani,  iar  DOLORES  la  17  ani. 

Eroina  noastră  s-a  lăsat  cucerită  de  un  tânăr  avocat,  Juan,  care  a 
îndrăgit-o  pentru  talentul  ei  în  comunicarea  cu  oamenii.  Cu  toate  că 
DOLORES  a  primit  în  casa  părinţilor  ei  cunoştinţe  sumare  despre  lume  şi 
familie  de  la  o  profesoară  în  vârstă,  fata  le-a  valorificat  citind  în 
continuare  diverse  cărţi,  formându-şi  astfel  un  limbaj  elevat,  asemănător 
descendenţilor  din  familiile  bogate.  Peste  tot  unde  ieşea  în  lume, 
DOLORES  devenea  centrul  atenţiei  prin  darul  ei  înnăscut  de  a  discuta  cu 
oamenii.  îi  plăcea  enorm  să  le  adreseze  tuturor  vorbe  de  consolare  atunci 
când  tristeţea  le  întuneca  privirile. 

După  căsătorie,  Juan  şi-a  luat  soţia  ca  secretară  şi  consilier  la 
cabinetul  lui.  Amândoi  formau  un  cuplu  de  oameni  înţelepţi,  care  le-a 
adus  foarte  mulţi  clienţi.  Treptat,  DOLORES  a  învăţat  meseria  de  avocat 
de  la  soţul  ei,  fără  a  mai  urma  facultatea  de  Drept.  Neputând  profesa,  din 
cauza  lipsei  unei  licenţe  adecvate,  s-a  mulţumit  să  trăiască  şi  să 
muncească  în  umbra  soţului  ei.  S-a  obişnuit  repede  cu  ideea  de  a  se  face 
utilă  în  mod  discret,  simţindu-se  fericită  în  activitatea  ei  profesională 
dedicată  binelui  societăţii. 

La  20  de  ani,  a  devenit  mamă  pentru  prima  oară,  aducând-o  pe  lume 
pe  fiica  lor  Ilena.  I-au  urmat  cei  doi  băieţi:  Arturo  şi  Michel.  Ajutată  de  o 
bonă  şi  două  servitoare,  DOLORES  a  reuşit  să  se  descurce  ca  mamă,  soţie 
şi  colegă  de  muncă  a  soţului  ei.  Regretând  că  viaţa  nu  i-a  permis  să 

urmeze  o  facultate,  DOLORES  şi-a  educat  copiii  în  aşa  fel  încât  ei  să 
conştientizeze  necesitatea  studiilor  superioare  pentru  a  deveni  oameni  cu 
adevărat  realizaţi  în  viaţă.  Arturo  şi  Michel  au  ascultat-o,  primul 
ajungând  medic,  iar  celălalt,  comandant  de  nava  militară.  Ilena,  răsfăţata 
familiei,  a  urmat  studiile  unui  pension,  după  care  s-a  măritat  cu  fiul  unui 
negustor  bogat. 

Mulţumită  de  viaţa  ei  pusă  în  slujba  semenilor,  DOLORES  a  plecat 
dintre  cei  vii  la  vârsta  de  69  de  ani,  bolnavă  grav  de  un  cancer  la  stomac. 
Boala  nefiind  bine  cunoscută  în  acele  vremuri,  niciun  tratament  eficient 
nu  exista.  Saturaţia  cu  tot  felul  de  calmante  i-a  scurtat  viaţa  bietei  femei. 

Ana,  te  felicit  pentru  activitatea  ta  remarcabilă  în  domeniul  îngrijirii 
sănătăţii  necuvântătoarelor.  Oamenii  ca  tine  au  un  rol  esenţial  în  evoluţia 
lumii  vii.  Mă  refer  la  lumea  fiinţelor  văzute,  dar  şi  a  celor  nevăzute.  Ştim 
cu  toţii  că  spiritele  animalelor  aspiră  la  înălţarea  în  rang  pentru  a  se 
întrupa  în  fiinţe  umane.  Dacă  toţi  oamenii  ar  înţelege  că  atitudinea  plină 
de  grijă  faţă  de  lumea  necuvântătoarelor  va  avea  drept  consecinţă  însăşi 
evoluţia  speciei  umane,  poate  că  întregul  lor  comportament  ar  fi  mult 
mai  civilizat.  Dar  după  cum  bine  ştim  şi  vedem,  foarte  mulţi  indivizi 
egocentrici  consideră  animalele  drept  fiinţe  inferioare,  punându-le 
alături  de  oamenii  pe  care  ei  îi  desconsidera  total.  Şi  uite  aşa,  de  când 
este  lumea  şi  Pământul,  scoarţa  terestră  s-a  umplut  de  jale  şi  durere! 

Referitor  la  comunicarea  mentală  cu  îngerul  tău  păzitor,  ar  fi  bine  să 
discuţi  mai  mult  cu  el,  să  îţi  notezi  ideile  esenţiale  primite  de  la  el  şi  să  îl 
convingi  să  îţi  dezvăluie  trecutul  spiritual.  De  obicei,  spiritele  se 
recomandă  pământenilor  cu  numele  pe  care  l-au  purtat  în  ultima  viaţă  de 
om.  între  ele  folosesc  un  limbaj  aparte,  energetic,  pe  care  noi  nu  îl 
înţelegem,  acesta  făcând  parte  dintre  secretele  lor,  bine  protejate  de 
omenirea  păcătoasă. 

9  noiembrie  2009 


COMENTARIUL  ANEI: 

„Am  citit  pe  nerăsuflate  episodul  karmic  2.  Multe  aspecte  comune  le- 
am  primit  şi  de  la  DOLORES. 

Nu  ştiam  de  ce,  până  în  prezent,  a  trebuit  să  tot  învăţ,  să  studiez 
neîntrerupt.  Eu  de  fel  sunt  o  fire  optimistă,  nu  renunţ  la  ce  am  început  să 
fac,  iar  ce  trebuie  să  fac,  fac  bine  şi  nu  oricum. 

Dar  totul  are  şi  un  mic  sacrificiu!  Studiul  te  îndepărtează  un  pic  de 
familie  pentru  că  timpul  este  scurt  şi  nu  poţi  pe  cât  doreşti  să  fie  egal  în  2 
direcţii.  Norocul  meu  a  fost  că  am  avut  şi  am  un  copil  bun,  care  nu  mi-a 

creat  probleme  şi  care  m-a  înţeles  că  studiul  pentru  mine  înseamnă  o 
carieră  bună,  un  renume  bun  şi  reprezintă  un  folos  pentru  semenii  mei  şi 
pentru  necuvântătoare.  Ce  poate  să-ţi  umple  sufletul  de  bucurie  mai  mult 
decât  un  animal  amărât  care  se  uită  în  ochii  tăi,  trist,  cu  durere,  iar  tu-1 
faci  sănătos!” 

12  noiembrie  2009 


Episodul  3  -  ANTON 

ANTON  SDRELICI  (1722-1791)  s-a  născut  în  zona  de  nord  a  Greciei, 
în  provincia  Macedonia.  Localitatea  naşterii  sale  se  numea  Aiginio.  Era 
un  târguşor  aşezat  nu  departe  de  ţărmul  Golfului  Salonic. 

Părinţii  lui,  Semankos  şi  Marghita,  au  avut  doar  doi  copii:  băiatul 
(ANTON)  şi  fata  (Sevastia).  Semankos  era  negustor  de  blănuri  şi  piei  de 
oaie.  Din  cauza  unor  duşmani  cărora  le  făcea  concurenţă  intr-ale 
comerţului,  s-a  refugiat  cu  întreaga  familie  spre  nord,  în  apropierea 
lacului  Prespa,  în  mica  localitate  Liubojno  (astăzi  fiind  un  oraş 
aparţinând  de  F.R.I.  Macedonia).  ANTON  avea  doar  2  anişori  când 
părinţii  săi  au  pornit-o  la  drum  lung,  fără  de  întoarcere  pe  meleagurile 
natale.  în  Jiubojno,  Semankos  şi-a  reluat  afacerile,  având  deja  o  bogată 
experienţă  în  domeniu.  Copiii  săi  au  crescut  liniştiţi,  fără  privaţiuni,  în 
micuţa  lor  casă  cumpărată  de  Semankos  la  sosirea  în  localitate.  Sevastia, 
mai  mare  cu  3  ani  decât  fratele  ei,  a  devenit  o  adevărată  gospodină, 
reuşind  să  se  mărite  la  16  ani  cu  un  negustor  de  peşte. 

ANTON,  copilul  mult  iubit  al  tatălui  său,  a  deprins  încă  de  mic 
secretele  negustoriei,  având  un  deosebit  talent  la  tocmeala  cu  clienţii  sau 
cu  alţi  negustori.  îi  plăceau  toate  blănurile  şi  cojoacele  pe  care  le 
comercializa  Semankos,  dar  mai  mult  îl  fascinau  hainele  scumpe  purtate 
de  clienţii  bogaţi.  Băiatul  şi-a  propus  la  vârsta  adolescenţei  să  ajungă  un 
om  bogat,  cu  o  casă  mare  şi  straie  nenumărate.  Dornic  să  înveţe  secretul 
confecţionării  sumanelor  şi  cojoacelor,  a  intrat  ucenic  la  un  cojocar 
bătrân,  care  nu  mai  avea  cui  să  îi  predea  tainele  meşteşugului  său.  Vladko 
a  intuit  dorinţa  aprigă  a  tânărului  ANTON  de  a  deveni  croitorul  celor  cu 
stare,  ocupaţie  bănoasă  şi  sigură  în  acele  vremuri.  Timp  de  un  an, 
ANTON  a  evoluat  în  priceperea  sa,  devenind  colegul  lui  Vladko  şi 
partener  la  împărţirea  câştigurilor. 

Când  s-a  căsătorit,  la  20  de  ani,  eroul  nostru  avea  deja  o  mică  avere 
în  galbeni,  bine  dosită  în  noua  lui  casă.  Şi-a  adus  mireasa,  pe  frumoasa 

Marinka,  într-o  vilă  superbă,  la  construcţia  căreia  muncise  chiar  el,  cot  la 
cot  cu  meseriaşii.  Marinka  i-a  adus  şi  ea  bani  mulţi,  părinţii  săi  oferindu-i 
o  zestre  bunişoară.  Tânăra  familie  Sdrelici  şi-a  început  traiul  comun  sub 
semnul  muncii  şi  al  dorinţei  de  a-şi  mări  averea  pentru  a  le  asigura  o 
viaţă  tihnită  viitorilor  urmaşi. 

Primul  lor  copilaş  a  văzut  lumina  zilei  la  3  ani  după  nuntă.  Era  un 
băieţel  pe  care  l-au  botezat  Hanek.  Au  urmat  încă  patru  copii:  două  fete 
(Aritia,  Mirna)  şi  doi  băieţi  (Terek,  Manar).  Marinka  ştia  să  coasă  rochii, 
meşteşug  moştenit  de  la  mama  ei.  Folosind  blănurile  scumpe 
achiziţionate  de  ANTON,  ea  s-a  specializat  în  confecţionarea  mantiilor  şi 
căciulilor  de  damă.  Putem  spune  că  pe  soţii  ANTON  şi  Marinka  i-a  unit 
nu  numai  iubirea  adevărată,  ci  şi  pasiunea  comună  pntru  creaţia 
vestimentară.  Amândoi  aveau  multă  imaginaţie  în  conceperea  tiparelor, 
dar  şi  curajul  de  a  scoate  din  mâinile  lor  modele  originale,  bine  plătite  de 
clienţii  bogaţi,  veniţi  la  ei  din  toată  zona. 

Copiii  au  crescut  pe  lângă  părinţii  lor,  în  atelierul  mamei  şi  cel  al 
tatălui.  Doar  Terek  a  deprins  meşteşugul  croitoriei.  Manar  a  ales  cariera 
militară,  plecând  la  oaste  şi  luptând  curajos  în  diverse  zone  de  conflict.  A 
fost  ucis  într-o  încăierare,  la  sute  de  kilometri  distanţă  de  draga  sa 
familie.  Aritia  şi  Mirna  s-au  măritat  înainte  de  vârsta  majoratului, 
plecând  după  bărbaţii  lor  spre  sud,  în  Grecia.  Hanek  a  fugit  în  Turcia  cu  o 
turcoaică  pe  care  o  cunoscuse  ocazional. 

ANTON  şi  Marinka  au  rămas  aproape  singuri  la  bătrâneţe.  Lipsiţi  de 
copiii  pe  care  i-au  crescut  cu  multă  grijă  şi  iubire,  l-au  ajutat  pe  Terek, 
luându-1  la  ei  pe  fiul  acestuia  provenit  din  prima  căsătorie.  Terek  plecase 
şi  el  din  Liubojno  după  cea  de-a  doua  căsătorie.  Prima  soţie  îi  murise  la 
naşterea  copilului. 

ANTON  a  fost  o  fiinţă  evoluată  din  toate  punctele  de  vedere.  Cu 
toate  că  avea  puţină  ştiinţă  de  carte,  el  citea  Biblia  în  fiecare  seară, 
rugându-se  în  genunchi  către  Tatăl  Ceresc  să  îi  ocrotească  familia.  Pentru 
el  nu  a  cerut  niciodată  nimic.  Modestia  lui  în  fapte  şi  vorbe  era  bine 
cunoscută.  Toată  viaţa  lui  de  adult  a  fost  dedicată  muncii  şi  familiei. 
Dorea  mereu  să  câştige  tot  mai  mulţi  bani,  nu  din  parvenitism,  ci  pentru 
a-şi  ajuta  copiii  şi  nepoţii.  Tuturor  le-a  lăsat  câte  o  parte  din  averea  lui. 

A  trecut  la  cele  veşnice  în  urma  unui  atac  cerebral,  stând  pe  scaun  la 
maşina  lui  de  cusut.  Avea  doar  69  de  ani,  dar  deja  îşi  încheiase  socotelile 
cu  viaţa  pământeană.  îşi  făcuse  datoria  către  cei  pe  care  îi  iubise  mai 
mult  decât  pe  propria  fiinţă,  iar  sănătatea  precară  îi  dădea  vădite  semne 
de  oboseală  a  trupului. 

Ana,  cu  toate  că  ANTON  a  fost  bărbat,  am  putea  spune  că  te  asemeni 
cu  el  în  multe  privinţe.  Tenacitatea  în  lupta  cu  viaţa  vă  aparţine  la 
amândoi  şi,  mai  ales,  dorinţa  de  a  răzbi  prin  muncă  asiduă  şi  cinstită,  nu 
prin  diverse  şmechereli. 

29  decembrie  2009 


COMENTARIUL  ANEI: 

„Chiar  este  impresionant,  deoarece  ştiu  că  străbunicii  din  partea 
tatălui  meu  au  plecat  cu  afaceri  din  Grecia  şi  au  ajuns  în  ţinuturile 
româneşti. 

Am  descoperit  recent  acest  minunat  univers  al  bioenergiei  şi  deja  am 
rezultate  bune  pentru  semenii  mei  şi  cred  că  şi  pentru  animale.  Am 
încercat  să  văd  ce  simt:  stăteau  cuminţi  şi  le  apuca  un  căscat  teribil  şi 
apoi  deschideau  boticul  pentru  a  se  răcori  şi  asta  din  cauza  căldurii 
mâinilor  mele.  Este  extraordinar.” 

30  decembrie  2009 


Episodul  4  -  HANUR 

Indonezianca  HANUR  SAR  KI  (1654-1702)  s-a  născut  pe  insula 
Sumbawa,  care  aparţine  arhipelagului  indonezian.  Această  insulă  se  află 
situată  între  insula  Flores  (la  est)  şi  insula  Lombok  (la  vest).  La  nord, 
Marea  Flores  scaldă  ţărmul  insulei  Sumbawa,  iar  la  sud,  Oceanul  Indian 
are  acelaşi  rol. 

Părinţii  lui  HANUR  s-au  numit  Sarn  (tatăl)  şi  Ohil  (mama).  Cei  doi 
au  avut  doisprezece  copii.  Dintre  aceştia,  au  ajuns  la  vârsta  maturităţii 
doar  trei  fete  şi  trei  băieţi.  Ceilalţi  s-au  stins  la  vârste  fragede,  din  cauza 
unor  boli  care  decimau  mulţi  copii,  dar  şi  adulţi.  HANUR  era  cea  mai 
mare  dintre  surorile  ei,  având  doi  fraţi  mai  în  vârstă  decât  ea.  Modestul 
sat  în  care  locuia  această  familie  se  afla  în  nordul  insulei,  la  malul  Mării 
Flores.  Duceau  cu  toţii  o  viaţă  primitivă,  trăind  pe  seama  dărniciei  naturii 
înconjurătoare.  Sarn,  tatăl,  aducea  peşte  şi  alte  vietăţi  marine  pentru 
hrana  zilnică  a  familie  sale.  în  plus,  ce  mai  reuşea  să  obţină  din  natură: 
mici  vietăţi,  fructe  şi  diverse  ierburi  comestibile.  Nevasta  lui,  Ohil,  fusese 
scufundătoare  în  perioada  adolescenţei,  dar,  după  ce  a  devenit  mamă, 
corpul  ei  nu  a  mai  rezistat  la  periculoasa  îndeletnicire  a  recoltării 

scoicilor  purtătoare  de  perle  naturale.  Copiii  crescând,  au  continuat 
munca  mamei  şi  a  tatălui  lor. 

Băieţii  l-au  ajutat  pe  Sarn  să  pescuiască  mari  cantităţi  de  peşte  şi 
fructe  de  mare,  astfel  încât  hrana  întregii  familii  a  ajuns  mult  mai 
îmbelşugată  decât  în  primii  ani  de  viaţă  ai  celor  doisprezece  copii.  Fetele 
au  învăţat  de  la  mama  lor  secretele  scufundării  în  apa  mării  pentru 
recoltarea  scoicilor.  Perlele  obţinute  pe  această  cale  erau  mult  cerute  de 
marinarii  străini  care  poposeau  pe  insulă.  în  schimbul  superbelor  perle, 
băştinaşii  obţineau  de  la  marinari  haine,  produse  comestibile,  bijuterii 
ieftine.  Unii  dintre  marinari  îşi  luau  cu  ei  fete  de  pe  insulă  cu  scopul  de  a 
şi  le  face  neveste  sau  de  a  le  vinde  ca  sclave  unor  oameni  bogaţi. 

Eroina  noastră,  HANUR,  s-a  îndrăgostit  la  numai  13  ani  de  un  tânăr 
care  aparţinea  aceluiaşi  trib  ca  şi  ea.  Bumbek  avea  19  ani  când,  cu  acordul 
părinţilor  fetei,  a  luat-o  pe  HANUR  în  coliba  lui.  Fata  abia  împlinise  14 
ani,  dar  era  deja  suficient  de  bine  dezvoltată  pentru  a  fi  în  stare  să  devină 
nevasta  lui  Bumbek.  La  fel  ca  şi  Sarn,  Bumbek  trăia  din  pescuit.  Timp  de 
2  ani,  până  când  a  devenit  mamă,  HANUR  a  continuat  să  pescuiască 
perle,  scufundându-se  aproape  zilnic  în  apa  mării.  La  câteva  luni  după  ce 
devenise  nevasta  lui  Bumbek,  HANUR  a  fost  atacată  în  adâncul  apei  de 
un  peşte  otrăvitor,  care  i-a  lăsat  o  rană  adâncă  la  mâna  stângă.  Revenind 
cu  greu  la  suprafaţă,  HANUR  a  fost  luată  în  barcă  de  bărbatul  ei,  care  a 
dus-o  repede  în  coliba  lor.  Chemată  de  urgenţă,  femeia  şaman  a  tribului  a 
tratat-o  pe  rănită  cu  metodele  ei  miraculoase,  salvându-i  braţul. 

în  urma  acestui  incident  nenorocit,  HANUR  a  rămas  cu  braţul  stâng 
paralizat  pentru  tot  restul  vieţii.  Cu  toate  acestea,  a  continuat  să  se 
scufunde  încă  un  an,  până  când  fiul  ei,  Sari,  a  văzut  lumina  zilei.  Aşa 
infirmă  cum  era,  curajoasa  HANUR  a  adus  pe  lume  şapte  copii,  pe  care  i- 
a  îngrijit  cum  s-a  priceput  mai  bine.  Bumbek  nu  le-a  permis  copiilor  săi 
să  se  scufunde  în  adâncuri,  povestindu-le  mereu  păţania  prin  care 
trecuse  mama  lor,  care  s-a  aflat  la  un  pas  de  moarte. 

HANUR  a  trăit  doar  48  de  ani,  fiind  răpusă  de  o  boală  molipsitoare, 
adusă  de  marinarii  chinezi.  Molima  declanşată  pe  insulă  a  decimat 
aproape  toţi  locuitorii  ei.  Bumbek  şi  doi  dintre  copiii  săi  au  scăpat  cu 
viaţă,  dar  HANUR  şi  ceilalţi  copii  ai  lor  au  plecat  în  lumea  zeilor. 

Dragă  Ana,  foarte  puţini  mediumi  autentici  ca  tine  şi  ca  alţii  se  ocupă 
în  mod  serios  de  autoperfecţionare  în  domeniul  ezoterismului.  Mulţi 
dintre  ei  se  sperie  de  percepţiile  deosebite  pe  care  le  au,  dând  atenţie  la 
tot  felul  de  opinii  neavenite  care  îi  descurajează  şi  îi  aduc  în  pragul 
nebuniei.  Un  medium  fără  ştiinţă  în  domeniul  paranormalului  este  un 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  18 


om  nenorocit,  care  se  sperie  şi  de  umbra  lui.  Unii  pornesc  pe  drumul 
satanismului,  învăţând  să  atace  oamenii  pe  cale  energetică,  alimentându- 
şi  pornirile  demoniace.  Mulţi  dintre  ei  impregnează  poze  cu  puterea 
gândului  rău  şi  le  trimit  pe  internet  la  diverse  adrese.  Sper  că  ai  deja 
abilitatea  de  a  percepe  energiile  agresive  imprimate  pe  fotografii,  dar  şi 
capacitatea  de  a  le  purifica  energetic. 

19  august  2010 


COMENTARIUL  ANEI: 

„Simt  uneori  ceva  ce  mă  deranjează  la  mâna  stângă  şi  nu  ştiam  de  ce. 
De  asemenea,  simt  în  spate  în  partea  stângă,  uneori,  o  durere  chiar  în 
locul  în  care  într-o  viaţă  anterioară  am  fost  înjunghiată,  atunci  când  am 
fost  vraci  în  Thailanda.  Faptul  că  HANUR,  ca  femeie,  şi-a  ales  această 
îndeletnicire  înseamnă  că  a  fost  o  femeie  curajoasă  şi  a  mers  mai  departe, 
chiar  dacă  a  existat  şi  un  risc. 

Aşa  sunt  şi  acum  în  această  viaţă.  Meseria  mea  nu  este  uşoară.  Am 
lucrat  în  tinereţe  cu  tauri  de  400  de  kg  pe  care-i  pregăteam  pentru 
export;  am  tratat  cai  de  800  kg,  dar  curajul  moştenit  mi-a  permis  să-mi 
înfrunt  frica  unui  posibil  accident  şi  am  reuşit!  Din  reîncarnările  pe  care 
Dumneavoastră  mi  le-aţi  descris  cu  multă  dragoste  şi  Har,  am  observat 
că  acum  am  câte  puţin  din  caracterul  fiecărei  întrupări. 

Mi-aţi  adus  o  mare  bucurie  în  suflet  că  am  reuşit  să  mă  descopăr,  să 
ştiu  CINE  am  fost  şi  să-mi  explic  anumite  suferinţe  pe  care  le-am  tras  cu 
mine  din  vieţile  anterioare.  încerc  să  mă  curăţ,  atât  cât  îmi  este  permis  de 
Sfânta  Treime,  în  această  viaţă. 

Simt  pe  zi  ce  trece  că  am  o  misiune  serioasă  în  activitatea 
paranormalului  şi  permanent  trebuie  să  mă  perfecţionez  şi  să  mă 
informez.  Timp  de  aproape  un  an  de  zile,  am  primit  de  la  Dumnezeu, 
prin  Mesagerii  îngereşti,  darurile  extrasenzoriale  de  care  v-am  povestit  şi 
Dumneavoastră.  Este  adevărat  că,  practicând  terapia  cu  Lumina  Sfântă, 
mâinile  mele  au  început  să  simtă  lucruri  deosebite.  Chiar  văd  şi  organul 
cu  anumite  afecţiuni  atunci  când  îmi  este  acceptat  acest  lucru.  Primesc 
uneori  mesaj,  adică  aud  voci  care-mi  spun  „mai  stai  puţin  acolo,  vei  simţi 
mai  mult”,  şi  aşa  făcând,  am  văzut  că  aveau  dreptate  Entităţile  de  Lumină 
care  mă  coordonează  cu  multă  seriozitate  şi  dragoste,  şi  acum.  Am 
început  să  fac  interpretări  pe  fotografie  a  persoanelor  care  mă  solicită  şi 
am  fost  fericită  să  aflu  că  am  spus  cu  exactitate  lucruri  despre  viaţa  lor  în 
trecut  şi  prezent. 

Este  o  Lume  Minunată,  DAR  dacă  nu  eşti  atent  şi  corect,  plata  poate 
fi  destul  de  mare  şi  aşa  că  mă  menţin  cât  pot  pe  drumul  corect.  Pacienţii 
mei  nu  sunt  mulţi,  ocazionali,  dar  sunt  fericită  că  pot  face  BINE 
semenilor  mei  şi  chiar  sufletelor  necuvântătoare.” 

20  august  2010 


Episodul  5  -  ULRIK 

ULRIK  SARDIL  (1577-1640)  s-a  născut  în  oraşul  belgian  Ostende. 
Părinţii  săi,  Hansig  şi  Grette  au  avut  doar  doi  copii,  un  băiat  (Ulrik)  şi  o 
fată  (Emma).  Ulrik  avea  doar  3  anişori  când  părinţii  săi  s-au  mutat  în 
Suedia,  la  Malmo,  preluând  o  moştenire  din  partea  părinţilor  lui  Hansig, 
care  decedaseră,  lăsându-i  prin  testament  întreaga  lor  avere. 

La  un  an  după  stabilirea  pe  teritoriul  suedez,  a  venit  pe  lume  şi 
surioara  lui  Ulrik,  micuţa  Emma.  Doamna  Grette  fiind  cam  suferindă  cu 
plămânii,  nu  a  mai  putut  naşte  şi  alţi  copii.  Hansig,  având  o  familie  de 
întreţinut,  şi-a  investit  banii  moşteniţi  de  la  părinţii  săi  într-o  afacere  cu 
cherestea,  cumpărând  o  făbricuţă  în  afara  oraşului.  Afacerea  i-a  adus  un 
profit  satisfăcător,  aşa  că  viaţa  familiei  sale  a  fost  asigurată. 

Copiii  au  crescut  în  linişte,  bine  educaţi  şi  dornici  să  îşi  facă  un  rost 
în  viaţă.  Emma  s-a  măritat  la  16  ani  cu  un  burghez  bogat,  rămas  văduv, 
cu  doi  copii  care  îşi  aşteptau  o  nouă  mamă. 

ULRIK,  dornic  să  devină  medic,  s-a  dedicat  acestei  nobile  meserii. 
La  24  de  ani,  venindu-i  vremea  de  însurătoare,  s-a  îndrăgostit  de 
domnişoara  Hanka  Vareln,  originară  din  oraşul  Landskrona,  situat  la 
nord  de  Malmo.  O  cunoscuse  la  nunta  unei  prietene  a  surorii  sale.  Fata, 
având  ceva  avere  de  la  părinţii  săi,  l-a  convins  pe  eroul  nostru  să  se  mute 
în  casa  ei  după  căsătorie.  ULRIK  i-a  făcut  pe  plac,  ajungând  om  cu  stare 
în  oraşul  soţiei  sale. 

Deschizându-şi  un  cabinet  privat,  doctorul  ULRIK  şi-a  făcut  o 
clientelă  numeroasă,  mai  ales  printre  oamenii  înstăriţi  ai  oraşului.  Soţia 
lui,  Hanka,  l-a  ajutat  mult,  lucrând  ca  asistentă  alături  de  el.  Soţii  Sardil 
au  avut  trei  copii,  adică  două  fete  şi  un  băiat,  pe  care  i-au  crescut  cum  s-a 
putut  mai  bine,  cu  ajutorul  bunicilor  din  Malmo. 

ULRIK  a  trăit  doar  63  de  ani.  Cu  toate  că  fusese  în  tinereţe  un  bărbat 
sănătos  şi  voinic,  rezistent  la  boli,  clima  umedă  din  oraş  i-a  slăbit 
sistemul  pulmonar.  Moştenise  de  la  mama  lui  o  sensibilitate  persistentă  a 
căilor  respiratorii,  care  i-a  slăbit  rezistenţa  fizică.  Având  mulţi  pacienţi 

bolnavi  de  tuberculoză,  a  luat  şi  el  microbul  ucigaş,  împotriva  acestuia 
neexistând  mijloace  eficiente  de  luptă  în  acele  vremuri.  După  un  an  de 
chin,  doctorul  ULRIK  s-a  stins  din  viaţă,  îndelung  regretat  de  familia  şi 
pacienţii  săi.  A  fost  un  om  harnic,  sufletist,  dăruit  familiei  şi  muncii  sale. 
Deosebit  de  discret  şi  manierat,  el  le-a  transmis  copiilor  săi  pasiunea 
pentru  muncă  şi  dorinţa  de  a  ajuta  oamenii  la  nevoie.  Pentru  soţia  lui  a 
fost  un  adevărat  înger,  îngrijind-o  cu  mult  devotament  ori  de  câte  ori  a 
fost  bolnavă.  Unul  dintre  copiii  săi  a  învăţat  aceeaşi  meserie,  preluând 
cabinetul  medical  al  tatălui  său. 

io  mai  2010 


COMENTARIUL  ANEI: 

„Nu  este  întâmplător  faptul  că  sunt  medic  veterinar  şi  asta  poate 
pentru  a  culege  în  această  viaţă  anumite  informaţii  despre  lumea 
necuvântătoarelor. 

Am  comunicări  extraordinare  cu  lumea  nevăzută.  Ajutoarele  mele 
subtile  m-au  ghidat  cu  multă  dibăcie  şi  le  iubesc  foarte  mult.  Aş  dori  să 
fac  cât  mai  mult  din  misiunile  pe  care  le  am  în  această  viaţă,  dar  din 
păcate,  nu  le  pot  şti!  Vreau  să  vă  spun  că,  în  timpul  tratamentului 
energetic  (ocazional,  din  păcate),  văd  de  multe  ori  culori,  dar  cel  mai  des 
văd  culoarea  mov.  Apoi,  vă  rog  să  mă  credeţi  că  aud  o  voce  care-mi 
spune  „mai  stai  puţin  până  nu  mai  simţi  nimic  în  palme”.  Am  şi  momente 
când  văd  imaginea  organului,  şi  aici  am  noroc  că-mi  pot  da  seama  dacă 
are  o  inflamaţie,  de  exemplu,  sau  dacă  culoarea  nu  este  normală,  şi 
atunci  stau  mai  mult  de  2  minute  pe  zona  respectivă.” 

11  mai  2010 


Episodul  6  -  MAHR 

Vindecătoarea  MAHR  UANTAN  (1510-1561),  s-a  născut  în  extremul 
sudic  al  Peninsulei  Indochina,  într-o  aşezare  indigenă  din  apropierea 
portului  Nam  Can,  nu  departe  de  Capul  Ca  Mau. 

Abia  împlinise  câteva  luni  când  tribul  său  a  fost  alungat  înspre  nord 
de  către  membrii  unui  trib  rival.  întreaga  familie  Uantan  s-a  refugiat 
dincolo  de  graniţa  nordică  a  actualului  stat  Cambodgia,  pătrunzând  pe 

teritoriul  Thailandei.  Şi-au  stabilit  locul  de  trai  în  localitatea  Lop  Buri, 
situată  la  nord  de  Bangkok. 

Părinţii  lui  MAHR  s-au  numit  Olirah  şi  Sankhana.  MAHR  a  fost 
întâiul  născut  şi  cel  mai  muncit  copil  al  lor.  Ajunşi  în  Lop  Buri,  cei  trei 
membri  ai  acestei  nefericite  familii  s-au  bucurat  de  la  început  de 
ospitalitatea  populaţiei  modeste  de  la  marginea  oraşului.  Au  fost  lăsaţi  să 
ocupe  o  colibă  părăsită  şi  să  trăiască  în  linişte.  Olirah  a  fost  acceptat  în 
rândul  vânătorilor  care  îşi  hrăneau  familiile  cu  vietăţile  din  natură.  în 
scurtă  vreme,  omul  şi-a  găsit  de  lucru  în  gospodăria  unui  individ  bogat, 
care  îi  dădea  alimente  şi  haine  pentru  el,  nevasta  şi  fetiţa  lui. 

Anii  au  trecut,  MAHR  creştea  văzând  cu  ochii  şi  se  mira  văzând  cum 
mama  ei  aduce  pe  lume,  unul  după  altul,  încă  două  fetiţe  şi  şase  băieţi. 
Fiind  copilul  cel  mai  mare,  MAHR  şi-a  ajutat  mama  la  toate  treburile, 
asistând-o  chiar  şi  la  naşteri,  alături  de  bătrâna  care  le  moşea  pe  toate 
femeile  din  comunitatea  lor. 

Dorind  să  deprindă  meseria  de  vraci,  MAHR  s-a  alăturat  grupului  de 
ucenici  ai  vrăjitorului  Monombo.  La  io  ani,  cunoştea  deja  toate  tainele 
vrăjitoriei,  începând  cu  ghicitul  în  semnele  naturii  şi  terminând  cu 
„scoaterea  demonilor”  din  oamenii  bolnavi.  înţelegând  că  şi-a  găsit  rostul 
vieţii,  MAHR  l-a  rugat  pe  tatăl  ei  să  îi  construiască  o  colibă  separată  de 
locuinţa  lor,  unde  urma  să  se  retragă  în  izolare,  pentru  a  se  dedica 
meseriei  de  vraci. 

Considerându-şi  fiica  drept  urmaşa  unui  spirit  înalt,  Olirah  o 
diviniza  şi  îi  satisfăcea  toate  dorinţele.  Abia  împlinise  11  ani  când 
frumoasa  şi  năstruşnica  MAHR,  supranumită  „fiica  zeilor”,  s-a  retras  în 
propria  colibă,  pe  care  şi-a  transformat-o  în  loc  de  cult  şi  vindecare. 

Nu  s-a  măritat  niciodată,  pentru  a  nu  supăra  zeii  şi  spiritele  care  o 
ajutau  la  ghicit  şi  la  vindecarea  bolnavilor.  Ea  nu  accepta  atingerea 
vreunui  bărbat  decât  pentru  a  da  mâna  cu  el  şi  a  o  atinge  delicat  pe  umăr, 
în  semn  de  respect  şi  prietenie. 

A  făcut  mult  bine  la  viaţa  ei,  ştiindu-se  înzestrată  cu  puteri 
vindecătoare  neobişnuite  pentru  majoritatea  femeilor  cunoscute  de  ea. 
Din  păcate,  acolo  unde  se  face  mult  bine,  apar  şi  faptele  rele.  O  rivală, 
vrăjitoarea  Osumi,  a  tocmit  un  flăcău  alcoolic  să  o  ucidă  cu  un  pumnal  pe 
biata  MAHR  în  timpul  unei  nopţi  bântuite  de  o  furtună  aprigă.  Avea  doar 
51  de  ani  când  şi-a  dat  duhul,  trimiţându-şi  sufletul  în  lumea  zeilor  pe 
care  i-a  adorat  toată  viaţa. 

24  februarie  2010 

COMENTARIUL  ANEI: 


,M  aşteptat  cu  nerăbdare  să  cunosc  viaţa  vindecătoarei  din 
Thailanda,  că  poate  aşa-mi  răspund  la:  De  ce  eu?  De  ce  acum?  Vă 
mărturisesc  că  evenimentele  care  s-au  derulat  în  viaţa  mea  în  ultimele 
luni  au  fost  destul  de  curioase  la  început  pentru  mine,  dar  acum  înţeleg 
că  nimic  nu  a  fost  întâmplător.  Efectiv,  am  ales  drumul  aşa  cum  mi-a 
dictat  indirect  GÂNDUL.  Informaţiile  pe  care  le-am  primit  în  această 
perioadă  au  fost  în  principal  axate  pe  faptul  că  EU  voi  face  minuni  cu 
ajutorul  mâinilor.  La  început,  mi  s-a  arătat  ce  pot  face  cu  ele,  ca  apoi  să 
mă  instruiesc,  să  mă  informez,  pentru  că  altfel  nu  puteam  continua.  A 
trebuit  să  mă  instruiesc,  să  învăţ,  şi  asta  numai  pentru  a  cunoaşte 
„fenomenele”  pe  care  alţii  le-au  cunoscut  mult  înaintea  mea.  Este  o 
minune  să  faci  BINE  prin  vindecarea  sufletului,  minţii  şi  a  trupului,  şi 
asta  numai  prin  Iubirea  lui  Dumnezeu!  Sunt  o  unealtă  prin  care  circulă 
Lumină  Divină  şi  sunt  fericită  că  fac  parte  din  grupul  imens  de  persoane 
cu  astfel  de  extrasensibilităţi. 

Vă  mărturisesc  că  am  şi  viziuni,  dacă  le  pot  numi  aşa.  A  venit  la  mine 
o  cunoştinţă  care  mi-a  arătat  câteva  fire  de  păr  pe  care  le-a  găsit  fiica  ei  în 
casă.  Cu  ajutorul  radiesteziei,  am  primit  informaţii  că  era  vorba  de  nişte 
farmece.  Mi-a  apărut  în  gând,  dacă  pot  spune  aşa,  o  imagine  a  unei  femei 
tinere  cu  părul  lung,  îmbrăcată  cu  o  fustă  lungă  cu  volane,  care  era 
aproape  de  un  foc  pe  timp  de  seară  şi  gesticula  din  mâini  ca  şi  când  ar 
face  ceva.  Părea  foarte  pornită  pe  ce  făcea  şi  chiar  spunea.  Informaţiile 
mele  au  fost  confirmate  şi  de  o  doamnă  cu  capacităţi  extrasenzoriale 
extraordinare.  Eu  nu  am  avut  decât  să  mă  bucur  că  nu  am  avut  „vedenii”. 
Ştiţi  ce  se  întâmplă,  nu  prea  am  încredere  că  eu  pot  face  anumite  lucruri 
şi  mă  întreb  încă  de  ce  tocmai  eu,  pentru  că  nu  am  făcut  lucruri 
extraordinare  pentru  semenii  mei,  decât  aşa  cum  mi-a  dictat  conştiinţa. 
Cum  spuneţi  şi  Dumneavoastră,  am  simţit  chemarea  de  tămăduitor,  iar 
legătura  energetică  cu  vietăţile  nevăzute  ale  Spaţiului  Cosmic  sunt  o 
minune.  Nu  este  uşor  să  te  simţi  altfel  decât  cei  din  preajma  ta,  dar  sunt 
fericită  că  am  oameni  asemeni  mie  cu  care  comunic.  Nimic  nu  este 
întâmplător.  Drumul  meu  continuă,  pentru  că  aşa  simt.  Mai  am  multe  de 
învăţat.  Poate  că  aşa-mi  este  dat  de  Dumnezeu.” 

25  februarie  2010 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  23 


LUCIANA,  jurist 

EPISOADE  SPIRITUALE  COMENTATE 
®  Loretta  Vasquis  (1879-1937) 

O  Roberto  Cicandelli  (1814-1864) 

®  Loreila  Alia  (1732-1790) 

O  Uriji  Tonk  (1628-1691),  Ceylon  -  caz  nestudiat 

O  Mbonu  Mimbu  (1512-1573) 

®  Aritia  Karima  (1462-1510) 

O  Ion  Durau  (1387-1461),  România  -  caz  nestudiat 

®  Xin  Lin  Ten  (1312-1385)  [nepublicat  în  website]  -  fără  comentariu 


Episodul  1  -  LORETTA 

Braziliancă  LORETTA  VASQUIS  (1879-1937)  s-a  născut  în  familia 
unui  crescător  de  cai,  om  înstărit,  provenind  la  rândul  său  din  părinţi 
fermieri.  LORETTA  s-a  manifestat  încă  de  la  2  ani  ca  un  mic  fenomen: 
cânta,  dansa,  adora  să  călărească,  ţinută  în  braţe  pe  cal  de  tatăl  său. 
Crescută  sănătoasă,  cu  mişcare  în  aer  liber,  fata  se  comporta  la  vârsta  de 
10-12  ani  ca  o  adevărată  amazoană.  La  îndemnul  ei,  tatăl  a  deschis  o 
afacere  cu  cai  de  curse.  LORETTA,  petrecând  mai  toată  ziua  la 
antrenamente  şi  în  grajduri,  pentru  a  supraveghea  îngrijirea  cailor,  a 
trecut  prin  şcoală  fără  eforturi  deosebite.  Ajunsă  călăreaţă  de 
performanţă,  a  câştigat  câteva  întreceri  cu  calul  său  mult  iubit. 

La  15  ani  s-a  măritat  cu  băiatul  unor  boieri  din  zonă,  mutându-se  în 
conacul  socrilor.  Aici  a  început  calvarul  vieţii  sale.  La  îndemnul 
părinţilor,  soţul  ei,  Osvaldo,  s-a  dovedit  extrem  de  sever  cu  ea.  I-a  cerut 
să  nască  şapte  copii,  să  stea  numai  în  casă  ca  o  bună  mamă  şi  gospodină, 
îngăduindu-i  să  iasă  pe  moşie  numai  însoţită  de  el  şi  de  părinţii  lui. 
Obişnuită  de  copil  cu  o  viaţă  liniştită,  cu  mult  sport  şi  petreceri  de 

familie,  LORETTA  s-a  trezit  după  căsătorie  închisă  într-o  cuşcă.  După 
naşterea  celui  de-al  doilea  copil,  s-a  îmbolnăvit  grav  cu  nervii  şi  cu 
plămânii.  Nu  a  mai  dat  naştere  altor  copii,  spre  nemulţumirea  lui 
Osvaldo  şi  a  socrilor  ei.  Supărat  pe  veşnicele  ei  boli,  omul  a  luat  calea 
cârciumilor  şi  a  bordelurilor.  Viaţa  LORETTEI,  din  ce  în  ce  mai  anostă,  s- 
a  concentrat  asupra  creşterii  şi  educării  copiilor.  A  închis  ochii  la  58  de 
ani,  fiind  vegheată  numai  de  fiul  şi  fiica  sa. 

3  iulie  2008 


COMENTARIUL  LUCIANEI: 

„După  ce  am  citit  scrisoarea  referitoare  la  viaţa  Lorettei,  am 
înţeles  de  ce  eram  şi  sunt  atât  de  interesată  de  călătorii.  Poate  pentru 
alţii  par  mofturi  sau  fîţe  aceste  lucruri,  însă  pentru  mine  semnifică 
altceva,  mai  ales  că  pe  mine  mă  interesează  să  aflu  multe  lucruri 
despre  cultura  altor  popoare  şi  nu  să  colind  magazinele.” 

4  octombrie  2008 

„Sunt  fascinată  de  domeniul  parapsihologici,  al  existenţelor 
anterioare,  spiritualitate,  artă,  filosofîe.  Din  acest  motiv,  v-aş  ruga, 
dacă  puteţi,  să  îmi  mai  aduceţi  aminte  şi  de  alte  existenţe  anterioare, 
eventual  câte  am  avut,  ce  am  învăţat  din  ele,  ce  ar  trebui  să  mai  învăţ. 
Ceea  ce  mi-aţi  scris  referitor  la  viaţa  Lorettei  a  fost  într-adevăr  una 
foarte  tristă,  însă  despre  previziunile  dumneavoastră  despre  viitorul 
soţ,  despre  căsătorie  şi  ce  va  urma  după  căsătorie,  acesta  este  visul 
meu  încă  de  mic  copil. 

Iubesc  foarte  mult  animalele  şi  oamenii,  iar  pentru  cai,  de  mică 
am  avut  puternice  sentimente  de  milă  şi  compasiune  şi  simţeam  parcă 
o  teamă  anume,  adică  întotdeauna  mi-a  fost  frică  să  mă  sui  pe  un  cal 
sau  să  stau  aproape  de  ei,  însă  îmi  plăcea  să  îi  privesc  de  la  distanţă. 
Mi-ar  fi  plăcut  să  am  curajul  să  stau  mai  aproape  de  ei  şi  să-i  pot 
mângâia. 

Spre  deosebire  de  viaţa  Lorettei,  în  această  viaţă  am  încercat  şi  am 
luptat  să-mi  împlinesc  anumite  vise,  şi  o  parte  din  ele  chiar  am  reuşit 
să  le  îndeplinesc,  lăsând  la  o  parte  suişurile  şi  coborâşurile  care  au 
intervenit  pe  parcurs.  Simt  însă  că  scopul  şi  menirea  mea  este  să  fac 
mult  mai  mult  decât  am  făcut  sau  decât  fac  la  ora  actuală.  Nu  mi-am 
dorit  niciodată  să  fac  o  carieră  importantă,  însă  mi-ar  fi  plăcut  să 
lucrez  într-un  domeniu  în  care  să  fac  ceva  mult  mai  mult  şi  concret 

pentru  oameni,  în  sensul  de  a-i  ajuta  şi  să  am  şi  timpul  necesar  să 
studiez  domeniile  care  mă  pasionează." 

3  iulie  2008 


Episodul  2  -  ROBERTO 

Italianul  ROBERTO  CICANDELLI  (1814-1864)  s-a  născut  într-o 
familie  bogată  din  vechea  burghezie  toscană,  cu  nenumărate 
ramificaţii  genealogice  în  Italia,  dar  şi  în  sudul  Franţei.  ROBERTO  a 
moştenit  inteligenţa,  sobrietatea,  distincţia  părinţilor  şi  rudelor  sale.  A 
învăţat  carte  la  un  colegiu,  ca  toţi  fiii  de  nobili,  dorind  ca,  după 
împlinirea  majoratului,  să  se  ocupe  de  tranzacţii  comerciale.  Pentru 
aceasta,  a  urmat  studii  corespunzătoare  unui  funcţionar  de  bancă.  în 
vremea  aceea,  băncile  italiene  se  aflau  doar  în  marile  oraşe.  Prin 
urmare,  ROBERTO  s-a  mutat  la  Roma.  Aici  şi-a  început  activitatea  cu 
pasiune  şi  dăruire,  sacrificându-şi  multe  ore  din  zi  şi  din  noapte  pentru 
a-şi  duce  toate  lucrările  la  bun  sfârşit.  Rezultatul  strădaniilor  sale  a 
fost  că,  după  6  luni,  a  primit  postul  de  director  adjunct  al  Băncii 
respective. 

Pentru  mai  multă  credibilitate  şi  prestanţă  în  lumea  celor  bogaţi 
(clienţii  obişnuiţi  ai  băncii),  i  s-a  cerut  să  se  căsătorească.  Aşa  a  făcut, 
luându-şi  drept  nevastă  pe  fiica  unui  baron  toscan,  pe  care  o  cunoştea 
din  copilărie.  Lorena,  soţia  lui,  s-a  priceput  să  îl  facă  fericit,  dăruindu-i 
doi  copilaşi  frumoşi  şi  deştepţi. 

Până  la  40  de  ani,  ROBERTO  s-a  considerat  un  bărbat  norocos  şi 
fericit,  împlinit  în  toate  năzuinţele  vieţii  sale.  S-a  întâmplat  totuşi  o 
mare  nenorocire  a  doua  zi  după  banchetul  în  care  şi-a  sărbătorit  cele 
patru  decenii  ale  vieţii:  din  cauza  oboselii  cronice,  acumulate  în  cei 
aproape  20  de  ani  de  muncă,  şi  din  cauza  petrecerii  de  o  noapte 
întreagă,  inima  lui  ROBERTO  a  cedat  parţial,  provocându-i  un  infarct. 
Dus  de  urgenţă  la  cel  mai  bun  spital  din  Roma  şi  tratat  cât  se  putea  de 
bine  în  acele  vremuri,  bolnavul  şi-a  revenit,  putând  să-şi  reia  serviciul 
după  câteva  săptămâni.  Cu  toate  acestea,  ROBERTO  simţea  cum  îi 
scădeau  puterile  de  la  o  zi  la  alta.  A  mai  lucrat  2  ani,  după  care  a 
renunţat  la  serviciu  şi  s-a  retras  împreună  cu  familia  la  moşia 
părinţilor  săi.  A  închis  ochii  la  vârsta  de  50  de  ani,  regretând  că  încă  nu 
reuşise  să-şi  vadă  nepoţii  aranjaţi  pe  la  casele  lor. 

COMENTARIUL  LUCIANEI: 


„Puteam  să  jur  că  într-una  din  vieţile  mele  anterioare  am  trăit  în 
Italia,  pentru  că  de  mică  am  avut  o  afinitate  pentru  această  ţară,  cu 
toate  că  până  în  prezent  nu  am  reuşit  să  o  vizitez,  iar  referitor  la 
Brazilia,  ştiu  că  limba  lor  e  foarte  asemănătoare  cu  spaniola,  singura 
limbă  pe  care  intuitiv  ştiam  că  o  pot  stăpâni  la  perfecţie. 

Referitor  la  viaţa  pe  care  a  avut-o  Roberto,  mi  se  pare  mai 
apropiată  de  sufletul  şi  caracterul  meu,  cu  toate  că  am  preluat  multe  şi 
de  la  cea  a  Lorettei.  Spre  marele  meu  regret,  în  această  viaţă  nu  am 
avut  norocul  încă  să  trăiesc  într-un  mediu  foarte  apropiat  sufletului 
meu,  mă  refer  la  rudele  mele,  la  oamenii  pe  care  i-am  întâlnit  de-a 
lungul  timpului.  Totuşi,  mulţumesc  lui  Dumnezeu  că  am  avut  parte  de 
părinţi  buni  şi  de  o  educaţie  mai  specială,  zic  eu,  din  partea  tatălui 
meu.  în  urma  studiului  referitor  la  viaţa  lui  Roberto,  intuiesc  că 
problema  cu  care  mă  confrunt  în  această  viaţă  este  discrepanţa  destul 
de  mare  între  mediul  în  care  trăiesc  în  prezent  şi  mediul  în  care  s-a 
născut  şi  a  trăit  Roberto.” 

24  august  2008 


Episodul  3  -  LOREILA 

Australianca  LOREILA  ALIA  (1732-1790)  s-a  născut  într-o  mică 
aşezare  de  pescari  situată  în  zona  Capului  Sud-Est,  o  peninsulă 
despărţită  de  Tasmania  prin  Strâmtoarea  Bass.  Părinţii  săi,  oameni 
săraci,  aveau  doisprezece  copii,  dintre  care  LOREILA  era  primul  născut, 
încă  de  mică,  şi-a  ajutat  mama  la  creşterea  fraţilor  şi  surorilor  sale.  Tatăl 
lor,  Eusin,  pleca  din  zori  la  pescuit  şi  se  întorcea  noaptea  cu  ce  câştigase 
din  vânzarea  peştelui  şi  a  fructelor  de  mare.  Mama,  Altena,  provenea 
dintr-o  veche  familie  aborigenă  ai  cărei  copii  plecaseră  din  junglă  pentru 
a-şi  face  un  rost  în  viaţă. 

LOREILA,  ajunsă  o  gospodină  excelentă  prin  forţa  împrejurărilor, 
era  vestită  printre  pescari  prin  frumuseţea  şi  hărnicia  ei.  La  14  ani  a  fost 
cerută  în  căsătorie  de  Ahik,  un  pescar  originar  din  Tasmania,  prieten  cu 
tatăl  fetei.  Cu  toate  că  se  considera  prea  tânără  pentru  căsătorie,  fata  l-a 
acceptat,  pentru  a  micşora  numărul  gurilor  de  hrănit  în  casa  părinţilor 
săi. 

Ahik  a  dus-o  pe  aleasa  lui  în  Tasmania,  unde  locuiau  părinţii  şi  fraţii 
săi.  Casa  lor  se  afla  în  apropierea  actualului  oraş  Marrawah,  port  la 

Oceanul  Indian,  pe  coasta  de  vest  a  insulei.  Primită  cu  braţele  deschise, 
LOREILA  a  crezut  la  început  că  viaţa  ei  cu  Ahik  va  fi  o  feerie,  la  fel  ca  şi 
natura  înconjurătoare.  După  câteva  luni  de  la  nuntă,  atmosfera  dintre  ei 
a  început  să  se  răcească.  Ahik  şi  mama  lui  doreau  ca  ea  să  facă  mulţi 
copii,  iar  biata  fată,  care  abia  împlinise  15  ani,  nu  rămânea  însărcinată. 
Au  început  discuţiile  printre  neamurile  lui  Ahik,  pe  motiv  că  îşi 
abandonase  iubita  de  pe  insulă  pentru  a-şi  aduce  o  fată  neştiutoare  şi 
stearpă  de  pe  continent.  La  un  an  şi  jumătate  de  la  căsătorie,  în  sfârşit, 
LOREILA  a  rămas  însărcinată.  Din  păcate,  fericirea  conjugală  era  pe 
sfârşite.  Soţul  ei,  Ahik,  se  întâlnea  cu  fosta  iubită,  frumoasa  Eron,  care  îl 
tot  îndemna  să  îşi  părăsească  soţia.  Dorindu-şi  copilul  enorm  de  mult, 
bărbatul  şi-a  păstrat  nevasta,  aşteptând  să  apară  micuţul  care  se  pregătea 
să  vadă  lumina  zilei.  într-o  dimineaţă  însorită,  LOREILA  a  adus  pe  lume 
o  fetiţă,  căreia  i-a  dat  numele  de  Alira.  Mulţumit  de  reuşita  nevestei  lui, 
Ahik  şi-a  părăsit  amanta,  dedicându-se  cu  trup  şi  suflet  familiei  sale. 

Răzbunarea  amantei  a  fost  cumplită.  O  femeie  pusă  de  ea  a  intrat  în 
casă,  răpind  copilul,  în  timp  ce  Ahik  era  plecat  la  pescuit.  Biata 
LOREILA,  slăbită  după  naştere,  nu  a  putut  opune  rezistenţă.  Părinţii  şi 
fraţii  lui  Ahik  locuiau  într-o  altă  casă,  depărtată  de  a  lor,  neauzind 
ţipetele  bietei  mame  rămase  fără  copil.  Seara,  ajuns  acasă,  bărbatul  şi-a 
găsit  nevasta  zăcând  în  neştire,  fără  copil  lângă  ea.  Ajutată  să  îşi  revină,  i- 
a  descris-o  lui  Ahik  pe  răpitoare,  acesta  dându-şi  seama  că  era  chiar 
mama  fostei  lui  amante.  Furios,  a  năvălit  în  casa  acestora,  ucigându-le  în 
bătăi  pe  amândouă. 

Şi-a  luat  copilul,  apoi  nevasta  şi  s-au  refugiat  în  sudul  insulei,  unde 
locuia  fratele  său  mai  mare.  Aşezarea  avea  doar  câteva  zeci  de  locuitori, 
majoritatea  pescari,  şi  era  vizitată  doar  de  navele  care  acostau  la  ţărm. 
Temându-se  că  vor  fi  descoperiţi,  au  luat  o  barcă  ce  megea  spre  Noua 
Zeelandă.  Au  debarcat  în  actualul  oraş  Nelson,  port  la  Golful  Tasman, 
situat  la  nordul  Insulei  de  Sud.  Aici  au  trăit  fericiţi,  alături  de  cei  trei 
copii  ai  lor,  până  când  moartea  a  luat-o  pe  LOREILA,  ducându-i  sufletul 
pe  lumea  cealaltă.  Avea  doar  58  de  ani  şi  sănătatea  grav  afectată  de 
zbuciumul  primilor  ani  ai  căsniciei  sale. 

4  martie  2009 


COMENTARIUL  LUCIANEI: 

„Cu  o  zi  înainte  de  a  primi  studiul  Karmei  3,  am  simţit  o  stare 
foarte  plăcută,  de  confort  interior,  de  împăcare  sufletească,  un  fel  de 

armonie  interioară,  de  pace  şi  de  relaxare,  pe  care  de  mult  nu  mai 
reuşisem  să  o  ating  şi  nu  îmi  puteam  explica  cum  de  mi  se  întâmpla 
acest  lucru,  pentru  că,  la  momentul  respectiv,  treceam  printr-o 
perioadă  destul  de  agitată  şi  ambiguă. 

Revenind  la  studiul  Karmei  3,  viaţa  Loreilei  a  fost  destul  de 
încercată  şi  una  deloc  uşoară,  dar  atât  de  asemănătoare  şi  de  potrivită 
felului  meu  de  a  fi.  De  fiecare  dată  când  citesc  aceste  studii,  mă 
transpun  în  acele  timpuri  şi  în  vieţile  pe  care  le-am  trăit,  iar  fiecare 
dintre  ele  îmi  trezeşte  un  sentiment  de  deja-vu.” 

8  martie  2009 


Episodul  5  -  MBONU 

MBONU  MIMBU  (1512-1573),  locuitor  al  Coastei  de  Fildeş  din 
Africa,  s-a  născut  în  mica  aşezare  Sassandra,  port  la  Oceanul  Atlantic, 
situat  la  confluenţa  dintre  fluviul  Sassandra  şi  apele  oceanului.  Părinţii 
săi,  Undih  (tatăl)  şi  Mierd  (mama),  erau  refugiaţi  din  adâncul  junglei 
împreună  cu  părinţii  lor.  Undih  şi  Mierd  au  avut  paisprezece  copii,  dintre 
care  au  trăit  numai  nouă,  ceilalţi  murind  înainte  de  împlinirea  vârstei  de 
un  an,  din  cauza  unor  infecţii  grave. 

Printre  cei  rămaşi  în  viaţă,  MBONU  era  al  treilea  născut.  Băiatul  a 
fost  un  copil  ascultător,  cu  suflet  bun  şi  mare  amator  de  călătorii  în 
adâncul  junglei,  pentru  a  vizita  rudele  părinţilor  săi,  care  încă  mai  trăiau 
în  sălbăticie.  La  vârsta  de  10  ani  şi-a  anunţat  părinţii  că  doreşte  să  se 
retragă  la  tribul  din  junglă,  pentru  a  trăi  în  continuare  alături  de 
înţelepţii  neamului  său.  înţelegând  că  băiatul  va  avea  un  rol  deosebit  în 
viaţa  din  sălbăticie,  l-au  dus  şi  l-au  lăsat  pentru  totdeauna  în  coliba 
străbunicului  său  (tatăl  mamei),  care  depăşise  vârsta  de  100  de  ani. 
Bătrânul  înţelept  Umh  şi-a  primit  strănepotul  cu  o  ceremonie  de  salut  la 
care  au  participat  toţi  cei  24  de  locuitori  ai  satului.  MBONU  a  fost 
remarcat  de  bătrânul  vraci  Duhir  ca  un  posibil  urmaş  al  său  în  privinţa 
practicilor  tradiţionale  de  tămăduire  şi  lucru  cu  spiritele  pădurii.  încă  de 
a  doua  zi  după  sosirea  sa,  a  fost  luat  de  Duhir  în  coliba  sa  ca  ucenic- 
ajutor.  Remarcându-se  printr-o  intuiţie  neobişnuită  în  recunoaşterea 
bolilor,  MBONU  l-a  ajutat  mult  pe  vraci  să  găsească  leacurile  potrivite 
pentru  tămăduirea  celor  aflaţi  în  suferinţă.  în  plus  faţă  de  acestea,  băiatul 
avea  o  relaţie  telepatică  uimitoare  cu  vietăţile  pădurii:  plante  şi  animale. 
Le  înţelegea  nevoile  şi  durerile,  dar  suferea  pentru  că  nu  le  putea  ajuta  cu 

nimic.  Treptat,  pe  măsură  ce  înainta  în  vârstă,  MBONU  a  devenit  un 
tânăr  plin  de  înţelepciune,  capabil  să  preia  funcţia  de  şaman  absolut  al 
tribului  său. 

Avea  doar  14  ani  când  Duhir,  cu  o  zi  înainte  de  a  închide  ochii,  l-a 
chemat,  i-a  predat  toate  ustensilele  sale  şi  i-a  şoptit  la  ureche  o  mulţime 
de  secrete  ale  ştiinţei  sale  străvechi  de  mare  vrăjitor.  După  incinerarea 
trupului  maestrului  său,  MBONU,  cu  o  mare  suferinţă  întipărită  pe  chip, 
ajurat  credinţă  tribului  său,  angajându-se  să  nu  neglijeze  niciun  om  aflat 
în  suferinţă.  La  16  ani  şi-a  luat  prima  nevastă,  pe  frumoasa  Ohka,  în 
vârstă  de  9  ani.  După  ce  aceasta  a  născut  primul  copil,  şi-a  mai  luat  o 
nevastă,  Mudik,  o  copilă  de  numai  10  ani.  De  la  cele  două  neveste, 
MBONU  a  avut  nouăsprezece  copii,  dintre  care  numai  zece  au  ajuns  la 
vârsta  maturităţii. 

Anii  au  trecut  peste  vraci,  lăsându-i  urme  adânci  pe  chip  şi  în  suflet. 
Era  un  om  cu  suflet  nobil,  dornic  să  îşi  ajute  comunitatea  pentru  a  trăi  în 
condiţii  de  armonie  şi  sănătate.  Era,  fără  îndoială,  un  vizionar  idealist. 
Mereu  la  pândă,  pentru  a  afla  din  vreme  despre  apropierea  vânătorilor  de 
sclavi,  el  şi-a  salvat  tribul  de  foarte  multe  ori,  anunţându-i  pe  toţi  să  îşi 
părăsească  satul  şi  să  se  refugieze  în  adâncul  pădurii  sălbatice.  O  singură 
dată  au  fost  atacaţi  pe  neaşteptate,  în  plină  noapte,  de  către  un  grup  de 
mercenari,  care  le-au  răpit  multe  fete  şi  femei.  Cu  puterea  minţii  sale, 
MBONU  îi  făcea  pe  hoţi  să  se  îndepărteze  cu  teamă  de  aşezarea  lui. 

A  trăit  doar  61  de  ani,  îmbătrânind  înainte  de  vreme,  din  cauza 
durerii  provocate  de  moartea  cumplită  a  celor  ucişi  de  hoardele  care  îi 
atacau  mereu  satul,  rămas  din  ce  în  ce  mai  pustiu.  L-au  incinerat  doar  3 
nepoţi,  ceilalţi  urmaşi  fugiseră  de  mult  spre  localităţile  de  pe  ţărmul 
oceanului.  Cele  două  neveste  îi  muriseră  de  tinere,  una  la  naşterea 
ultimului  copil,  iar  cealaltă,  răpusă  de  o  săgeată  otrăvită. 

2  octombrie  2009 


COMENTARIUL  LUCIANEI: 

„Citind  episodul  karmic  5  şi  mai  ales  corelându-1  cu  viaţa  Aritiei 
Karima  (călugăriţă  în  Grecia),  am  realizat  şi  mai  profund  de  unde  mi 
se  trag  toate  căutările  spirituale  şi  toate  trăirile  pe  care  subconştientul 
meu  mi  le  transmitea.” 

13  decembrie  2009 

Episodul  6  -  ARITIA 


Grecoaica  ARITIA  KARIMA  (1462-1510)  s-a  născut  în  oraşul 
Iraklion,  port  la  Marea  Cretei,  situat  în  nordul  insulei  Creta.  Părinţii  săi, 
Evdokia  şi  Cristodulo,  se  ocupau  cu  comerţul  de  peşte  şi  fructe  de  mare. 
Aveau  o  tarabă  în  piaţa  oraşului,  din  care  câştigau  banii  necesari  traiului 
întregii  familii.  Aveau  şase  copii,  pe  care  i-au  crescut  cu  ajutorul 
bunicilor,  părinţii  Evdokiei,  ea  fiind  nevoită  să  stea  zi-lumină  pentru  a 
vinde  marfa  adusă  de  soţul  său. 

ARITIA  era  mezina  familiei,  având  două  surori  şi  trei  fraţi,  cu  toţii 
mai  mari  decât  ea.  Spre  deosebire  de  ceilalţi  fraţi  ai  săi,  era  extrem  de 
timidă  şi  retrasă.  îi  plăcea  să  stea  liniştită  într-un  loc  ore  întregi, 
jucându-se  cu  vreo  păpuşă  sau  privind  visătoare  pe  geam.  Adeseori,  îi 
povestea  bunicii  sale  că  îl  vedea  pe  Doamne-Doamne  cum  plutea  în  Cer, 
aşezat  pe  un  scaun  de  aur,  înconjurat  de  mulţi  îngeri,  mai  frumoşi  la  chip 
decât  oamenii.  La  3  anişori  se  manifesta  ca  un  mic  profet.  Le  spunea 
celor  din  jur  ce  li  se  va  întâmpla  în  zilele  următoare,  avertizându-i, 
adeseori  pe  bună  dreptate,  înainte  de  a  păţi  ceva  rău.  Astfel,  cu  o  zi 
înainte  ca  tatăl  său  să  se  înece  pe  vreme  de  furtună,  l-a  implorat  să  nu 
plece  a  doua  zi  în  larg.  Omul,  necăjit  că  nu  prea  le  ajungeau  banii  în  casă, 
a  sărutat-o  pe  frunte  în  zori,  şi  dus  a  fost.  L-au  scos  valurile  pe  înserat, 
aruncându-i  trupul  neînsufleţit  printre  stâncile  de  pe  mal.  ARITIA  avea 
doar  5  anişori  când  asupra  familiei  lor  a  căzut  năpasta. 

Rămaşi  cu  toţii  fără  singura  persoană  care  le  aducea  venitul  zilnic, 
băieţii  s-au  apucat  de  pescuit,  înlocuindu-şi  tatăl.  Vestea  că  ARITIA  se 
pricepea  să  ghicească  viitorul  s-a  răspândit  pe  toată  insula.  A  început 
pelerinajul  la  uşa  lor,  lucru  care  i-a  deranjat  pe  clericii  ortodocşi.  într-o 
zi,  un  înalt  prelat  a  venit  în  casa  lor  pentru  a  discuta  situaţia  fetiţei.  I-a 
înspăimântat  pe  toţi  cu  ameninţările  lui.  Biata  ARITIA,  o  copilă  de  numai 
8  ani,  fără  ştiinţă  de  carte,  a  ghicit  adevărata  intenţie  a  preotului.  Acesta 
intenţiona  să  o  ducă  la  cea  mai  mare  mănăstire  de  pe  insulă  pentru  ca  ea 
să  ghicească  numai  pentru  demnitarii  bisericii.  Invocând  motivul  că  vrea 
să  o  salveze  de  la  cumplita  moarte  prin  ardere  pe  rug,  le-a  propus  celor 
din  familie  să  o  ducă  la  mănăstire,  că  tot  nu  aveau  bani  destui  să  o 
întreţină.  îngroziţi  cu  toţii,  au  acceptat  plecarea  ARITI EI. 

Fetiţa  şi-a  luat  rămas  bun  de  la  mama,  bunicii,  fraţii  şi  surorile  ei, 
presimţind  că  nu-i  va  mai  vedea  niciodată.  Aşa  s-a  şi  întâmplat. 
Mănăstirea  se  afla  pe  creasta  unui  munte,  bine  ascunsă  de  privirile 
drumeţilor  care  aveau  treabă  prin  partea  locului.  De  ARITIA  nu  a  mai 

auzit  nimeni  din  oraşul  ei  natal.  După  un  an,  familia  a  fost  anunţată  că 
fetiţa  murise  de  o  boală  necunoscută  şi  fusese  îngropată  într-un  loc 
„secret”. 

îndelung  jelită  de  cei  dragi  de  acasă,  călugăriţa  ARITIA  îi  vedea  pe 
toţi  cu  ochii  minţii,  plângând  noaptea  de  mila  lor,  neştiută  de  nimeni. 
Mănăstirea  avea  doar  7  maici,  stareţa  fiind  o  fiică  de  nobili  fără  avere, 
care  au  dat-o  la  călugărie  ca  să  îi  facă  un  viitor  „onorabil”.  Maica  Eustakia 
prinsese  drag  de  biata  copilă  nevinovată,  salvând-o  de  la  o  moarte  sigură 
prin  răzbunarea  clerului  superior.  ARITIA  a  trăit  cu  o  profundă  chemare 
divină  în  sufletul  său.  Şi-a  dedicat  întreaga  viaţă  slujirii  Domnului,  care  îi 
comunica  adeseori  ce  urma  să  se  întâmple  în  lumea  din  afara  mănăstirii, 
pe  care  ARITIA  nu  o  va  cunoaşte  niciodată.  Sensibilă  la  frigul  permanent 
din  grota  mănăstirii,  s-a  îmbolnăvit  de  plămâni.  Nefiind  ajutată  de 
nimeni,  s-a  stins  la  numai  48  de  ani,  grăbindu-se  să  plece  pe  lumea 
cealaltă,  pentru  a-1  regăsi  pe  Domnul  ei  cel  drag. 

16  mai  2009 


COMENTARIUL  LUCIANEI: 

„Viaţa  Aritiei  Karima  a  fost  viaţa  care,  după  prima  citire,  m-a 
răscolit  cel  mai  tare.  A  fost  ca  şi  cum  mi-aş  fi  văzut  pe  un  ecran  filmul 
vieţii.  Când  eram  mică,  mă  comportam  exact  ca  protagonista  studiului 
Karmei  6  şi  parcă  îmi  aduceam  aminte  aievea  de  faptul  că  eu  trebuia  să 
am  harul  premoniţiei  şi  al  prezicerii  viitorului.  îmi  spuneam  atunci  că 
dacă  nu  îl  am  acum,  sigur  o  să  îl  am  când  o  să  fiu  mare.  Nu  ştiu  câtă 
premoniţie  sau  intuiţie  am  adunat  de-a  lungul  anilor,  dar  îmi  dau 
seama  că  foarte  multe  din  aceste  lucruri  îmi  sunt  transmise  în  vise. 

După  o  perioadă  de  6  ani,  de  când  m-am  mutat  în  Bucureşti,  am 
avut  foarte  multe  blocaje  şi  piedici  în  tot  ce  voiam  să  fac.  Referitor  la  ce 
mi-aţi  spus  dumneavoastră,  la  preoţi  şi  la  atitudinea  pe  care  ar  trebui 
să  o  am  faţă  de  ei,  este  adevărat  că  dintotdeauna  am  avut  un  fel  de 
reţineri  faţă  de  ei,  însă  aveam  şi  încă  am  o  mare  afinitate  faţă  de 
preoţii  mai  în  vârstă  şi  văzători  cu  duhul.  Acum  câteva  luni,  am  visat  că 
priveam  şi  admiram  de  pe  ţărm  o  clădire  situată  undeva  în  mare.  Mă 
uitam  pe  internet  la  destinaţii  de  vacanţă  şi  am  zărit  o  clădire 
asemănătoare  celei  din  vis  în  Lisabona,  „Torre  de  Belem”,  şi  am  zis  că 
despre  ea  este  vorba.  După  ce  am  aflat  din  studiul  Karmei  6  de  locul  în 
care  am  mai  trăit,  am  fost  curioasă  să  văd  cum  e  şi,  uitându-mă  pe 

fotografiile  din  acel  loc,  ce  să  văd?...  exact  clădirea  pe  care  o  visasem 
de  fapt!” 

îy  mai  2009 


Episodul  8  -  XIN 

Chinezoaica  XIN  LIN  TEN  (1312-1385)  s-a  născut  în  portul  Xiamen, 
situat  pe  coasta  de  sud-est  a  Chinei,  aceasta  fiind  despărţită  de  insula 
Taiwan  prin  strâmtoarea  Taiwan.  Părinţii  săi,  Hi  Lan  Ten  (tatăl)  şi  Ma 
Sin  Ten  (mama)  au  avut  trei  fete  şi  patru  băieţi.  XIN  Lin  era  al  patrulea 
născut  al  soţilor  Ten.  Având  origine  nobiliară  veche,  cei  doi  soţi  le-au 
transmis-o  şi  copiilor.  XIN  Lin  şi  surorile  sale  au  preluat  calitatea  de 
prinţese  în  mod  direct  de  la  mama  lor.  întreaga  familie  locuia  intr-un  mic 
palat  situat  în  apropiere  de  malul  apei,  înconjurat  de  o  vegetaţie 
luxuriantă.  Copiii  familiei  Ten  au  avut  o  viaţă  de  vis,  până  când  le-a  venit 
vremea  să  plece  fiecare  pe  drumul  său. 

Crescută  cu  profesori  de  cultură  orientală,  dans,  arte  marţiale, 
tânăra  generaţie  Ten  s-a  încadrat  perfect  în  cerinţele  înaltei  societăţi  a 
oraşului  şi  a  zonei  în  care  se  aflau.  Băieţii  s-au  orientat  spre  ocupaţii 
aducătoare  de  mulţi  bani,  pentru  a-şi  spori  averea  primită  de  la  părinţii 
lor.  Au  ales  calea  armelor,  intrând  în  solda  împăratului,  fapt  ce  le-a 
asigurat  viitorul  din  punctul  de  vedere  al  veniturilor  şi  al  onorurilor 
cuvenite  descendenţei  lor  nobiliare.  Surorile  lui  XIN  Lin  s-au  măritat  cu 
nobili  bogaţi,  fiind  cumpărate  de  aceştia  de  la  părinţii  lor  cu  cantităţi 
imense  de  bijuterii. 

XIN  Lin,  cea  mai  pretenţioasă  dintre  fetele  familiei  Ten,  a  aşteptat  să 
întâlnească  marea  iubire.  Mulţi  tineri  bogaţi  şi  mai  puţin  bogaţi  au  venit 
să  o  cunoască,  dar  ea  s-a  încumetat  abia  la  18  ani  să  îl  încurajeze  pe  unul 
dintre  peţitori.  Tânărul  navigator  Jiao  Hil  Vai  a  cucerit  inima  fetei 
mofturoase  prin  frumuseţea,  inteligenţa  deosebită  şi  talentul  său  de 
povestitor.  în  vârstă  de  26  ani,  avea  deja  o  bogată  experienţă  în  arta 
navigaţiei,  obţinută  pe  corabia  sa,  care  transporta  mărfuri  între  China  şi 
Japonia.  Averea  sa  era  considerabilă,  iar  vila  în  care  şi-a  dus  mireasa 
părea  desprinsă  din  paradis. 

XIN  Lin  auzise  multe  istorisiri  marinăreşti,  unele  mai  ciudate  ca 
altele.  Dornică  să  cunoască  secretele  navigaţiei,  şi-a  însoţit  soţul  în  câteva 
dintre  drumurile  sale  pe  apă.  Fata  avea  un  talent  deosebit  de  scriitor, 
înclinaţie  mult  apreciată  şi  cultivată  în  lumea  celor  bogaţi.  în 

numeroasele  sale  manuscrise,  XIN  Lin  a  istorisit  o  mare  parte  din  viaţa 
ei. 

A  devenit  mamă  la  un  an  după  căsătorie,  născându-1  pe  fiul  lor  Juah 
Man.  A  fost  singurul  lor  moştenitor,  adus  pe  lume  cu  mari  suferinţe  din 
partea  mamei  sale.  Băiatul  a  crescut  ca  un  adevărat  prinţ,  nelipsindu-i 
nimic  din  ceea  ce  i  se  cuvenea  unei  odrasle  cu  blazon  nobiliar.  XIN  Lin  şi 
soţul  ei  s-au  dedicat  în  profunzime  creşterii  şi  educării  fiului  lor,  pe  care 
l-au  ajutat  să  devină  un  om  cu  o  personalitate  puternică.  Curajos  şi 
energic,  Juah  Man  a  îmbrăţişat  cariera  tatălui  său.  înzestrat  cu  o  minte 
ageră  şi  un  spirit  comercial  deosebit,  Juah  Man  a  devenit  proprietarul 
unei  flote  comerciale  de  câteva  zeci  de  corăbii  şi  vase  mici  de  pescuit. 
Spre  bucuria  părinţilor  săi,  a  avut  o  viaţă  demnă,  fără  a  se  fi  lăsat 
influenţat  de  obiceiurile  vulgare  ale  celor  cu  care  lucra.  A  contribuit  în 
mod  esenţial  la  modelarea  firii  şi  caracterului  său  personalitatea 
deosebită  a  mamei  sale.  Prinţesa  XIN  Lin  şi-a  influenţat  fiul  într-o 
manieră  decisivă,  acesta  urmându-i  sfaturile  până  în  ultima  clipă  de  viaţă 
a  nobilei  femei.  Juah  Man  şi-a  ales  o  nevastă  mult  asemănătoare  cu 
mama  sa  în  privinţa  manierelor  elegante,  a  discreţiei  şi  a  diplomaţiei  în 
tot  ceea  ce  făcea. 

După  moartea  prinţesei,  zecile  de  manuscrise  cu  istorisirile  sale  au 
fost  citite  şi  răscitite  de  soţul  şi  urmaşii  săi  la  reuniuni  de  familie  special 
organizate  în  acest  scop.  Fiecare  album  scris  de  ea  era  considerat  drept  o 
carte  sfântă,  aflându-se  în  el  numeroase  sfaturi  menite  să  înfrumuseţeze 
viaţa  oamenilor. 

28  ianuarie  2010 

ADRIANA,  medic 


EPISOADE  SPIRITUALE 

®  Isabella  lanutti  (1887-1916)  +  comentariu 
O  Jorje  Paradiso  (1802-1879)  [nepublicat  în  website] 


Episodul  1  -  ISABELLA 

ISABELLA  LANUTTI  (1887-1916),  Italia.  Născută  într-o  familie  de 
boieri  din  Piemonte,  a  avut  mari  probleme  cu  sănătatea  încă  de  la  vârsta 
de  doi  ani  şi  jumătate,  când,  urcată  pe  cal  de  tatăl  ei,  a  alunecat  şi  a  căzut, 
suferind  un  traumatism  puternic  la  coloana  vertebrală.  Având  posibilităţi 
financiare  deosebite,  părinţii  ei  au  chemat  la  patul  ei  de  suferinţă  zeci  de 
medici,  vraci  şi  ghicitoare.  Cu  mare  greutate  a  reînceput  să  meargă,  după 
un  an  de  chinuri  groaznice.  Rămasă  firavă,  delicată,  timidă,  a  crescut  ca  o 
floare  pe  lângă  părinţii  şi  fratele  său  mai  mare.  Restabilită  aproape 
complet,  a  reuşit  să  înveţe  carte  cu  profesori  particulari  şi  să  dea 
examene  la  şcoala  din  zonă.  Ajunsă  la  vârsta  de  pension,  părinţii  ei  au 
preferat  să  o  ţină  acasă,  ajutând-o  să  înveţe  pictură  şi  muzică,  aşa  cum 
dorea  copila  lor. 

Deosebit  de  talentată  la  desen,  a  început  să  schiţeze  îngeri  şi  să 
picteze  icoane  pentru  biserica  din  sat.  Remarcată  de  un  pictor  adus  de 
paroh  pentru  renovarea  bisericii,  acesta  a  fost  impresionat  de  talentul 
ISABELLEI,  comandându-i  icoane  pentru  prietenii  săi  bogaţi  şi  pentru 
alte  biserici.  Astfel,  tânăra  pictoriţă  a  devenit  celebră  pentru  harul  ei, 
reuşind  să  câştige  bani  frumoşi  din  munca  sa.  în  plus,  vocea  ei  minunată 
de  soprană  dramatică  era  mult  apreciată  la  petrecerile  celor  bogaţi. 

ISABELLA  s-a  căsătorit  la  vârsta  de  20  de  ani  cu  un  tânăr  medic, 
venit  în  zonă  după  terminarea  facultăţii.  Ronaldo  o  iubea  de  multă  vreme 
în  tăcere,  fiind  şi  el  originar  din  partea  locului.  Au  avut  doi  copii,  un  băiat 
şi  o  fetiţă.  Dorindu-şi  enorm  de  mult  cel  de-al  treilea  copilaş,  ISABELLA 
s-a  chinuit  să  ducă  sarcina  dificilă  până  în  ziua  când  i-a  venit  vremea  să 
nască.  Din  nefericire  pentru  toată  lumea  din  jurul  ei,  a  născut  copilul 
mort,  iar  după  două  zile  a  murit  şi  ea,  din  cauza  infecţiei  post-natale. 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  35 


Mult  regretată  de  soţ,  copii  şi  părinţi,  tânăra  de  numai  29  de  ani  a  închis 
ochii  pe  vecie,  regretându-şi  amarnic  sfârşitul  timpuriu. 

ISABELLA  avea  o  fire  optimistă,  dar  destul  de  reţinută.  Modestă, 
echilibrată,  ea  s-a  bucurat  de  fiecare  clipă  a  vieţii  sale,  considerând  că 
totul  îi  vine  omului  de  la  Dumnezeu  şi  trebuie  suportate  cu  răbdare  atât 
binele,  cât  şi  răul. 

12  august  2008 


COMENTARIUL  ADRIANEI: 

„în  primul  rând,  înţeleg  de  ce,  încă  în  jurul  vârstei  de  11  ani,  m-am 
îndrăgostit  de  Italia.  Eram  doar  o  copilă,  dar  această  ţară  mă  fascina, 
limba  îmi  părea  cea  mai  melodioasă,  clădirile,  cele  mai  frumoase.  Chiar 
prima  alegere  importantă  din  viaţa  mea  am  făcut-o  pe  baza  acestei 
pasiuni,  e  vorba  de  admiterea  pe  care  am  ales  să  o  dau  la  singurul  liceu 
din  oraş  unde  se  putea  învăţa  limba  italiană,  şi  am  reuşit.  Pot  spune  că  în 
continuare  viaţa  nu  mi-a  fost  legată  în  mod  special  de  Italia.  Deşi,  la  un 
moment  dat,  mi  s-a  deschis  un  drum  ce  putea  duce  spre  un  viitor  în 
această  ţară,  am  preferat  să  nu  pornesc  pe  el,  pentru  că  aşa  simţeam.  O 
mică  ironie  a  soartei  a  făcut  ca  să  nu  ajung  în  Italia  decât  mult  mai  târziu 
şi  pentru  o  singură  dată  (până  acum),  deşi  era  ţara  pe  care  îmi  doream  să 
o  văd  prima  dată,  iar  una  din  prietenele  mele  locuieşte  acolo. 

Isabella  a  trăit,  în  scurta  ei  viaţă,  multe  lucruri  pe  care  eu  am  dorit  să 
le  trăiesc  mult  mai  târziu  şi  pot  spune  că  nu  le-am  trăit  nici  până  acum. 
Ma  refer  în  special  la  căsătorie,  copii.  Deşi  unii  spun  că  ar  fi  cazul  să  mă 
gândesc  la  aşa  ceva,  viaţa  nu  m-a  adus  aproape  de  acest  pas,  chiar  m-a 
ţinut  (şi  încă  mă  ţine)  la  mare  distanţă  de  el. 

E  foarte  adevărat  că  am  o  pornire  specială  spre  călătorii  şi  mi  s-a 
oferit  ocazia  să  străbat  lumea.  Am  deja  mii  de  kilometri  la  activ  şi  e  doar 
începutul.  De  mică  am  vrut  să  călătoresc,  dar  părinţii  au  fost  cam 
protectori  şi  nu  m-au  lăsat  de  capul  meu  (poate  spiritul  meu  a  ales  exact 
o  familie  care  să  mă  protejeze  de  necazuri  şi  accidente).  Am  recuperat 
însă  când  am  crescut  şi  acum  nu  mă  pot  opri  (deşi  ştiu  că  tata  nu  doarme 
noaptea  când  mă  ştie  pe  avion). 

Mă  bucur  să  aud  că  destinul  meu  nu  se  învârte  în  jurul  unor 
probleme  de  sănătate.  Până  acum  am  fost  norocoasă,  nu  am  suferit  de 
nimic  grav...  iar  în  total  nu  am  stat  în  spital  mai  mult  de  10  zile  (din 
momentul  zero  al  naşterii  mele). 

Mă  regăsesc  în  multe  alte  aspecte  menţionate.  Deşi  călătoresc  mult, 
nu  îmi  doresc  să  trăiesc  în  altă  parte,  am  un  oarecare  rău  de  înălţime  - 
culmea  e  că  se  manifestă  doar  în  spaţii  deschise  -,  o  oarecare  frică  de 
naştere  şi  problemele  care  pot  să  apară  -  îmi  doresc  enorm  copii,  dar 
simt  o  frică  teribilă  legată  de  momentul  naşterii.  De  cai  nu  pot  spune  că 
mi-e  frică,  dar  nici  că  sunt  animalele  mele  preferate,  destinul  a  avut  grijă 
să  îi  ţină  la  distanţă  de  mine  până  acum.  E  clar  că  până  acum  am  trăit 
exact  experienţe  pe  care  Isabella  nu  a  avut  ocazia  sau  nu  a  apucat  să  le 
trăiască.  De  exemplu,  Isabella  s-a  căsătorit  cu  cel  pe  care  îl  iubea,  era 
înconjurată  de  dragostea  soţului.  Destinul  meu  este  exact  invers  (nu  voi 
avea  parte  de  multă  dragoste  din  partea  soţului  sau  nu  mă  voi  căsători 
din  dragoste)  sau  unele  aspecte  se  pot  repeta,  dar  în  altă  ordine  (voi  avea 
o  familie  fericită,  ca  cea  a  Isabellei,  doar  că,  până  o  voi  forma,  trebuie  să 
experimentez  alte  lucruri)? 

Cred  că  sunt  multe  aspecte  pe  care  trebuie  să  le  înţeleg  pentru  a  afla 
cum  pot  să  folosesc  toate  aceste  informaţii  despre  vieţile  anterioare 
pentru  a  fi  împlinită  şi  fericită  în  această  existenţă.  Sunt  o  fire  care 
analizează  mult  detaliile  pentru  a  înţelege  şi  experimenta  toate  aspectele 
unei  situaţii.” 

14  august  2008 


Episodul  2  -  JORJE 

Columbianul  JORJE  PARADISO  (1802-1879)  s-a  născut  în 
Amazonia,  aproape  de  graniţa  cu  Brazilia,  intr-un  cătun  izolat,  pierdut  de 
lumea  civilizată.  Părinţii  săi,  oameni  săraci,  trăiau  mai  mult  din  vânat  şi 
pescuit.  Tatăl  lui  JORJE  mai  scotea  un  câştig  şi  din  vânzarea  unor 
obiecte  tradiţionale  pe  care  le  sculpta  în  lemn.  Pe  vreme  frumoasă,  pleca 
pe  jos  câţiva  kilometri  până  la  cea  mai  apropiată  aşezare  civilizată,  unde 
îşi  dădea  obiectele  de  cult  pe  mâncare  şi  ceva  haine  pentru  familia  sa. 

JORJE  avea  încă  de  mic  o  dorinţă  aprigă  de  a  cunoaşte  lumea.  La  15 
ani  şi-a  luat  rămas  bun  de  la  părinţii,  bunicii,  fraţii  şi  surorile  sale,  după 
care  a  pornit  pe  drumul,  cunoscut  de  la  tatăl  său,  spre  modesta  aşezare  ce 
promitea  să  devină  un  adevărat  oraş.  Băiatul  şi-a  găsit  de  lucru  la  un 
cârciumar  unde  făcea  de  toate:  vindea,  servea  clienţii,  mătura,  spăla. 
Toate  aceste  îndeletniciri  istovitoare  îi  erau  recompensate  cu  hrana 
zilnică  şi  adăpost  într-o  odăiţă  din  spatele  localului  în  care  erau  primiţi 
clienţii.  După  2  ani,  tânărul  JORJE  îşi  făcuse  deja  planul  de  însurătoare 

cu  fata  patronului  său.  Lolita  era  îndrăgostită  foc  de  el,  dar  fericirea  lor 
depindea  în  mod  covârşitor  de  toanele  lui  Pedro,  tatăl  Lolitei.  într-o  zi, 
găsindu-1  în  cârciumă  bine  dispus,  cei  doi  tineri  s-au  prezentat  în  faţa  lui, 
mărturisindu-şi  iubirea  şi  rugându-1  să  le  dea  binecuvântarea  unirii  prin 
căsătorie.  La  început  intrigat  de  îndrăzneala  lui  JORJE,  a  cedat  în  cele 
din  urmă  rugăminţilor  fiicei  sale,  care  l-a  implorat  stând  în  genunchi 
timp  de  o  oră  întreagă. 

Zis  şi  făcut.  S-au  cununat,  s-au  mutat  separat  într-o  căsuţă  a  lui 
Pedro,  văzându-şi  de  viaţa  lor.  JORJE  a  devenit  asociatul  socrului  său, 
afacerea  cu  cârciuma  înflorea  văzând  cu  ochii,  iar  toată  familia  era 
mulţumită.  Lolita  a  născut  şapte  copii,  pe  care  i-a  educat  foarte  bine,  iar 
soţul  ei  i-a  dăruit  multă  iubire.  JORJE  s-a  stins  din  viaţă  la  77  de  ani, 
fiind  urmat  de  soţia  sa  după  câteva  luni.  Amândoi  au  fost  îndelung  jeliţi 
şi  regretaţi  de  copiii  şi  nepoţii  lor. 

Adriana,  de  la  columbian  ai  preluat  spiritul  de  independenţă,  dorinţa 
permanentă  de  a  cunoaşte  cât  mai  mulţi  oameni,  de  aproape  şi  de 
departe.  Se  mai  poate  remarca  firea  ta  cinstită,  corectă  şi  truditoare.  Cu 
toate  că  natura  şi  soarta  te -au  înzestrat  cu  multe  daruri,  totuşi,  din  fire 
eşti  un  om  modest  şi  la  locul  său,  asemenea  columbianului  nostru. 

Un  mic  avertisment:  să  eviţi,  în  general,  consumul  de  alcool, 
deoarece  Jorje  cam  trăgea  cu  paharul  pentru  a-şi  stimula  clienţii  să 
consume  mai  mult. 

2  octombrie  2008 

IOANA,  economist 


EPISOADE  SPIRITUALE 

O  George  Hamilton  (1893-1942)  +  comentariu 
O  Vito  Santini  (1812-1870)  [nepublicat  în  website]  +  comentariu 
®  Asket  Urlolik  (1726-1798)  [nepublicat  în  website] 

®  Ulmia  Sarkili  (1652-1709)  [nepublicat  în  website] 


Episodul  1  -  GEORGE 

GEORGE  HAMILTON  (1893-1942)  s-a  născut  pe  coasta  de  vest  a 
Australiei,  într-un  orăşel  situat  pe  ţărmul  Oceanului  Indian.  încă  din 
primii  ani  de  viaţă,  micul  GEORGE  s-a  dovedit  a  fi  un  copil  cuminte,  cu  o 
fire  domoală,  înclinată  spre  visare  şi  contemplarea  naturii.  Vegetaţia 
exotică  din  localitate  şi  din  vecinătatea  ei  îl  încânta  până  la  adoraţie.  Ar  fi 
dorit  să  devină  un  pictor  celebru,  care  să  îşi  vândă  tablourile  în  lumea 
întreagă,  pentru  ca  toţi  oamenii  să  cunoască  minunăţiile  din  jurul 
oraşului  său.  Iubea  nespus  de  mult  animalele  şi  nu  de  puţine  ori  s-a  aflat 
în  pericolul  de  a  fi  înghiţit  de  vreun  rechin  sau  înţepat  de  vreo  insectă 
veninoasă. 

Ajungând  la  vârsta  şcolară,  părinţii  l-au  dus  la  cea  mai  bună  şcoală 
din  oraş,  unde  mergeau  copiii  oamenilor  bogaţi.  James  şi  Maria, 
negustori  cu  venituri  satisfăcătoare  din  comerţul  cu  produse  piscicole, 
doreau  ca  fiul  lor,  GEORGE,  unicul  copil,  pe  care  îl  adorau  ca  pe  lumina 
ochilor,  să  ajungă  om  cu  multă  ştiinţă  de  carte.  Copilul,  având  chemare 
spre  studiu,  nu  le-a  înşelat  aşteptările.  A  terminat  clasele  primare  şi  cele 
gimnaziale  cu  premiul  I  în  fiecare  an.  A  urmat  şi  liceul,  pe  care  l-a 
absolvit  cu  merite  deosebite. 

Dorind  să  urmeze  o  facultate,  tânărul  GEORGE  s-a  îndreptat  spre 
oraşul  Perth,  cel  mai  apropiat  centru  universitar  de  localitatea  sa  natală. 
Aici  s-a  înscris  la  facultatea  de  medicină  veterinară,  pentru  a-şi  împlini 
visul  său  din  copilărie:  îngrijirea  animalelor  şi  salvarea  lor  de  la  moarte. 
Student  fiind,  i-a  murit  mama  de  cancer,  iar  tatăl  său  s-a  îmbolnăvit  grav 

de  inimă.  GEORGE,  distrus  de  durere,  şi-a  căutat  un  loc  de  muncă  în 
cabinetul  unui  notar,  pentru  a  se  putea  întreţine  la  facultate.  Şi-a  convins 
tatăl  să  vândă  casa  şi  magazinul,  pentru  a  veni  în  Perth,  lângă  el.  Aşa  s-a 
şi  întâmplat,  situaţie  fericită  care  i-a  salvat  tatăl  de  la  o  moarte  timpurie. 
Absolvent  de  facultate,  GEORGE  şi-a  găsit  de  lucru  într-un  dispensar 
veterinar,  păstrându-şi  totodată  şi  job-ul  la  notar. 

S-a  căsătorit  cu  o  fată  bogată,  fiica  unui  medic  veterinar  din  oraş, 
care  acumulase  o  avere  considerabilă  din  salvarea  unor  animale  bolnave 
şi  părăsite  de  stăpânii  lor,  pe  care  le  vindea  după  vindecare  unor  oameni 
cu  bani.  Gloria,  soţia  lui  GEORGE,  a  adus  pe  lume  trei  copii,  două  fete  şi 
un  băiat.  Ea  lucra  ca  profesoară  de  limba  franceză  la  un  colegiu 
particular.  Familia  lor  a  trăit  fericită  până  când  GEORGE,  înţepat  de  un 
scorpion  pe  când  explora  o  pădure  necunoscută  lui,  a  murit  în  câteva  ore 
şi  a  fost  găsit  de  doi  indigeni  după  două  zile,  sfâşiat  de  fiarele  pădurii. 
Avea  doar  49  de  ani. 

20  noiembrie  2008 


COMENTARIUL  IOANEI: 

„Este  foarte  interesant  ceea  ce  mi-aţi  descris.  Şi  eu,  la  fel  ca  George, 
personajul  din  viaţa  anterioară,  am  învăţat  bine  la  şcoală,  având  premiul 
I  din  prima  clasă  până  la  terminarea  liceului,  apoi  am  absolvit  facultatea 
de  studii  economice  în  limba  franceză  din  Bucureşti,  terminând  toate 
examenele  de  licenţă  cu  9,98  ca  medie,  ceea  ce  mi-a  dat  posibilitatea  să 
mă  înscriu  la  un  concurs  în  limba  franceză,  care  ne-a  fost  propus  de 
decanul  nostru  de  la  facultate  pentru  un  institut  din  Bulgaria,  care  m-a 
acceptat  şi  unde  am  terminat  cu  merite  deosebite,  tot  ca  George,  după  2 
ani  de  studii. 

în  Bulgaria  a  fost  tare  greu  la  început,  trebuind  să  aleg  între  carieră 
sau  familie  şi  am  ales  familia,  iar  pe  plan  profesional  am  luat  totul  de  la 
zero,  întrucât  nu  ştiam  deloc  limba  bulgară,  pe  care  am  învăţat-o  de  la 
prieteni  şi  de  la  televizor.  Am  avut  norocul  să  găsesc  serviciu  într-o  firmă 
franceză,  în  contabilitate.  E  tare  greu,  pentru  că  nu  cunosc  prea  bine 
engleza,  eu  vorbesc  franceza  bine,  bulgara  de  asemenea,  înţeleg  italiana, 
am  urmat  singură  nişte  cursuri  de  9  luni,  pentru  a  putea  mai  uşor 
suporta  urmările  divorţului,  îmi  place  foarte  mult  limba  italiană,  dar 
acum  se  pare  că  trebuie  engleza  să  o  învăţ  cât  mai  repede. 

Şi  mie,  ca  şi  lui  George,  îmi  place  natura,  în  special  muntele,  lucru  de 
care  sufăr,  pentru  că  Sofia  era  înconjurată  de  munţi,  iar  noi  nu  ne 

făcusem  niciun  plan  să  venim  în  Anglia,  credeam  că  vom  rămâne  mereu 
acolo.  Prietena  mea  din  Sofia  din  cadrul  Institutului  pe  care  l-am 
terminat  (Liubka)  mi-a  făcut  cunoştinţă  cu  actualul  soţ,  ea  acum  este  în 
AUSTRALIA  !!!  (straniu)  exact  în  Perth,  unde  a  studiat  George.  Sigur  este 
doar  o  coincidenţă. 

Foarte  interesant  este  faptul  că  George  a  fost  ucis  de  un  scorpion,  eu 
sunt  în  zodia  Scorpionului  în  prima  decadă,  poate  pentru  a  învăţa  mai 
multe  despre  această  fiinţă  şi  faptul  că  aţi  fost  avertizată  de  spiritul  meu 
să  mă  feresc  de  insecte.  Anii  trecuţi  am  fost  înţepată  de  o  albină  şi  am 
declanşat  o  alergie  la  albine  şi  doctorii  mi-au  zis  la  fel,  să  fiu  atentă  că 
data  viitoare  va  fi  foarte  rapid  nevoie  de  medicamente  sau  de  intervenţie 
de  urgenţă,  că  această  alergie  este  periculoasă.  Credeţi  oare  că  voi  avea 
din  nou  un  accident  nefericit  ca  George  din  cauza  acestor  albine?  Şi  aş 
putea  oare  să  mă  păzesc  de  aşa  ceva?  Este  destul  de  mare  asemănarea 
dintre  el  şi  mine,  sunt  surprinsă  de  faptul  că  aţi  avut  acces  la  acest  gen  de 
informaţie  cu  privire  la  un  posibil  risc  în  legătură  cu  insectele 
periculoase,  probabil  aşa  voi  muri  şi  eu  pe  viitor,  dar  sper  ca  Domnul  să 
mă  ferească.” 

21  noiembrie  2008 


Episodul  2  -  VITO 

Italianul  VITO  SANTINI  (1812-1870)  s-a  născut  în  oraşul  Seregno, 
situat  la  nord  de  Milano.  Părinţii  săi,  Lucia  şi  Alberto,  aveau  deja  patru 
copii  când  micuţul  VITO  a  văzut  lumina  zilei.  Răsfăţat  de  toată  familia, 
VITO  a  crescut  fără  griji  majore,  având  o  copilărie  fericită.  La  şcoală  a 
învăţat  bine,  dar  nu  şi-a  dat  silinţa  pentru  note  mari,  decât  la  obiectele  lui 
preferate:  geografia  şi  istoria.  Odată  liceul  terminat,  VITO  şi-a  exprimat 
dorinţa  de  a  se  înscrie  la  facultatea  de  Geografie  şi  Geologie.  Pentru  a  se 
întreţine,  fiindcă  părinţii  săi  erau  deja  în  vârstă  şi  nu  aveau  destui  bani, 
tânărul  VITO  s-a  angajat  chelner  intr-un  local  de  noapte.  Până  la 
absolvirea  facultăţii,  a  muncit  zi  şi  noapte,  odihnindu-se  doar  spre  seară 
câteva  ore. 

Surmenat,  dar  fericit,  şi-a  luat  diploma  şi  rămas  bun  de  la  familia  lui, 
intenţionând  să  lucreze  ca  inginer  geolog  într-o  mină  din  Africa 
Ecuatorială.  Ajuns  în  Congo,  a  găsit  ceea  ce  căuta  în  privinţa  serviciului. 
Dar  condiţiile  grele  de  muncă,  plus  clima  dificilă  şi  oamenii  peste  măsură 
de  înapoiaţi  l-au  înspăimântat  la  început.  Treptat,  s-a  obişnuit  cu  toate 

dificultăţile  vieţii,  resemnându-se  la  a-şi  duce  traiul  modest  în  acea  zonă 
izolată.  Peisajul  era  superb,  munţii  îl  atrăgeau  în  fiecare  zi  liberă  pentru 
a-i  străbate  în  lung  şi  în  lat. 

Patronul  minei  de  aur  la  care  lucra  era  englez,  plecat  de  mulţi  ani  în 
căutarea  norocului,  la  fel  ca  şi  VITO.  Omul  îşi  adusese  o  tânără  din 
Anglia,  cu  care  s-a  căsătorit.  Aveau  împreună  trei  copii:  doi  băieţi  şi  o 
fată  pe  care  o  chema  Shimmya.  La  sosirea  lui  VITO  în  zonă,  Shimmya 
avea  19  ani.  îndată  ce  s-au  văzut,  tinerii  au  simţit  că  sunt  făcuţi  unul 
pentru  celălalt.  îndrăzneţ  şi  plin  de  iubire,  VITO  a  cerut  fata  în  căsătorie. 
A  fost  acceptat  cu  bucurie  de  întreaga  familie  a  patronului.  Tinerii 
proaspăt  căsătoriţi  au  primit  dota  cuvenită  miresei  în  bani,  casă,  mobilă 
şi  o  bucată  de  grădină.  Veniturile  patronului  creşteau  lună  de  lună,  iar  o 
parte  din  ele  erau  împărţite  celor  trei  copii  ai  săi. 

La  un  an  după  căsătorie,  Shimmya  născu  primul  copil:  o  fetiţă  pe 
care  au  botezat-o  Hailia.  După  alţi  doi  ani,  a  venit  pe  lume  fiul  lor,  Albert. 
Când  copiii  erau  deja  mărişori  şi  mergeau  la  şcoală,  Shimmya  a  fost 
înţepată  de  o  insectă  veninoasă.  A  murit  în  chinuri  mari  peste  câteva  zile. 
Disperat  şi  peste  măsură  de  îngrozit,  VITO  a  făcut  un  şoc  nervos,  din  care 
a  ieşit  cu  mare  greutate  după  câteva  săptămâni.  Fără  să  asculte 
rugăminţile  socrilor  săi,  oameni  deja  bătrâni  şi  bolnavi,  şi-a  luat  copiii  şi 
s-a  întors  în  Italia. 

Având  bani  destui,  s-a  stabilit  în  Milano,  unde  şi-a  găsit  de  lucru  la 
un  negustor  de  antichităţi.  Acesta,  bătrân  şi  el,  s-a  bucurat  de  tinereţea  şi 
experienţa  de  viaţă  a  lui  VITO  pentru  a-1  trimite  în  călătorii  îndepărtate 
cu  scopul  achiziţionării  de  obiecte  rare.  Astfel,  VITO  şi-a  lăsat  copiii  în 
grija  unei  guvernante,  începându-şi  peregrinările  în  tot  felul  de  ţări 
exotice.  La  fiecare  întoarcere,  avea  bagajele  pline  cu  obiecte  de  preţ,  pe 
care  le  vindea  foarte  bine  în  magazinul  lui  Claudio,  patronul  său. 

VITO  avea  deja  50  de  ani  când  a  preluat  afacerea  cu  antichităţi  de  la 
bătrânul  Claudio.  îl  ajutau  la  vânzări  şi  copiii  săi,  care  nu  doreau  să  stea 
departe  de  tatăl  lor  nici  măcar  la  afaceri.  Destul  i-au  dus  dorul  ani  de  zile, 
ştiindu-1  plecat  peste  mări  şi  tari.  VITO  nu  s-a  recăsătorit,  din  respect 
pentru  soţia  dispărută  dramatic  şi  prematur,  dar  şi  din  dragoste  pentru 
copiii  săi,  pe  care  nu  a  dorit  să  îi  oblige  la  convieţuirea  cu  o  mamă 
vitregă.  Curajosul  şi  nobilul  VITO  a  închis  ochii  la  numai  58  de  ani,  când 
inima  sa  obosită  peste  măsură  şi-a  încetat  activitatea. 

Dragă  Ioana,  observăm  că  ultimele  tale  vieţi  au  fost  ale  unor  bărbaţi. 
Sunt  foarte  rare  astfel  de  cazuri,  dar  se  întâmplă  totuşi  să  dăm  peste  ele. 

Tu  şi  VITO  aveţi  şi  elemente  comune,  dar  şi  opuse.  De  exemplu:  VITO  a 
fost  căsătorit  o  singură  dată,  iar  tu  te  afli  la  al  treilea  bărbat. 

El  nu  a  dorit  să  se  recăsătorească,  iar  pe  tine  viaţa  te-a  purtat  dintr-o 
relaţie  într-alta,  cu  toate  că  întotdeauna  ţi-ai  dorit  linişte,  armonie, 
stabilitate  în  cuplu. 

Spre  deosebire  de  VITO,  care  a  plecat  e  bunăvoie  pe  un  alt  continent, 
tu  ai  fost  nevoită,  prin  studii  şi  prin  oportunitatea  unui  job,  să  trăieşti  în 
două  ţări  şi  să  te  stabileşti  ulerior  în  cea  de-a  treia.  Amândoi  aţi  colindat 
prin  lume  (tu  mai  puţin  decât  VITO)  pentru  a  vă  face  un  rost  în  viaţă. 

6  ianuarie  2009 


COMENTARIUL  IOANEI: 

Am  citit  cu  bucurie  şi  uimire  e-mailul  despre  cea  de-a  doua 
reîncarnare  a  spiritului  meu,  am  simţit  mereu  că  am  trăit  într-o  viaţă 
anterioară  în  Italia,  chiar  îmi  place  limba  italiană  foarte  mult  şi  aş  vrea 
într-o  bună  zi  să  pot  face  o  vizită  în  această  ţară  ce  îmi  pare  a  fi  atât  de 
frumoasă!  După  divorţ,  în  Bulgaria,  eram  atât  de  deznădăjduită,  încât  nu 
vedeam  cum  aş  putea  supravieţui  singură,  aşa  că  m-am  înscris  de  3  ori  pe 
săptămână  la  un  curs  de  limba  italiană,  seara  după  serviciu,  şi-mi  plăcea 
foarte  mult  să  studiez.  Ocupându-mi  mintea  cu  ceva  care-mi  plăcea,  am 
reuşit  să  depăşesc  acea  perioadă.  Acum  am  uitat  multe  lucruri,  dar 
când  mă  uitam  în  Sofia  la  televizor  la  RAI  1,  puteam  cu  uşurinţă  să 
înţeleg  orice  film.  Sper  ca  pe  viitor  să  pot  folosi  aceste  cunoştinţe  sau 
limba  română,  bulgară  sau  franceză. 

Voi  merge  la  doctor  să  cer  nişte  medicamente  în  cazul  în  care  o 
albină  mă  va  înţepa,  să  am  mereu  cu  mine  acele  pastile  şi  eventual  o 
injecţie,  dacă  există  aşa  ceva.  M-a  speriat  faptul  că  v-aţi  dat  seama  că 
există  acest  pericol  în  cazul  meu,  pentru  că  eu  sunt  alergică  la  aceste 
insecte.  Iar  soţia  din  această  viaţă  anterioară  a  avut  aceeaşi  soartă 
tragică...  poate  că  nu  sunt  întâmplătoare  aceste  tragedii!” 

7  ianuarie  2009 


Episodul  3  -  ASHKET 

ASHKET  URLOLIK,  originară  din  Turcia,  a  trăit  între  anii  1726- 
1798.  S-a  născut  într-un  sat  de  pe  malul  fluviului  Maritsa  (Merig),  situat 
în  apropierea  oraşului  Edirne,  aproape  de  graniţa  cu  Bulgaria. 

Tatăl  lui  ASHKET  era  turc  de  origine  şi  se  numea  Ahmed.  Mama, 
Vatka,  era  originară  din  Bulgaria.  Cei  doi  soţi  aveau  patru  copii,  dintre 
care  ASHKET  era  al  doilea  născut.  Ahmed  se  ocupa  cu  agricultura  şi 
pescuitul,  iar  Vatka  împletea  haine  din  lână  şi  cosea  rochii  pentru  femei. 

ASHKET  era  o  fetiţă  deşteaptă,  frumoasă  şi  foarte  harnică.  La  5  ani, 
ştia  deja  să  împletească  fulare  şi  căciuliţe,  iar  la  croitorie  începuse  să 
înveţe  cum  se  croieşte  materialul.  La  şcoală  nu  au  trimis-o,  pentru  că  în 
acele  vremuri  fetele  învăţau  să  devină  bune  gospodine,  nu  femei  cu 
ştiinţă  de  carte. 

ASHKET  s-a  măritat  la  16  ani  cu  un  băiat  din  Edirne,  ai  cărui  părinţi 
erau  rude  îndepărtate  cu  tatăl  ei.  Ibriket,  soţul  ei,  provenea  dintr-o 
familie  cu  avere,  obţinută  din  comerţul  cu  cereale.  Tatăl  tânărului  avea  şi 
câteva  mori  în  satele  învecinate,  unde  măcina  grâul,  iar  făina  o  vindea  la 
preţ  bun  în  diverse  oraşe.  Cei  doi  tineri  proaspăt  căsătoriţi  s-au  mutat  în 
casa  cea  nouă,  recent  construită  de  Ibriket  la  marginea  oraşului.  Viaţa  lor 
de  tineri  familişti  a  început  frumos,  cu  iubire  şi  înţelegere. 

încă  nu  li  se  născuse  primul  lor  copil  când  ASHKET  a  aflat  că  soţul  ei 
nu  renunţase  încă  la  fosta  lui  prietenă  dinainte  de  căsătorie.  Gravidă  şi 
disperată,  s-a  sfătuit  cu  părinţii  ei  despre  ceea  ce  avea  de  făcut  mai 
departe  în  căsnicia  ei.  Părinţii  au  sfătuit-o  să  aibă  răbdare  până  când  va 
naşte  copilul,  iar  după  aceea  să  urmărească  schimbarea  de 
comportament  a  soţului  ei,  devenit  tată  între  timp. 

ASHKET  şi-a  ascultat  părinţii,  aducând  pe  lume  o  fetiţă  deosebit  de 
frumoasă,  pe  care  au  botezat-o  Illuna.  Ibriket,  fermecat  de  copila  sa,  i-a 
jurat  soţiei  sale  că  nu  o  va  mai  înşela  niciodată.  Au  trecut  2  ani  de  viaţă 
liniştită  în  familia  lor.  într-o  zi,  întorcându-se  de  la  plimbare  cu  fetiţa  de 
mână,  ASHKET  şi-a  găsit  soţul  în  casa  lor  împreună  cu  fosta  lui  iubită, 
Ullun.  Aceasta  i-a  spus  bietei  femei  că  va  fugi  cu  Ibriket  dacă  ea  nu-i  va 
reda  libertatea. 

Supărată,  ASHKET  şi-a  luat  în  ziua  următoare  copilul  şi  o  parte  din 
lucruri,  plecând  la  ţară  la  părinţii  ei.  Câteva  zile  după  plecarea  ei,  soţul 
infidel  şi-a  pus  capăt  zilelor,  spânzurându-se  de  o  grindă  din  magazia 
casei  lor.  Părinţii  lui  au  adus-o  înapoi  pe  biata  văduvă  împreună  cu  fetiţa 
ei,  numind-o  moştenitoarea  averii  fiului  lor  decedat. 

ASHKET  şi-a  continuat  viaţa  lângă  fiica  sa,  muncind  pentru 
administrarea  averii  şi  refuzând  apropierea  vreunui  bărbat  de  trupul  său. 
Illuna  a  crescut  mare,  frumoasă  şi  deşteaptă.  La  16  ani  era  o  adevărată 
domnişoară,  adorată  de  câţiva  tineri  din  oraş.  S-a  măritat  cu  Endick,  fiul 
unui  fabricant  de  alcool.  Tânărul  era  foarte  bogat  şi  cu  ştiinţă  de  carte. 

Absolvent  al  unei  şcoli  de  teologie,  profesa  ca  ajutor  de  notar  în  oraşul 
lor. 

ASHKET  nu  s-a  recăsătorit,  preferând  să  trăiască  singură, 
amintindu-şi  cu  duioşie  de  clipele  frumoase  trăite  alături  de  soţul  ei. 
Adeseori  se  acuza  singură  că,  din  cauza  fugii  ei  la  părinţi,  soţul  său  şi-a 
luat  zilele.  A  închis  ochii  la  72  de  ani,  după  o  viaţă  grea,  plină  de  muncă  şi 
eforturi  deosebite  pentru  a  îndura  toate  necazurile  care  i-au  fost 
destinate. 

Ioana,  poate  că  şi  din  originea  bulgară  (din  partea  mamei)  a  lui 
ASHKET  ai  moştenit  predestinarea  de  a  trăi  şi  învăţa  în  Bulgaria.  Te 
asemeni  în  multe  privinţe  cu  turcoaica  ASHKET,  atât  la  chip,  cât  şi  la 
caracter.  Demnitatea  comportamentului  şi  fidelitatea  în  viaţa  de  familie 
vă  apropie  mult  una  de  cealaltă.  Spre  deosebire  de  ea,  care  a  fost  o  femeie 
fără  studii,  tu  ai  învăţat  mult  până  acum  şi  încă  nu  ai  terminat  şirul 
perfecţionărilor. 

10  martie  2009 


Episodul  4  -  ULMIA 

ULMIA  SARIKILI  (1652-1700)  s-a  născut  într-o  mică  aşezare 
pescărească  situată  pe  ţărmul  Mării  Baltice,  în  apropierea  lacului  Palaga. 
Acest  oraş  se  afla  pe  teritoriul  Lituaniei,  în  vecinătatea  graniţei  cu 
Letonia. 

Părinţii  ULMIEI,  Sokon  şi  Arita,  erau  foarte  săraci,  viaţa  lor 
derulându-se  într-o  grijă  permanentă  pentru  copiii  lor.  Aceştia  erau  în 
număr  de  nouă,  ULMIA  fiind  ultimul  născut.  Veniturile  deosebit  de 
modeste  ale  familiei  se  bazau  pe  munca  de  pescar  a  lui  Sokon.  în  afară  de 
ULMIA,  care  era  comoara  familiei,  răsfăţată  de  toţi  cei  din  casă,  ceilalţi 
copii  au  fost  angrenaţi  în  treburile  părinţilor  încă  de  la  3-4  anişori.  Fraţii 
mai  mari  mergeau  cu  tatăl  lor  la  pescuit,  iar  fetele  îşi  ajutau  mama  la 
treburile  gospodăreşti. 

ULMIA,  lăsată  în  pace  să  se  joace  cât  poftea,  s-a  simţit  atrasă  de 
cărţile  cu  poveşti  despre  îngeraşi  şi  zâne  pe  care  i  le  oferise  preotul 
parohiei,  care  o  iubea  mult  pentru  vocea  ei  îngerească.  La  numai  4  ani, 
fetiţa  cânta  deja  în  corul  bisericii,  atrăgând  la  slujbele  de  duminică  toată 
suflarea  satului.  Văzând-o  că  ar  dori  să  înveţe  carte,  preoteasa  o  luă  la  ea 
acasă  de  2-3  ori  pe  săptămână,  învăţând-o  să  scrie  şi  să  citească.  La  7  ani, 
când  doar  copiii  celor  bogaţi  erau  daţi  la  studii,  ULMIA  era  deja  o  mică 

autodidactă.  Citea  săptămânal  cărţi  religioase  şi  tratate  vechi  de  istorie  şi 
geografie,  prin  bunăvoinţa  preotului  şi  a  soţiei  sale,  care  le  adăposteau  în 
valoroasă  bibliotecă  a  parohiei.  La  io  ani,  ULMIA  devenise  o  mică 
înţeleaptă,  care  propovăduia  cuvântul  Domnului  alături  de  preot  în 
slujbele  acestuia.  Citindu-i  viitorul  în  priviri,  bunul  preot  Ohran  a  înscris- 
o  la  şcoala  de  maici,  care  funcţiona  într-o  mănăstire  aflată  la  câţiva  zeci 
de  kilometri  în  interiorul  ţării. 

Timp  de  aproape  io  ani,  tânăra  ULMIA  a  trăit  alături  de  măicuţele 
sale  dragi,  rugându-se  şi  purtându-se  asemenea  lor.  împlinind  20  de  ani, 
i-au  cerut  să  opteze  pentru  a  se  călugări  sau  a  reveni  la  viaţa  de  mireană. 
Bazându-se  pe  intuiţia  sa  deosebită,  fata  le-a  spus  surorilor  ei  întru 
Domnul  că  misiunea  vieţii  ei  este  să  poarte  cuvântul  Divinităţii  în  toată 
lumea,  nu  să  zacă  până  la  moarte  între  zidurile  austere  ale  mănăstirii.  A 
fost  înţeleasă  şi  ajutată  să  se  întoarcă  la  familia  ei. 

Spre  durerea  sa,  părinţii  muriseră  cu  câţiva  ani  în  urmă  de  o  boală 
misterioasă,  care  decimase  majoritatea  locuitorilor  din  sat.  Fraţii  şi 
surorile  mai  mari  decât  ea  aveau  familiile  lor,  iar  în  casa  părintească 
rămăsese  doar  sora  ei,  Anita,  căsătorită  şi  mamă  a  trei  copii. 

Nefiind  loc  şi  pentru  sărmana  ULMIA,  sora  ei  i-a  adus  un  pretendent 
la  căsătorie,  acesta  fiind  nepotul  preotului  Ohran,  binefăcătorul  ei,  care 
murise  şi  el  cu  ani  în  urmă.  Sarkiz,  un  tânăr  în  vârstă  de  22  de  ani,  se 
ocupa  cu  munca  de  secretar  al  parohiei,  din  care  obţinea  un  venit 
modest.  Locuia  în  casa  parohială,  construită  de  preotul  Ohran  în  timp  ce 
ULMIA  se  afla  la  mănăstire.  Nunta  lor  a  fost  frumoasă  şi  modestă,  cei  doi 
tineri  începându-şi  viaţa  de  familie  sub  semnul  puternicei  credinţe  în 
Dumnezeu. 

Având  şi  ea  ceva  ştiinţă  de  carte,  ULMIA  s-a  oferit  să  îşi  ajute  soţul 
în  munca  lui.  Astfel,  au  îngrijit  vechile  manuscrise  din  bibliotecă,  au  făcut 
tabele  cu  scrierile  existente  şi  au  început  să  le  împrumute  sătenilor  cărţile 
mai  accesibile  pentru  cei  cu  ştiinţă  de  a  citi.  Veniturile  lor  erau  modeste, 
provenind  din  salariul  mic  al  lui  Sarkiz  şi  din  munca  de  guvernantă  a 
ULMIEI  în  familia  boierului  care  stăpânea  satul. 

La  23  de  ani,  ULMIA  l-a  născut  pe  fiul  lor,  Edin,  o  minune  de  copil, 
frumos  şi  isteţ  foc.  La  o  diferenţă  de  un  an  şi  jumătate,  a  venit  pe  lume 
micuţa  Ehnia,  întregind  dorinţa  celor  doi  soţi  de  a  avea  un  băiat  şi  o 
fetiţă.  După  aceasta,  ULMIA  a  pus  punct  maternităţii  sale,  nemaiputând 
să  nască  niciun  copil.  Foarte  curând  după  naşterea  Ehniei,  Sarkiz  a 
suferit  un  accident  pe  stradă,  fiind  lovit  de  trăsura  boierului.  Cu  toate 

îngrijirile  doctorului  chemat  de  boier,  sărmanul  Sarkiz  a  rămas  infirm, 
şchiopătând  cu  un  picior  şi  nemaiputând  folosi  mâna  stângă. 

Ajunsă  în  pragul  disperării,  ULMIA  s-a  adresat  boierului  pentru 
ajutor.  Acesta,  influenţat  de  soţia  lui,  femeie  înzestrată  cu  un  suflet  de 
aur,  l-a  angajat  ca  secretar  pe  Sarkiz,  păstrând-o  şi  pe  ULMIA  ca 
guvernantă  pentru  copiii  săi.  După  ce  copiii  au  crescut,  ULMIA  şi-a 
continuat  activitatea  educativă  alături  de  nepoţii  boierului.  Aşa  au  reuşit 
cei  doi  soţi  să  supravieţuiască  şi  să  îşi  vadă  copiii  mari,  ajuns  fiecare  la 
rostul  său.  Edin  a  învăţat  meseria  de  administrator  pe  moşia  boierului, 
iar  Ehnia  s-a  măritat  la  15  ani  cu  un  medic  din  Palanga. 

Cu  toate  că  Sarkiz  era  grav  bolnav  de  mulţi  ani,  totuşi  ULMIA  a 
plecat  la  cele  veşnice  înaintea  lui.  Obosită  de  o  viaţă  plină  de  greutăţi 
materiale  şi  dureri  sufleteşti,  cu  inima  uzată  de  prea  multe  suferinţe 
ascunse  cu  grijă  în  sufletul  ei,  ULMIA  a  închis  ochii  la  numai  48  de  ani, 
urmată  la  câteva  săptămâni  de  dragul  ei  soţ,  Sarkiz. 

Ioana,  derulând  acest  episod  karmic,  am  reuşit  să  înţeleg  mai  bine 
de  unde  vine  această  credinţă  neclintită  a  ta  în  bunătatea  şi  puterea  lui 
Dumnezeu.  Probabil  că  avându-1  pe  Dumnezeu  mereu  în  suflet,  ai  reuşit 
să  depăşeşti  enorm  de  multe  situaţii  dramatice  la  care  te-au  supus  viaţa  şi 
oamenii  din  jur.  Mă  uimeşte  un  anumit  aspect  al  destinelor  voastre,  al 
tău  şi  al  ULMIEI:  într-o  mare  perioadă  a  vieţii,  sunteţi  nevoite  să  vă 
luptaţi  cu  o  boală  cronică  a  soţului,  ajutându-1  astfel  să  supravieţuiască  şi 
să  poată  duce  o  viaţă  aproape  normală. 

Spiritul  tău  te  îndeamnă  să  nu  îţi  diminuezi  niciodată  iubirea  faţă  de 
Divinitate  şi  încrederea  neclintită  în  ajutorul  divin,  chiar  dacă  în  anumite 
momente  de  cumpănă  vei  fi  tentată  să  nu  faci  lucrul  acesta.  Tu  îţi  tragi 
puterea  de  la  Dumnezeu,  iar  aceasta  înseamnă  pentru  tine  însăşi  raţiunea 
de  a  trăi. 

9  iunie  2009 

ALINA,  economist 


EPISOADE  SPIRITUALE 

®  Dorilla  Sitis  (1898-1938)  [nepublicat  în  website] 

®  Carmila  Valenti  (1810-1886)  +  comentariu 
O  Vicente  Magliano  (1726-1798)  [nepublicat  în  website] 
®  Rusalka  Petrova  (1632-1701)  [nepublicat  în  website] 


Episodul  1  -  DORILLA 

DORILLA  SITIS  (1898-1938)  s-a  născut  în  oraşul  Sevilla,  Spania, 
părinţii  săi  numindu-se  Ortego  şi  Miralia.  Soţii  Sitis  au  avut  patru  copii, 
adică  trei  fete  (DORILLA,  Ormi,  Diura)  şi  un  băiat  (Juan).  Veniturile 
familiei  proveneau  în  mare  parte  din  averea  moştenită  de  Ortego  de  la 
tatăl  său,  care  murise  înainte  de  căsătoria  lui.  Ortego  preluase  toate 
afacerile  tatălui  său,  care  constau  în  import-export  de  produse  forestiere 
şi  alimentare.  Omul  avea  trei  magazine  şi  un  depozit  de  mobilă  în  oraş, 
care  îi  aduceau  un  profit  remarcabil.  Copiii  săi  au  crescut  liniştiţi,  părinţii 
asigurându-le  tot  ce  le  era  necesar. 

Juan  a  urmat  liceul  şi  o  şcoală  de  tapiţeri,  după  care  şi-a  deschis  un 
atelier  de  mobilă  lângă  depozitul  tatălui  său.  Fetele  au  fost  preocupate  în 
principal  de  ideea  căsătoriei.  Erau  frumoase,  inteligente  şi  aveau  câţiva 
ani  de  studiu  la  un  colegiu  din  oraş.  Prima  s-a  măritat  DORILLA,  ea  fiind 
cea  mai  mare  dintre  fete.  Avea  19  ani  când  l-a  cunoscut  pe  Lisaro  Di 
Parti,  un  tânăr  de  20  de  ani  provenind  din  părinţi  italieni.  După  o  scurtă 
prietenie,  s-au  căsătorit,  mutându-se  în  noua  casă  cumpărată  de  Ortego 
special  pentru  ei.  Lisario  era  de  meserie  cofetar.  DORILLA,  entuziasmată 
de  afacerea  soţului  ei,  l-a  însoţit  la  muncă  zi  de  zi.  Femeia  avea 
cunoştinţe  de  comerţ,  primite  de  la  tatăl  ei.  A  preluat  controlul 
documentelor,  spre  bucuria  lui  Lisario,  care  habar  nu  avea  de 
contabilitate.  Au  extins  afacerea,  mutând  laboratorul  unde  se  pregăteau 
dulciurile  şi  deschizând  încă  un  magazin  la  marginea  oraşului.  DORILLA 

alerga  toată  ziua  de  la  un  magazin  la  altul  pentru  a  controla  modul  în  care 
se  desfăşura  activitatea. 

După  3  ani  de  amânări,  a  devenit  totuşi  mamă.  L-a  născut  pe  fiul  lor 
Vitorio,  care  le-a  adus  fericirea  deplină.  Alt  copil  nu  au  mai  avut,  din 
cauza  unor  complicaţii  genitale  ale  DORILLEI.  Femeia  avea  dureri  mari 
încă  din  perioada  adolescenţei,  nefiind  justificate  de  niciun  medic. 
Naşterea  i-a  slăbit  rezistenţa  fizică,  iar  eforturile  zilnice  în  munca  ei  au 
adus-o  într-o  stare  de  epuizare  fizică.  S-a  stins  la  numai  40  de  ani, 
secerată  de  un  cancer  genital  puternic  evolutiv. 

Dragă  Alina,  observăm  că  predecesoarea  ta  spirituală  a  fost  o  femeie 
înzestrată  cu  un  spirit  de  sacrificiu  imens,  care  a  determinat-o  să 
muncească  până  în  ultima  zi  a  vieţii  sale.  Să  eviţi  cât  mai  mult  posibil 
pierderile  de  sarcină,  iar  la  cel  mai  mic  semn  de  infecţie  genitală,  să  te 
prezinţi  de  urgenţă  la  medic.  Să  nu  uităm  că  DORILLA  a  murit  prematur 
din  cauza  unui  cancer  genital. 

24  noiembrie  2009 


Episodul  2  -  CARMILA 

CARMILA  VALENTI  (1810-1886)  s-a  născut  în  oraşul  Mar  del  Sur, 
port  la  Oceanul  Atlantic,  situat  în  zona  estică  a  Argentinei.  Părinţii 
CARMIEI  s-au  numit  Rodegno  şi  Astucia.  Aceştia  au  avut  o  fată 
(Carmila)  şi  cinci  băieţi.  Rodegno  era  de  profesie  bijutier,  ocupaţie  care  îi 
aducea  venituri  satisfăcătoare.  Familia  sa  trăia  liniştită,  având  de  toate. 
Copiii  au  crescut  frumos,  bine  educaţi  şi  învăţaţi  cu  munca.  Băieţii  au 
învăţat  meserii  modeste,  dar  bănoase  în  acele  vremuri.  Cu  toţii  au 
început  să  muncească  de  la  vârsta  adolescenţei,  aşa  cum  făcuse  şi  tatăl  lor 
cu  mulţi  ani  în  urmă. 

CARMILA,  răsfăţata  familiei,  avea  talent  muzical:  o  voce  minunată  şi 
multă  graţie  la  dans.  Avea  17  ani  când  un  patron  de  bar  i-a  propus 
angajarea  ca  dansatoare  şi  cântăreaţă  de  muzică  tradiţională.  Cu  acordul 
părinţilor  săi,  fata  a  acceptat  propunerea  lui  Rodelo.  Foarte  curând,  a  fost 
remarcată  de  un  muzician  din  Montevideo  (Uruguay),  venit  în  oraşul  ei 
cu  diverse  treburi.  Jose  Martinos  avea  29  de  ani,  mai  fusese  căsătorit  şi 
dorea  să  se  însoare  cu  o  artistă  capabilă  să  îi  interpreteze  melodiile.  I-a 
plăcut  vocea  CARMILEI  şi  a  cerut-o  în  căsătorie  după  două  săptămâni  de 
la  prima  întâlnire.  Fata  i-a  acceptat  propunerea,  neavând  altceva  mai  bun 
de  făcut  pentru  viitorul  ei.  Şi-a  luat  rămas  bun  de  la  întreaga  familie  şi  a 

pornit  la  drum  alături  de  logodnicul  său.  Ajunşi  în  Montevideo, 
CARMILA  a  aflat  cu  uimire  că  viitorul  ei  soţ  era  foarte  bogat,  provenind 
dintr-o  familie  de  muzicieni  care  făcuseră  avere  prin  creaţiile  lor. 
Talentul  s-a  păstrat  în  familia  Martinos,  trecând  de  la  părinţi  la  unicul  lor 
copil,  Jose.  Privită  la  început  cu  suspiciune,  fiind  săracă,  modesta 
CARMILA  i-a  uimit  pe  socrii  săi  cu  talentul  său  remarcabil. 

Venirea  ei  în  Montevideo  a  fost  benefică  atât  pentru  ea,  cât  şi  pentru 
ceilalţi  membri  ai  familiei  Martinos.  Cariera  artistică  a  tinerei  femei  a 
fost  mereu  în  ascensiune.  Ajutată  mult  de  Jose  şi  părinţii  lui,  CARMILA  a 
devenit  un  idol  al  publicului  dornic  de  muzică  folclorică  adaptată  în 
lucrări  de  bună  calitate.  Jose  şi  CARMILA  au  avut  un  singur  copil,  pe  fiul 
lor  Andreas,  care  şi-a  ales  meseria  de  medic,  cu  toate  că  moştenise 
talentul  muzical  de  la  părinţii  săi.  CARMILA  a  trăit  76  de  ani,  bucurându- 
şi  publicul  cu  noi  şi  noi  creaţii  autentice.  La  moartea  ei,  poporul 
uruguayan  a  simţit  că  s-a  stins  o  stea. 

9  decembrie  2009 


COMENTARIUL  ALINEI: 

„într-adevăr,  pot  spune  că  am  o  parte  artistică  în  mine,  pe  care  am 
neglijat-o  şi  nici  nu  am  luat-o  în  serios.  Am  făcut  o  perioadă  balet,  canto, 
am  şi  pictat,  dar  niciuna  dintre  acestea  nu  le-am  dus  până  la  capăt, 
deoarece  găseam  ceva  nou  care  să-mi  captiveze  interesul.  Părinţii  mei,  de 
când  s-au  cunoscut,  au  lucrat  în  Teatrul  de  Operă  şi  Balet,  iar  eu  practic 
acolo  am  crescut,  printre  artişti.  Tatăl  meu  ştia  ce  viaţă  duc  artiştii,  în 
special  balerinele,  de  aceea  a  insistat  ca  eu  să  întrerup  orele  înainte  să  mă 
ataşez  de  această  artă.  Oricum,  nu  exista  spectacol  fără  să-l  privesc,  în 
special  piesele  de  Balet.  La  orele  de  Artă,  în  liceu,  mă  deosebeam  de  alţi 
copii. 

în  privinţa  limbilor  străine,  pot  spune  că  sunt,  într-adevăr, 
înzestrată  cu  calitatea  de  a  le  prinde  foarte  uşor  şi  a  copia  identic 
dialectele  vorbite  în  anumite  regiuni  ale  unor  ţări.  Recunosc  să  îmi  place 
spaniola  şi,  spre  norocul  meu,  am  avut  ocazia  să  vizitez  America  Centrală 
şi  Columbia,  locuri  care  m-au  fascinat,  datorită  oamenilor,  culturii, 
atmosferei;  chiar  dacă  situaţia  economică  este  una  foarte  proastă,  au  ceva 
deosebit.  ” 

10  decembrie  2009 

Episodul  3  -  VICENTE 


Italianul  VICENTE  MAGLIANO  (1726-1798)  s-a  născut  în  Roma, 
părinţii  săi  numindu-se  Roberto  şi  Aurelia.  Soţii  Magliano  au  avut  doar 
doi  copii:  un  băiat  (VICENTE)  şi  o  fată  (Stella).  Roberto  şi  Aurelia  aveau 
o  afacere  cu  produse  alimentare  pe  care  le  vindeau  în  magazinul  lor  din 
centrul  oraşului.  Roberto  alerga  toată  ziua  după  marfă  proaspătă,  iar 
soţia  lui  stătea  la  tejghea  şi  vindea,  ajutată  de  o  fată  şi  un  băiat. 

Copiii  au  crescut  lângă  mama  lor,  învăţând  de  mici  ce  înseamnă 
munca  grea  a  părinţilor.  Nu  au  dus  lipsă  de  nimic,  datorită 
devotamentului  celor  doi  părinţi  ai  lor.  Stella  i  s-a  alăturat  mamei, 
ajutând-o  la  vânzare,  până  la  16  ani,  când  s-a  măritat  cu  un  sicilian  din 
Palermo.  După  nuntă,  au  plecat  la  casa  lor  din  sud. 

VICENTE  s-a  născut  cu  o  voce  superbă,  remarcată  de  timpuriu  de 
către  preotul  parohiei,  care  l-a  înscris  în  corul  bisericii.  Parohul  Almano 
Santini  l-a  dat  pe  băiat  la  o  şcoală  catolică,  pe  cheltuiala  bisericii. 
Cuminte  şi  dornic  de  învăţătură,  VICENTE  şi-a  ascultat  profesorii  până 
în  cele  mai  mici  sfaturi.  Profesorul  de  religie  l-a  învăţat  imnuri  religioase, 
iar  după  ce  băiatul  a  împlinit  14  ani,  l-a  dus  pentru  pregătire  muzicală  la 
prietenul  său,  baritonul  Camillo  Augustini,  angajat  al  Teatrului  de  Operă. 
VICENTE  a  studiat  cu  Camillo  timp  de  6  ani,  după  care  a  fost  angajat  în 
corul  Operei.  Acolo  a  cântat  până  la  vârsta  de  60  ani,  când  s-a  retras  din 
cariera  muzicală. 

VICENTE  a  fost  căsătorit  cu  Leonarda  Vaciuoli,  fiica  unui  fabricant 
de  ţesături,  posesoare  a  unei  dote  considerabile.  Leonarda  i-a  dăruit 
soţului  său  patru  copii:  două  fete  (Artemisa,  Marinella)  şi  doi  băieţi 
(Alberto,  Cintio).  Fetele  au  avut  voce  frumoasă,  dar,  măritându-se  cu 
negustori  bogaţi,  nu  s-au  gândit  să  profeseze  în  muzică.  Alberto  şi  Cintio 
s-au  simţit  atraşi  de  profesia  bunicilor,  părinţii  tatălui  lor,  ajungând 
prosperi  oameni  de  afaceri. 

După  renunţarea  la  viaţa  scenică,  VICENTE  a  intrat  în  corul  bisericii 
din  parohia  de  care  aparţinea,  unde  a  cântat  până  în  ultima  zi  a  vieţii 
sale.  Avea  deja  72  de  ani  când,  întorcându-se  de  la  o  slujbă  de 
înmormântare,  a  suferit  o  comoţie  cerebrală  şi  dus  a  fost. 

Voinic  şi  energic,  VICENTE  a  arătat  întotdeauna  mult  mai  tânăr  faţă 
de  cum  era  în  realitate.  Ar  mai  fi  trăit  câţiva  ani  dacă  nu  i-ar  fi  plăcut  să 
bea  câteva  pahare  cu  vin  în  fiecare  zi,  fapt  interzis  de  medicul  său  curant, 
fiindcă  îi  creştea  prea  tare  tensiunea.  VICENTE  a  fost  un  om  jovial, 
optimist,  o  adevărată  comoară  în  familia  lui.  Trăind  mulţi  ani  în 

apropierea  unor  slujbaşi  ai  bisericii,  împrumutase  mult  din 
comportamentul  acestora.  Timp  de  zeci  de  ani  participase  la  toate 
evenimentele  muzicale  din  parohie,  fiind  nelipsit  de  la  obiceiurile 
tradiţionale.  Seriozitatea  şi  cinstea  sa  erau  renumite  printre  cunoscuţii 
săi.  Cei  mai  apropiaţi  prieteni  îi  spuneau  adesea:  “  VICENTE,  tu  eşti  mai 
preot  decât  sfinţiile  lor!” 

30  iulie  2010 


Episodul  4  -  RUSALKA 

Rusoaica  RUSALKA  PETROVA  (1632-1701)  s-a  născut  la  Moscova. 
Părinţii  săi,  Rondil  şi  Maria,  au  avut  patru  copii,  adică  o  fată  (RUSALKA) 
şi  trei  băieţi  (Ivan,  Andrei,  Mihail).  Rondil  era  conte  şi  avea  o  avere 
considerabilă,  constând  în  moşii  bogate  la  ţară  şi  bani  de  aur  bine  ascunşi 
în  pivniţa  conacului  său  de  la  marginea  capitalei.  Maria  era  şi  ea 
posesoarea  unei  averi  deloc  neglijabile,  primită  ca  zestre  de  la  părinţii  săi. 
Rondil  avea  şi  o  funcţie  importantă  la  curtea  ţarului,  aceea  de 
administrator  al  averii  imperiale. 

Copiii  soţilor  Petrov  au  crescut  ca  adevărate  odrasle  nobiliare,  având 
totul  la  dispoziţie  pentru  a  ajunge  oameni  importanţi  în  lumea  celor  cu 
bani.  Ivan  şi  Andrei  au  optat  pentru  cariera  militară,  devenind  înalţi 
ofiţeri  în  armata  ţarului.  Mihail  şi-a  primit  partea  de  moştenire,  după 
care  s-a  mutat  în  Polonia,  unde  îşi  găsise  o  nevastă  bogată. 

Singurul  copil  rămas  lângă  părinţii  săi  a  fost  RUSALKA.  Iubindu-şi 
părinţii  cu  patimă,  îi  considera  drept  nişte  sfinţi  coborâţi  pe  pământ 
pentru  a  o  face  pe  ea  fericită.  Fata  avea  o  fire  meditativă,  romantică, 
idealistă.  Posesoare  a  unei  culturi  vaste,  primită  de  la  numeroşi  profesori 
ce  se  perindaseră  pe  la  conac,  RUSALKA  îşi  uimea  interlocutorii  cu 
limbajul  său  ales  şi  cu  talentul  la  pictură. 

Avea  19  ani  când  s-a  îndrăgostit  de  tânărul  Aleksandr  Neski,  în 
vârstă  de  25  ani,  ofiţer  în  regimentul  de  gardă  al  ţarului.  I-a  acceptat 
cererea  în  căsătorie,  iar  nunta  s-a  făcut  în  scurtă  vreme.  RUSALKA 
preferând  să  locuiască  în  continuare  lângă  părinţii  săi,  Aleksandr  s-a 
mutat  în  casa  socrilor,  pentru  a-i  face  pe  plac  soţiei  sale.  Alegerea  lui  a 
fost  bine  inspirată,  conştientizând  lucrul  acesta  după  venirea  pe  lume  a 
unicului  lor  copil,  Iolan.  Naşterea  fiind  dificilă,  biata  RUSALKA  abia  a 
scăpat  cu  viaţă.  Medicul  şi  moaşa  care  au  ajutat-o  la  naştere  au  lămurit-o 

să  nu  mai  încerce  o  nouă  tentativa  de  a  deveni  mamă,  fiindcă  inima  ei  nu 
ar  mai  fi  rezistat  efortului  depus  la  travaliu. 

Ajutată  îndeaproape  de  mama  ei,  RUSALKA  şi-a  crescut  odorul  cu 
mare  grijă,  dorind  să  îl  vadă  mare,  bogat  şi  fericit.  Menajată  de  toţi  cei 
din  casă,  femeia  a  dus  o  viaţă  comodă,  evitând  a  se  obosi  prea  mult  cu 
diverse  treburi.  în  afară  de  creşterea  fiului  său,  RUSALKA  era  preocupată 
intens  de  ajutorarea  oamenilor  săraci,  care  trăiau  în  număr  foarte  mare 
la  periferia  Moscovei.  Săptămânal,  boieroaica  vizita  cele  patru  orfelinate 
înfiinţate  de  ea  şi  unicul  azil  de  bătrâni  existent  în  oraş.  De-a  lungul  vieţii 
sale  de  adult,  RUSALKA  a  dăruit  o  parte  însemnată  din  averea  ei  pentru  a 
le  uşura  suferinţele  celor  fără  de  noroc.  Bucuria  de  a-şi  ajuta  semenii  a 
ţinut-o  în  viaţă  până  la  venerabila  vârsta  de  69  de  ani,  când  a  închis  ochii 
pe  vecie,  din  cauza  unui  atac  de  cord.  întregul  oraş  a  deplâns  moartea  ei, 
şi  cei  bogaţi,  şi  cei  săraci. 

Femeia  aceasta  nu  a  jignit  niciodată  vreun  om,  străduindu-se  să 
aducă  mereu  binele  în  jurul  ei.  Calităţile  filantropice  ale  mamei  sale  au 
fost  moştenite  de  doctorul  Iolan  Petro v,  fiul  RUSALKĂI  şi  al  lui 
Aleksandr.  Odată  angajat  în  marele  spital  moscovit,  şi-a  donat  o  parte 
din  avere  pentru  dotarea  clădirii  cu  aparatură  adusă  din  vestul  Europei. 

Alina,  spre  deosebire  de  boieroaica  RUSALKA,  tu  trăieşti  o  viaţă 
diferită  de  a  ei.  Ai  învăţat  mult,  ai  datoria  de  a-ţi  urma  cariera  într-un 
mod  evolutiv,  iar  viitoarea  ta  familie  se  va  supune  ritmului  tău  de  viaţă. 

8  martie  2010 

DANIEL,  inginer 

EPISOADE  SPIRITUALE 

O  Joao  Harmindez  (1899-1942)  +  comentariu 
®  Conchita  Ravioli  (1783-1844)  [nepublicat  în  website]  +  comentariu 
O  Lakumi  Birkeli  (1693-1755)  [nepublicat  în  website]  +  comentariu 
®  Hurria  (1616-1653)  [nepublicat  în  website] 

O  Stiki  (1583-1615),  maor,  Australia  -  caz  nestudiat 
®  Aktinia  (1501-1570),  femeie,  Siberia  -  caz  nestudiat 
O  Ion  Pădureanu  (1449-1496)  [nepublicat  în  website] 


Episodul  1  -  JOAO 

JOAO  HARMINDEZ  (1899-1942)  din  Portugalia,  a  fost  pescar  de 
meserie,  dar,  din  păcate,  i-a  plăcut  lupta  cu  armele  de  foc.  Odată  început 
cel  de-al  doilea  război  mondial,  JOAO  şi-a  părăsit  nevasta  şi  cei  trei  copii 
pentru  a  se  înrola  în  armata  engleză.  A  luptat  pe  mai  multe  fronturi,  iar 
în  1942  a  murit  într-un  bombardament.  Moartea  i-a  fost  uşoară  şi  rapidă, 
însă  durerea  celor  de  acasă  la  aflarea  căderii  lui  pe  front  a  fost  imensă.  în 
cătunul  portughez  de  pe  malul  oceanului  unde  s-a  născut  şi  a  trăit  au 
început  repede  comentariile  asupra  cauzelor  dispariţiei  sale.  Oamenii 
şopteau  cu  teamă  că  ar  fi  fost  vorba  despre  un  blestem  al  neamului,  că 
din  tată-n  fiu  s-ar  fi  tras  nenorocirea  decesului  timpuriu.  Tatăl  lui  JOAO 
murise  răpus  de  holeră  la  35  de  ani,  bunicul  din  partea  tatălui  fusese 
împuşcat  în  cap  la  un  duel,  închizând  ochii  la  numai  27  de  ani. 

Cei  trei  băieţi  ai  lui  JOAO  au  trăit  zi  de  zi  cu  spaima  morţii  după  ce  li 
s-a  comunicat  căderea  pe  front  a  tatălui  lor.  S-ar  părea  că,  intr-adevăr, 
exista  un  blestem  în  acest  neam:  fiecare  bărbat  comitea  crime,  ucigând 
oameni  nevinovaţi,  iar  el,  drept  pedeapsă,  murea  răpus  de  boli  sau  arme 
de  diverse  tipuri.  Nici  băieţii  lui  JOAO  nu  au  supravieţuit  mulţi  ani, 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  54 


lăsându-se  ademeniţi  într-o  mulţime  de  încăierări,  unele  dintre  ele 
devenindu-le  fatale. 

4  februarie  2008 


COMENTARIUL  LUI  DANIEL: 

„Cu  câteva  săptămâni  în  urmă  am  analizat  cauzele  spirituale  ale 
unei  afecţiuni  la  nivelul  coloanei  vertebrale,  în  cazul  unei  colege  de 
serviciu.  O  mare  parte  a  cauzelor  declanşării  acestei  afecţiuni  proveneau 
din  faptul  că  ea  fusese  bărbat  în  multe  vieţi  anterioare  şi,  pe  lângă 
aceasta,  de  foarte  multe  ori,  şi  soldat  sau  conducător  în  diverse  armate. 
Am  analizat  şi  ce  ar  trebui  să  facă  pentru  a-şi  remedia  situaţia.  Analizând 
acest  caz,  mi-am  dat  seama  că,  cunoscându-mi  întrupările  anterioare,  aş 
putea  să  fac  cele  cuvenite  pentru  a-mi  arde  karma,  fără  să  aştept  să  mi  se 
declanşeze  anumite  boli.  Eram  sigur  că  în  vieţile  anterioare  am  fost  de 
multe  ori  soldat  şi  chiar  conducător  de  oşti.  în  una  din  cetăţile  pe  care  le- 
am  vizitat  anul  trecut,  la  noi  în  ţară,  m-am  regăsit  ducând  bătălii 
crâncene  şi  chiar  am  simţit  o  cruntă  durere  în  umărul  în  care  fusesem 
rănit  în  acele  bătălii. 

Tatăl  meu  a  fost  ofiţer.  Toată  viaţa  însă  mi-a  spus  să  nu  intru  în 
armată.  în  facultate  am  vrut  să  mă  înrolez  în  Legiunea  Străină,  dar  mi-a 
trecut.  La  un  an  după  absolvirea  facultăţii  am  devenit  ofiţer  activ,  postură 
în  care  am  rămas  mai  puţin  de  doi  ani.  Acum  sunt  căpitan  în  rezervă, 
întreaga  mea  viaţă  însă  am  fost  un  pacifist,  un  împăciuitor,  neagresiv  şi 
foarte  liniştit.  Tot  timpul  mă  întrebam  cum  poate  cineva  să  se  ducă  la 
luptă,  iar  la  strigătul  comandantului  „înainte!  La  atac!”,  având  în  mâini 
doar  o  puşcă  sau  sabie  sau  furcă,  să  alerge  către  duşman  şi  să  înceapă  să 
ucidă  până  în  momentul  în  care  este  el  ucis.  Mă  întrebam  tot  timpul:  ce 
poate  să  mobilizeze  o  masă  de  oameni  să  facă  aceasta? 

Totodată,  mă  simt  un  bun  organizator,  lucru  care  cred  că  se  trage  tot 
din  vieţile  acestea  ostăşeşti.  Spuneaţi  că  se  distinge  la  mine,  ca  la  foarte 
mulţi  oameni,  karma  ucigaşului.  Voiam  să  vă  spun  că  lecţia  cu  evitatul 
practicării  uciderii  mi-am  învăţat-o.  Nu  suport  violenţa,  agresivitatea, 
bătaia,  nu  pot  să  calc  nici  măcar  un  gândac  în  picioare,  nu  pot  să  merg  la 
pescuit,  nu  pot  să  merg  la  vânătoare.  De  doi  ani,  nu  mai  consum  nici 
măcar  carne  sau  produse  din  carne  (cu  excepţia  peştelui). 

Eram  foarte  curios  să  aflu  care  ar  fi  profesia  predestinată.  Mi-aţi 
spus-o  dumneavoastră  -  medic  chirurg,  pentru  a  coase  ce  a  tăiat  Joao. 
Corespunde  întrucâtva  cu  ceea  ce  simte  sufletul  meu  de  ceva  vreme  -  că 

trebuie  să  ajut,  să  salvez  oameni.  Se  pare  că  din  cauza  faptului  că  nu  am 
ales  drumul  doctorilor  tradiţionali  -  facultate  de  medicină,  ani  mulţi  de 
practică,  examene  pentru  rezidenţiat,  de  titularizat  şi  câte  şi  mai  câte  - 
am  ajuns  să  învăţ  alte  tehnici  de  vindecare,  a  sufletelor  în  special  şi  a 
trupurilor,  cu  un  rezultat  al  însănătoşirii  sufletelor.  Am  învăţat  chiar  şi 
tehnici  chirurgicale,  dar  aplicate  într-un  alt  mod  (nu  cu  bisturiul).  Se 
pare  că  în  viitor  va  trebui  să  le  aplic  intens,  pentru  a  salva  vieţi.  Pe  plan 
profesional,  momentan  am  propria  afacere. 

Din  analiza  trimisă,  reiese  că  am  fost  portughez  şi  m-am  înrolat  în 
armata  engleză.  Oare  am  luptat  din  plăcerea  de  a  lupta  şi  ucide  sau 
pentru  un  ideal  frumos  şi  clar?  în  trecutul  mai  îndepărtat  simt  că  am  mai 
trăit  în  România.  Sufletul  meu  vibrează  altfel  când  mă  gândesc  la  regii 
daci  Burebista  şi  Decebal  şi  la  domnitorul  Mihai  Viteazu.  De  asemenea  şi 
când  mă  gândesc  la  idealul  de  unire  a  românilor.” 

5  februarie  2008 


Episodul  2  -  CONCHITTA 

CONCHITTA  RAVIOLI  (1783-1844)  a  locuit  în  sudul  Braziliei,  într-o 
zonă  aridă,  muntoasă,  cu  o  climă  aspră  şi  capricioasă.  CONCHITTA  a  fost 
o  femeie  de  o  frumuseţe  rară,  cu  o  inteligenţă  mult  superioară  femeilor 
cunoscute  de  ea  în  Brazilia.  Ea  credea  că  originea  malteză  a  tatălui  său  i-a 
imprimat  superioritatea  mentală  şi  setea  de  cultură  europeană.  La  vârsta 
de  18  ani  tânăra  fată  a  părăsit  ţara  natală  pentru  a  urma  calea  spre 
continentul  european.  Dorea  din  tot  sufletul  să  dea  de  urma  strămoşilor 
tatălui  său,  Francesco  Ravioli.  A  găsit  câteva  rude,  bătrâne  şi  bogate,  în 
Malta  şi  Sicilia.  Văzând-o  cu  toţii  cât  de  bine  le  semăna,  i-au  găsit  repede 
un  soţ  bogat,  frumos  şi  deştept. 

Riccardo  Frantini  a  fost  pentru  soţia  sa  un  adevărat  înger  păzitor.  A 
ajutat-o  să  înveţe  literatură,  artă,  filosofia  acelor  vremuri.  Conchitta  s-a 
dovedit  a  fi  o  elevă  ascultătoare,  harnică,  înzestrată  cu  mult  bun-simţ  şi 
respect  faţă  de  profesorii  bătrâni  care  veneau  la  conac  pentru  a-i 
transmite  din  ştiinţa  şi  înţelepciunea  lor.  în  plus,  tânăra  soţie  şi-a 
ascultat  soţul,  îndeplinindu-i  dorinţa  de  a  deveni  mamă.  I-a  adus  pe  lume 
şase  copii,  unul  mai  frumos  şi  mai  deştept  decât  altul.  Atunci  când 
Dumnezeu  i-a  închis  ochii,  ea  şi-a  dat  duhul  mulţumită  de  viaţa  şi  familia 
sa. 

Daniel,  ai  în  comun  cu  CONCHITTA:  bunul  simţ,  echilibrul  psihic, 
simţul  datoriei  ce  trebuie  neapărat  îndeplinită,  credinţa  că  omul  poate  fi 
cu  adevărat  fericit  dacă  îşi  întemeiază  o  familie  reuşită,  aspiraţia  spre 
cultură,  în  general.  Dar,  în  acelaşi  timp,  pe  amândoi  vă  animă  spiritul 
dreptăţii,  convingerea  că  prin  eforturi  personale  susţinute  vă  puteţi 
îndeplini  toate  îndatoririle  lumeşti. 

Referitor  la  starea  sănătăţii,  CONCHITTA  a  suferit  de  dureri  de  cap 
şi  de  spate  toată  viaţa,  în  urma  unor  răceli  repetate  avute  în  copilărie. 
Pentru  a  şi  le  calma  fără  cataplasme  şi  prea  multe  fierturi  din  plante,  ea 
obişnuia  să-şi  ţină  palmele  pe  zonele  dureroase,  reuşind  destul  de  repede 
să-şi  calmeze  durerile.  Tot  aşa  a  procedat  şi  în  cazul  copiilor  săi,  care  au 
crescut  mari,  voinici  şi  sănătoşi.  Femeia  s-a  ferit  să-şi  folosească  harul  de 
tămăduitoare  în  afara  familiei  sale,  temându-se  ca  nu  cumva  să  fie  ucisă 
de  opozanţii  vrăjitoarelor.  După  cum  vedem,  Daniel,  tu  ai  avut  ce  prelua 
de  la  Conchitta  în  domeniul  practicilor  energetice. 

Mai  distingem  ceva:  deoarece  această  femeie  a  călătorit  o  singură 
dată  în  viaţa  ei  între  două  continente,  pe  tine  viaţa  te  va  purta  spre  cele 
patru  puncte  cardinale,  dar  şi  printre  ele.  Aceasta  nu  se  va  întâmpla 
datorită  afacerii  actuale,  ci  numai  dacă  vei  deveni  un  cunoscut  terapeut. 
Ai  mare  nevoie  de  studii  diverse  în  domeniul  terapiilor  alternative,  în 
plus  faţă  de  cele  pe  care  deja  le-ai  urmat. 

îg  martie  2008 


COMENTARIUL  LUI  DANIEL: 

„Penultima  încarnare,  o  femeie  minunată  în  multe,  multe  privinţe, 
plină  de  iubire,  frumoasă,  inteligenta...  nu  a  putut  decât  să  mă  încânte, 
descoperindu-mi  una  din  sursele  celeilalte  laturi  a  existenţei  mele 
actuale,  cea  diferită  de  cea  de  luptător.  La  un  moment  al  existenţei  mele 
actuale,  latura  mea  feminină  era  destul  de  puternică,  fiind  foarte  sensibil, 
chiar  uşor  plângăcios,  uneori  chiar  deghizându-mă  în  femeie.  Acum  am 
reuşit  să  intru  în  pielea  bărbatului  care  sunt,  am  reuşit  în  mare  măsură 
să-mi  atenuez  pornirile  de  luptător  şi  să  mi  le  amplific  pe  cele  de  om  aflat 
în  armata  de  lumină  a  Mântuitorului  Iisus  Christos. 

Au  fost  interesante  locurile  în  care  m-am  născut  şi  am  trăit  până 
acum: 

-  născut  în  Brazilia  şi  plecat  să-mi  caut  strămoşii  tatălui  în  Malta  şi 
Sicilia  (în  ultimii  ani  am  simţit  o  puternică  atracţie  către  Malta  şi  adesea 
mă  întrebam  oare  de  ce?); 

-  născut  în  Portugalia  şi  plecat  în  Anglia  pentru  a  lupta  pe  mai 
multe  fronturi ; 

-  născut  în  România  şi  încă  aflat  în  căutări...” 

îy  mai  2008 


Episodul  3  -  LAKUMI 

Am  ajuns  cu  cercetarea  în  Munţii  Stâncoşi  (nordul  Statelor  Unite), 
unde  l-am  găsit  pe  LAKUMI  BIRKELI,  băştinaş  indian,  care  a  trăit  între 
anii  1693-1755.  Locuia  într-o  mică  aşezare  indigenă,  ale  cărei  colibe  erau 
ascunse  într-o  pădure  sălbatică,  nevizitată  de  nimeni  din  restul  ţării.  La 
fel  ca  toţi  băştinaşii  tribului  respectiv,  se  ocupa  cu  vânătoarea  pentru 
procurarea  hranei  necesare  traiului  zilnic.  Viaţa  lui  LAKUMI  a  fost  cât  se 
poate  de  monotonă.  Nu  a  plecat  niciodată  în  afara  pădurilor  care 
înconjurau  satul.  Prima  nevastă  i-a  murit  la  un  an  după  ce  s-au  luat 
printr-o  ceremonie  de  nuntă  tradiţională.  Femeia  nu  a  rezistat  infecţiei 
contractate  la  naşterea  primului  său  copil.  Cu  cea  de-a  doua  nevastă, 
LAKUMI  a  trăit  liniştit  până  când  moartea  l-a  luat  cu  ea,  la  vârsta  de  62 
de  ani. 

în  afară  de  fiica  rămasă  de  la  prima  soţie,  a  mai  avut  şapte  copii  cu 
cea  de-a  doua  femeie.  Pe  băieţi,  cinci  la  număr,  i-a  învăţat  obiceiurile 
bărbăteşti  ale  tribului,  adică  vânătoarea  şi  lemnăritul  (procurarea 
lemnelor  necesare  încălzirii  şi  reparării  colibei).  Fetele  au  deprins 
obiceiurile  casnice.  în  plus  faţă  de  acestea,  mama  lor  le-a  iniţiat  în  tainele 
ghicitului  după  semnele  din  pădure  şi  în  cărbuni  aprinşi.  LAKUMI  ar  fi 
trăit  până  la  100  de  ani,  fiindcă  era  voinic  şi  sănătos,  dacă  nu  l-ar  fi 
sfâşiat  un  urs  turbat  în  pădure. 

Daniel,  firea  ta  echilibrată  şi  cinstită  seamănă  mult  cu  firea 
indianului.  La  fel  ca  şi  el,  eşti  un  permanent  luptător  pentru  asigurarea 
traiului  normal  familiei  tale.  Cu  toate  că  ai  învăţat  mult  în  viaţă,  eşti 
destul  de  modest,  la  fel  ca  şi  LAKUMI,  adică  nu  prea  „te  dai  mare”.  Firea 
de  gospodar  este  evidentă  la  amândoi.  Totuşi,  se  distinge  o  deosebire 
clară  între  voi  doi:  dacă  LAKUMI  s-a  mulţumit  să  trăiască  toată  viaţa  în 
universul  pădurii  din  munţi,  tu  eşti  dornic  de  libertate.  Nu  prea  suporţi 
izolarea,  constrângerea,  lipsa  de  libertate.  Spiritul  tău  de  independenţă  s- 
a  făcut  prezent  în  multe  situaţii  mai  deosebite  prin  care  ai  trecut  de-a 
lungul  anilor. 

7  iunie  2008 

COMENTARIUL  LUI  DANIEL: 


„într-adevăr,  ador  munţii  şi  liniştea  pădurilor.  îmi  place  natura, 
lemnul,  piatra,  apa,  focul,  pământul,  aerul.  îmi  place,  într-adevăr,  să  fiu 
liber,  să  respir  în  tihnă. 

Cel  mai  interesant  aspect  este  acela  că  de  multă  vreme  îmi  pun 
întrebarea:  „Ce  aş  face  dacă  m-aş  întâlni  în  pădure  cu  un  urs?”  Doar  noi 
doi,  om  şi  urs.  Sunt  sigur  că  în  această  viaţă  va  apărea  un  asemenea 
moment.  Şi  mai  sunt  sigur  că  va  apărea  atunci  când  voi  fi  pregătit  pentru 
o  asemenea  întâlnire,  pentru  că  simt  că  vom  fi  buni  prieteni,  de  data  asta 
relaţia  om-urs  nemaifiindu-mi  fatală.” 

5  septembrie  2008 


Episodul  4  -  HURRIA 

HURRIA  (1616-1653),  o  băştinaşă  din  nordul  Americii  de  Sud,  a 
locuit  pe  teritoriul  actualului  stat  Venezuela.  Născută  într-o  aşezare  de  la 
marginea  junglei,  ai  cărei  locuitori  trăiau  din  pescuit  şi  vânat,  HURRIA  s- 
a  măritat,  la  numai  14  ani,  cu  un  văr  de-al  său  în  vârstă  de  19  ani.  Viaţa 
lor  a  fost  modestă,  la  fel  ca  a  tuturor  locuitorilor  din  zonă.  Au  avut 
împreună  şapte  copii.  HURRIA  a  murit  la  numai  37  de  ani,  chinuindu-se 
să  aducă  pe  lume  cel  de-al  optulea  copil. 

Observăm  că  vieţile  celor  doi  amerindieni  Lakumi  şi  HURRIA  sunt 
întrucâtva  asemănătoare. 

9  Septembrie  2008 


Episodul  7  -  ION 

Moldoveanul  ION  PĂDUREANU  (1449-1496)  a  trăit  în  timpul 
domniei  lui  Ştefan  cel  Mare.  ION  văzut  lumina  zilei  într-un  sat  de  lângă 
Rădăuţi  (care  de-a  lungul  istoriei  şi-a  schimbat  de  mai  multe  ori 
denumirea),  acum  făcând  parte,  probabil,  din  zona  comunei  Dorneşti. 
Părinţii  săi,  Maria  şi  Gheorghe,  erau  ţărani  săraci,  care  munceau  din  zori 
şi  până  în  noapte  pentru  a-şi  creşte  cei  unsprezece  copii.  ION  era  al 
şaselea  născut  printre  fraţii  săi.  Atunci  când  ION  a  venit  pe  lume,  părinţii 
săi  împreună  cu  fraţii  mai  mari  îşi  câştigau  hrana  zilnică  muncind  pe 
moşia  boierului  care  stăpânea  toată  zona.  încă  de  mic,  având  doar  6 
anişori,  băiatul  a  simţit  o  revoltă  imensă  faţă  de  viaţa  grea  a  familiei  sale. 

Deja  muncea  şi  el  la  câmp,  ajutând  cât  îl  ţineau  puterile.  Ar  fi  vrut  să 
înveţe  carte,  la  fel  ca  odraslele  boierului,  dar  sărăcia  părinţilor  nu  le-a 
permis  celor  unsprezece  copii  să  aibă  acces  la  cultură. 

ION  avea  un  suflet  de  aur  şi  o  minte  de  vizionar.  Adeseori  se  gândea, 
privind  în  zare,  cum  s-ar  putea  înlătura  nedreptatea  şi  sărăcia  din  jurul 
său.  La  16  ani,  a  plecat  la  oaste,  sperând  că  va  putea  contribui,  prin  vitejia 
şi  bunele  sale  intenţii,  la  schimbarea  lumii  în  care  trăia.  A  luptat  cu 
devotament,  cu  multă  iubire  de  ţară,  fără  să  ţină  seama  de  pericolele  care 
bântuiau  în  jurul  său.  A  fost  rănit  grav  într-o  ambuscadă,  ajungând  între 
viaţă  şi  moarte.  După  încetarea  luptei,  prietenii  l-au  trimis  cu  o  căruţă 
acasă,  la  părinţii  săi. 

Şi-a  revenit,  cu  toate  că  şchiopăta  cu  piciorul  drept,  şi-a  construit  o 
căsuţă  modestă,  s-a  însurat  cu  o  fată  cuminte  şi  s-a  pus  pe  muncă. 
Boierul  murise  între  timp,  moşia  ajungând  în  proprietatea  fiului  acestuia, 
care  se  purta  mai  omenos  cu  slujbaşii  săi.  ION  a  avut  3  copii:  Elena, 
Maria  şi  Gheorghe.  Soţia  lui,  grav  bolnavă  de  inimă,  a  închis  ochii  la 
vârsta  de  36  de  ani.  ION  a  mai  trăit  11  ani,  reuşind  să  îşi  vadă  copiii  mari. 
într-un  fel,  cauza  morţii  sale  seamănă  cu  cea  a  domnitorului  Ştefan,  pe 
care  l-a  divinizat  ca  pe  Dumnezeu.  Dar  pe  lângă  piciorul  bolnav,  ION  a 
mai  avut  şi  alte  suferinţe.  Decesul  nevestei  lui  i-a  pus  inima  la  grea 
încercare.  A  iubit-o  ca  pe  ochii  din  cap,  privind-o  adeseori  ca  pe  o  icoană. 
Văzând-o  în  modestul  sicriu,  simţea  că  i  se  rupe  inima  în  piept.  După 
înmormântare,  a  devenit  ursuz,  taciturn,  scump  la  vorbă.  Avea  un  fel  de  a 
privi  în  gol,  parcă  visând  la  zarea  îndepărtată. 

Daniel,  patriotismul  istoric  al  lui  ION  ţi  s-a  transmis  puternic,  în 
ciuda  sutelor  de  ani  care  vă  despart.  îţi  iubeşti  mult  ţara  natală,  nutrind  o 
pasiune  reală  pentru  istoria  ei  zbuciumată.  S-ar  fi  ivit  câteva  ocazii  de  a 
pleca  peste  hotare,  dar  ţie  tot  aici  îţi  place  să  trăieşti.  Chiar  în  viitorul 
apropiat  vei  găsi  o  oportunitate  de  afaceri  în  străinătate,  la  care  vei 
reflecta  cu  seriozitate. 

O  primă  atenţionare  venită  din  partea  spiritului  tău:  iubirea  sinceră 
faţă  de  ţară  natală  nu  trebuie  să  te  împiedice  de  la  mersul  normal  al 
vieţii.  Dacă  vei  putea  evolua  profesional  cu  ajutorul  unor  persoane  şi 
locuri  de  peste  hotare,  să  nu  eziţi  a  te  gândi  la  îmbunătăţirea  vieţii  tale. 
Oricum,  te-ai  născut  român  şi  român  vei  rămâne  până  în  clipa  cea  de  pe 
urmă. 

încă  o  problemă  karmică:  ION  a  dorit  enorm  să  înveţe  carte.  Viaţa 
modestă  l-a  împiedicat  să  meargă  la  şcoală.  Ar  fi  vrut  să  ajungă  învăţător, 
la  fel  ca  bătrânul  învăţător  din  sat,  pe  care  îl  admira  foarte  mult. 

Adeseori,  acesta  îl  primea  pe  prispa  căsuţei  sale,  povestindu-i  fapte  din 
istoria  zbuciumată  a  Moldovei.  Tu  ai  reuşit  să  înveţi  multă  carte, 
împlinind  astfel  visul  nerealizat  al  bietului  ION. 

29  decembrie  2008 

CARLA,  inginer 

EPISOADE  SPIRITUALE  COMENTATE 

®  Josephine  Blanchard  (1875-1934)  [nepublicat  în  website] 

®  Manuela  Ofrandi  (1799-1856)  [nepublicat  în  website] 

O  Kerao  Keuki  (1687-1755)  [nepublicat  în  website] 

®  Istinha  Sikki  (1613-1654)  [nepublicat  în  website] 

O  Rodeos  Karakulos  (1563-1610) 

O  Sureo  Teruri  (1499-1557)  [nepublicat  în  website] 

®  Vittoria  Perrugi  (1414-1480)  [nepublicat  în  website]  -  fără 
comentariu 

O  Tori  Sekuli  (1363-1409)  [nepublicat  în  website] 

®  Arma  Danki  (1281-1343),  femeie,  Albania  -  caz  nestudiat 

O  Ivan  Astahov  (1209-1274)  [nepublicat  în  website] 

®  Arh  Hanr  Suki  (1112-1183)  [nepublicat  în  website] 

O  Mahmud  Ibn  Sanuk  (1042-1106)  [nepublicat  în  website] 

®  Alidh  Mahur  (987-1030)  [nepublicat  în  website] 


Episodul  1  -  JOSEPHINE 

JOSEPHINE  BLANCHARD,  o  femeie  din  Franţa,  a  trăit  între  anii 
1875-1934.  Viaţa  ei  a  început  sub  semnul  nenorocului  în  iubire.  Copil  din 
flori  al  unei  tinere  prostituate  de  lux  pe  la  casele  bogaţilor,  JOSEPHINE  a 
simţit  încă  de  mică  repulsia  mamei  şi  a  tatălui  său  faţă  de  fiinţa  ei.  Atunci 
când  a  conceput-o,  Mărie  avea  doar  16  ani.  Lucra  ca  menajeră  în  familia 
unui  baron  bogat  şi  bătrân.  Odată  ce  soţia  baronului  a  observat  că  Mărie 

se  îngraşă  în  mod  suspect,  a  început  cercetările  printre  servitori.  Cum 
niciunul  dintre  băieţii  de  la  grajduri  nu  s-a  dovedit  a  fi  vinovat,  a  deschis 
o  discuţie  aprinsă  cu  soţul  ei.  Acesta,  fără  să-şi  recunoască  vina,  a 
convins-o  pe  biata  Mărie  să  plece  de  la  conacul  său. 

Ajunsă  pe  drumuri,  cu  o  mică  pungă  de  arginţi  la  ea,  a  plecat  la  oraş 
pentru  a-şi  găsi  un  adăpost.  O  patroană  de  bordel  din  Nantes,  rudă 
îndepărtată  a  mamei  sale  (plecată  de  mult  pe  lumea  cealaltă),  a 
adăpostit-o  pe  Mărie  în  casa  ei.  După  3  luni,  fata  a  născut-o  pe 
JOSEPHINE.  Crescută  în  ambianţa  bordelului  şi  deosebit  de  frumoasă, 
copila  a  ajuns  prada  boierilor  bogaţi  încă  de  la  vârsta  de  12  ani. 

La  15  ani  a  cunoscut  pentru  prima  oară  iubirea  adevărată, 
îndrăgostindu-se  de  fiul  unuia  dintre  clienţii  bordelului.  Invitată  de 
câteva  ori  la  castelul  părinţilor  iubitului  său,  în  lipsa  acestora, 
JOSEPHINE  a  pătruns  în  biblioteca  familiei.  Fascinată  de  cărţile  aşezate 
artistic  în  rafturi,  a  cerut  câteva  pentru  a  le  citi  în  modesta  cămăruţă  din 
oraş,  unde  locuia  cu  mama  ei.  A  observat  cu  uimire  că  există  şi  o  altă 
lume  decât  cea  în  care  a  trăit  de  când  a  văzut  lumina  zilei:  o  lume  a 
oamenilor  cu  ştiinţă  de  carte,  care  ştiu  să  se  exprime  frumos  şi  cunosc  o 
mulţime  de  lucruri  interesante. 

I-a  spus  Măriei  că  vrea  să  urmeze  cursurile  liceului  public  din  oraş. 
Ajutată  cu  bani  de  Philippe,  iubitul  ei  bogat,  fata  şi-a  văzut  de  carte, 
reuşind  să  termine  liceul  cu  diplomă  de  merit.  între  timp,  Philippe  s-a 
căsătorit  cu  o  tânără  bogată,  fiica  unor  prieteni  ai  părinţilor  săi.  Distrusă 
sufleteşte,  JOSEPHINE  s-a  hotărât  să  recurgă  la  orice  fel  de  fapte  pentru 
a  deveni  şi  ea  bogată.  Zis  şi  făcut. 

Bordelul  în  care  „lucra”  mama  ei  (care,  deşi  matură,  mai  avea 
căutare),  avea  un  client  bătrân,  văduv  şi  bogat  care  o  dorea  nespus 
demult  pe  fata  Măriei.  JOSEPHINE  a  început  să-i  dea  atenţie,  sucindu-i 
minţile.  I-a  pus  condiţia  căsătoriei  în  schimbul  unei  vieţi  intime 
prelungite.  Bătrânul  a  acceptat,  luând-o  de  nevastă  şi  introducând-o  în 
lumea  bună. 

Timp  de  10  ani,  până  la  moartea  lui,  JOSEPHINE  i-a  fost  o  soţie 
credincioasă,  aducându-i  pe  lume  trei  copii.  După  ce  a  rămas  văduvă, 
moştenind  o  avere  suficientă  pentru  a  trăi  liniştită  până  la  capătul  zilelor, 
tânăra  femeie  s-a  ocupat  cu  cea  mai  mare  grijă  de  copiii  săi.  Pe  toţi  i-a 
trecut  prin  facultăţi,  iar  ea  a  devenit  scriitoare.  îi  făcea  o  deosebită 
plăcere  să  consemneze  în  jurnalul  personal  cele  mai  interesante 
comentarii  asupra  vieţii  sale  şi  a  celor  din  jur.  Adeseori,  la  reuniunile  de 
familie,  obişnuia  să  le  citească  invitaţilor  pasaje  din  gândurile  ei 

încredinţate  hârtiei.  Deşi  ar  fi  avut  3  ocazii  de  a  se  recăsători,  amintirea 
vieţii  liniştite  şi  demne  în  casa  bărbatului  său  a  determinat-o  să  rămână 
credincioasă  memoriei  sale.  A  închis  ochii  pe  vecie  într-o  atmosferă 
demnă,  înconjurată  de  dragii  săi  copii. 

Să  vedem,  Caria,  ce  aspecte  karmice  ai  preluat  pe  cale  spirituală  de  la 
înţeleaptă  JOSEPHINE.  în  primul  rând,  aş  putea  remarca  seriozitatea  ta 
în  privinţa  vieţii  sentimentale.  Asemenea  ei,  ai  tendinţa  de  a  păstra  o 
singură  legătură  amoroasă,  considerând  că  ar  fi  normal  ca  primul  bărbat 
din  viaţa  ta  să-ţi  devină  soţ.  Dar  Legile  karmei  devin  uneori  sadice,  în 
sensul  că,  deşi  noi  vrem  un  lucru,  karma  ne  îndreaptă  spre  opusul  său. 
Dacă  JOSEPHINEI  i-a  fost  dat  să-i  rămână  credincioasă  soţului  său  şi 
după  moartea  lui,  la  tine  s-ar  putea  să  fie  altfel.  De  exemplu,  tu  ai  două 
căsătorii  în  soartă. 

în  destinul  tău  am  găsit  două  profesii:  filolog  şi  sociolog.  Probabil  că 
ele  reflectă  dorinţele  neîmplinite  ale  JOSEPHINE,  care  ar  fi  vrut  să 
ajungă  o  mare  scriitoare  şi  să  călătorească  mult  prin  lume,  pentru  a 
cunoaşte  cât  mai  mulţi  oameni,  împreună  cu  obiceiurile  lor. 

Este  necesar  să  îţi  supraveghezi  cu  atenţie  sistemul  pulmonar  şi  cel 
osos.  Aceasta  din  cauză  că  JOSEPHINE  a  copilărit  într-o  casă  umedă  şi 
rece,  iar  după  aceea  a  locuit  intr-un  castel  vechi  şi  igrasios. 

9  aprilie  2008 


COMENTARIUL  CARLEI: 

„De  multe  ori  mi  s-a  spus  „într-o  altă  viaţă  sigur  ai  trăit  în  Franţa”. 
Aceasta  deoarece  am  o  afinitate  pentru  limba  franceză. 

Cred  că  am  „moştenit”  de  la  Josephine  : 

-  pasiunea  pentru  studiu.  Am  fost  o  elevă  foarte  conştiincioasă. 
Aşa  cum  ea  a  terminat  liceul  cu  o  diplomă  de  merit,  eu  am  terminat  liceul 
cu  9.83.  Am  fost  considerată  adevărata  „şefa  de  promoţie”,  dar  nu  am 
citit  eu  discursul,  ci  o  colegă  de  la  altă  clasă  care  avea  9.84.  Provenea 
dintr-o  familie  de  îmbogăţiţi  peste  noapte,  iar  asta  îi  oferea  multe 
avantaje. 

De  multe  ori  am  avut  senzaţia  că  studiul  m-a  salvat.  A  fost  o  lume  în 
care  m-am  refugiat. 

-  absenţa  tatălui.  Părinţii  mei  au  fost  căsătoriţi  vreo  8  luni.  Tatăl 
meu  a  fost  inexistent  în  viaţa  mea,  lucru  care  nu  m-a  deranjat  vreodată. 

-  frumuseţea.  Mă  consider  o  persoană  atrăgătoare. 

în  privinţa  profesiilor  din  destinul  meu  : 

-  filolog.  Mă  interesează  etimologia  cuvintelor.  Limba  franceză  a 
fost  întotdeauna  o  pasiune.  Am  observat  că  înţeleg/învăţ  destul  de  repede 
limbile  de  sorginte  latină.  Am  senzaţia  că  engleza  mi-a  intrat  pe  o  ureche 
şi  mi-a  ieşit  pe  ambele  (am  făcut  un  maşter  în  engleză  şi  m-am  descurcat, 
dar  am  fost  mereu  nemulţumită  de  nivelul  meu  la  engleză). 

în  clasele  I-IV  aveam  cele  mai  frumoase  compuneri.  încă  mai  am 
caietul  de  compuneri.  Excelam  la  capitolul  compuneri  despre 
anotimpuri. 

Dintr-a  V-a  am  intrat  prin  concurs  la  o  clasă  de  informatică.  în  liceu 
am  studiat  tot  informatică.  Fiind  o  elevă  cu  io  aproape  la  toate  materiile, 
mi-a  fost  destul  de  greu  să  aleg  o  facultate.  Cel  mai  mult  îmi  plăcea 
franceza,  dar  mi  se  părea  prea  puţin  să  studiez  2-3  limbi  străine.  Puteam 
mai  mult.  Am  dat  examen  la  trei  facultăţi  :  Studii  Economice  în  Limbi 
Străine,  Cibernetică  şi  Relaţii  Economice  Internaţionale.  Am  intrat  la 
toate,  doar  că  la  prima  la  taxă.  Am  urmat  cursurile  facultăţii  de 
Cibernetică.  Am  terminat  cu  o  medie  de  care  mă  mândresc. 

Despre  avertismentele  legate  de  sistemul  pulmonar  şi  cel  osos.  La  22 
de  ani  am  suferit  un  accident  de  maşină.  Am  avut  un  picior  rupt.  Cu 
câteva  zile  înainte  de  accident,  am  început  să  am  tot  felul  de  senzaţii 
bizare  („Nu-mi  iau  cheile,  că  oricum  nu  mă  mai  întorc”,  „E  ultima  dată 
când  văd  această  persoană”).  în  momentul  accidentului  am  fost  sigură  că 
urma  să  mor.  Eram  foarte  împăcată  cu  mine  în  clipele  alea.” 

10  aprilie  2008 


Episodul  2  -  MANUELLA 

MANUELLA  OFRANDI ,  o  doamnă  nobilă  din  Italia,  a  trăit  între  anii 
1799-1856.  Fiică  de  baron,  născută  şi  crescută  intr-un  castel  din  Toscana, 
MANUELLA  a  avut  în  primii  ani  de  viaţă  tot  ce  îşi  putea  dori  un  copil  de 
vârsta  ei:  părinţi  bogaţi  şi  iubitori,  lux,  societate  aleasă  cu  oameni  care  se 
purtau  foarte  frumos  cu  ea,  călătorii  minunate  la  rudele  şi  prietenii 
părinţilor  săi. 

Toată  această  viaţă  de  vis  s-a  sfârşit  repede.  Abia  împlinise  10  ani 
când  tatăl  său  a  căzut  de  pe  cal,  fracturându-şi  coloana  vertebrală.  Au 
urmat  6  ani  de  chinuri  pentru  cel  paralizat  şi  oamenii  din  jurul  său. 
MANUELLA,  care  îşi  diviniza  tatăl,  a  suferit  cumplit  de  mila  lui.  Zile  şi 
nopţi  l-a  vegheat  cu  devotament,  sacrificându-şi  adolescenţa  pentru  a-i 

uşura  suferinţele.  Sfârşitul  iubitului  ei  tată  i-a  lăsat  un  gol  imens  în  suflet 
şi  o  rană  care  nu  i  s-a  vindecat  niciodată. 

La  numai  16  ani,  tânăra  frumoasă  şi  deşteaptă  a  fost  nevoită  să  preia 
frânele  gospodăriei,  deoarece  mama  ei  era  foarte  grav  bolnavă  de  inimă. 
După  2  ani,  i  s-a  stins  şi  mama.  Rămasă  doar  cu  servitorii  în  castel,  a 
hotărât  să  se  căsătorească.  Tocmai  cerută  în  căsătorie  de  Riccardo,  un 
tânăr  nobil  cam  sărac,  l-a  acceptat,  fără  a-1  fi  iubit  cu  adevărat.  Riccardo 
s-a  dovedit  a  fi  nedemn  pentru  o  soţie  corectă  că  MANUELLA.  O  înşela 
cu  servitoarele  şi  cu  alte  femei  din  vecinătatea  castelului,  îşi  petrecea 
nopţile  la  poker  cu  amicii  de  petreceri  nocturne,  cheltuind  o  mare  parte 
din  averea  familiei  Ofrandi. 

După  3  ani  de  căsnicie,  a  apărut  Paola,  fetiţa  lor.  Deranjat  de 
prezenţa  copilei,  ajuns  alcoolic  şi  desfrânat  peste  măsură,  Riccardo  şi-a 
părăsit  familia  pentru  a  se  adăposti  în  casa  unei  prietene  mai  în  vârstă 
decât  el,  ajunsă  bogată  peste  noapte  prin  decesul  soţului  ei.  Din  nou 
singură,  doar  cu  copilul,  MANUELLA  s-a  străduit  să  administreze  ceea  ce 
i-a  mai  rămas  din  moştenirea  de  la  părinţii  săi  pentru  a  avea  din  ce  să 
trăiască  şi  să-i  asigure  o  dotă  fiicei  sale.  Nu  a  mai  dorit  să  primească 
vreun  bărbat  în  viaţa  ei,  nici  măcar  după  moartea  lui  Riccardo,  care  a  fost 
înjunghiat  pe  stradă  de  un  cămătar  căruia  îi  datora  foarte  mulţi  bani. 

Caria,  am  observat  că  ai  trăsături  de  italiancă,  iar  chipul  tău  emană 
inteligenţă,  sobrietate,  echilibru  sufletesc,  corectitudine  în  atitudinea  faţă 
de  semenii  tăi.  Aş  putea  spune  că  eşti  un  om  dintr-o  bucată  sau  un  om 
din  alte  timpuri.  La  fel  ca  şi  MANUELLA,  încă  din  adolescenţă  te  zbaţi 
pentru  existenţă.  Chiar  şi  acum  îţi  duci  singură  corabia,  ca  un  comandor 
vigilent,  cu  minte  ageră,  care  nu  vrea  să  se  lase  păcălit  de  nimeni. 

O  problemă  karmică  spinoasă:  dacă  MANUELLA  s-a  născut  bogată 
şi  nici  când  a  închis  ochii  nu  era  săracă,  la  tine  se  inversează  situaţia 
averii.  Ca  o  ironie  a  destinului,  tu  trebuie  să  munceşti  din  greu  pentru 
acumularea  averii,  pe  care  o  vei  avea  tot  timpul,  mai  ales  după  căsătoria 
cu  un  bărbat  descurcăreţ,  care  va  şti  să  facă  bani  alături  de  tine. 

Am  impresia  că  uneori,  în  visele  nocturne,  ai  văzut  aspecte  din  viaţa 
MANUELLEI:  castelul,  grădina,  pădurea,  caii  de  rasă  ai  tatălui  său.  Ea 
picta  foarte  frumos. 

Se  impune  următorul  sfat:  ai  nevoie  de  multă  vigilenţă  în  relaţiile  cu 
bărbaţii  care  încearcă  să  te  cucerească.  Naivitatea  MANUELLEI  a  costat- 
o  scump  în  căsătoria  cu  Riccardo.  Nu  numai  că  a  lăsat-o  singură  cu 
copilul  lor,  dar  a  fost  şi  cât  pe  ce  să-i  joace  toată  averea  la  poker. 

17  mai  2008 

COMENTARIUL  CARLEI: 


„Constat  că  atât  Josephine,  cât  şi  Manuella  au  fost : 

-  femei  care  au  avut  probleme  în  dragoste  (înţeleg  că  trebuie  să  fiu 
foarte  atentă  atunci  când  mă  voi  căsători). 

-  femei  destul  de  tenace,  care  au  reuşit  până  la  urmă  în  viaţă.  Eu  am 
obţinut  prin  muncă  ceea  ce  am  şi  sunt  mândră  de  asta.  Mă  deranjează 
oamenii  superficiali,  cei  care  se  fofilează  şi  încerc  să  stau  departe  de  ei. 
Trec  drept  o  persoană  destul  de  nesociabilă  din  această  cauzăa.  Admir 
valorile.  Prefer  ori  compania  oamenilor  de  calitate,  ori  singurătatea. 

-  persoane  blânde  care  s-au  dedicat  familiei  (poate  că  e  şi  rezultatul 
vremurilor  în  care  au  trăit).  Eu  mă  port  frumos  cu  cei  la  care  ţin  şi  încerc 
să  le  aduc  cât  mai  multă  fericire. 

-  femei  frumoase  şi  inteligente  (mă  regăsesc  în  această  caracterizare) 

-  au  rămas  văduve  şi  nu  au  mai  acceptat  alţi  bărbaţi  în  viaţa  lor  (aici 
rămâne  de  văzut...  dv.  mi-aţi  spus  că  vedeţi  două  soarte) 

-  femei  cu  atracţie  spre  frumos  (pictură,  literatură).  Mi  s-a  spus  că 
sunt  destul  de  talentată  la  desen.  Mă  relaxează  să  pictez  peisaje.  Din 
păcate,  n-am  mai  picat  de  mult.  Mi  s-a  spus  că  mă  îmbrac  cu  gust.  Adopt 
mai  mult  stilul  clasic.  Pe  la  7-9  ani  desenam  modele  de  rochii, 
înclinaţiile  spre  desen  şi  scris  s-au  manifestat  mai  mult  în  copilărie. 

Cred  că  visez  puţin  din  viaţa  Manuellei.  Poate  câmpuri  cu  flori 
frumos  colorate.  în  visele  mele  sunt  mereu  aceleaşi  simboluri: 

-  cimitire  în  care  adie  un  vânticel  plăcut.  Sunt  singură  şi  nu  mi-e 
frică. 

-  scări  care  au  zone  lipsă.  E  foarte  greu  să  le  urc  sau  să  le  cobor.  îmi 
dau  o  senzaţie  de  neputinţă.  Asta  visez  din  copilărie. 

-  lifturi  care  merg  pe  orizontală  prin  tuneluri  sau  funcţionează  după 
bunul  lor  plac.  De  cele  mai  multe  ori  mă  sperie. 

-  visez  că  zbor  cu  o  viteză  uluitoare  şi  mă  simt  minunat  în  acele 
momente.  Mi  s-a  întâmplat  să  aud  şi  o  muzică  minunată  în  timpul 
zborului.” 

23  mai  2008 


Episodul  3  -  KERAO 

Australianul  KERAO  KEUKI  (1687-1755)  s-a  născut  intr-un  trib  din 
zona  de  nord  a  continentului,  ai  cărui  locuitori  se  ocupau  cu  vânatul, 
pescuitul  şi  cioplirea  unor  obiecte  de  cult,  care  semnificau  zeii  la  care  se 

închinau  cu  toţii.  încă  de  mic,  KERAO  a  învăţat  de  la  cei  mari  toate 
secretele  procurării  hranei.  La  5  anişori  ştia  deja  să  pună  capcane  în 
pădure,  să  frigă  vânatul,  să  macine  grăunţele,  să  coacă  lipiile.  în  plus, 
micuţul  era  nelipsit  de  la  toate  sărbătorile  tribului  şi  sfaturile  înţelepţilor 
bătrâni.  La  vârsta  adolescenţei,  era  deja  un  bărbat  puternic  şi  priceput  la 
toate. 

Foarte  talentat  în  modelarea  obiectelor  de  cult,  din  lemn  şi  lut  ars, 
având  deja  o  colecţie  bogată  şi  preţioasă,  tânărul  şi-a  luat  rămas  bun  de 
la  ai  săi  pentru  a  pleca  spre  târgul  cel  mai  apropiat.  Şi-a  expus  produsele 
în  târgul  mare,  unde  veniseră  şi  alţi  creatori  din  junglă.  Deosebit  de 
voinic  şi  frumos,  cu  o  privire  ageră  ca  de  vultur,  a  fost  remarcat  de  fiica 
unui  negustor  de  vinuri.  Aceasta  l-a  atras  spre  cârciuma  tatălui  său,  pe 
care  l-a  înduplecat  să-l  adăpostească  într-o  cămăruţă  din  spatele  clădirii. 
Aici  a  început  iubirea  celor  doi  tineri.  Mărturisind  părinţilor  săi  păcatul 
iubirii,  frumoasa  Lilia  a  obţinut  din  partea  lor  binecuvântarea  de 
căsătorie. 

După  nuntă,  cei  doi  soţi  au  plecat  cu  o  barcă  spre  nordul  Noii 
Zeelande,  pe  care  amândoi  visau  să  o  cunoască.  După  debarcare,  au 
poposit  la  un  trib  din  Insula  de  Nord,  unde  KERAO  avea  nişte  rude.  în 
mijlocul  indigenilor,  Lilia  s-a  simţit  minunat,  ca  şi  cum  ar  fi  fost  sânge 
din  sângele  lor.  O  captivau  ritualurile  lor  ciudate,  sălbatice  şi  optimismul 
acelor  oameni  simpli.  După  câteva  săptămâni  au  revenit  acasă,  dar  Lilia 
şi-a  anunţat  părinţii  că  doreşte  să-şi  urmeze  soţul  în  cătunul  din  păduri, 
pentru  că  acolo  îi  va  fi  viaţa  până  la  moarte. 

Stabiliţi  în  coliba  familiei  lui  KERAO,  s-au  pus  pe  făcut  copii.  Au 
avut  în  total  şapte,  adică  trei  băieţi  şi  patru  fete.  Viaţa  de  familie  a  Liliei  a 
fost  simplă,  monotonă,  dar  ea  era  mulţumită,  ştiindu-se  iubită  şi 
respectată  de  toţi  cei  din  jurul  său.  Conform  dorinţei  sale,  trupul  său  fără 
viaţă  a  fost  ars  sub  un  maldăr  uriaş  de  crengi  şi  flori  de  pădure.  KERAO  a 
plâns-o  îndelung,  nemaidorind  să  îşi  ia  altă  femeie. 

Caria,  am  găsit  suficiente  „fire  energetice”  între  tine  şi  KERAO 
pentru  a  putea  desprinde  câteva  idei  interesante.  Astfel: 

Chipul  tău  exprimă  fermitate,  curaj,  spirit  de  independenţă  şi  un  fel 
de  a  spune:  „Nu  mă  tem  de  oameni,  ci  doar  de  divinitate”.  Ai  privirea 
omului  care  nu  se  teme  de  pericolele  ce  ar  putea  să-i  iasă  în  cale. 

Trăsăturile  feţei  tale  sunt  exotice,  ferme,  corecte.  Dacă  te  bronzezi 
mai  tare,  ai  putea  să  semeni  destul  de  bine  cu  KERAO. 

Ai  un  fel  de  magnetism  special,  care  atrage  oamenii  de  altă  rasă, 
diferită  de  cea  albă  în  care  te-ai  născut.  Poate  că  aşa  ne  este  mai  uşor  să 

explicăm  de  ce  primul  bărbat  din  viaţa  ta  este  un  indian,  nu  un  alb.  Aş 
spune  că  atracţia  este  reciprocă. 

KERAO  a  fost  un  om  liber  toată  viaţa,  neobişnuit  cu  constrângerile 
sociale.  Spiritul  lui  de  independenţă  ţi  s-a  transmis  uimitor  de  puternic, 
de  parcă  nu  v-ar  despărţi  atâtea  sute  de  ani. 

Din  fire,  eşti  un  om  corect,  cu  o  atitudine  naturală,  amabilă,  dar 
exigentă  faţă  de  cei  din  jurul  tău.  Naturaleţea  firii  omului  care  a  trăit 
numai  în  mijlocul  naturii  s-a  imprimat  puternic  şi  în  fiinţa  ta. 

Mai  găsim  un  aspect  interesant:  KERAO  a  fost  un  artist  popular,  cu 
talentul  preluat  din  moşi-strămoşi.  Cu  siguranţă  că  tu  admiri  şi  apreciezi 
calitatea  obiectelor  artizanale  confecţionate  de  indigenii  din  diverse  zone 
ale  globului. 

Cu  ajutorul  acestui  episod  karmic  am  descoperit  o  latură  aparte  a 
personalităţii  tale:  exotismul  omului  are  iubeşte  natura  în  toate  formele 
ei  de  manifestare. 

3  iulie  2008 


COMENTARIUL  CARLEI: 

„Până  acum,  studiul  dumneavoastră  n-a  făcut  decât  să  mă  ajute.  M-a 
liniştit.  Am  înţeles  de  unde  vin,  care  sunt  trăsăturile  de  caracter  pe  care 
le-am  avut  de-a  lungul  timpului  şi  pe  care  nu  le  voi  pierde.  în  cele  trei 
vieţi  am  fost  cinstită,  tenace,  am  trăit  cu  demnitate,  mi-am  condus  cu 
grijă  „corabia”. 

Numele  „Blanchard”  şi  „Ofrandi”  au  o  rezonanţă  specială  pentru 
mine. 

„Keuki  Kerao”  ?  Nu-mi  spune  nimic.  Dar,  Doamne,  cât  mă  regăsesc 
în  trăsăturile  de  caracter  ale  acestui  om  !  După  ce  am  citit  despre  celelalte 
două  reîncarnări,  îmi  ziceam  „OK,  am  fost  femeie  de  2  ori  (ce-i  drept 
destul  de  puternică) ,  femeie  şi  în  viaţa  asta...  am  moştenit  de  la  ele  bunul 
gust,  înclinaţia  către  frumos...  dar  de  unde  am  moştenit  eu  spiritul  ăsta 
de  războinic,  de  om  liber  şi  încăpăţânat,  căruia  nu-i  pasă  de  constrângeri 
???”  Acum  înţeleg.  Este  de  la  Keuki.  Mi-a  fost  mereu  teamă  c-o  să-mi 
pierd  corectitudinea,  puritatea,  c-or  să  mă  schimbe  oamenii  şi-o  să  ajung 
să  mint  pentru  a  păstra  anumite  aparenţe,  să  linguşesc  pe  unii  pentru  a  fi 
acceptată  intr-un  grup...  Acum  înţeleg  că  aceste  calităţi  sunt  „ale  mele”  şi 
că  nu  mi  le  va  lua  nimeni. 

Săptămâna  trecută  (înainte  de  a  citi  email-ul  de  la  dv.)  mă  plimbam 
pe  la  Unirii  şi  un  grup  de  peruani  interpreta  în  plină  stradă  nişte  cântece 

tribale.  Ritmurile  acelea  aveau  o  rezonanţă  aparte  pentru  mine  şi  parcă 
îmi  activau  anumite  energii  pe  care  nu  ştiam  că  le  am.  îmi  venea  să 
dansez  pe  stradă  pe  ritmurile  alea.  Reacţie  cât  se  poate  de  bizară, 
deoarece  sunt  o  catastrofă  la  capitolul  dans  şi  de  teama  ridicolului  nu  mă 
manifest  niciodată  în  public.  Era  ca  şi  cum  anumite  energii  care  veneau 
din  adâncul  pământului  începuseră  să  curgă  prin  mine.  A  fost  minunat. 

Mă  atrag  totemurile.  Am  obiecte  pe  care  le  consider  norocoase  şi  nu 
las  pe  nimeni  să  le  atingă.  Am  avut  un  pix  norocos  pe  care  nu-1  atingea 
nimeni.  După  vreo  trei  ani  filetul  s-a  „mâncat”  pur  şi  simplu,  nu  ştiu  de 
ce,  că  doar  nu-i  schimbam  pasta  mereu.  Mi-am  spus  „a  preluat  el 
energiile  negative  din  jur  şi  nu  le-a  lăsat  să  mă  cuprindă”. :)  Dacă  găsesc 
o  pană  albastră,  consider  că-i  un  noroc.” 

11  iulie  2008 


Episodul  4  -  ISTINHA 

Să  vedem  povestea  femeii  din  Groenlanda,  ISTINHA  SIKKI  (1613- 
1654).  Ea  s-a  născut  în  oraşul  Frederikshab,  port  la  Marea  Labrador, 
situat  pe  coasta  sud-vestică  a  Groenlandei.  Părinţii  săi,  Strin  (tatăl)  şi 
Vick  (mama)  au  avut  doar  doi  copii:  ISTINHA  şi  fratele  său  mai  mare, 
Rumil.  Strin  îşi  întreţinea  familia  din  pescuitul  vietăţilor  mării  şi 
valorificarea  produselor  acestora:  carne,  grăsime,  piei.  Viaţa  lor  era  dură, 
în  climatul  aspru  al  teritoriului.  Localitatea  lor  primea  mereu  noi 
emigranţi,  fugiţi  de  pe  alte  continente  din  diverse  motive:  războaie, 
molime,  foamete,  persecuţie  religioasă.  Vick  era  o  gospodină  pricepută, 
crescându-şi  fiica  în  spiritul  muncii  şi  al  vieţii  austere  care  o  aştepta  şi  pe 
ea.  Rumil  şi-a  însoţit  tatăl  peste  tot  după  ce  a  împlinit  6  ani. 

ISTINHA  avea  o  fire  visătoare  şi  tăcută.  Ore  întregi  privea  în  zare, 
spre  rarele  corăbii  care  se  încumetau  să  străbată  apele  reci  ca  gheaţa.  Ar 
fi  dorit  să  plece  undeva  departe,  într-o  ţară  caldă,  unde  să  nu-i  mai  fie 
frig  niciodată  şi  să  aibă  mâncare  din  belşug.  Obişnuia  să  se  strecoare 
printre  marinarii  din  port  şi  să  le  asculte  povetirile  uluitoare  despre  viaţa 
oamenilor  de  pe  alte  continente. 

La  15  ani  s-a  îndrăgostit  de  un  marinar  italian,  care  lucra  pe  o 
corabie  ce  transporta  spre  Europa  grăsime  de  balenă  şi  piei  de  focă. 
Ridero  a  îndrăgit-o,  la  rândul  său,  pe  mica  eschimoasă  ageră  ca  o 
nevăstuică.  I-a  propus  fetei  să  o  ducă  în  ţara  lui  caldă,  unde  oamenii  nu 
mureau  niciodată  de  frig  şi  de  foame.  Părinţii  au  lăsat-o  să  plece  cu 

marinarul,  după  ce  fata  le-a  promis  că  va  reveni  cu  următoarea  cursă  a 
corăbiei.  Dar  nu  au  revăzut-o  niciodată.  Viaţa  aventuroasă  a  micii 
eschimoase  a  purtat-o  în  multe  locuri,  dar  pe  pământul  natal  nu  a 
readus-o. 

Ajunşi  în  oraşul  sicilian  Palermo,  Ridero  a  vândut-o  patronului  unei 
trupe  de  circ  ambulant,  care  staţiona  timp  de  câteva  săptămâni.  Neştiind 
ce  o  aşteaptă  şi  neînţelegând  bine  ce  se  discuta  pe  seama  ei,  ISTINHA  s-a 
supus  rigorilor  circului  şi  voinţei  patronului  său.  Domenico,  om  cu  suflet 
şi  cu  o  minte  ordonată,  de  bun  negustor,  a  dat-o  pe  fată  în  grijă  colegelor 
de  trupă,  care  erau  doar  patru  la  număr.  Printre  acestea  se  aflau  chiar 
nevasta  şi  fiica  lui  Domenico.  Prinzând  drag  de  ea,  au  ajutat-o  să  se 
înzdrăvenească  după  lunile  de  zile  petrecute  pe  bătrâna  corabie.  Treptat, 
timp  de  un  an,  au  învăţat-o  să  cânte  şi  să  danseze.  ISTINHA  îşi  amintea 
câteva  dintre  melodiile  auzite  de  ea  la  rarele  petreceri  din  casa  părinţilor 
săi.  Bine  hrănită  şi  lăudată  de  toată  lumea,  mica  artistă,  ajunsă  la  vârsta 
de  17  ani,  le  aducea  mari  încasări  colegilor  săi. 

Părăsiseră  Sicilia,  traversaseră  Franţa  de  la  sud  la  nord  şi  se 
pripăşiseră  în  nordul  Germaniei,  la  Bremen.  Aici  avea  Domenico  o  casă  şi 
o  sală  modestă  pentru  spectacolele  sale.  După  primul  spectacol,  un  tânăr, 
fiu  de  boier,  a  dorit  să  o  cumpere  pe  ISTINHA  pentru  a  o  face  servitoare 
în  palatul  părinţilor  săi.  Sătulă  de  viaţă  grea  de  circar,  fata  l-a  urmat, 
după  ce  Domenico  a  fost  recompensat  cu  o  pungă  plină  cu  galbeni. 

în  somptuoasa  casă  a  familiei  Straub,  ISTINHA  şi-a  luat  în  primire 
postul  de  cameristă  a  mamei  lui  Hans,  binefăcătorul  ei.  Aici  a  locuit  până 
în  ultima  zi  a  vieţii  sale.  Avea  41  de  ani  când,  răsturnându-se  caleaşca  în 
care  călătoreau,  baroana  Marietta  şi  camerista  ISTINHA  şi-au  pierdut 
viaţa  amândouă,  lovite  puternic  la  cap. 

Eroina  noastră,  cu  toate  că  a  călătorit  mult  şi  a  avut  ocazia  să  fie 
admirată  de  numeroşi  bărbaţi,  nu  s-a  căsătorit  niciodată.  Era  prea 
deosebită  şi  prea  săracă  pentru  a  fi  pe  placul  europenilor.  A  trăit 
modestă,  ascultătoare,  timidă,  fără  să  supere  vreodată  pe  cineva.  S-a 
stins  în  linişte,  la  câteva  ore  după  accident,  alături  de  Marietta,  draga  ei 
stăpână. 

Caria,  mi  se  pare  foarte  impresionant  acest  episod  karmic.  El  reflectă 
viaţă  şi  soarta  nenumăratelor  fete  care  şi-au  părăsit  zonele  izolate  şi 
neospitaliere  în  care  au  venit  pe  lume,  crezând  în  promisiunile  deşarte 
ale  unor  bărbaţi  şmecheri.  Acest  fenomen  s-a  perpetuat  până  în  zilele 
noastre,  devenind  extrem  de  frecvent  în  ultimii  ani.  Cine  ştie  ce  impulsuri 
spirituale  ţi-au  imprimat  în  subconştient  dorinţa  de  a  rămâne  în  ţara 

natală,  refuzând  categoric  să  asculţi  promisiunile  unui  bărbat  venit  de  pe 
alt  continent.  Prudenţa  ta  în  privinţa  bărbaţilor  seamănă  cu  o  reacţie 
adversă  la  naivitatea  fetei  din  Groenlanda. 

Spre  deosebire  de  ISTINHA,  tu  ai  studiat  mulţi  ani,  ai  o  profesie 
bună  care  îţi  asigură  existenţa,  aşa  că  nu  simţi  nevoia  să  devii  sclava 
vreunui  bărbat,  oricât  de  atrăgător  şi  de  bogat  ar  fi  el.  Firea  ta 
independentă  te  va  salva  de  multe  ori  în  viaţă  de  la  tentaţia  unor  decizii 
riscante  în  privinţa  bărbaţilor. 

21  octombrie  2009 


COMENTARIUL  CARLEI: 

„E  clar  că  viaţa  micuţei  eschimoase  mi-a  transmis  anumite  temeri 
legate  de  ideea  de  a  fi  „vândută”.  Am  o  prietenă  care  s-a  căsătorit  cu  un 
austriac  şi  a  plecat  în  Austria.  Mi-am  spus  atunci  «Şi  dacă  el  nu  e 
persoana  drept  care  se  dă,  ci  vreun  „peşte”  care  o  s-o  vândă  acolo...?».  Pe 
prietenul  meu  indian  l-am  verificat  în  fel  şi  chip  pentru  a  mă  asigura  că 
nu  e  vreun  impostor. 

La  fel  ca  şi  eschimoasa,  eram  în  copilărie  şi  adolescenţă  ageră  ca  o 
nevăstuică,  dar  şi  visătoare.” 

28  octombrie  2009 


Episodul  5  -  RODEOS 

RODEOS  KARAKULOS  (1563-1610)  s-a  născut  în  Pireu,  port  la 
Marea  Mirtos,  situat  pe  litoralul  sudic  al  Greciei.  Părinţii  săi,  Kristos  şi 
Eleuteria,  aveau  şapte  copii,  pe  care  îi  întreţineau  cu  mare  greutate. 
Kristos  aducea  seara  bani  şi  alimente,  după  ce  îşi  vindea  produsele 
pisicole  recoltate  în  timpul  zilei.  Avea  o  barcă  făcută  rudimentar  de  către 
tatăl  său,  răposatul  Evkis.  Eleuteria  vedea  de  copii  şi  de  ferma  lor  din 
afara  localităţii,  unde  aveau  câţiva  lămâi,  portocali  şi  măslini. 

RODEOS  era  primul  născut.  încă  de  pe  la  5-6  ani,  a  avut  ocazia  să 
muncească  alături  de  mama  sa  la  recoltarea  fructelor  şi  la  vânzarea  lor  în 
piaţă.  La  9  ani,  i-a  cerut  lui  Kristos  să  îl  ia  la  pescuit  în  apele  golfului. 
Stând  pe  apă  zile  întregi,  băiatul  vedea  cum  treceau  navele  uriaşe  pe 
lângă  modesta  lor  barcă.  Le  făcea  cu  mâna  marinarilor  necunoscuţi, 
salutându-i  cu  respect,  dar  şi  cu  invidie,  fiindcă  nu  se  afla  printre  ei. 

Avea  deja  15  ani  când  şi-a  anunţat  părinţii  că  doreşte  să  devină 
marinar  de  cursă  lungă,  pentru  a  cunoaşte  mai  bine  viaţa  pe  mări  şi 
oceane,  dar  şi  obiceiurile  altor  popoare.  Părinţii  l-au  înţeles,  dându-i 
acceptul  şi  binecuvântarea  lor.  Cu  ochii  în  lacrimi,  întreaga  familie  şi-a 
luat  rămas  bun  de  la  el,  fără  a  bănui  că  nu  se  vor  mai  revedea  niciodată. 
RODEOS  s-a  îmbarcat  pe  o  corabie  turcească,  al  cărei  căpitan  se 
încumeta  să  navigheze  până  în  Oceanul  Indian,  unde  le  vindea  arme 
băştinaşilor  războinici  care  populau  puzderia  de  insule.  Timp  de  4  ani, 
tânărul  a  participat  la  vânzări  de  puşti  şi  pumnale  pe  zeci  de  insule 
exotice,  unde  localnicii  duceau  o  viaţă  tribală. 

Cel  mai  mult  i-a  plăcut  insula  Madagascar,  unde  s-a  îndrăgostit  de  o 
băştinaşă  uimitor  de  frumoasă.  Horili  era  o  fetişcană  de  numai  11  ani, 
fiica  şefului  de  trib,  care  se  gândea  deja  la  măritat,  asemenea  prietenelor 
ei  de  aceeaşi  vârstă.  Unkir,  tatăl  fetei,  a  ieşit  în  calea  marinarilor  care 
tocmai  acostaseră  la  ţărm,  pentru  a  vedea  ce  au  adus  de  vânzare.  Era 
obişnuit  să  primească  arme  în  schimbul  unor  piei  de  animale  sau  chiar 
fete  care  acceptau  să  plece  în  lume,  dorind  să  îşi  facă  un  rost.  însoţit  de 
fiica  sa,  Unkir  i-a  întâmpinat  pe  marinarii  abia  sosiţi,  cerându-le  să  îi 
arate  marfa  lor.  RODEOS,  văzând-o  pe  Horili,  a  rămas  cu  ochii  pe  ea.  I-a 
oferit  lui  Unkir  o  ladă  plină  cu  arme,  cerând-o  pe  Horili  în  schimb.  Fata  1- 
a  refuzat  categoric,  susţinând  că  nu  vrea  să  plece  de  lângă  tatăl  ei.  Nebun 
de  furie,  RODEOS  a  vrut  să  o  ia  cu  forţa  pe  vas,  dar  a  fost  avertizat  de 
către  colegii  săi  marinari  că  ar  putea  izbucni  un  incident  cu  propriile  lor 
arme,  încă  nevândute  sălbaticilor.  A  început  să  negocieze  cu  Unkir, 
dorind  neapărat  să  îi  cumpere  fata.  Aceasta,  o  mică  vrăjitoare  deşteaptă 
foc,  i-a  cerut  marinarului  să  rămână  cu  ea  pe  insulă,  renunţând  astfel  la 
viaţa  lui  de  hoinar  pe  apă.  Cum  nu  cunoştea  dialectul  vorbit  de  fată,  s-au 
înţeles  mai  mult  prin  semne,  RODEOS  acceptând  să  viziteze  coliba  lor 
din  pădure.  Ceilalţi  marinari  au  refuzat  să  îl  însoţească,  temându-se  că 
vor  fi  jefuiţi  şi  omorâţi  de  către  membrii  tribului.  Ajunşi  în  mijlocul 
comunităţii  din  pădure,  s-au  pus  pe  chefuială,  dându-i  şi  lui  RODEOS  să 
bea  din  rachiul  preparat  de  localnici.  Tânărul  s-a  trezit  abia  a  doua  zi  din 
crunta  beţie,  singur,  într-o  colibă  apropiată  celei  în  care  locuia  fata. 
Furios,  a  fugit  până  la  ţărm,  dar  corabia  dispăruse. 

Neavând  încotro,  s-a  întors  la  colibă,  dorind  să  devină  bărbatul  lui 
Horili.  Ritualul  de  cununie  a  fost  lung  şi  obositor  pentru  grec,  care  nu 
mai  trecuse  niciodată  prin  aşa  ceva.  Văzându-se  cu  o  copilă  drept 
nevastă,  s-a  bucurat  mult  de  farmecele  ei.  în  mod  uimitor,  Horili  se 
pricepea  la  gospodărie,  vânat,  vindecarea  bolnavilor  cu  leacuri  aduse  din 

pădure,  dar  şi  la  vrăji.  încă  din  primii  ani  de  viaţă,  fata  stătuse  în 
apropierea  tatălui  său  la  toate  ritualurile  tribale,  învăţând  tot  ce  trebuia 
pentru  a  deveni  o  adevărată  vindecătoare.  Bietul  RODEOS,  neobişnuit  cu 
astfel  de  treburi,  s-a  acomodat  cu  mare  greutate  la  obiceiul  de  a  pierde 
nopţi  întregi  cu  ritualurile  comunităţii,  care  cuprindea  70  de  suflete. 

Lăsându-şi  nevasta  cu  treburile  ei,  a  preferat  să  devină  vânător  şi 
paznic  al  tribului.  Anii  au  trecut,  iar  Horili  a  adus  pe  lume  doisprezece 
copii.  Dintre  aceştia,  doar  5  au  rămas  în  viaţă.  Femeile  din  tribul  ei 
năşteau  mulţi  copii,  dar  majoritatea  dintre  ei  mureau  la  naştere  sau  în 
primii  ani  de  viaţă,  din  cauza  numeroaselor  boli  provocate  de  insecte  şi 
animale. 

Viaţa  lui  RODEOS  era  cât  se  poate  de  monotonă,  singurul  eveniment 
pe  care  îl  aştepta  cu  nerăbdare  fiind  sosirea  corăbiilor  cu  marfă.  Corabia 
care  îl  adusese  pe  insulă  nu  a  mai  apărut  niciodată.  îndurerat  din  cauza 
dorului  de  ţara  şi  rudele  sale,  bolnav  de  malarie  şi  de  alte  afecţiuni 
specifice  zonei,  RODEOS  a  închis  ochii  la  numai  47  de  ani.  Fusese  un  om 
îmbătrânit  prematur,  trăindu-şi  ultimii  ani  din  viaţă  fără  speranţa  de  a-şi 
revedea  vreodată  pământul  natal.  Confraţii  indigeni  i-au  ars  trupul  pe  un 
rug  înalt,  după  care  au  aruncat  resturile  în  apele  oceanului. 

8  iunie  2009 


COMENTARIUL  CARLEI: 

„Atunci  când  mi-aţi  trimis  o  listă  cu  numele  avute  în  diferitele  vieţi, 
Rodeos  Karakulos  îmi  suna  complet  străin,  nu  mă  atrăgea  în  niciun  fel. 
Iată  de  ce  bănuiam  că  Rodeos  a  avut  o  viaţă  neplăcută!  Multă  vreme  am 
crezut  că  a  sfârşit  prin  a  se  sinucide  sau  că  a  fost  vreun  tâlhar.  Aveam 
senzaţia  că  e  „pata  neagră”  din  trecutul  meu.  Chiar  şi  după  ce  am  citit 
despre  viaţa  lui,  îl  percep  ca  străin  mie  şi  mi-e  greu  să-mi  imaginez  că  am 
trăit  cândva  asemenea  situaţii.  Acum  înţeleg  mai  bine  de  ce  atunci  când 
intrăm  intr-un  alt  corp  suntem  „resetaţi”,  o  luăm  de  la  capăt  fără  amintiri 
din  vieţile  anterioare.  Sper  ca  Rodeos  să  fi  ars  destulă  karmă  negativă. 
Interesant  este  că  prietenul  meu  indian  dorea  la  un  moment  dat  să  devin 
„soaţa”  lui  şi  să-l  urmez  în  India.  Ca  soţie  a  lui  urma  să  am  grijă  de  el,  de 
casă  şi  de  eventualii  copii.  Nu  mă  atrăgea  ideea,  ba  mai  mult,  mă  încerca 
un  sentiment  asemănător  cu  privarea  de  libertate.  Simţeam  că,  dacă  aş  fi 
făcut  acest  pas,  nu  ar  mai  fi  existat  cale  de  întoarcere,  că  ar  fi  fost  ca  o 
sinucidere  lentă  din  punct  de  vedere  psihologic  (exact  ce  a  păţit  Rodeos). 
Pe  de  altă  parte,  consider  că  toate  eforturile  mele  (facultate,  maşter)  nu 

ar  mai  fi  avut  sens  dacă  aş  fi  ales  o  viaţă  de  „femeie  în  casă”.  Mi  se  pare 
aberant  (în  proporţie  de  90%)  să  renunţ  la  serviciu  şi  la  familie  pentru  un 
bărbat.  Pesemne  că  era  o  lecţie  deja  învăţată  şi  spiritul  meu  nu  mă  lasă  să 
fac  o  asemenea  prostie.” 

13  iunie  2009 


Episodul  6  -  SUREO 

Filipinezul  SUREO  TERURI  (1499-1557)  s-a  născut  în  portul  Laoag, 
situat  pe  coasta  nord-vestică  a  insulei  Luzon,  aceasta  făcând  parte  din 
arhipelagul  filipinez.  Părinţii  lui  Sureo  s-au  numit  Vikel  (tatăl)  şi  Ohim 
(mama).  Cei  doi  au  avut  şaisprezece  copii.  Dintre  aceştia  au  supravieţuit 
numai  două  fete  şi  şapte  băieţi,  ceilalţi  murind  în  primii  ani  de  viaţă,  din 
cauza  unor  boli  cu  specific  local. 

Vikel  era  marinar,  lucrând  pe  diverse  ambarcaţiuni  de  pescuit  şi 
transport  de  marfă.  Ohim,  soţia  lui,  îşi  îngrijea  puzderia  de  copii  după 
cum  o  ducea  mintea.  Era  o  femeie  simplă,  nu  prea  inteligentă,  dar  mamă 
bună  şi  soţie  devotată.  Condiţiile  de  viaţă  ale  familiei  Teruri  erau 
specifice  zonei  de  litoral  a  Mării  Chinei  de  Sud.  Majoritatea  băştinaşilor  o 
duceau  de  azi  pe  mâine,  hrănindu-se  mai  mult  cu  vietăţile  scoase  din  apă. 

SUREO  şi  fraţii  săi  au  plecat  care  încotro,  în  căutarea  norocului  şi  a 
unei  vieţi  mai  bune.  Eroul  nostru  s-a  stabilit  pe  insula  mare  de  sud 
(Mindanao),  în  portul  Surigao,  la  numai  17  ani.  Şi-a  găsit  de  lucru  la  un 
negustor  de  mărfuri  exotice,  aduse  de  marinari  pentru  clienţii  bogaţi  din 
partea  locului.  Pe  această  insulă,  oamenii  duceau  o  viaţă  mai  prosperă 
decât  pe  insulele  situate  spre  nord. 

SUREO,  harnic  şi  cinstit  cum  era,  a  câştigat  încrederea  patronului 
său,  Tekuri.  Acesta  i-a  dat-o  de  nevastă  pe  nepoata  lui,  Ahilan,  o  fetiţă  de 
numai  13  ani.  Părinţii  fetei  erau  şi  ei  negustori  înstăriţi,  asigurându-i 
acesteia  o  dotă  frumuşică.  Cei  doi  tineri  căsătoriţi  şi-au  construit  o  casă 
mică  şi  modestă,  cum  erau  majoritatea  celor  din  jur.  Lucrând  amândoi  la 
vânzarea  mărfurilor  lui  Tekuri,  câştigau  suficient  pentru  a  trăi  liniştiţi. 

SUREO  avea  un  talent  deosebit  la  cioplirea  statuetelor  de  cult, 
meserie  pe  care  o  învăţase  de  copil,  sub  îndrumarea  unui  unchi  al  său. 
Ahilan  a  deprins  repede  meşteşugul  soţului  ei,  iar  amândoi  şi-au  deschis 
un  atelier  în  apropierea  casei.  Produsele  lor  artizanale  se  vindeau  foarte 
bine  în  magazinul  lui  Tekuri.  Ajutându-se  mereu  unii  pe  alţii,  angajaţi  şi 
patron,  folosul  a  fost  al  tuturor. 

Ahilan  a  adus  pe  lume  patru  copii,  doi  băieţi  şi  două  fete.  Cu  toţii  au 
crescut  în  atmosfera  artistică  şi  comercială  a  casei  lor.  SUREO  avea  şi  un 
bun  talent  la  afaceri,  discutând  cu  multă  răbdare  şi  diplomaţie  cu  toţi 
clienţii  săi.  A  fost  un  om  liniştit,  politicos,  plin  de  afecţiune  faţă  de  soţia 
şi  copiii  săi.  Cam  suferind  în  cea  de-a  doua  parte  a  vieţii,  stătea  toată  ziua 
în  atelier,  lăsând  comerţul  pe  seama  copiilor  săi.  A  închis  ochii  la  numai 
58  de  ani,  în  urma  unei  crize  grave  de  malarie. 

9  decembrie  2009 


COMENTARIUL  CARLEI: 

„Interesante  legături  între  Sureo  Teruri  şi  Kerao  Keuki.  Au  plecat 
amândoi  să  trăiască  pe  insule.  Erau  amândoi  pricepuţi  în  confecţionarea 
obiectelor  de  cult  şi  amândoi  le  comercializau.  Ambii  s-au  căsătorit  cu 
fete  înstărite. 

N-aş  putea  spune  că  mă  pasionează  obiectele  de  cult.  Mă  atrag 
veşmintele/podoabele  cu  pene  ale  pieilor  roşii  şi-mi  clocoteşte  sângele 
atunci  când  aud  ritmuri  tribale.  Nu  ştiu  dacă  am  înclinaţii  pentru 
confecţionarea  obiectelor  de  cult...  dar  poate  e  un  talent  care  nu  s-a 
manifestat  încă.  Spuneţi  că  Sureo  vindea  mărfuri  exotice  oamenilor 
bogaţi...  mie  îmi  plac  mătăsurile,  obiectele  mici  lucrate  manual, 
podoabele  din  diverse  pietre  semipreţioase...” 

10  decembrie  2009 


Episodul  7  -  VITTORIA 

VITTORIA  PERRUGI  (1414-1480)  s-a  născut  într-un  sat  de  lângă 
Veneţia,  părinţii  săi  fiind  cultivatori  de  vită  de  vie  şi  pomi  fructiferi.  Din 
vânzarea  vinului,  a  rachiului  şi  a  fructelor  îşi  întreţineau  familia. 
VITTORIA  fiind  penultimul  copil,  Melinda  şi  Vito  aveau  în  total  nouă 
moştenitori. 

Melinda  muncea  în  gospodărie  cât  era  ziua  de  mare,  ajutată  la 
creşterea  copiilor  de  mama  şi  soacra  ei.  Femeie  blândă  şi  generoasă,  ea 
şi-a  educat  copiii  în  spiritul  credinţei  oarbe  în  bunătatea  lui  Dumnezeu, 
aşa  cum  era  obiceiul  acelor  vremuri.  Frumoasa  VITTORIA,  mândră  de 
chipul  şi  inteligenţa  ei,  a  crescut  în  admiraţia  şi  iubirea  întregii  familii. 
Dată  la  şcoală  în  urma  insistentelor  ei,  a  ajuns  într-o  mănăstire  de  maici, 
singurul  lăcaş  educativ  din  Veneţia  unde  aveau  acces  fetele  familiilor 

sărace.  Iniţiată  de  maicile  ei  dragi  în  tainele  religiei  catolice,  fata  a  ajuns 
repede  să  cunoască  Biblia  de  la  un  capăt  la  celălalt,  reuşind  în  câţiva  ani 
să  îşi  scrie  singură  discursurile  pentru  slujbele  de  duminică.  Maica 
stareţă  i-a  oferit  şansa  de  a  se  călugări  la  vârsta  adolescenţei,  dar  tânăra 
VITTORIA  a  refuzat,  dorind  să  se  întoarcă  la  ţară,  în  mijlocul  familiei 
sale.  Aşa  a  şi  făcut,  ajungând  acasă  când  abia  împlinise  18  ani. 

Renumită  prin  frumuseţea,  cultura  şi  inteligenţa  ei,  VITTORIA  a  fost 
repede  cerută  în  căsătorie  de  trei  tineri  de  prin  partea  locului.  L-a  ales  pe 
Maurizio,  fiul  cârciumarului  din  sat,  de  care  o  lega  o  prietenie  veche. 
După  căsătorie,  tinerii  s-au  mutat  în  casa  socrilor,  părinţii  lui  Maurizio. 
Acolo,  tânăra  nevastă  a  dat  de  muncă  grea  şi  istovitoare,  fiind  obligată  să 
îşi  ajute  soacra  la  numeroasele  treburi  gospodăreşti.  Printre  altele, 
VITTORIA  a  fost  nevoită  să  îşi  înlocuiască  soacra  bolnavă  la  lucrul  din 
cârciumă.  Remarcată  de  clienţii  amatori  de  femei  frumoase,  au  început 
certurile  cu  Maurizio,  care  era  gelos  peste  măsură.  Nevinovată  pentru 
avansurile  clienţilor  beţi  şi  revoltată  de  atitudinea  soţului  ei,  femeia  l-a 
părăsit,  refugiindu-se  în  casa  surorii  ei  mai  mari,  care  se  afla  la  câţiva 
kilometri  de  Roma. 

Alberta,  sora  ei,  i-a  găsit  de  lucru  la  un  domn  bogat  din  Roma,  rămas 
singur  după  moartea  soţiei  sale.  Acesta,  îndrăgostindu-se  nebuneşte  de 
VITTORIA,  s-a  deplasat  la  ţară  pentru  a  discuta  cu  Maurizio.  în  schimbul 
unei  pungi  doldora  de  bani,  soţul  părăsit  s-a  învoit  să  renunţe  la  nevasta 
lui.  Neavând  încotro,  VITTORIA  s-a  măritat  cu  Paolo,  boierul  cu  24  de 
ani  mai  în  vârstă  decât  ea.  Demnă  şi  resemnată,  femeia  a  devenit  mamă, 
aducând  pe  lume  trei  copii.  Paolo  a  mai  trăit  9  ani  după  naşterea 
ultimului  său  copil,  fiind  răpus  de  o  tuberculoză  mai  veche. 

VITTORIA  şi-a  găsit  repede  un  admirator  care  i-a  devenit  prieten  de 
suflet,  de  familie  şi  protector  în  faţa  nobilimii  clevetitoare  din  Roma. 
Fără  a  se  căsători,  păstrându-şi  fiecare  domiciliul  în  propria  casă, 
VITTORIA  şi  Felippe  au  trăit  nedespărţiţi  până  când  femeia  a  închis 
ochii,  la  66  de  ani,  plecând  după  soţul  ei,  Paolo,  pe  care  nu  l-a  putut  uita 
niciodată. 

Observăm  viaţa  zbuciumată  a  VITTORIEI,  care  întotdeauna  şi-a 
dorit  linişte,  confort,  echilibru,  dar  a  avut  parte  mai  mult  de  zbucium 
sufletesc,  muncă  istovitoare,  suferinţe  din  dragoste,  care  i-au  slăbit  inima 
şi  nervii.  Cu  toate  acestea,  femeia  s-a  străduit  să  se  achite  într-un  mod 
ireproşabil  de  toate  obligaţiile  vieţii  sale.  Dacă  nu  a  reuşit  întotdeauna, 
aceasta  s-a  întâmplat  din  cauza  egoismului  celor  din  apropierea  ei. 
Curată  la  suflet,  cinstită  până  în  adâncul  fiinţei  sale,  temătoare  faţă  de 

mânia  Celui  de  Sus,  ea  şi-a  controlat  în  permanenţă  gesturile,  vorbele, 
faptele.  Cu  toate  că  viaţa  a  purtat-o  dintr-un  loc  în  altul,  de  la  un  bărbat 
la  altul,  dintr-o  gospodărie  în  alta,  firea  ei  modestă  şi  cinstită  a  ajutat-o 
mult  să  se  menţină  în  condiţia  de  femeie  domestică,  gospodină,  soţie 
fidelă,  mamă  excepţională.  A  trecut  în  lumea  de  dincolo  mulţumită  de  ea 
însăşi  şi  de  copiii  ei,  care  îi  semănau  bine  la  fire  şi  la  chip. 

5  noiembrie  2008 


Episodul  8  -  TORI 

TORI  SEKULI  (1363-1409)  s-a  născut  într-o  aşezare  pescărească 
situată  pe  ţărmul  vestic  al  insulei  denumită  ulterior  Ţara  de  Foc,  în  zona 
ce  aparţine  statului  Argentina.  Localitatea  a  devenit,  de-a  lungul  sutelor 
de  ani,  marele  oraş  Rio  Grande,  port  prosper  la  Oceanul  Atlantic. 

Părinţii  lui  TORI  s-au  numit  Uhul  (tatăl)  şi  Norik  (mama).  Cei  doi  au 
avut  paisprezece  copii.  TORI  a  fost  al  treilea  născut.  Băiatul  a  avut  o 
copilărie  de  vis,  crescând  în  natura  fermecătoare,  aproape  de  apele 
oceanului  şi  ale  fluviului  Rio  Grande.  Familia  lor  trăia  la  limita 
subzistenţei,  locuind  într-o  colibă  de  lemn  modestă  şi  aglomerată.  Uhul 
pescuia  zi-lumină  pentru  a-şi  hrăni  familia  cu  peşte  şi  alte  vietăţi  ale 
oceanului.  Norik,  femeie  simplă  şi  cumsecade,  şi-a  crescut  copiii  după 
cum  s-a  priceput.  Toţi  au  învăţat  să  pescuiască,  să  vâneze,  iar  fetele  au 
deprins  uşor  meşteşugul  gătitului  şi  al  confecţionării  modestelor  haine  pe 
care  le  purtau  cu  toţii. 

TORI  a  devenit  un  pescar  experimentat  încă  din  primii  ani  de  viaţă. 
La  numai  3  anişori  era  luat  în  barcă  de  tatăl  său,  împreună  cu  cei  doi  fraţi 
mai  mari  şi  învăţat  să  pescuiască.  Avea  doar  9  ani  când  un  val  uriaş  le-a 
răsturnat  barca,  azvârlindu-i  pe  toţi  patru  pe  stâncile  ascuţite  ale 
ţărmului.  Băieţii,  mai  uşurei,  s-au  lovit  mai  puţin  decât  tatăl  lor.  Uhul, 
grav  rănit  la  cap,  a  mai  supravieţuit  doar  câteva  zile,  după  ce  a  fost  adus 
de  fiii  săi  în  coliba  lor. 

Rămaşi  orfani  de  tată,  copiii  familiei  Sekuli  s-au  văzut  nevoiţi  să 
trăiască  din  propria  muncă,  mama  lor  nemaifiind  în  stare  să  facă  nimic. 
La  câteva  luni  după  moartea  soţului,  Norik  a  născut  ultimul  său  copil,  o 
fetiţă  care  a  întregit  numărul  de  nouă  copii  rămaşi  în  viaţă.  Ceilalţi  cinci, 
născuţi  prematur  sau  la  termen,  au  murit  înainte  de  a  împlini  un  an. 

TORI  şi  fraţii  săi  mai  mari  Mork  şi  Undil  au  devenit  bărbaţi  în  toată 
firea  înainte  de  vârsta  majoratului,  căliţi  în  greul  vieţii,  înconjuraţi  de 

natura  bogată  şi  clima  aspră  a  sudului.  Băiatul  şi-a  luat  nevastă  la  18  ani, 
o  fată  de  prin  partea  locului  care  se  numea  Odira.  Bună  soţie  şi  mare 
gospodină,  Odira  şi-a  făcut  soţul  şi  copiii  fericiţi  cu  grija  şi  devotamentul 
ei.  în  timpul  ritualului  de  cununie,  Odira  a  primit  în  dar  de  la  părinţii  ei  o 
colibă  nouă,  aşezată  pe  malul  fluviului,  în  care  şi-a  dus  traiul  cu  familia  ei 
până  la  vârsta  de  90  de  ani. 

TORI,  bărbatul  său,  a  închis  ochii  la  numai  46  de  ani,  sfâşiat  de  o 
vietate  în  adâncul  oceanului.  Au  rămas  şase  copii,  pe  care  Odira  i-a  adus 
cu  bine  până  la  vârsta  când  fiecare  şi-a  ales  drumul  său  în  viaţă.  Odira  nu 
şi-a  mai  luat  un  alt  bărbat  în  casă.  Copiii  şi  nepoţii  au  reprezentat  pentru 
ea  însăşi  raţiunea  de  a  trăi  şi,  din  respect  pentru  ei,  nu  i-a  permis 
niciunui  bărbat  să  se  apropie  de  ea  după  pierderea  lui  TORI.  Cea  mai 
mare  durere  a  Odirei  şi  a  copiilor  săi  a  fost  neputinţa  de  a  recupera 
trupul  celui  drag  dispărut  în  adâncuri.  Au  plantat  un  pomişor  în 
apropierea  casei,  pe  tulpina  căreia  i-au  scrijelit  numele,  folosind  semnele 
specifice  graiului  lor  sălbatic. 

Acest  episod  este  dramatic  şi  reflectă  duritatea  vieţii  amerindienilor 
secolului  14,  care  s-a  perpetuat  şi  în  secolele  următoare.  Dependenţa  de 
capricioasele  ape  ale  Oceanului  Atlantic  le-a  secerat  multora  vieţile  într- 
un  mod  prematur.  Pentru  acei  oameni,  moartea  în  adâncuri  era  ceva 
obişnuit,  iar  în  mentalitatea  lor  străveche  considerau  că  Marea  Apă  îşi  ia 
„hrană”  în  fiecare  an  pentru  a  le  da  oamenilor  din  vietăţile  ei. 

4  martie  2010 


COMENTARIUL  CARLEI: 

„De  multe  ori,  văzând  imagini  cu  întinderi  de  apă,  m-am  gândit  că  în 
trecut  am  navigat  sau  am  avut  ocupaţii  legate  de  apă  (dovadă:  Keuki 
Kerao,  Rodeos  Karakulos,  Tori  Sekuli).  Când  eram  mică,  mi-era  teamă  de 
apă.  Nu  intrăm  în  mare  decât  puţin  deasupra  genunchiului.  Anul  trecut 
am  alunecat  în  piscină  (apa  nu  avea  mai  mult  de  un  metru)  şi  m-am 
zbătut  vreo  câteva  secunde  până  să-mi  recapăt  echilibrul.  O  fost  oarecum 
ca  un  deja-vu,  mi-a  trecut  prin  cap  că  poate  într-o  altă  viaţă  am  murit 
înecată. 

Interesant  e  că,  ani  de  zile,  am  avut  o  sensibilitate  la  peşte.  La  câteva 
minute  după  ce  mâneam,  mă  durea  rău  stomacul.  Mi-a  luat  mult  timp  să 
accept  că  mi-era  rău  de  la  peşte.  Consideram  că  era  o  carne  uşoară  şi  nu 
vedeam  de  ce  mi-ar  fi  fost  rău.  Acum  bănuiesc  că  era  o  sensibilitate 
transmisă  pe  cale  karmică. 

Când  am  citit  că  familia  lui  Tori  a  plantat  un  copac  în  cinstea  lui,  am 
avut  o  senzaţie  plăcută. 

Sunt  convinsă  că  am  moştenit  corectitudinea,  spiritul  drept, 
dârzenia  de  la  predecesorii  mei  care  au  trăit  în  natură,  departe  de 
constrângerile  sociale.  Disimularea,  linguşeala,  pupatul  în  fund  mi  se  par 
caracteristicile  unui  om  lipsit  de  demnitate.  Din  păcate,  observ  că  se 
poartă  tare  mult  în  zilele  noastre.  Prefer  să  rămân  aşa  cum  sunt  eu,  că  mă 
simt  bine. 

Dorinţa  de  a  călători  nu  s-a  manifestat  atât  de  puternic  până  acum.” 

16  martie  2010 


Episodul  10-  IVAN 

IVAN  ASTAHOV  (1209-1274)  s-a  născut  într-un  cătun  din  zona  de 
vest  a  Rusiei,  devenit  ulterior  o  suburbie  a  oraşului  Novozabkov.  în 
prezent,  acest  oraş  se  află  în  apropierea  graniţelor  cu  Belarus  şi  cu 
Ucraina. 

Părinţii  lui  IVAN  s-au  numit  Ghenadi  şi  Rusalka.  Cei  doi  au  avut 
şapte  copii,  trei  fete  (Oksana,  Maria,  Nataşa)  şi  patru  băieţi  (IVAN, 
Marin,  Oleg,  Zikan).  Veniturile  familiei  Astahov  erau  modeste.  Ghenadi 
lucra  ocazional  ca  tăietor  de  lemne  în  pădure  şi  ca  tâmplar,  făcând 
diverse  reparaţii  prin  casele  oamenilor.  Rusalka,  nevasta  lui,  cosea 
hăinuţe  pentru  copiii  sătenilor,  în  schimbul  cărora  primea  alimente  şi 
lemne  de  foc.  Cei  şapte  copii  au  crescut  în  atmosfera  calmă  a  familiei, 
imitându-şi  părinţii  în  ocupaţiile  lor.  Fetele,  crescând,  şi-au  găsit  de  lucru 
cosând  şi  împletind  haine  pentru  săteni.  Una  dintre  ele  (Maria)  a  reuşit 
chiar  să  intre  bucătăreasă  la  conacul  boierului  Artur  Sanielevici.  S-au 
măritat  toate  trei,  aşezându-se  la  casele  lor. 

Dintre  băieţi,  numai  IVAN  s-a  îndepărtat  de  muncă  fizică,  obişnuită 
bărbaţilor  din  sat.  Simţind  o  chemare  puternică  spre  activitatea  preotului 
cel  bătrân  al  satului  şi  având  deja  20  de  ani,  IVAN  l-a  rugat  pe  Arkadi 
Saunov  să  îl  înveţe  cele  necesare  pentru  a-i  lua  locul  în  parohie.  Neavând 
alt  succesor,  proetul  Arkadi  s-a  învoit  să  îl  iniţieze  pe  tânărul  IVAN  în 
tainele  meseriei  sale.  După  2  ani,  Arkadi  trecu  la  cele  veşnice,  iar  IVAN 
deveni  preotul  satului.  S-a  mutat  în  modesta  casă  parohială,  s-a  însurat 
cu  Olena,  o  fată  harnică  şi  cuminte.  împreună  cu  fraţii  săi  a  renovat 
vechea  biserică. 

IVAN  avea  o  concepţie  despre  viaţă  uşor  diferită  de  cea  a 
binefăcătorului  său,  defunctul  preot  Arkadi.  El  dorea  să  aducă  adevărata 
credinţă  în  sufletele  şi  în  casele  tuturor  sătenilor.  Văzând  că  mai  ales 
bărbaţii  nu  prea  aveau  timp  să  vină  la  slujbe,  părintele  IVAN  a  început  să 
viziteze  fiecare  familie,  purtând  cuvântul  Domnului  peste  tot.  îi  învăţa  pe 
oameni  cum  să  trăiască  în  credinţă,  curăţenie  sufletească  şi  armonie.  Sub 
influenţa  lui  pedagogică,  preotul  IVAN  a  adus  pacea  şi  buna  înţelegere  în 
toată  localitatea.  Dacă  izbucnea  vreo  ceartă,  imediat  era  chemat  preotul, 
care  nu  întârzia  să  apară  oriunde. 

Familia  lui  IVAN  Astahov  a  fost  numeroasă,  Olena  aducând  pe  lume 
doisprezece  copii  (şase  fete  şi  şase  băieţi).  Cu  toţii  au  crescut  oameni  de 
nădejde,  buni  meseriaşi,  reuşind  să  îşi  întemeieze  familii  înfloritoare. 
IVAN  a  trăit  doar  65  de  ani,  fiind  răpus  de  reumatismul  său  cronic,  ajuns 
până  la  nivelul  inimii.  îndelung  regretat  de  întreaga  suflare  omenească 
din  sat,  neavând  un  înlocuitor,  a  fost  adus  un  preot  dintr-o  zonă 
îndepărtată,  rudă  cu  unul  dintre  săteni. 

Ceea  ce  se  poate  remarca  în  mod  deosebit  la  IVAN  este  chemarea  sa 
spre  educarea  poporului.  Ajunsese  un  om  deosebit  de  cult  prin  eforturile 
personale.  Citise  toate  cărţile  din  biblioteca  defunctului  preot,  dar  şi  pe 
cele  din  casa  boierului  Artur.  Generos  şi  comunicativ,  el  găsea  oricând  o 
vorbă  de  alinare  şi  de  învăţătură  pentru  cei  cu  care  discuta.  Harnic  la 
muncă,  învăţat  de  mic  să  repare  totul  în  gospodărie,  şi-a  păstrat  casa  în 
perfectă  stare.  I-a  învăţat  şi  pe  copiii  săi  să  devină  buni  gospodari, 
iubitori  de  curăţenie  şi  ordine. 

Dragă  Caria,  o  posibilă  deosebire  faţă  de  preotul  IVAN  Astahov  ar  fi 
înclinarea  ta  spre  singurătate  şi  discreţie,  faţă  de  spiritul  comunicativ  al 
lui  rusului.  în  privinţa  orientării  spre  cultură,  vă  asemănaţi  în  mod  sigur. 
M-a  uimit  dorinţa  şi  chemarea  lui  IVAN  de  a  învăţa  meseria  de  preot  prin 
eforturi  personale  deosebite,  beneficiind  doar  de  îndrumarea  preotului 
Arkadi.  Fără  îndoială  că  harul  lui  înnăscut  l-a  ajutat  să  îşi  îndeplinească 
visul. 

17  mai  2010 


COMENTARIUL  CARLEI: 

„Mă  interesează  lectura  de  natură  spirituală  (Paramhansa 
Yogananda,  Eckhart  Toile,  cărţile  despre  aura  umană  şi  altele  pe  care  mi 
le-aţi  trimis).  Pe  la  sfârşitul  lui  2008  am  început  să  meditez  seara.  La 
început,  mintea  mea  era  ca  o  gară  aglomerată.  Apoi  mi  s-a  părut  foarte 

uşor  să-mi  opresc  gândurile.  în  timp  m-am  simţit  mai  bine  eu  cu 
mine.  Am  început  să  observ  natura  din  jur  (înainte  natura  era  un  fel  de 
„peisaj  de  umplutură”).  Am  câştigat  puţină  seninătate. 

De-a  lungul  timpului,  am  încercat  să  le  vorbesc  apropiaţilor  despre 
cărţile,  articolele  pe  care  le  citeam.  Poate  că  aici  semăn  cu  Ivan,  doar  că 
pe  el  îl  mai  şi  ascultau.  Prietenii  mei  m-au  privit  cu  un  oarecare  zâmbet, 
ca  şi  cum  aş  fi  fost  o  naivă  ce  credea  în  poveşti  nemuritoare.  „A  văzut 
cineva  aura  umană  ?  Ai  văzut-o  tu  ?” 

31  mai  2010 


Episodul  11  -  ARH 

Antecesoarea  indoneziană  ARH  HANR  SUKI  (1112-1183)  s-a  născut 
într-o  mică  aşezare  pescărească  situată  în  zona  de  sud-vest  a  insulei 
Timor,  scăldată  de  apele  Mării  Savu.  Pe  locul  vechii  aşezări  s-a  dezvoltat 
ulterior  oraşul  Kupang. 

Părinţii  lui  Arh  se  numeau  Dolr  (tatăl)  şi  Suran  (mama).  Cei  doi  soţi 
au  avut  doisprezece  copii,  adică  şase  fete  (ARH,  Sumik,  Miarh,  Sunnar, 
Tuki,  Lanor)  şi  şase  băieţi  (Sundar,  Tudulk,  Murul,  Veku,  Runak, 
Lurude).  Familia  trăia  din  ceea  ce  îi  oferea  natura  înconjurătoare.  Dolr, 
tatăl  copiilor,  pleca  în  zori  la  pescuit  şi  se  întorcea  când  avea  pluta 
încărcată  cu  vietăţi  marine.  Mama  copiilor,  Suran,  provenea  din  părinţi 
chinezi,  care  se  stabiliseră  pe  insulă  când  ARH  încă  nu  se  născuse.  Deşi 
familia  ei  era  extrem  de  numeroasă,  femeia  îşi  făcea  timp  şi  pentru 
descântecele  care  ameliorau  bolile  consătenilor.  Suran  învăţase  de  la 
mama  ei  acele  incantaţii  miraculoase,  pe  care  fiecare  mamă  trebuia  să  le 
transmită  urmaşelor  ei.  Fără  a  face  vreo  excepţie  de  la  acest  obicei 
străvechi,  fetele  lui  Suran  au  învăţat  uşor  numeroasele  incantaţii 
vindecătoare  împreună  cu  gesturile  care  le  însoţeau. 

Când  copiii  au  mai  crescut,  Dolr  i-a  învăţat  scufundările  la  mare 
adâncime,  în  căutarea  preţioaselor  scoici  care  adăposteau  minunatele 
perle.  Atât  prinţesele  sumatreze  din  dinastia  Srivijaya,  cât  şi  cele  budiste 
javaneze  din  dinastia  Sailendra  erau  înnebunite  după  bijuteriile 
confecţionate  din  perle  naturale.  Adeseori  soseau  în  micul  port  emisari  ai 
celor  bogaţi  de  pe  marile  insule  învecinate  pentru  a  obţine  preţioasele 
perle  în  schimbul  unor  mărfuri  de  strictă  necesitate:  haine,  mirodenii, 
lemn  deja  prelucrat,  tocmai  bun  pentru  construcţia  plutelor  pescăreşti. 

ARH,  eroina  noastră,  era  al  treilea  copil  născut  de  mama  sa,  având 
doi  fraţi  mai  mari  decât  ea:  Sundar  şi  Tudulk.  Fiind  fata  cea  mare,  ea  a 
intrat  prima  în  adâncul  apei,  învăţând  să  recolteze  scoicile  miraculoase. 
De  la  6  ani  şi  până  la  14  ani,  când  a  fost  luată  de  nevastă  de  către  un 
marinar  de  pe  insula  Java,  ARH  a  pescuit  perle  aproape  zilnic,  aducând 
mult  belşug  în  bordeiul  modest  al  părinţilor  ei. 

Abia  împlinise  14  ani  când  l-a  cunoscut  pe  Junii,  un  marinar  care 
sosise  pentru  prima  oară  în  căutare  de  perle.  Fata  şi-a  expus  şi  ea  marfa 
la  vedere,  sperând  să  o  schimbe  cu  ceva  haine.  Junii  a  simţit  junghiuri  în 
inimă  când  a  dat  ochii  cu  ARH.  Tânărul  avea  21  de  ani  şi  se  ambiţiona  să 
îşi  tot  caute  nevastă,  neplăcându-i  niciuna  dintre  fetele  pe  care  le 
cunoscuse  până  atunci.  A  cumpărat  de  la  ARH  toate  perlele  pe  care  fata 
le  avea,  după  care  a  urmat-o  până  în  coliba  unde  se  afla  familia  ei.  Cu 
semne  şi  vorbe  uşor  de  înţeles,  a  cerut-o  pe  de  nevastă,  insistând  ca  ea  să 
plece  imediat  cu  el  spre  insula  cea  îndepărtată  unde  locuia.  Bucurându-se 
cu  toţii  de  norocul  ce  dăduse  peste  ARH,  au  lăsat-o  să  plece  cu  javanezul, 
fără  să  le  pese  ce  se  va  mai  întâmplă  cu  ea.  Toţi  locuitorii  satului 
considerau  un  mare  noroc  pentru  fetele  care  plecau  pe  alte  insule, 
crezând  că  pe  acele  meleaguri  le  aştepta  o  viaţă  mai  bună.  Multe 
ajungeau  sclavele  unor  indivizi  bogaţi,  dar  pe  nimeni  nu  mai  interesa 
lucrul  acesta. 

ARH  nu  a  ajuns  sclava  lui  Junii,  ci  nevasta  lui.  Omul  a  iubit-o 
enorm,  considerându-se  norocos  că  zeii  l-au  ajutat  să  îşi  găsească  nevasta 
visurilor  sale.  S-a  comportat  că  nevastă  şi  mamă  întocmai  cum  învăţase 
de  la  Suran,  mama  ei  rămasă  departe.  Ea  nu  a  uitat  nimic  din  ceea  ce 
văzuse  la  mama  ei  şi  s-a  străduit  până  în  ultima  zi  a  vieţii  să  se  facă  utilă 
celor  din  noua  sa  familie.  I-a  dăruit  bărbatului  ei  zece  copii,  pe  care  i-a 
crescut  cu  mare  grijă,  tratându-i  cu  descântecele  străvechi  ale  neamului 
său.  Dintre  copii,  doar  doi  erau  fete.  ARH,  mama  grijulie,  le-a  găsit 
bărbaţi  pe  insulă,  nelăsându-le  să  plece  aiurea,  cum  făcuse  ea.  Dintre 
băieţi,  şase  au  ales  calea  apelor,  devenind  negustori,  iar  ceilalţi  doi  s-au 
făcut  meşteşugari,  învăţând  meserii  utile  de  la  meseriaşi  cunoscuţi. 

ARH  a  trăit  71  de  ani,  reuşind  să  îşi  menţină  puterea  de  a  descânta  la 
căpătâiul  bolnavilor.  Cu  o  zi  înainte  de  obştescul  sfârşit,  ea  şi-a  anunţat 
fetele  că,  începând  cu  ziua  următoare,  îi  vor  lua  locul  în  obiceiul 
descântării.  în  zorii  zilei,  buna  şi  înţeleaptă  ARH  nu  mai  respira.  Avea 
chipul  senin  şi  un  zâmbet  discret  îi  rămăsese  pe  buze.  Murise  mulţumită 
de  viaţa  ei  şi  de  ea  însăşi.  Făcuse  mult  bine  în  jurul  ei,  iar  rău,  deloc. 
Toată  viaţa  le-a  mulţumit  zeilor  protectori  pentru  grija  cu  care  o 

vegheaseră,  clipă  de  clipă.  înainte  de  a  muri,  le  mulţumise  în  tăcere  şi 
părinţilor  ei,  ale  căror  suflete  plecaseră  de  mult  în  lumea  zeilor. 

Dragă  Caria,  cu  toate  că  multe  secole  vă  despart,  cred  că  ai  preluat 
din  personalitatea  modestei  indoneziene  conştiinţa  datoriei,  echilibrul 
sufletesc,  dorinţa  de  a  face  mult  bine  celor  care  merită  să  îl  primească. 
Am  mai  remarcat  faptul  că,  asemenea  lui  ARH,  şi  tu  eşti  mulţumită 
pentru  ceea  ce  ţi-a  oferit  viaţă  până  acum. 

Aici  am  ceva  deosebit  de  adăugat:  ARH  şi-a  binecuvântat  bărbatul  în 
toate  rugăciunile  ei,  fiindcă  o  scăpase  de  periculosul  obicei  al 
scufundărilor  în  căutarea  perlelor.  Din  cauza  acelor  scufundări,  niciuna 
dintre  fete  sau  femei  nu  depăşea  vârsta  de  30  ani. 

24  ianuarie  2012 


COMENTARIUL  CARLEI: 

„Vă  mulţumesc  pentru  studiu,  m-a  surprins  să  aflu  despre  viaţa 
antecesoarei  mele.  Am  fost  plăcut  impresionată  să  aflu  că  îi  ajuta  aşa  cum 
ştia  ea  mai  bine  pe  cei  care  aveau  nevoie.  Observ  în  diferitele  încarnări 
ale  spiritului  meu  multe  personaje  exotice,  dar  şi  mulţi  antecesori  care  au 
făcut  bine.  Mă  bucură  să  aflu  că  am  avut  antecesori  serioşi,  muncitori, 
corecţi,  buni. 

în  viaţa  actuală,  din  experienţă,  am  ajuns  să  cred  că  unul  din  rolurile 
mele  este  pur  şi  simplu  să  fiu  acolo  pentru  unii  oameni. 

Părinţii  mei  au  divorţat  când  eram  foarte  mică  şi  am  fost  o  alinare 
pentru  mama  mea.  Când  am  venit  în  Bucureşti,  am  stat  multă  vreme  la  o 
doamnă  căreia  îi  murise  soţul  de  ceva  timp.  I  se  ridica  des  tensiunea  şi  se 
simţea  rău.  Evident,  de  fiecare  dată  lua  pastile  să-i  treacă,  dar  se  panica 
foarte  tare,  chema  salvarea.  De  câteva  ori,  am  stat  pur  şi  simplu  cu  ea  şi 
am  vorbit  de  diverse  care  nu  aveau  legătură  cu  felul  în  care  se  simţea  în 
acel  moment  în  scopul  de  a-i  distrage  atenţia  şi  a-i  crea  o  stare  de  bine. 
Funcţiona,  spre  fericirea  mea.  în  cele  din  urmă,  nu  prea  a  mai  avut 
puseuri  de  tensiune.  îmi  spunea  că  sunt  ca  „un  clopoţel”  şi  ne  înţelegeam 
bine. 

Nu  ştiu  să  înot  şi  nu-mi  place  să  intru  în  apa  mării  mai  sus  de 
genunchi.  Despre  perle,  nu  pot  spune  nici  că-mi  plac,  nici  că-mi  displac. 
Pe  undeva,  nu  înţeleg  de  ce  sunt  unele  femei  atât  de  înnebunite  după  ele. 

Consider  că  Cel  de  Sus  e  darnic  cu  mine  şi  am  motive  să-I 
mulţumesc.” 

28  februarie  2012 

Episodul  12  -  MAHMUD 


Sirianul  MAHMUD  IBN  SANUK  (1042-1106)  s-a  născut  în  capitala 
Damasc,  părinţii  săi  numindu-se  Iadar  (tatăl)  şi  Ashur  (mama).  Cei  doi 
soţi  au  avut  şapte  copii,  adică  patru  băieţi  şi  trei  fete.  MAHMUD  era 
mezinul  familiei  şi  cel  mai  alintat  dintre  copii.  Tatăl  său,  Iadar,  provenea 
din  vechea  nobilime  arabă  care  cucerise  teritoriul  sirian  în  secolul  7  d.Hr. 

Sub  stăpânirea  Fatimizilor,  neamul  lui  Iadar  a  suferit  numeroase 
persecuţii,  inclusiv  confiscarea  averii  celor  bogaţi.  Iadar  a  supravieţuit 
tuturor  pericolelor  prin  ocupaţia  sa  de  abil  negustor.  Cumpăra  în  mare 
taină  obiecte  preţioase,  pe  care  le  vindea  la  suprapreţ  unor  oameni 
bogaţi.  în  felul  acesta  a  reuşit  să  trăiască  bine  împreună  cu  familia  lui, 
fără  a  fi  pedepsit  de  cei  care  se  perindau  mereu  la  conducerea  oraşului. 
Omul  a  reuşit  să  le  dea  copiilor  săi  o  educaţie  corespunzătoare  vremurilor 
prezente  şi  ale  celor  care  urmau  să  vină.  Pe  băieţi  i-a  instruit  în  tainele 
negustoriei  şi  ale  mânuirii  armelor,  punând  mai  puţin  accentul  pe  cultura 
generală.  Fetele  au  primit  zestrea  necesară  pentru  a  se  mărita  cu  tineri 
bogaţi. 

Eroul  nostru,  MAHMUD,  a  devenit  negustor,  ca  şi  tatăl  său.  I-au 
plăcut  călătoriile  destinate  achiziţionării  unor  mărfuri  care  la  Damasc 
aveau  mare  căutare.  A  încercat  chiar  să  ajungă  departe,  spre  estul 
continentului,  dar  s-a  întors  după  câteva  luni  cu  răni  grave,  căpătate  în 
lupte  cu  tot  felul  de  aventurieri.  MAHMUD  era  un  erudit,  posesor  al  unei 
culturi  deosebite  pentru  acele  vremuri.  I-a  mers  foarte  bine  sub  ocupaţia 
Selgiucizilor,  care  au  invadat  Damascul  în  anul  1076.  Afacerile  cu  ei  au 
prosperat,  iar  el  nu  a  mai  fost  nevoit  să  se  deplaseze  în  zone  periculoase 
pentru  achiziţionarea  de  marfă. 

După  ce  şi-a  aranjat  toţi  copiii  pe  la  casele  lor,  MAHMUD  s-a  retras 
în  liniştea  imensului  său  palat  pentru  a  studia  din  cărţile  rare  cumpărate 
în  tinereţe.  Era  un  cunoscător  pasionat  al  istoriei  poporului  arab,  iar  arta 
arabă  îl  fascina  şi  îi  stimula  percepţii  deosebite.  Singurul  dintre  copiii  săi 
care  i-a  moştenit  chemarea  spre  cultură  a  fost  fiul  cel  mare,  Hanur.  Tot  el 
a  primit  drept  moştenire  întreaga  bibliotecă  a  palatului,  colecţia  de 
tablouri  achiziţionate  cu  multă  trudă  de  tatăl  său  şi  numeroasele  obiecte 
din  aur  care  se  găseau  prin  toate  încăperile. 

în  ultimii  ani  din  viaţă,  MAHMUD  şi-a  scris  memoriile  de  călătorie, 
care  au  fost  păstrate  cu  sfinţenie  de  către  Hanur  şi  predate,  din  tată  în 
fiu,  către  generaţiile  următoare.  MAHMUD  a  fost  un  om  cu  suflet  iubitor, 

generos  cu  rudele  sărace,  dar  cumplit  de  agresiv  faţă  de  duşmanii  săi.  în 
tinereţe  a  fost  nevoit  să  ucidă  pentru  a-şi  salva  viaţa. 

La  64  de  ani,  îmbătrânind  înainte  de  vreme  şi  grav  bolnav  cu  inima, 
el  s-a  rugat  la  Allah  să  îi  ierte  toate  păcatele  şi  să  îl  primească  în  lumea  lui 
binecuvântată.  A  închis  ochii  pe  veci  într-o  seară  liniştită  în  timp  ce  citea 
dintr-un  manuscris  străvechi.  După  moartea  sa  a  fost  mult  lăudat  pentru 
generozitatea  dovedită  de-a  lungul  vieţii,  dându-se  uitării  firea  sa 
impulsivă  şi  necruţătoare  cu  cei  care  nu  îl  ascultaseră. 

2  iunie  2011 


COMENTARIUL  CARLEI: 

„Mă  bucur  să  aflu  că  am  avut  antecesori  care  erau  interesaţi  de 
cultură  în  diferitele  ei  forme.  Cred  că  atunci  când  ai  preocupări  frumoase, 
altele  decât  cele  menite  să-ţi  asigure  traiul,  spiritul  nu  poate  decât  să 
evolueze. 

Sunt  uimită  de  câte  încarnări  ca  negustor  a  avut  spiritul  meu.  în 
viaţa  actuală,  aş  zice  că  mă  pricep  să  cumpăr  produse  bune  ca  raport 
calitate  -  preţ,  dar  nu  mă  văd  în  postura  de  a  convinge  pe  alţii  să  cumpere 
ce  vând  eu.  Chiar  nu  mi-ar  plăcea  să  vând.  Pe  de  o  parte,  mi  se  pare  că  aş 
înşela  oamenii  vânzându-le  produse  la  suprapreţ,  pe  de  altă  parte,  mi  se 
pare  că  m-aş  milogi  la  ei  să  cumpere.  Probabil  le-am  făcut  pe  amândouă 
în  diversele  vieţi  şi  tocmai  de  aceea  negustoria  nu  mă  atrage. 

Spuneţi  că  Mahmud  era  generos  cu  apropiaţii  şi  nemilos  faţă  de 
duşmani.  Astăzi  sunt  tot  blândă  cu  cei  dragi.  Cu  duşmanii  încerc  să  fiu 
cât  de  cât  corectă.  Câteodată  reuşesc  să-i  privesc  ca  pe  nişte  oameni 
bolnavi,  trişti,  angoasaţi.  Nu  exagerez  însă  cu  corectitudinea.  Am  învăţat 
din  experienţă  că,  dacă  mi  se  ridică  mingea  la  fileu,  e  indicat  s-o  lovesc 
cât  mai  tare  (e  chiar  în  spiritul  sportivităţii).  După  „mingi  bine  plasate”, 
am  fost  mult  mai  respectată  şi  părerea  mea  a  contat  în  faţa  unora.” 

7  iunie  2011 


Episodul  13  -  ALIDH 

Antecesoarea  spirituală  ALIDH  MAHUR  a  trăit  între  anii  987-1030. 
S-a  născut  într-un  trib  care  locuia  în  podişul  numit  astăzi  Al-Hidab 
Tademait,  acesta  aflându-se  în  zona  centrală  a  Algeriei.  în  acea  vreme, 

cea  mai  apropiată  localitate  oarecum  civilizată  se  afla  la  o  distanţă  de 
câteva  zeci  de  kilometri  de  aşezarea  tribului  respectiv. 

Părinţii  lui  ALIDH  se  numeau  Runuk  (tatăl)  şi  Aii  (mama).  Cei  doi 
au  avut  paisprezece  copii,  dintre  care  doar  zece  au  ajuns  la  vârsta 
maturităţii.  Ceilalţi  patru  au  murit  în  primii  ani  de  viaţă,  din  cauza  unor 
epidemii  care  secerau  periodic  o  parte  din  membrii  comunităţii.  Au 
rămas  în  viaţă  patru  fete  şi  şase  băieţi,  printre  care  şi  eroina  noastră. 

Fetele  crescând,  au  fost  vândute  ca  sclave  unor  indivizi  bogaţi,  care 
îşi  trimiteau  reprezentanţii  pe  la  diverse  aşezări  tribale,  unde  fetele  abia 
aşteptau  să  scape  de  sărăcia  de  acasă.  ALIDH  şi  surorile  ei  mai  mici 
(Ruhil,  Mandun,  Lurah)  au  avut  norocul  de  a  fi  cumpărate  de  un  singur 
negustor,  care  le-a  dus  în  casa  stăpânului  său,  Aidah.  Acesta,  om  foarte 
bogat,  deţinea  un  palat  fortificat  şi  bine  păzit  în  localitatea  care  astăzi  se 
numeşte  Fort  Miribel.  Aidah  tocmai  împlinise  45  de  ani,  avea  şase 
neveste  şi  24  de  copii,  aşa  că  necesarul  de  slujnice  creştea  anual. 

Bucurându-se  că  i-au  fost  aduse  patru  surori  cu  vârste  apropiate,  i-a 
găsit  fiecăreia  câte  un  loc  în  marea  sa  familie.  Era  omenos  din  fire,  dar 
numai  cu  cei  pe  care  îi  iubea.  Putea  deveni  uşor  un  despot  sângeros, 
răzbunător  dacă  unii  dintre  supuşii  săi  îl  trădau  sau  îl  înşelau.  Ca 
proprietar  a  zeci  de  cămile,  Aidah  avea  nevoie  să  dovedească  multă 
severitate  faţă  de  angajaţii  săi,  prin  strădania  cărora  îşi  mărea  în 
permanenţă  averea.  Cămilele  sale  transportau  mărfuri  de  la  un  ţinut  la 
altul  al  Africii  de  Nord. 

ALIDH  avea  14  ani  când  a  ajuns  în  palatul  lui  Aidah.  Ruhil  împlinise 
12  ani,  Mandun  avea  10  ani,  iar  Luraj,  doar  8.  Au  fost  trimise  împreună 
în  haremul  stăpânului,  adăpostit  într-o  mare  clădire,  sobră  la  exterior, 
separată  de  reşedinţa  lui  Aidah.  Acesta  îşi  ţinea  lângă  el  prima  nevastă, 
care  îi  dăruise  cinci  băieţi.  O  parte  din  sclavele  haremului  îi  serveau  şi  pe 
aceştia. 

ALIDH  a  fost  aleasă  de  fiul  cel  mare,  Kronhal,  care  avea  20  de  ani  şi 
îşi  cauta  nevastă  pe  la  negustorii  bogaţi.  Kronhal  a  prins  drag  de 
nevinovata  copilă,  pe  care  a  transformat-o  în  femeie.  A  luat-o  lângă  el 
spre  a-i  ţine  loc  de  nevastă  până  la  cumpărarea  unei  fete  bogate.  După  un 
an,  ALIDH  i-a  dăruit  un  fiu,  pe  frumosul  Asur.  Născut  din  iubire,  băiatul 
semăna  bine  cu  tatăl  său.  Copil  norocos,  Asur  a  crescut  ca  un  prinţ,  având 
totul  la  dispoziţie.  A  fost  unicul  copil  născut  de  ALIDH.  Naşterea  fusese 
grea,  vârsta  fetei,  prea  timpurie,  iar  săraca  de  ea  scăpase  cu  viaţă  ca 
printr-o  minune,  fiind  îngrijită  de  o  sclavă  bătrână  foarte  pricepută  la 
leacuri  vrăjitoreşti. 

Asur  împlinise  3  anişori  când  stăpânul  Kronhal  şi-a  adus  în  palat  o 
nevastă  bogată.  Nevoită  să  cedeze  locul  tinerei  trufaşe  şi  severe,  ALIDH 
s-a  retras  cu  fiul  ei  într-o  odaie  modestă  din  curtea  palatului.  Singura  ei 
datorie  faţă  de  stăpân  a  fost  cea  de  mamă,  ocupându-se  de  Asur  până  în 
ultima  zi  a  vieţii  sale.  Avea  43  de  ani  când  a  închis  ochii,  bolnavă  de 
inimă,  înconjurată  de  cei  dragi:  Asur,  nevasta  şi  copiii  lui. 

Dragă  Caria,  aflând  povestea  vieţii  frumoasei  ALIDH,  am  ajuns  la 
concluzia  că,  după  atâtea  sute  de  ani,  tu  reprezinţi  un  fel  de  revers  al 
medaliei.  Ca  om  al  zilelor  noastre,  viaţa  ta  este  total  diferită  de  cea  a 
sclavei  algeriene.  Ca  fiinţă  complexă,  eşti  aproape  în  opoziţie  cu 
antecesoarea  ta.  Spiritul  tău  de  independenţă  devine  o  reacţie  de 
dezaprobare  a  supunerii  sclavei  ALIDH  faţă  de  stăpânul  său.  Capacitatea 
ta  de  a  studia  şi  a  munci  îţi  asigură  dreptul  de  a  fi  o  persoană  stăpână  pe 
viaţa  sa. 

încă  o  idee  bine  ascunsă  în  subconştientul  tău:  decât  să  faci  copii  în 
condiţii  de  supunere  totală,  mai  bine  să  nu  faci  niciunul.  Totuşi,  să  nu 
cădem  în  cursa  celibatului! 

5  decembrie  2010 


COMENTARIUL  CARLEI: 

„Nu  mă  miră  viaţa  pe  care  a  avut-o  Alidh.  Era  de  aşteptat.  Ce  viaţă  ar 
fi  putut  avea  o  femeie  în  Algeria  acum  aproape  1000  de  ani  ?  Evident,  de 
sclavă  a  bărbatului  şi  de  „pântec”. 

E  posibil  să  fi  rămas  la  nivel  de  subconştient  cu  o  anumită  teamă  de 
a  naşte.  Mie  mi  se  pare  groznică  naşterea  din  punct  de  vedere  fizic.  Tot 
aud  despre  „bucuria  de  a  aduce  pe  lume  un  copil”,  dar  nu  mi  se  par  decât 
vorbe  în  vânt.  Nu  pot  pricepe.  Pentru  mine,  naşterea  nu  e  decât  durere  şi 
chin.  Văd  că,  în  zilele  noastre,  se  poartă  să  asiste  şi  tatăl  la  naştere.  Cred 
că  într-o  astfel  de  situaţie  eu  l-aş  strânge  de  gât  pe  tată  şi  aş  spune 
„Numai  din  cauza  ta!”. 

încă  nu-mi  doresc  copii.  Nu  cred  că  mi  s-au  activat  instinctele 
materne  şi  nici  nu  am  încă  maturitatea  necesară  ca  să  cresc  un  copil.  Nu 
pot  să  spun  că  mă  atrage  nici  căsătoria.  Mi  se  pare  complicată  viaţă  în 
doi.  Cred  că  e  mult  mai  plăcut  să  ai  un  prieten  de  suflet  decât  un  soţ.” 

6  decembrie  2010 

DAN,  inginer 


EPISOADE  SPIRITUALE  COMENTATE 

O  John  Derek  (1816-1902)  [nepublicat  în  website] 

®  Laura  Sandrelli  (1713-1799)  [nepublicat  în  website] 
O  Ahmed  Horumi  (1693-1715)  [nepublicat  în  website] 
O  Birendra  Imanda  /  Athmi  (1516-1599) 


Episodul  1  -  JOHN 

JOHN  DEREK  a  trăit  între  anii  1816-1902  în  partea  de  nord  a 
Irlandei.  S-a  ocupat  cu  pescuitul  şi  vânzarea  peştelui.  A  fost  un  bun 
familist  în  general,  dar  a  avut  trei  neveste  şi  şapte  copii.  Prima  soţie  i-a 
murit  la  un  an  după  căsătorie,  din  cauza  unei  infecţii  postnatale.  Cea  de-a 
doua  soţie  a  decedat  bolnavă  de  holeră,  când  JOHN  era  plecat  pe  Marea 
Adriatică  la  pescuit  şi  negustorie. 

JOHN  a  fost  un  bărbat  foarte  inteligent,  dar  provenind  dintr-o 
familie  săracă  de  pescari,  a  învăţat  puţină  carte,  doar  2  ani  de  şcoală.  S-a 
descurcat  în  negustorie  foarte  bine,  prea  puţini  reuşind  să-l  păcălească  la 
plata  mărfii  sale. 

A  avut  relaţii  cu  multe  „femei  uşoare”  în  lungile  perioade  în  care  a 
lipsit  de  acasă.  Totuşi,  familia  şi-a  respectat-o  întotdeauna,  asigurându-i 
veniturile  necesare  traiului  zilnic. 

JOHN  s-a  ocupat  şi  cu  practica  ghicitului  în  cafea,  în  palmă,  în  cutele 
de  pe  frunte  şi  în  cărţile  cu  care  juca  poker  noaptea  cu  prietenii  săi  de 
băutură  şi  negoţ.  Din  acest  motiv,  era  poreclit  „Ghicitorul”.  Pretutindeni 
unde  ajungea  „Ghicitorul”  JOHN  era  veselie  mare.  Darul  ghicitului  i-a 
favorizat  de  multe  ori  înzecirea  câştigului  bănesc  sau  în  natură,  dar  şi 
cucerirea  unor  prea  frumoase  şi  „uşoare”  femei. 

A  murit  departe  de  casă,  aflându-se  pe  ocean  la  pescuit,  în  ciuda 
vârstei  sale  înaintate.  Puterile  sale,  slăbite  de  bătrâneţe,  nu  l-au  ajutat  să 
vâslească  suficient  de  repede  pentru  a  ajunge  la  ţărm  şi  a  se  adăposti  de 
furtuna  care  i-a  răsturnat  barca,  aruncându-1  cu  forţă  în  adâncurile  apei. 

Dan,  mintea  strălucită  a  lui  JOHN  ţi  s-a  transmis  pe  cale  spirituală, 
dar  la  un  nivel  mult  mai  rafinat,  adaptându-se  perfect  la  necesităţile  vieţii 
moderne.  Irlandezul  a  trăit  şi  a  murit  regretându-şi  amarnic  neştiinţa  de 
carte.  în  ultimele  clipe  ale  vieţii,  înainte  de  a-şi  da  duhul,  sufocat  de 
presiunea  apei,  l-a  străfulgerat  gândul  că,  dacă  tatăl  sau  l-ar  fi  obligat  la 
mulţi  ani  de  şcoală,  ar  fi  murit  bogat  într-un  castel,  înconjurat  de  o 
familie  răsfăţată  în  lux. 

Te-ai  născut  cu  predestinarea  de  a  deveni  medic  psihiatru.  în  plus, 
fiinţa  ta  aspiră  spre  perfecţiunea  spiritului,  călăuzită  fiind  în  subconştient 
de  dorinţa  de  a  acţiona  spre  binele  oamenilor,  spre  îndreptarea  unor 
nedreptăţi  sociale. 

încă  din  adolescenţă  te-ai  străduit  să  cunoşti  aspectele  nevăzute  ale 
fiinţei  umane,  fără  să  ştii,  probabil,  că  îţi  vei  putea  ajuta  semenii  studiind 
şi  practicând  o  profesiune  care  îţi  va  asigura  cadrul  general  al  unei 
comunicări  reale  şi  eficiente  cu  oamenii  din  jurul  tău.  Ai  datoria  de  a  te 
apropia  din  ce  în  ce  mai  mult  de  sufletul  omenesc,  de  conştiinţa  umană, 
pentru  a  înţelege  foarte  bine  căile  prin  care  îţi  poţi  ajuta  semenii  aflaţi  la 
necaz.  Ar  fi  bine  să  faci  parte  din  asociaţii  umanitare.  în  plus,  practicarea 
unor  discipline  esoterice  puse  în  slujba  întrajutorării  umane  ţi-ar  aduce 
satisfacţii  spirituale  deosebite.  Ai  o  minte  pătrunzătoare,  o  intuiţie  foarte 
bine  folosită  în  situaţii  critice  şi  un  talent  aparte  în  înţelegerea 
comportamentului  uman.  Chiar  şi  profesia  de  psiholog  ţi  se  potriveşte  de 
minune.  în  concluzie:  nu  vei  avea  niciodată  linişte  sufletească  dacă  nu  îţi 
vei  consacra  viaţa  şi  profesiunea  acordării  ajutorului  necesar  oamenilor 
aflaţi  în  suferinţă. 

Apare  o  posibilă  îmbolnăvire  a  ficatului  în  cazul  abuzului  de  alcool. 
JOHN  a  băut  multă  tărie  la  viaţa  lui.  La  tine  există  semne  de  intoleranţă 
la  substanţele  chimice  folosite  în  fabricarea  băuturilor  spirtoase. 

Să  nu  uităm  că  JOHN  a  murit  înecat.  Prin  urmare,  teama  de  apă  este 
înscrisă  în  subconştientul  tău  şi  poate  să  iasă  oricând  la  iveală.  în 
consecinţă,  dacă  o  anumită  acţiune  te  obligă  să  călătoreşti  pe  apă  în 
condiţii  de  furtună  sau  să  te  scufunzi  la  mare  adâncime,  iar  mintea  ta  îţi 
oferă  semnale  de  alarmă,  ar  fi  bine  să-ţi  asculţi  glasul  intuiţiei  şi  să 
renunţi  la  acţiunea  respectivă. 

JOHN  a  murit  sufocat  în  adâncul  Oceanului  Atlantic.  De  la  el,  ţi  s-a 
transmis  o  sensibilitate  a  căilor  respiratorii  atunci  când  te  afli  într-un 
mediu  toxic.  Poţi  să  devii  alergic  la  particulele  iritante  din  atmosferă,  la 
sprayuri,  la  praf  şi  la  multe  altele. 

12  mai  2007 

COMENTARIUL  LUI  DAN: 


„Am  primit  cu  interes  şi  emoţie  scrisoarea  ta.  Ideea  principală,  ideea 
în  jurul  căreia  se  învârteau  gândurile  mele  după  citirea  acesteia,  este  că 
lucrurile  se  leagă.  Se  leagă  în  sensul  că  între  acele  lucruri  pe  care  mi  le-ai 
spus  tu  şi  multe  din  realităţile  vieţii  mele  actuale  există  o  compatibilitate 
evidentă.  Urmează  să  detaliez  aceasta  evidenţă. 

Evidenţe  profesionale: 

->  pasiunea  pentru  învăţat  (lipsa  şcolarizării  a  fost  regretată  de 
John); 

->  lucrez  într-o  mare  firmă  de  software,  buna  mea  intuiţie  asupra 
comportamentului  uman  ajutându-mă  să  avansez  foarte  rapid  (am 
căpătat  îndatoriri  destul  de  importante  pentru  vârsta  şi  poziţia  mea 
pentru  că  simţeam  omul  şi  situaţia);  totuşi  renunţ,  pentru  că  simt  că  mă 
plafonez,  că  nu  am  libertate,  că  mă  consum  în  probleme  superficiale. 

Evidenţe  de  altă  natură: 

-  pasiunea  pentru  şi  teama  de  mare  ->  refuz  să  intru  în  apă,  deşi  pot 
sta  ore  întregi  să  mă  uit  la  valuri; 

-  senzaţia  de  sufocare  pe  care  o  am  în  spaţii  care  sunt  slab  aerisite, 
sensibilitatea  căilor  respiratorii  ->  mult  peste  medie; 

-  slaba  toleranţă  la  alcool  ->  mult  peste  medie; 

-  mărturisirile  tuturor  cunoscuţilor  mei  care  afirmă  că  discuţiile  cu 
mine  îi  liniştesc  şi  calmează  în  mod  inexplicabil; 

-  o  dorinţă  foarte  mare,  uneori  păguboasă,  de  a  face  bine,  de  a  ajuta; 

-  tentaţia  de  a  mă  înrola  în  acţiuni  umanitare. 

Evidenţe  -  posibile  !?!  Oare  pot  gândi  că  există  o  legătură  cu  viaţa 
anterioară? 

-  visez  rar,  dar  atunci  când  se  întâmplă  să  visez  că  prind  peşte,  ştiu 
că  în  perioada  imediat  următoare  vor  avea  loc  fapte  care  mă  vor  afecta 
negativ  (sunt  implicat  în  mod  direct,  dar  cel  mai  adesea  indirect); 
întotdeauna  lucrul  acesta  se  confirmă  intr-un  interval  extrem  de  scurt  de 
timp!  Se  întâmplă  de  foarte  mulţi  ani,  de  fiecare  dată  sper  să  fie  doar  o 
coincidenţă  însă...  Exemplu:  sâmbătă  spre  duminică  am  visat  că  prind 
peşte  în  nişte  ape  repezi,  duminică  după-amiaza  am  aflat  că  bunica  mea  a 
fost  internată  în  spital. 

-  acum  câţiva  ani,  fiind  foarte  obosit,  am  răspuns  distant  şi  aparent 
semi-conştient  unui  necunoscut  ce  mă  întrebase  de  unde  sunt:  „Irlanda! 
Ştii?  ţărmurile  înalte,  la  baza  cărora  se  sparg  valurile  oceanului,  ţărmuri 
cu  iarbă  de  un  verde  pe  care  nu  îl  poţi  uita”.  Foarte  mult  timp,  m-am 

gândit  apoi...  de  unde  a  venit  răspunsul  ăsta!?...  ce-a  fost  cu  mine?... 
poate  mă  pripesc  atunci  când  văd  în  acest  răspuns  o  posibilă  „evidenţă”... 
poate  este  o  simplă  coincidenţă...  dar... 

în  privinţa  a  ceea  ce  am  de  făcut  pentru  a  putea  utiliza  informaţiile 
primite  de  la  tine  ca  pe  un  ajutor  cu  preţios,  cred  că  sunt  pe  drumul  cel 
bun.  Tot  ceea  ce  mi-ai  spus  se  regăseşte  într-un  fel  sau  altul  în  viaţa  mea 
actuală.  Ceea  ce  mă  bucură  este  că  sunt  pe  drumul  cel  bun  -  tendinţele 
mele  actuale  de  dezvoltare  sunt  compatibile  într-o  bună  măsură  cu 
informaţiile  primite  de  la  tine:  misiunea  de  a  înţelege  comportamentul 
uman,  de  a  ajuta,  este  centrală  modului  meu  de  a  privi  lumea.” 

14  mai  2007 


Episodul  2  -  LAURA 

Italianca  LAURA  SANDRELLI  (1713-1799)  a  fost  o  baroneasă  foarte 
bogată,  stăpâna  unui  castel  străvechi  în  regiunea  Padova.  S-a  măritat  la 
vârsta  de  17  ani  cu  un  conte  bătrân,  care  a  murit  după  2  ani  de  la 
căsătorie.  Cu  el  nu  a  avut  copii,  dar  i-a  rămas  de  crescut  fiica  lui,  minoră, 
orfană  de  mamă.  Laura  şi-a  făcut  datoria,  comportându-se  ca  o  mamă 
adevărată. 

Au  trecut  doar  trei  ani  de  la  văduvie,  când  l-a  cunoscut  pe  cel  care  îi 
va  deveni  noul  soţ,  baronul  Rossano  Pacini,  bogat,  distins  în  vorbă,  în 
maniere  şi  în  poziţia  socială.  Bun  la  suflet,  mare  filantrop,  mason  din  tată 
în  fiu,  Rossano  a  iubit-o  mult  pe  LAURA,  ca  şi  pe  fiica  ei  vitregă, 
împreună  au  avut  patru  copii.  LAURA  a  închis  ochii  fericită,  mulţumită 
de  viaţa  ei.  Numai  conştiinţa  morţii  care  se  apropia  i-a  întunecat 
seninătatea. 

Plăcându-i  foarte  mult  animalele,  mai  ales  caii  de  rasă  nobilă, 
petrecea  câte  2-3  ore  în  fiecare  zi  lângă  cei  patru  cai  aflaţi  în  averea 
familiei.  Bătrână  fiind,  se  încăpăţâna  să-i  încalece  pentru  câte  o  plimbare 
prin  grădina  şi  pădurea  soţului  său.  într-o  nefericită  zi,  a  alunecat  de  pe 
cal,  izbindu-se  de  trunchiul  unui  copac  răsturnat  la  pământ.  Şi-a 
fracturat  coloana  vertebrală,  căzând  la  pat  fără  speranţe  de  vindecare. 
După  câteva  luni  a  murit,  spre  regretul  copiilor,  rudelor  şi  disperarea 
soţului  său. 

Dan,  într-o  măsură  covârşitoare,  de  la  LAURA  ţi  s-a  transmis  iubirea 
pentru  toate  fiinţele  vii  de  pe  pământ.  Iubeşti  şi  respecţi  oamenii,  doreşti 
să-i  ajuţi  mereu.  Dragostea  pentru  cai  ţi  s-ar  putea  transforma  într-o 

patimă  a  vârstei  înaintate.  Ai  calităţi  de  bun  familist.  în  plus,  nutreşti  o 
milă  profundă  faţă  de  copiii  orfani.  într-o  anumită  perioadă  a  vieţii  vei  fi 
tentat  să  înfiezi  un  copil  sărac. 

LAURA  a  avut  doi  soţi  mai  în  vârstă  decât  ea.  Prin  compensaţie,  ar  fi 
posibil  ca  toată  viaţa  să-ţi  placă  femeile  mult  mai  tinere  decât  tine. 
LAURA,  deşi  a  fost  bogată,  nu  s-a  străduit  să  călătorească  în  străinătate. 
Ca  un  revers  al  medaliei,  ţie  îţi  este  predestinat  să  călătoreşti  pe  toate 
continentele.  Italianca  a  fost  o  femeie  deosebit  de  frumoasă,  dar  foarte 
cuminte  în  privinţa  bărbaţilor.  La  tine  se  întâmplă  altceva:  carisma 
LAUREI  ţi  s-a  transmis  pe  cale  spirituală,  dar  şi  tendinţa  de  a-i  rămâne 
fidel  partenerei  de  viaţă.  însă  felul  tău  de  a  fi,  cât  se  poate  de  drăgălaş,  va 
stârni  câteva  pasiuni  puternice  în  sufletele  unor  femei. 

LAURA,  cu  toate  că  a  fost  nobilă  şi  foarte  bogată,  s-a  simţit  mereu 
datoare  să  se  comporte  ca  o  bună  gospodină.  Se  pare  că  preferinţa  pentru 
ordine,  curăţenie,  linişte  în  locuinţa  personală,  de  la  ea  le-ai  moştenit.  în 
plus,  am  impresia  că  nutreşti  un  vis  frumos  de  multă  vreme:  ţi-ar  plăcea 
să  ai  o  casă  mare,  mare  ca  un  palat. 

îy  iunie  2007 


COMENTARIUL  LUI  DAN: 

„Povestea  Laurei  Sandrelli,  prin  implicaţiile  asupra  actualei  mele 
vieţi,  aşa  cum  tu  mi  le-ai  prezentat,  îmi  este  cât  se  poate  de  familiară.  Da, 
tot  ceea  ce  îmi  spui  este  adevărat:  de  la  călătoriile  spre  care  aş  fi  înclinat 
până  la  dorinţa  de  a  avea  o  casă  a  mea,  de  la  pasiunea  pentru  ordine 
curăţenie,  linişte  până  la  respectul  pe  care  îl  port  ideii  de  familie. 

Da,  mi-aş  dori  o  casă  într-o  zonă  veche  a  capitalei,  apreciind  mai 
degrabă  distincţia,  eleganţa,  rafinamentul  şi  bunul-gust,  tradiţia,  în 
detrimentul  opulenţei  afişate  de  „burghezia  coruptă”  a  post- 
comunismului  românesc.  Totuşi,  trebuie  să  recunosc  şi  faptul  că  nu  voi  fi 
niciodată  prizonierul  unui  astfel  de  vis.  în  măsura  în  care  mă  voi  aproia 
de  acest  vis  în  mod  onest  şi  fără  a  cădea  în  patima  materialismului,  cu 
siguranţă  voi  lupta  pentru  a-1  îndeplini.” 

3  iulie  2007 

„Dându-se  un  lanţ  de  existenţe  lumeşti  (italianca,  irlandezul  şi  eu)  şi 
o  anumită  dimensiune  a  existenţei  (să  spunem  viaţa  afectivă  sau 
înclinaţia  către  o  anumită  profesiune  sau  atitudine)  s-ar  putea  identifica 
un  algoritm  care  să  poată  explica  evoluţia  de-a  lungul  lanţului  pe  această 

dimensiune?  Mai  clar:  dacă  pe  dimensiunea  „viaţa  afectivă”  o  anumită 
caracteristică  s-a  propagat  de  la  italiancă  la  irlandez,  atunci  ea  nu  se  va 
mai  propaga  şi  la  mine?  sau  invers:  dacă  nu  s-a  propagat  de  la  italiancă  la 
irlandez,  se  va  propaga  la  mine?  Mă  gândeam,  spre  exemplu,  şi  la 
înclinaţia  celor  două  persoane  pentru  călătorii:  italianca,  teribil  de 
statică,  irlandezul,  extrem  de  dinamic.  Şi  eu?...  călătoresc,  desigur,  în 
concediu,  însă...  profesional  este  asta  o  predestinare?  Prin  trecerea  de  la 
italiancă  la  irlandez  se  trece  de  la  static  la  dinamic...  oare  mie  ce  îmi 
rămâne?  Dorinţa  de  dinamicitate  şi  eşuarea  permanentă  în  static...  sau 
invers...  sunt  şi  astea  alternative.” 

28  august  2007 


Episodul  3  -  AHMED 

Prinţul  arab  AHMED  HORUMI  (1693-1715)  a  fost  crescut  cu  mare 
fast  în  palatul  tatălui  său,  situat  în  ţinutul  Mesopotamiei.  Emirul,  tatăl 
său,  şi-a  satisfăcut  toate  ambiţiile  cu  acest  copil,  de  fericire  şi  mulţumire 
că  i  s-a  născut  un  băiat,  printre  cele  20  de  fete.  Problema  esenţială  a  lui 
AHMED,  încă  din  clipa  naşterii,  a  fost  existenţa  mamei  sale:  fată  săracă 
din  popor,  racolată  de  oamenii  emirului  la  vârsta  de  12  ani.  După  2  ani  de 
lâncezeală  în  harem,  Halifa  l-a  născut  pe  AHMED.  Bucurie  mare  la  palat, 
mai  puţin  în  sufletul  soţiei  oficiale  a  emirului,  care  îi  născuse  până  atunci 
patru  fete.  AHMED  a  ajuns  lumina  ochilor  tatălui  său,  iar  Halifa,  sclava 
preferată. 

Băiatul  a  primit  o  educaţie  severă,  de  luptător  şi  viitor  conducător  al 
ţării.  A  călătorit  mult  cu  emirul  prin  ţinuturile  aflate  în  proprietatea  lui.  A 
văzut  de  mic  sărăcia  poporului  şi  chinurile  îndurate  de  supuşii  tatălui 
său.  Sufletul  curat,  de  om  din  popor,  moştenit  de  la  mama  sa,  l-a 
îndemnat  să  le  ia  apărarea  celor  sărmani,  stârnind  adeseori  mânia  tatălui 
său.  La  numai  18  ani,  a  fugit  de  la  palat,  însoţindu-se  cu  un  grup  de 
luptători  care  organizau  acţiuni  de  nesupunere  faţă  de  emir.  Tatăl  său  l-a 
dezonorat,  l-a  dezmoştenit  şi  l-a  renegat. 

Ajuns  foarte  sărac,  şi-a  căutat  rudele  din  partea  mamei  sale.  Acestea 
l-au  adăpostit,  i-au  alinat  suferinţele  unor  boli  contractate  prin  luptele 
împotriva  soldaţilor  emirului.  S-a  stins  din  viaţă  la  numai  22  de  ani, 
regretând  amarnic  faptul  că  nu  a  reuşit  să-şi  elibereze  mama  din  ghearele 
stăpânului  său  -  emirul.  După  câteva  luni  de  la  moartea  fiului  său,  Halifa 
şi-a  pus  capăt  zilelor. 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  94 


Dureroasă  poveste,  dar  foarte  relevantă,  având  în  vedere  unele 
aspecte  ale  personalităţii  tale.  Dorinţa  ta  de  libertate,  la  care  se  adăugă 
intoleranţa  faţă  de  orice  fel  de  constrângere,  te  îndeamnă  să-ţi  cauţi 
mereu  drumul  în  viaţă.  Când  crezi  că  ai  ajuns  unde  trebuie,  apar  din  nou 
complicaţii.  în  subconştientul  tău  sălăşluieşte  ideea  că  a  fi  perfect  în  toate 
faptele  înseamnă  a  reuşi  să-ţi  impui  oricând  punctele  de  vedere  şi  să  faci 
ordine  în  jurul  tău.  Iată  o  problemă  spinoasă  a  personalităţii  tale:  aceea 
de  a  aspira  permanent  spre  perfecţiune.  Iar  perfecţiunea  este  greu  de 
găsit  pe  Terra! 

M-ai  întrebat  dacă  s-ar  putea  identifica  un  algoritm  care  să 
determine  evoluţia  de-a  lungul  lanţului  karmic.  Există,  cu  siguranţă,  un 
schelet  energetic  pe  care  este  structurat  lanţul  încarnărilor.  Coloana 
vertebrală  o  constituie  porunca  divină  de  a  evolua  permanent.  Pe  această 
poruncă  se  structurează  vieţile  succesive,  cu  tot  bagajul  lor  de  bucurii  şi 
dureri.  Dar  cum,  în  timpul  vieţii,  omul  trăieşte  ca  un  om,  nu  ca  un  înger, 
obiectivele  iniţiale  avute  în  vedere  de  spiritul  său  înaintea  încarnării  nu 
sunt  respectate  întru  totul.  Este  aproape  la  fel  ca  la  şcoală,  când  copilul 
nu  respectă  tot  programul  impus.  De  aici  rezultă  necesitatea  unor 
pedepse  care  se  aplică  sau  nu  se  aplică,  merite  ale  „copilului”  lipsite  de 
recompense  şi  multe  alte  situaţii  conflictuale  care  încarcă  zestrea 
karmică.  Urmarea  o  ştim:  se  impune  o  nouă  încarnare. 

Interferenţele  preluării  spirituale  de  la  toate  vieţile  anterioare  sunt 
infinit  de  numeroase.  Un  exemplu:  considerând  că  vieţile  tale  anterioare 
se  prezintă  ca  fumul,  fiecare  dintre  ele  având  altă  culoare,  atunci 
amestecul  de  particule  diferit  colorate  poate  fi  comparat  cu  viaţa  ta 
actuală.  Dar  cu  cât  fumul  este  mai  vechi,  cu  atât  te  colorează  mai  puţin. 
Ultimul  fum,  cel  al  vieţii  precedente,  este  cel  mai  puternic.  El  îţi 
marchează  trăsăturile  fizice  şi  psihice,  comportamentul,  profesia 
predestinată,  numărul  de  căsătorii,  de  copii  etc.  Dimensiunea  tabloului 
karmic  în  timp  şi  spaţiu  este  nelimitată.  Trebuie  să  ne  simţim  fericiţi 
dacă  reuşim  să  aruncăm  o  privire  pe  acest  tablou.  După  fiecare  privire, 
devenim  mult  mai  înţelepţi  şi  parcă  îmbătrânim  subit.  Totuşi,  trebuie  să 
trăim  mai  departe! 

3  octombrie  2007 


COMENTARIUL  LUI  DAN: 

„în  privinţa  tânărului  prinţ  arab,  povestea  este  dureroasă  însă... 
descoperind-o,  nu  pot  decât  să  afirm  că  aş  fi  făcut  la  fel  ca  Ahmed. 

Observaţiile  tale  cu  privire  la  consecinţele  acestei  experienţe  sunt  în 
mare  parte  apropiate  de  ceea  ce  eu  simt  ca  definitoriu  pentru 
personalitatea  mea  actuală. 

Consider  drept  atribut  al  perfecţiunii  şi  capacitatea  de  a  discerne 
propriile  erori,  de  a  fi  capabil  să  te  autoreglezi.  Este  ceva  biblic  în  această 
dimensiune  a  perfecţiunii.  Citind  Geneza,  mă  întrebam  mereu  oare  ce 
sens  au  oare  cuvintele  „Şi  a  văzut  Dumnezeu  că  este  bine”.  [Şi  a  zis 
Dumnezeu:  „Să  fie  lumină!”  Şi  a  fost  lumină.  Şi  a  văzut  Dumnezeu  că  este 
bună  lumina,  şi  a  despărţit  Dumnezeu  lumina  de  întuneric...  Tăria  a 
numit-o  Dumnezeu  cer.  Şi  a  văzut  Dumnezeu  că  este  bine.  Şi  a  fost  seară 
şi  a  fost  dimineaţă:  ziua  a  doua]  Cred  că  sensul  ţine  de  această  capacitate 
a  perfecţiunii  de  discerne,  de  a  decela  Binele  şi  Răul.  Iar  nu  poţi  face  asta 
fără  a  accepta  că  eşti  supus  greşelii  şi  fără  a-ţi  admite  propriile  greşeli. 

Ce  trebuie  găsit  pe  Terra  dacă  nu  o  perfecţiune  pe  care  o  văd  drept 
un  fel  de  „dreaptăa  socotinţă”...  în  condiţiile  în  care  pe  Terra  eşti 
înconjurat  de  perfecţiune  divină  ori  de  câte  ori  stai  pe  scaun  şi  priveşti  la 
o  livadă?!” 

22  octombrie  2007 


RĂSPUNSUL  NINEI: 

Să  vedem  cum  stăm  cu  ideea  perfecţiunii  care  sălăşluieşte  în 
subconştientul  tău.  Eu  văd  lucrurile  în  felul  următor:  ceea  ce  este  înscris 
în  subconştient  reprezintă  atât  o  bază  de  date,  cuprinzând  informaţiile 
culese  de  creier  de  peste  tot,  cât  şi  cuantumul  ideilor  care  monitorizează 
comportamentul  şi  gândirea  omului.  De  obicei,  nu  tot  ce  este  înscris  în 
subconştient  iese  la  iveală  prin  faptele  noastre.  Dar,  în  general,  oamenii 
foarte  inteligenţi  şi  intuitivi  se  afla  în  bune  relaţii  de  colaborare  cu 
subconştientul  lor. 

Revenind  la  ideea  de  perfecţiune,  în  cazul  tău,  cred  că  ea  se 
concretizează  prin  comportarea  ta  de  om  care  studiază  mult  pentru  a 
evolua  permanent  pe  plan  profesional  şi  spiritual.  în  plus,  eforturile  tale 
de  a  fi  un  om  corect,  cinstit,  generos,  manierat  se  încadrează  perfect  în 
sfera  conceptului  de  „perfecţiune”.  Dacă  în  vieţile  tale  anterioare 
strămoşii  spirituali  au  fost  oameni  diferiţi  ca  aspect  şi  fapte,  totalitatea 
trăsăturilor  fiecăruia  s-a  transmis  pe  cale  spirituală  personajului 
următor.  Aşadar,  în  fiinţa  ta  se  regăsesc  toate  „amintirile”  vieţilor 
anterioare,  într-o  măsură  mai  mare  sau  mai  mică.  Se  spune  că  timpul 
netezeşte  toate  asperităţile.  Această  afirmaţie  este  perfect  valabilă  pentru 

fiecare  om,  în  fiecare  generaţie  şi  în  toate  perioadele  care  aparţin  lanţului 
încarnărilor  succesive.  Perfecţiunea  adevărată,  completă  o  găsim  numai 
în  fiinţa  şi  creaţiile  lui  Dumnezeu.  Bunătatea,  Inteligenţa  Lui  sunt 
perfecte.  Natura,  fiinţele  vii  au  o  structură  perfectă,  adaptată  rolului  lor 
în  Univers.  Măcar  câte  o  fărâmă  din  ceea  ce  ne  oferă  Dumnezeu  să  se 
regăsească  şi  în  noi,  păcătoşii,  nu-i  aşa?  Aceasta  înseamnă  să  aspirăm 
spre  perfecţiune. 

27  noiembrie  2007 


Episodul  4  -  BIRENDRA 

Prinţul  indian  BIRENDRA  IMANDA  (1516-1599),  originar  din 
Bengal,  a  fost  singurul  copil  al  celui  mai  bogat  nobil  din  zonă  şi  stăpânul 
ţinutului  respectiv.  încă  de  la  vârsta  de  3  ani,  BIRENDRA  a  devenit 
practicant  al  religiei  budiste,  alături  de  părinţii  săi.  Foarte  inteligent  şi 
ascultător,  înzestrat  cu  o  gândire  uimitor  de  profundă  pentru  un  copil 
atât  de  mic,  el  a  început  să  cânte  mantre  şi  să  spună  rugăciuni  cu  mult 
talent,  deşi  împlinise  doar  4  anişori.  Nobilii  din  zonă  l-au  desemnat  drept 
încarnarea  unui  lama  tibetan  care  trăise  în  secolul  11.  Părinţii  săi  au 
acceptat  să  fie  dus  într-o  mănăstire  budistă  cu  scopul  de  a  fi  educat  şi 
pregătit  în  vederea  viitoarei  vieţi  monahale. 

BIRENDRA  a  primit  numele  religios  de  ATHMI.  Viaţa  sa  a  fost 
lungă  (83  de  ani)  şi  bogată  în  evenimente  plăcute,  care  l-au  înălţat 
spiritual.  Neavând  voie  să  se  căsătorească,  ATHMI  a  rămas  departe  de 
„înşelătoarea  iubire  femeiască”.  Respectarea  principiul  castităţii 
masculine  i-a  provocat  multe  crize  cu  substrat  nervos,  aducându-1  la 
bătrâneţe  în  situaţia  de  a  dispreţui  profund  „păcatul  amorului”.  Aproape 
că  şi-a  urât  propria  mamă,  fiindcă  femeia  „păcătuise”  înainte  de  a-1  aduce 
pe  lume. 

ATHMI  ar  fi  trebuit  să  trăiască  101  ani,  potrivit  destinului  cu  care  se 
născuse.  Din  păcate,  rivalitatea  colegilor  săi  în  privinţa  ocupării  funcţiei 
de  şef  monahal  (funcţie  pe  care  ATHMI  o  deţinea  încă  din  tinereţe),  i-a 
determinat  pe  doi  nemernici  să-i  strecoare  o  viperă  în  chilia  sa  modestă. 
Moartea  lui  a  fost  rapidă,  aproape  că  nici  nu  şi-a  dat  seama  când  a  închis 
ochii  pe  vecie. 


COMENTARIUL  LUI  DAN: 

„îţi  mulţumesc  pentru  informaţiile  furnizate  în  legătură  cu 
problema  mea  de  viaţă.  Le  accept  cu  credinţa  că  numai  o  abordare 
echilibrată,  o  abordare  ce  are  timpul  drept  aliat  este  o  soluţie...  pentru 
barca  mea...  barca  al  cărui  timonier  sunt.  Timpul...  am  învăţat  să  îl 
utilizez  ca  pe  un  aliat.  Din  păcate...  sau  poate  din  fericire...  viaţa  umană 
terestră  este  mai  scurtă...  trebuie  să  iei  decizii  mai  repede...  totuşi.  Cu 
greu  pot  înţelege  şi  accepta  duplicitatea.  Nu  poate  exista  şi  nu  ar  trebui  să 
existe  „aceeaşi  măsură”...  din  punctul  meu  de  vedere.  Deocamdată... 
timpul  are  încă  răbdare...  Cred  că  am  un  bun  coeficient  al  inteligenţei 
emoţionale  şi  spirituale...  dar  atât.  Las  timpul  să  lucreze  pentru  mine. 
Tendinţele  mele  actuale  de  dezvoltare  sunt  compatibile  într-o  bună 
măsură  cu  informaţiile  primite  de  la  tine:  misiunea  de  a  înţelege 
comportamentul  uman,  de  a  ajuta,  este  centrală  modului  meu  de  a  privi 
lumea.  în  privinţa  vieţii  sentimentale  şi  familiale,  periodizarea  oferită  de 
tine  este  exactă  până  în  prezent.  Viitorul  va  decide  şi  restul,  iar  eu  ştiu  că 
îmi  pot  construi  şi  influenţa  viitorul. 

Acele  trăsături  pe  care  tu  le-ai  identificat  drept  „urmări”  ale  unei 
evoluţii  care  include  o  viaţă  anterioară  sub  numele  de  „Birendra  Imanda” 
sunt  definitorii  pentru  mine.  Există  desigur  esenţe,  nuanţe...  dar... 
privind  lucrurile  în  linii  mari,  imaginea  se  suprapune  cu  trăsăturile  mele 
actuale.  Sigur,  probabil  că  în  privinţa  modului  în  care  eu  privesc 
comportamentul  femeiesc,  femeia,  după  cum  mi-ai  explicat  într-un  mesaj 
anterior...  îmbinarea  „fumurilor”  reprezentate  de  vieţile  anterioare  a 
condus  către  o  complexitate  care  cu  greu  poate  fi  redusă  la  aceste  „linii 
mari”.  Irlandezul,  italianca...  prinţul  arab...  prinţul  indian...  fiecare 
contribuie  cumva  la  modul  în  care  eu  privesc  acest  subiect...  şi  subiecte 
conexe.  Această  dimensiune  (modul  de  raportare  la  comportamentul 
femeiesc)  ar  fi  doar  un  exemplu.  Ceea  ce  mi  se  pare  de  asemenea  frapant 
este  faptul  că,  până  acum...  în  călătoriile  mele...  am  ajuns  exact  în  aceste 
zone  pe  care,  conform  spuselor  tale...  le-am  cunoscut  în  existenţele 
anterioare. 

Despre  meditaţie...  şi  practici  meditative...  ţin  minte  că  atunci  când 
eram  mai  mic,  mă  jucam  cu  forţa  gândului.  Citisem  eu  în  cărţi...  Din 
păcate,  în  afară  de  faptul  că  încerc  mereu  să  abordez  o  perspectivă 
optimistă,  în  prezent  nu  mai  practic  astfel  de  exerciţii.  Ar  fi  nevoie  de  o 
anumită  linişte,  pe  care,  în  momentul  de  faţă,  nu  o  pot  avea.  Sper  să  mă 
reîntorc  spre  aşa  ceva...  cândva.” 

26  februarie  2008 

CRISTINA,  filosof 


EPISOADE  SPIRITUALE  COMENTATE 

®  Nicole  Vervier  (1896-1935) 

O  Lijos  Fenides  (1812-1889)  [nepublicat  în  website] 

®  Ahma  Undt  Khim  (1732-1801)  [nepublicat  în  website]  -  fără 
comentariu 

®  Lojena  Santis  (1685-1719)  [nepublicat  în  website] 

®  Vladka  Sahirova  (1600-1679)  [nepublicat  în  website] 

®  Ulrika  Mirenk  (1526-1590)  [nepublicat  în  website] 


Episodul  1  -  NICOLE 

NICOLE  VERVIER  (1896-1935)  s-a  născut  intr-un  orăşel  situat  la 
nord  de  Paris,  părinţii  săi  fiind  oameni  de  condiţie  modestă:  tatăl, 
tâmplar,  iar  mama,  croitoreasă.  NICOLE,  mezina  familiei,  era  cel  de-al 
treilea  copil  al  soţilor  Philippe  şi  Mărie.  A  fost  crescută  de  bunica  din 
partea  mamei,  care  a  iubit-o  ca  pe  propriul  copil.  Educată  cu  multă 
atenţie,  fetiţa  a  fost  dată  la  şcoală  pentru  a  ajunge  mai  mult  decât  o  biată 
meseriaşă  ca  mama  ei.  Pe  măsură  ce  creştea,  NICOLE  şi-a  văzut  de 
treabă,  ascultând  sfaturile  bunicii,  pe  care  le  considera  un  dar  de  la 
Dumnezeu.  Crescută  în  cea  mai  evlavioasă  credinţă  în  Divinitate,  fata  a 
acceptat  îndrumarea  bunicii  spre  a  urma  cursurile  colegiului  catolic  din 
oraş.  Acolo  i-a  fost  desăvârşită  buna  educaţie  primită  de  la  bunica. 

Abia  terminase  liceul,  când  şi-a  pierdut  bunica  pentru  totdeauna. 
Biata  bătrână,  cu  ochii  în  lacrimi,  i-a  spus  cu  ultima  suflare:  «Să  ajungi 
om,  scumpa  mea!».  Rămasă  fără  cea  mai  dragă  fiinţă,  tânăra  domnişoară 
în  vârstă  de  17  ani  s-a  sfătuit  cu  părinţii  asupra  viitorului  său.  Ar  fi  vrut  să 
urmeze  o  facultate  de  Medicină,  dar  cine  să  o  întreţină  atâţia  ani?! 
Părinţii  erau  deja  obosiţi  de  viaţă,  bolnavi,  trăind  de  azi  pe  mâine. 
Curajoasă  şi  tenace,  NICOLE  şi-a  căutat  de  lucru  prin  oraş.  A  fost 

angajată  de  un  notar  bătrân,  care  îşi  dorea  o  tânără  inteligentă  şi 
prezentabilă  pentru  postul  de  secretară. 

Remarcată  de  un  nepot  al  notarului,  după  o  lună  s-a  trezit  cerută  în 
căsătorie.  Neavând  încotro,  deşi  nu  simţea  că  Georges  i-ar  fi  drag,  s-a 
măritat  cu  el.  Tânărul  era  bun,  tandru  şi  dornic  să  aibă  o  familie 
adevărată,  de  care  să  fie  mândru  toată  viaţa.  NICOLE  şi-a  luat  în  serios 
rolul  de  soţie,  voind  ca  soţul  ei  să  nu  aibă  motive  de  reproşuri.  Munceau 
amândoi  de  dimineaţa  până  seara,  ea,  la  notariat,  el,  la  un  cabinet  de 
medicină  veterinară. 

Primul  lor  copil  a  venit  la  un  an  după  căsătorie.  Pentru  a-şi  creşte 
fetiţa,  femeia  a  fost  nevoită  să  renunţe  la  serviciu.  Deja  se  simţea  obosită. 
Naşterea  îi  agravase  afecţiunea  cardiacă  pe  care  o  avea  încă  din  copilărie. 
Georges  muncea  din  greu  la  cabinetul  său  şi  în  gospodăriile  clienţilor 
bogaţi  cărora  li  se  îmbolnăveau  caii,  câinii  şi  pisicile.  Cu  toate  greutăţile, 
viaţa  familiei  ar  fi  continuat  multă  vreme  în  armonie  şi  înţelegere  dacă  un 
gând  rău  nu  ar  fi  pus  stăpânire  pe  biata  NICOLE:  îşi  mai  dorea  un  copil! 
Fără  să  ţină  cont  de  sănătatea  şubredă,  a  mai  lăsat  o  sarcină.  Avea  deja 
39  de  ani.  Din  nefericire  pentru  ea  şi  pentru  ceilalţi  din  familie,  a  născut 
un  băieţel  mort.  Din  cauza  şocului  postnatal,  femeia  a  trecut  la  cele 
veşnice,  spre  disperarea  soţului  şi  a  fiicei  sale. 

Cristina,  cu  predecesoarea  NICOLE  Vervier  te  asemeni  mult  la  chip 
şi  la  gesturi.  Femeia  se  îmbrăca  elegant  şi  sobru,  avea  o  comportare 
foarte  decentă.  îi  plăcea  să  picteze  copaci  şi  păsări  şi  să  asculte  acele 
melodii  pe  care  le  cunoaştem  cu  denumirea  lor  de  „lieduri”. 

7  decembrie  2008 


COMENTARIUL  CRISTINEI: 

„Vă  mărturisesc  că  mă  stăpâneşte  o  emoţie  cu  totul  aparte  după  ce 
am  citit  despre  Nicole.  Este  o  stare  pe  care  nu  am  resimţit-o  nicicând.  Mă 
impresionează  profund  povestea  ei,  ca  de  roman.  în  acelaşi  timp,  mă 
uimesc  asemănările  între  destinul  ei  şi  al  meu.  Am  fost  crescută  de  la 
vârsta  de  5  ani  de  bunicii  mei,  care  acum  au  84  de  ani  fiecare.  El  este 
medic  uman,  iar  ea,  medic  veterinar.  De  fapt,  nu  suntem  rude  de  sânge, 
dar  m-au  crescut  ca  pe  copilul  lor,  iar  eu  îi  iubesc  mai  mult  decât  pe 
părinţii  mei  naturali. 

Spre  deosebire  de  Nicole,  eu  nu  sunt  o  frumuseţe,  dar  am  crescut 
printre  cărţi,  pe  acorduri  de  Mozart  şi  Chopin...  Marea  mea  pasiune  este 
muzica  clasică.  Mi-aş  fi  dorit  să  fiu  pianistă...  Acum  4  ani,  când  am 

terminat  Facultatea  de  Filosofie,  m-am  gândit  să  încep  Medicina,  dar 
bunicii  mi-au  spus  că  ar  fi  o  facultate  grea  pentru  mine,  eu  fiind  mai 
firavă...  Bunica,  medic  veterinar,  a  ştiut  să  îmi  transmită  dragostea  ei 
pentru  animale.  Anul  acesta,  prin  februarie,  venind  seara  acasă  şi  stând 
de  vorbă  cu  o  vecină,  am  simţit  la  un  moment  dat  ceva  cald  pe  picior.  Era 
un  căţeluş  mic  şi  pufos.  L-am  luat  în  braţe  şi  l-am  adus  acasă,  deşi  mai 
aveam  un  căţel.  Este  adevărat  că  sunt  foarte  dezamăgită  în  dragoste  şi 
uneori  mă  gândeam  că,  poate,  pe  mine  nu  mă  aşteaptă  nimeni.  Sunt 
deosebit  de  emoţionată.  Vă  mulţumesc  din  suflet  pentru  ceea  ce  mi-aţi 
dezvăluit  şi  pentru  sfaturile  pe  care  nu  le  voi  uita.” 

8  decembrie  2008 


Episodul  2  -  LIJOS 

LIJOS  FENIDES  (1812-1889)  a  văzut  lumina  zilei  într-o  suburbie  a 
oraşului  Sagres,  situat  în  apropierea  Capului  S.  Vicente  (acesta 
reprezentând  extremitatea  sud-vestică  a  Portugaliei).  Părinţii  lui  LIJOS 
erau  oameni  de  condiţie  modestă,  ducându-şi  cu  greu  traiul  împreună  cu 
cei  cinci  copii  ai  lor.  LIJOS  era  primul  născut  între  fraţii  săi  şi  cel  mai 
muncit  dintre  ei.  Mama  fiind  ocupată  cu  gospodăria  şi  creşterea  copiilor, 
singurul  care  aducea  bani  în  casă  era  soţul  ei,  Lucinto. 

De  la  vârsta  de  4  ani,  LIJOS  a  devenit  mâna  dreaptă  a  tatălui  său.  îl 
însoţea  peste  tot,  învăţând  cu  mare  plăcere  meseria  de  marinar.  Amândoi 
se  întorceau  seara  de  la  pescuit,  iar  când  veneau  de  prin  alte  porturi 
aveau  bagajele  pline  cu  surprize.  Sora  lui  Lucinto,  mătuşa  Roşa,  avea  un 
mic  magazin  la  oraş,  unde  vindea  mărfurile  aduse  de  fratele  său, 
împărţind  frăţeşte  câştigul  obţinut. 

Viaţa  familiei  a  decurs  normal  până  într-o  zi  nefastă,  când  barca  lor 
de  pescuit  a  fost  răsturnată  de  un  val  uriaş.  Lucinto  şi  LIJOS  au  ajuns  în 
apele  reci  ale  oceanului,  riscând  să  moară  îngheţaţi.  Spre  norocul  lor,  i-au 
zărit  nişte  marinari  a  căror  barcă  încă  se  mai  ţinea  deasupra  apei.  I-au 
salvat,  i-au  adus  la  ţărm  şi  i-au  ajutat  să  ajungă  acasă.  Lucinto  s-a 
îmbolnăvit  grav  cu  plămânii,  nemaiputând  să  meargă  la  pescuit.  LIJOS 
avea  deja  7  ani  şi  rămăsese  singurul  sprijin  al  familiei. 

A  plecat  la  Sagres  pentru  a  munci  în  magazinul  mătuşii  Roşa. 
Aceasta,  femeie  bătrână  deja,  s-a  văzut  nevoită  să  îşi  caute  alţi  furnizori 
pentru  marfă.  S-a  descurcat  cum  s-a  priceput,  reuşind  să  îşi  ducă 
afacerea  mai  departe.  Avea  două  familii  de  întreţinut  din  comerţul  ei: 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  101 


propria  familie,  dar  şi  pe  cea  a  fratelui  său,  Lucinto,  lovit  grav  de  boală  şi 
nenoroc.  Nevoit  să  muncească  din  greu,  LIJOS  nu  s-a  mai  dus  la  şcoală. 
Singura  lui  şcoală  a  fost  magazinul  mătuşii,  unde  a  învăţat  să  scrie,  să 
citească  şi  să  socotească.  Ştiinţa  lui  i-a  fost  de  ajuns  pentru  a  se  descurca 
în  afaceri,  maturizându-se  printre  mărfuri  şi  clienţi. 

Avea  doar  15  ani  când  Roşa  a  închis  ochii,  lăsându-i  cu  limbă  de 
moarte  moştenirea  magazinului  şi  a  micii  sale  averi.  Cei  doi  copii  ai  Rosei 
părăsiseră  de  mult  ţara,  în  căutarea  unor  locuri  unde  viaţa  era  mai 
îmbelşugată.  Astfel,  băiatul  Rosei  se  stabilise  în  Australia,  iar  fata,  în 
Turcia.  Roşa  era  văduvă  de  2  ani,  aşa  că  LIJOS  rămăsese  singurul  ei 
moştenitor,  cu  condiţia  de  a-şi  ajuta  fraţii  şi  părinţii  atât  cât  va  trăi. 

Disperat  de  pierderea  mătuşii  sale  dragi  şi  speriat  de  singurătatea  pe 
care  nu  putea  să  o  accepte,  băiatul  şi-a  chemat  lângă  el  pe  doi  dintre  fraţii 
săi  mai  mici:  Roberto  şi  Xanto.  împreună  s-au  pus  pe  treabă  serioasă 
pentru  a  duce  afacerea  mai  departe. 

LIJOS  s-a  căsătorit  la  21  de  ani  cu  fata  unui  negustor  bogat  din 
Sagres.  Fata  se  numea  Agneria,  era  foarte  cuminte,  bine  crescută, 
devotată  familiei.  La  fel  ca  şi  LIJOS,  era  învăţată  cu  munca  încă  din 
copilărie.  împreună  au  avut  şase  copii,  pe  care  i-au  crescut  în  spiritul 
muncii  cinstite  şi  al  omeniei.  Viaţa  de  comerciant  a  lui  LIJOS  a  fost  un 
model  pentru  toţi  copiii  săi.  Cele  două  fete  s-au  măritat  cu  oameni  de 
afaceri,  iar  băieţii  au  devenit  negustori  înstăriţi. 

LIJOS  a  închis  ochii  la  venerabila  vârstă  de  77  ani,  mulţumit  de  viaţa 
sa  şi  fericit  că  urmaşii  săi  l-au  ascultat  şi  l-au  respectat,  urmându-i 
sfaturile  cu  sfinţenie.  Agneria  l-a  urmat  după  câteva  luni,  nemaiputând 
îndura  dorul  de  bărbatul  ei. 

Cristina,  ai  preluat  de  la  LIJOS  tendinţa  spre  fielitate  în  cuplu,  iar 
neseriozitatea  tinerilor  pe  care  îi  cunoşti  îţi  provoacă  o  stare  de 
nemulţumire  accentuată.  Părerea  mea  ar  fi  că  trebuie  să  ai  încredere  în 
steaua  ta  norocoasă. 

13  ianuarie  2009 


COMENTARIUL  CRISTINEI: 

„Fiecare  email  al  dumneavoastră  este  o  deosebită  bucurie  pentru 
mine.  Este  realmente  fascinant  ceea  ce  faceţi  şi  îi  mulţumesc  lui 
Dumnezeu  că  mi-a  îngăduit  să  vă  cunosc. 

Prea  puţin  cred  că  mă  asemăn  cu  acest  bărbat  din  Portugalia,  Lijos, 
dar  destinul  său  este  impresionant. 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  102 


Aveţi  dreptate  atunci  când  spuneţi  că  familia  şi  viaţa  m-au  protejat 
şi,  pe  lângă  fermitate,  care  nu  prea  mi-a  fost  pusă  la  încercare  şi  de  care 
nu  sunt  prea  sigură,  simt  multă  teamă...  legată  în  special  de  bunicii  mei, 
care  sunt  foarte  în  vârstă.  De  multe  ori  m-am  gândit  că  nu  voi  putea  trece 
peste  pierderea  lor...” 

14  ianuarie  2009 


Episodul  3  -  AHMA 

Africanca  AHMA  UNDT  KHIM  (1732-1801)  s-a  născut  în  mica 
localitate  Kossou  (care  ulterior  a  devenit  oraş),  situată  pe  malul  lacului 
Kossou,  pe  teritoriul  statului  numit  Cote  D’Ivoire  (Coasta  de  Fildeş). 
Familia  AHMEI,  deosebit  de  săracă,  trăia  din  ceea  ce  îi  oferea  natura 
bogată  şi  generoasă  de  prin  partea  locului.  Părinţii  săi  aveau 
cincisprezece  copii,  dintre  care  AHMA  era  ultimul  născut.  Fraţii  şi 
surorile  mai  mari  aveau  deja  familiile  şi  bordeiele  lor.  Mama  AHMEI  a 
născut-o  fiind  deja  trecută  de  40  de  ani,  tocmai  când  credea  că  spiritele 
naşterii  şi-au  încetat  influenţa  asupra  ei.  Fiind  cea  mai  mică,  fraţii  şi 
surorile  ei  o  tratau  ca  pe  o  păpuşă,  bună  doar  de  joacă.  O  luau  cu  ei  pe 
lac,  în  pirogile  lor  rudimentare,  o  plimbau  prin  pădure  învăţând-o  să 
cunoască  păsările  şi  animalele,  să  culeagă  ierburile  de  leac  şi  cele 
necesare  deselor  ritualuri  care  aveau  loc  în  mod  frecvent. 

AHMA  le-a  arătat  tuturor  că  putea  fi  considerată  urmaşa  demnă  a 
bunicii  (mama  mamei  sale),  care  încă  mai  trăia,  spre  fericirea  întregii 
comunităţi.  Bunica  Auha  avea  darul  profeţiei  şi  al  tămăduirii.  Aşa 
bătrână  cum  era,  încă  mai  salva  vieţile  oamenilor  în  urma  atacurilor 
fiarelor,  insectelor  sau  ale  reptilelor  veninoase.  AHMA  a  crescut  lângă 
bunica  sa  până  când  aceasta  a  închis  ochii  pentru  totdeauna.  Avea  deja 
102  ani,  iar  nepoata  sa  iubită,  doar  11  ani.  Rămasă  fără  cel  mai  preţios 
mentor  al  său,  AHMA  s-a  maturizat  brusc,  a  devenit  morocănoasă, 
închisă  în  sine,  slab  comunicativă. 

Zâmbetul  permanent  şi  privirea  senină  s-au  şters  în  scurtă  vreme, 
înţelegând  că  după  viaţă  vine  moartea  necruţătoare,  fata  a  considerat  că 
are  menirea  de  a  lupta,  la  fel  ca  şi  bunica  ei  dispărută  în  lumea  de 
dincolo,  pentru  a  prelungi  vieţile  oamenilor.  Cunoscând  aproape  tot  ce  îi 
era  necesar  pentru  a-şi  pune  idealul  în  aplicare,  AHMA  s-a  declarat 
„şamanul  cel  tânăr”,  de  comun  acord  cu  ceilalţi  şamani  din  zonă.  A 
refuzat  să  se  căsătorească,  deşi  îi  venise  vremea  şi  avea  doi  admiratori 

înfocaţi  printre  tinerii  din  junglă.  Comunitatea  satului  i-a  permis  să  îşi 
construiască  o  colibă  separată,  unde  să  locuiască  doar  cu  ucenica  sa,  pe 
care  o  iniţia  în  tainele  vrăjitoriei  şi  ale  tămăduirii. 

AHMA  nu  s-a  căsătorit  niciodată,  viaţa  ei  fiind  dedicată  misiunii 
nobile  încredinţate  de  către  draga  şi  regretata  ei  bunică.  Aceasta  îi  apărea 
deseori  în  vis,  îndemnând-o  la  lucru.  Veneau  la  ea  oameni  bolnavi  din 
Kossou  şi  din  alte  aşezări  învecinate.  Pentru  toţi  găsea  câte  un  leac  sau  o 
vorbă  de  alinare  a  suferinţelor.  Era  foarte  mândră  de  nepoţii  ei,  fiii  şi 
fiicele  fraţilor  şi  surorilor  sale.  Era  totuşi  nemulţumită  pentru  că  niciunul 
dintre  aceştia  nu  moştenise  harul  strămoşesc,  ea  fiind  nevoită  să  iniţieze 
o  fată  care  nu  îi  era  rudă. 

La  69  de  ani  a  închis  ochii,  în  urma  unei  muşcături  de  şarpe  veninos 
care  i-a  pătruns  în  colibă.  Ştia  că  va  muri  mai  devreme  decât  bunica  sa, 
fiindcă  duhurile  necurate  ale  pădurii  au  anunţat-o  prin  semnele  lor 
specifice  că  se  vor  răzbuna  pentru  tot  binele  pe  care  ea  îl  făcuse 
oamenilor. 

Cristina,  tu  eşti  o  fată  cu  studii  superioare,  care  duce  o  viaţă 
civilizată,  modernă  şi  gândeşte  la  nivelul  unui  om  care  trăieşte  într-o 
lume  total  diferită  de  cea  a  băştinaşilor  africani.  Cu  toate  acestea,  ai 
preluat  câte  ceva  de  la  înţeleaptă  AHMA.  Mă  refer  la  intuiţia  ei  deosebită, 
înţelepciunea  cu  care  aborda  problemele  oamenilor,  dorinţa  ei 
permanentă  de  a  se  depăşi  pe  sine  în  tot  ceea  ce  făcea.  Spre  deosebire  de 
AHMA,  care  şi-a  sacrificat  viaţa  sentimentală  pe  altarul  meseriei  sale  de 
şaman,  tu  ai  datorită  lumească  de  a-ţi  alege  bărbatul  potrivit  pentru  a  te 
căsători  cu  el. 

S-ar  putea  ca  înclinaţia  ta  firească  spre  fenomenele  paranormale  şi 
lumea  spirituală  să  te  determine  a  studia  cât  mai  mult  în  acest  domeniu. 
Cu  alte  cuvinte,  ceea  ce  a  cunoscut  AHMA  în  mod  empiric  şi  a  practicat 
în  mod  intuitiv,  la  tine  trebuie  să  se  transforme  în  cunoaştere  ştiinţifică. 
Trăim  în  vremuri  moderne,  într-o  ţară  total  diferită  de  Coasta  de  Fildeş, 
lucru  care  ne  impune  să  acumulăm  cultura  autentică  şi  o  gândire  plină  de 
rafinament. 

13  martie  2009 


Episodul  4  -  LOJENA 

LOJENA  SANTIS  (1685-1719)  s-a  născut  în  târguşorul  Vallecas, 
situat  în  apropierea  Madridului,  care  ulterior  a  devenit  un  mare  oraş. 

Tatăl  fetiţei,  Manuel  Bozca  de  Santis,  provenea  dintr-o  veche  familie  de 
nobili  cu  blazon  de  baroni.  Veniturile  lui  Manuel  erau  suficient  de 
consistente  pentru  a  duce  un  trai  confortabil  împreună  cu  familia  sa. 
Moşia  care  înconjura  conacul  său  cuprindea  o  zonă  mare  împădurită, 
păşune  şi  suprafaţă  agricolă.  Via  întinsă  pe  o  suprafaţă  de  câteva  hectare 
îi  oferea  în  fiecare  toamnă  cantităţi  mari  de  struguri,  din  care  se  obţineau 
multe  butoaie  de  vin  de  foarte  bună  calitate.  Soţia  lui  Manuel,  Corazon, 
avea  şi  ea  ceva  sânge  nobil  în  vene,  plus  o  educaţie  de  pension. 

Soţii  Santis  aveau  cinci  copii,  pe  care  îi  creşteau  cu  multă  grijă, 
dorind  să  îi  vadă  mai  repede  la  rostul  lor.  Fetele  -  Lolita,  Ismen  şi 
LOJENA  -  erau  frumoase  şi  inteligente,  dornice  să  se  mărite  cu  tineri 
bogaţi.  Băieţii,  Aldor  şi  Fabiol,  făceau  mult  sport  şi  învăţau  să  lupte  ca 
nişte  adevăraţi  cavaleri. 

LOJENA,  protagonista  noastră,  era  ultimul  născut  al  familiei  şi  avea 
apucături  de  băiat.  Poate  că  din  cauza  părinţilor  săi,  care  şi-au  dorit  mult 
un  al  treilea  băiat.  încă  de  la  3-4  anişori,  LOJENA  a  fost  urcată  pe  calul 
tatălui  său,  învăţând  să  călărească  la  fel  ca  şi  fraţii  săi.  îi  plăcea 
comportamentul  băieţilor,  dovedindu-se  curajoasă  şi  îndrăzneaţă, 
deosebindu-se  mult  de  surorile  ei.  Foarte  inteligentă  şi  intuitivă,  era  un 
adevărat  camarad  de  vânătoare,  unde  îi  uimea  pe  prietenii  tatălui  său  cu 
darul  ei  neobişnuit  de  a  simţi  apropierea  vânatului. 

La  8  ani,  i-au  adus  o  guvernantă  pentru  a  studia  strictul  necesar  unei 
domnişoare  din  lumea  bună.  LOJENA,  cu  memoria  ei  uimitoare,  reţinea 
tot  ce  o  învăţa  guvernanta,  cerându-i  acesteia  mereu  câte  ceva  în  plus. 
Dusă  în  biblioteca  imensă  a  casei,  fetiţa  a  dat  peste  cărţile  vechi,  deosebit 
de  valoroase,  moştenite  de  Manuel  de  la  strămoşii  săi.  Fermecată  de 
povestirile  istorice  şi  mai  ales  de  cele  despre  marile  războaie,  la  10  ani 
ştia  deja  tot  ce  citise  în  biblioteca  tatălui  său. 

Avea  12  ani  când  a  început  să  scrie  primul  său  roman.  Acesta 
semăna  mai  mult  cu  un  jurnal  de  călătorie,  protagoniştii  fiiind  doi  tineri, 
soţ  şi  soţie,  care  porniseră  să  cutreiere  lumea  în  secolul  16,  pe  o  corabie  a 
unor  piraţi.  Foarte  repede  i  s-a  dus  faima  de  mare  scriitoare  şi  înţeleaptă. 

La  15  ani,  s-a  văzut  cerută  în  căsătorie  de  fiul  unei  familii  nobile  din 
Madrid,  pe  care  îl  cunoscuse  la  un  bal  din  capitală.  Tânărul,  în  vârstă  de 
20  de  ani,  se  numea  Robeno  şi  era  un  mare  amator  de  călătorii  pe  apă. 
Străbătuse  mii  de  mile  pe  corabia  tatălui  său,  care  transporta  mărfuri 
orientale  spre  ţările  din  vestul  Europei.  Deşi  nu  se  simţea  îndrăgostită 
profund  de  Robeno,  LOJENA  a  fost  fermecată  de  povestirile  lui  despre 
ţările  Orientului  îndepărtat.  Tânărul  avusese  ocazia  să  călătorească  în 

Orientul  Mijlociu,  India  şi  Japonia.  Nunta  lor,  veselă  şi  strălucitoare,  a 
avut  drept  invitaţi  toţi  nobilii  din  zona  Madridului.  Călătoria  de  nuntă  i-a 
îndreptat  spre  Turcia,  unde  Robeno  încă  nu  ajunsese.  Le-au  plăcut 
meleagurile  turceşti,  dar  s-au  grăbit  să  revină  acasă. 

Robeno,  deşi  era  bogat,  dorea  să  muncească,  pentru  a-şi  mări 
averea.  Astfel,  comerţul  său  cu  mărfuri  aduse  din  Orient  îi  asigura  un 
venit  consistent.  LOJENA  învăţase  de  la  guvernanta  sa  trei  limbi  străine: 
franceza,  italiana  şi  greaca.  Plictisindu-se  acasă,  a  început  să  îl  ajute  pe 
Robeno  în  afaceri,  negociind  alături  de  el  preţurile  mărfurilor. 

La  17  ani,  s-a  hotărât  să  devină  mamă,  aducându-1  pe  lume  pe  fiul 
lor,  Ariston.  Acestuia  i-au  urmat  două  fetiţe,  Lucia  şi  Lorena,  plus  doi 
băieţi,  Antior  şi  Jonelo.  Familia  Santis  se  putea  considera  fericită, 
ocrotită  de  Dumnezeu.  Copiii  au  crescut  uşor,  fără  să  le  facă  părinţilor 
probleme  deosebite.  Abia  împlinind  34  de  ani,  LOJENA  a  rămas  din  nou 
însărcinată.  Nemaidorind  încă  un  urmaş,  a  chemat  o  bătrână  care  se 
pricepea  la  avorturi.  Din  nefericire  pentru  LOJENA  şi  familia  ei,  infecţia 
provocată  de  intervenţia  brutală  a  bătrânei  i-a  provocat  o  septicemie,  în 
urma  căreia  biata  femeie  a  decedat. 

Viaţa  LOJENEI,  deşi  scurtă,  a  fost  aceea  a  unei  femei  deosebite, 
culte,  educate  şi  de  mare  caracter.  Familia  a  reprezentat  pentru  ea 
raţiunea  de  a  trăi.  Pentru  familie  a  făcut  tot  ce  i-a  stat  în  putinţă  ca 
membrii  acesteia  să  ducă  o  viaţă  normală,  în  cinste  şi  corectitudine. 
Considerându-se,  la  cei  34  de  ani  ai  săi,  prea  în  vârstă  pentru  a  deveni 
din  nou  mamă,  a  comis  greşeala  pentru  care  a  plătit  cu  viaţa.  A  fost 
singura  eroare  pe  care  şi-a  permis-o  de-a  lungul  scurtei  sale  existenţe. 

Aş  dori  să  te  atenţionez  cu  următoarele:  Trebuie  să  ai  mare  grijă  în 
viaţa  ta  de  femeie,  să  nu  repeţi  greşeala  LOJENEI,  apelând  la  metode 
empirice  pentru  întreruperea  unor  sarcini,  ca  să  nu  ajungi  la  complicaţii 
nedorite.  Să  te  căsătoreşti  din  dragoste,  nu  din  interes  pentru  banii 
bărbatului.  Dacă,  atunci  când  vei  fi  mamă,  te  vei  afla  în  situaţia  de  a 
renunţa  la  o  sarcină,  având  deja  numărul  de  copii  dorit,  să  te  gândeşti 
foarte  bine  dacă  va  fi  de  bun  augur  să  curmi  viaţa  pruncului  care  îşi  va 
anunţa  existenţa  în  trupul  tău. 

2  iunie  2009 


COMENTARIUL  CRISTINEI: 

„Povestea  Lojenei  este  pe  cât  de  frumoasă,  pe  atât  de  tragică.  M-au 
impresionat  precocitatea,  inteligenţa  şi  curajul  ei.  Istoria  ei  îmi  aminteşte 

de  Femeia  la  treizeci  de  ani  a  lui  Balzac.  Este  un  roman  care  mi-a  lăsat  o 
impresie  foarte  puternică  şi  aceasta,  cine  ştie,  poate  şi  pentru  că,  la  nivel 
subconştient,  m-am  regăsit  în  personajul  acelei  cărţi.  Este  ciudat,  dar 
citind  despre  Lojena,  am  sentimentul  că,  la  nivel  intelectual,  îmi  este 
superioară  şi  sunt  puţin  „geloasă”  pe  ea,  în  sensul  că  parcă  noi,  cei  care  i- 
am  urmat,  nu  am  preluat  lucrurile  de  unde  le-a  lăsat  ea,  ci  parcă  le-am 
luat  de  la  început. 

Nu  ştiu  prea  bine  ce  va  fi  cu  viaţa  mea,  dar  ştiu  un  lucru:  nu  voi  face 
niciodată  un  avort.  O  persoană  apropiată  a  trecut  prin  această 
experienţă,  pe  care  mi-a  împărtăşit-o  şi  care  m-a  îngrozit.” 

4  iunie  2009 


Episodul  5  -  VLADKA 

Rusoaica  VLADKA  SAHIROVA  (1600-1679)  s-a  născut  în  oraşul- 
port  Vladivostok,  situat  în  extremul  sud-estic  al  Rusiei,  pe  ţărmul  Mării 
Japoniei.  Părinţii  săi,  Ivan  şi  Sanka,  au  avut  treisprezece  copii,  dintre 
care  au  ajuns  la  vârsta  maturităţii  numai  opt,  ceilalţi  murind  din  cauza 
unor  boli  grave  netratate  la  timp. 

VLADKA  era  copilul  cel  mai  mare  printre  cei  rămaşi  în  viaţă.  Fata 
avea  trei  surori  şi  patru  fraţi,  cu  toţii  mai  mici  decât  ea.  Bună  gospodină 
şi  mamă  excepţională,  Sanka  şi-a  crescut  copiii  cu  mare  grijă  şi  dragoste 
maternă.  Soţul  ei,  Ivan,  lipsea  de  acasă  multe  zile  şi  nopţi,  fiind  mereu  pe 
drumuri  în  căutarea  pieilor  şi  blănurilor  de  oaie,  pe  care  le  vindea 
croitorilor  din  oraş  pentru  confecţionarea  hainelor  de  iarnă.  Căsuţa  de 
lemn  a  familiei  Sahirov  era  neîncăpătoare  pentru  întreaga  familie,  dar  se 
simţeau  cu  toţii  bine,  datorită  atmosferei  plăcute  în  care  trăiau.  VLADKA 
a  învăţat  de  la  mama  şi  bunica  ei  (bătrâna  Iulia,  mama  Sankăi)  toate 
tainele  gospodăriei:  gătitul  hranei,  împletitul  puloverelor,  fularelor  şi 
căciuliţelor,  cusutul  hainelor  şi,  mai  ales,  întreţinerea  curăţeniei. 

Ajunsă  la  vârsta  adolescenţei,  s-a  măritat  la  numai  16  ani  şi  jumătate 
cu  Igor  Celiabin,  un  flăcău  în  vârstă  de  20  de  ani,  care  tocmai  se  întorsese 
din  nordul  Siberiei,  unde  locuise  timp  de  câţiva  ani  în  mijlocul 
vânătorilor  de  reni.  S-au  căsătorit  într-o  frumoasă  zi  de  mai,  iar  viaţa  lor 
împreună  a  fost  asemenea  unei  primăveri  însorite.  S-au  iubit  enorm,  iar 
cei  şase  copii  ai  lor  au  crescut  în  acest  climat  al  iubirii  sincere  şi  curate. 

VLADKA  nu  fusese  dată  la  şcoală,  fiindcă  fetele  sărace  nu  învăţau 
carte  în  acele  ţinuturi  îndepărtate.  Totuşi,  ea  a  deprins  scrisul  şi  cititul  de 

la  bunica  Iulia,  care,  fiind  fată  de  boier,  învăţase  strictul  necesar  cu  o 
guvernantă  nemţoaică.  în  scurtul  răgaz  dintre  activităţile  gospodăreşti, 
VLADKA  se  străduia  să  citească  toate  cărţile  pe  care  i  le  aducea  un  bătrân 
prieten  al  familiei,  învăţătorul  Korneev.  Eroina  noastră  scria  un  fel  de 
poezii-poeme,  descriind  lupte  istorice  şi  destine  omeneşti  de  mult  apuse. 
Avea  o  viziune  asupra  istoriei  omenirii  cu  totul  ieşită  din  comun  pentru 
femeile  din  lumea  ei.  îşi  amintea  crâmpeie  din  vieţile  anterioare,  fără  să 
îşi  dea  seama  că  le  trăise  cândva,  dar  în  trupurile  altor  oameni.  Avea  un 
teanc  de  caiete  cu  scrieri  de-ale  ei,  bine  zăvorâte  intr-un  cufăr  vechi  din 
lemn,  rămas  din  tinereţea  bunicii  Iulia  Stepanovna. 

După  moartea  VLADKĂI,  copiii  şi  nepoţii  ei  au  spart  lacătul  de  la 
vechiul  cufăr,  citind  cu  uimire  amintirile  ciudate  ale  ei.  Femeia  s-a  stins 
la  79  de  ani,  obosită  de  muncă  şi  roasă  de  o  boală  la  ficat  care  o  chinuise 
timp  de  mai  mulţi  ani  (ciroză  hepatică). 

18  octombrie  2009 


COMENTARIUL  CRISTINEI: 

„M-a  impresionat  foarte  mult  povestea  Vladkăi;  îndeosebi  faptul  că 
deşi  trăiau  în  condiţii  destul  de  grele  -  iar  statutul  femeii  pe  vremea 
aceea  era  unul  destul  de  precar  -  ea  a  învăţat  să  scrie  şi  să  citească  şi 
chiar  să  aşterne  pe  hârtie  gânduri  şi  însemnări  „îndrăzneţe”  pentru  acele 
timpuri.  îmi  doresc  şi  eu  să  scriu  şi,  poate...  într-o  zi,  să  şi  public... 
Mai  este  şi  faptul  că  ea  putea  „vedea”  în  vieţile  sale  anterioare,  chiar  dacă 
nu  înţelegea  despre  ce  este  vorba.  Ce  păcat  că  acea  capacitate  a  ei  s-a 
pierdut  până  la  mine...” 

19  octombrie  2009 


Episodul  6  -  ULRIKA 

Irlandeza  ULRIKA  MIRENK  (1526-1590)  s-a  născut  în  oraşul-port 
Killough,  situat  pe  coasta  de  est  a  nordului  Irlandei,  în  apropierea 
Capului  St.  John’s.  Părinţii  săi  s-au  numit  Tunk  (tatăl)  şi  Harila  (mama). 
Soţii  Mirenk  au  avut  cinci  copii,  adică  trei  fete  (ULRIKA,  Ente,  Dola)  şi 
doi  băieţi  (Vunk,  Alrud).  Veniturile  familiei,  suficiente  pentru  a-şi  creşte 
copiii  în  mod  corespunzător,  proveneau  din  comerţul  cu  lemne 
desfăşurat  de  Tunk  şi  din  croitoria  pentru  femei  practicată  de  Harila. 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  108 


Familie  cu  obiceiuri  simple,  se  comportau  cu  toţii  ca  nişte  oameni 
normali,  fără  să  îşi  dea  ifose  când  ieşeau  în  oraş. 

Vunk  şi  Alrud  au  devenit  comercianţi  ca  şi  tatăl  lor,  iar  fetele,  bune 
gospodine  şi  frumoase  foc,  s-au  măritat  înainte  de  vârsta  majoratului. 
Ente  şi  Dola  au  luat  doi  marinari,  iar  ULRIKA  şi-a  unit  soarta  cu  chipeşul 
Vahlundt  Sfark.  De  meserie  ofiţer  de  marină,  Vahlundt  cutreierase  până 
la  vârsta  de  27  de  ani  toate  traseele  navale  între  Irlanda  şi  ţările  Europei. 
Obosit  de  viaţa  pe  mare  şi  dorind-o  nespus  pe  ULRIKA,  s-a  hotărât  să 
rămână  la  ţărm.  Şi-a  dezvoltat  o  afacere  cu  produse  alimentare,  care  i-a 
mers  bine  de  la  început.  ULRIKA,  începându-şi  viaţa  de  nevastă  la  numai 
16  ani,  s-a  declarată  mulţumită  de  alegerea  făcută  în  privinţa  soţului  ei. 

S-au  înţeles  bine,  iar  cei  trei  copii  aduşi  pe  lume  de  ULRIKA  s-au 
dovedit  a  fi  nu  numai  frumoşi,  ci  şi  tare  deştepţi.  Cele  două  fete,  Vanda  şi 
Laura,  au  dorit  să  muncească  încă  de  la  14  ani.  Astfel,  Vanda  s-a  alăturat 
tatălui  ei  în  afacerea  lui,  iar  Laura  şi-a  însoţit  mama  la  atelierul  de 
croitorie  al  acesteia.  Hans,  fiul  soţilor  Sfark,  s-a  făcut  frizer,  meserie  care 
l-a  fascinat  încă  de  mic. 

ULRIKA  a  muncit  în  atelierul  ei  până  în  ultimele  zile  de  viaţă.  A 
închis  ochii  la  64  de  ani,  în  urma  unui  infarct  provocat  de  spaima 
resimţită  la  pătrunderea  unui  hoţ  în  atelier. 

Viaţa  ULRIKĂI  a  fost  a  unei  femei  modeste,  care  a  muncit  de  la  o 
vârstă  fragedă,  asemenea  tuturor  celor  din  casa  părinţilor  săi.  Obişnuită 
cu  un  climat  de  disciplină  şi  armonie  familială,  ea  s-a  străduit  să  păstreze 
aceeaşi  atmosferă  paşnică  şi  în  propria  familie.  Această  femeie,  simplă  la 
vorbă,  ca  şi  în  gesturi,  s-a  bucurat  de  mult  respect  şi  devotament  din 
partea  soţului  şi  copiilor  săi.  Cu  toţii  au  considerat-o  şefa  şi 
binefăcătoarea  lor,  iar  din  sfaturile  ei  nu  ieşeau  niciodată. 

Cred  că  ai  preluat  de  la  ULRIKA  toate  aspectele  pozitive  ale 
caracterului  său.  Trăsături  negative  nici  nu  prea  a  avut.  A  fost  un  om  de 
bună-credinţă,  având  convingerea  că  toţi  semenii  săi  ar  trebui  să  dea 
dovadă  de  bunătate,  sinceritate  şi  credinţă  puternică  în  Divinitate.  Din 
nefericire  pentru  ea,  sfârşitul  i  s-a  tras  din  cauza  unui  individ  periculos, 
care  nu  se  încadra  în  idealul  ei  de  comportament  uman. 

Trăgând  o  concluzie  din  sinistra  împrejurare  care  i-a  provocat 
eroinei  noastre  un  sfârşit  timpuriu,  aş  putea  spune  că  şi  tu  ai  o  mare  doză 
de  bună-credinţă  în  tine,  care  te  face  de  multe  ori  vulnerabilă  la  atacurile 
unor  persoane  răuvoitoare.  în  vremurile  de  astăzi,  oamenii  sunt  mult  mai 
inteligenţi  decât  cei  din  secolul  16,  dar  în  privinţa  durităţii  şi  vulgarităţii, 
omenirea  nu  s-a  schimbat  deloc  în  ultimele  sute  de  ani. 

M-ai  întrebat  ce  aspecte  nedorite  din  viaţa  antecesoarelor  tale  ar 
trebui  să  eviţi.  Ar  fi  bine  să  reflectezi  la  vieţile  descrise  de  mine  (în  mod 
sumar,  bineînţeles)  şi  să  încerci  a  distinge  prin  intuiţie  şi  clarviziune 
detalii  suplimentare  ale  unor  momente  trăite  de  acele  fiinţe.  Să  intuieşti 
mai  profund  firea  şi  caracterul  lor,  preferinţele  şi  talentele  lor.  Eu  îţi 
deschid  apetitul  pentru  această  muncă  de  cercetare  în  trecut,  iar  tu 
trebuie  să  o  continui  în  mod  creator. 

Despre  evoluţia  spirituală  s-au  spus  multe  şi  s-au  scris  tone  de 
hârtie.  De  fapt,  spiritul  evoluează  sau  involuează  prin  faptele  noastre, 
bune  sau  rele.  Ceea  ce  am  făcut  noi  în  timpul  vieţii  rămâne  ca  istorie  în 
memoria  astrală  a  spiritului.  De  acolo  nu  se  pierde  nimic.  O  parte  din 
personalitatea  noastră  şi  din  karma  noastră  li  se  transmite  fiinţelor  din 
generaţiile  următoare.  Oricât  ne-am  străduit  să  fim  perfecţi,  nu  vom 
satisface  niciodată  toate  exigenţele  spiritului  nostru.  Avem  datoria  de  a 
ne  vedea  de  treburi  mai  departe  şi  de  a  ne  îndeplini  obligaţiile  lumeşti. 

Spiritele  din  univers  comunică  în  permanenţă  cu  fiinţele  umane.  Au 
loc  schimburi  energetice  prin  aură,  dar  şi  comunicări  telepatice  cu 
mentalul  uman.  Acest  proces  de  intercomunicare  este  foarte  complex,  ba 
chiar  sofisticat,  în  accepţia  noastră,  a  muritorilor  de  rând.  La  el  participă 
anumite  spirite  lucrătoare,  care  fac  posibilă  succesiunea  etapelor  prin 
care  se  manifestă  comunicarea. 

27  ianuarie  2010 


COMENTARIUL  CRISTINEI: 

„Cred  că,  asemenea  Ulrikăi  Mirenk,  şi  eu,  deseori,  am  prea  multă 
încredere  în  oameni  şi,  ca  urmare,  mă  expun  maliţiozităţii  lor  şi  implicit, 
dezamăgirilor. 

Eu  cred  cu  tărie  în  comunicarea  spiritelor  cu  noi,  muritorii.  Am  fost 
convinsă  de  acest  fapt  după  ce  am  citit  despre  Iulia  Haşdeu.  Pentru  mine, 
ea  a  fost  o  fiinţă  şi  rămâne  un  spirit  cu  totul  excepţional.  Este 
dintotdeauna  o  muză  pentru  mine.  I-am  povestit  despre  ea  şi  unui  foarte 
bun  prieten.  Din  păcate,  fără  să  îmi  spună,  el  a  vizitat,  printre  altele,  şi 
Castelul  de  la  Campina.  Mi-aş  fi  dorit  foarte  mult  să  îl  văd,  să  respir  aerul 
acela...  De  Crăciun,  mi-a  făcut  o  surpriză  cu  totul  specială,  trimiţându-mi 
nişte  suveniruri  pe  care  le-a  luat  de  acolo.  Atunci  m-am  gândit  -  şi  nu  mă 
părăseşte  gândul  acesta  -  că  Ea  a  făcut  posibilă  aceasta  surpriză...  S-ar 
putea  să  nu  fie  aşa,  dar  mie  îmi  face  bine  să  cred... 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  110 


într-una  din  şedinţele  de  spiritism,  Ea  a  descris  la  un  moment  dat, 
întâlnirea  spiritului  cu  Dumnezeu.  N-am  să  uit  niciodată  „imaginea” 
aceea...  Mi-a  rămas  în  suflet...  Cu  imaginea  aceea  în  inimă,  parcă  nu-mi 
mai  este  atât  de  teamă  de  moarte...  Dacă  numai,  drumul  meu  până  la  El 
nu  ar  mai  fi  atât  de  lung...” 

1  februarie  2010 

MIRELA,  funcţionară 

EPISOADE  SPIRITUALE 

®  Rossana  Visconti  (1886-1927)  +  comentariu 
®  Ahmira  ad  Ibandi  (1802-1879)  [nepublicat  în  website] 

O  Shukin  Sal  Uhri  (1723-1776)  [nepublicat  în  website] 

®  Ashkel  Tihil  (1651-1700)  [nepublicat  în  website]  +  comentariu 
®  Tzen  Ki  Harr  (1592-1647)  [nepublicat  în  website]  +  comentariu 
O  Vanghelios  Amiris  (1503-1572)  [nepublicat  în  website] 

®  Ahir  Shei  Do  (1421-1465)  [nepublicat  în  website] 


Episodul  1  -  ROSSANA 

Italianca  ROSSANA  VISCONTI  (1886-1927)  s-a  născut  în  Sicilia. 
Părinţii  ei,  Luciano  şi  Domenica,  trăiau  din  pescuit.  Luciano  pleca  în  zori 
cu  barca  pe  mare,  întorcându-se  seara  acasă  cu  puţinul  câştig  bănesc 
obţinut  din  vânzarea  peştelui  şi  a  fructelor  de  mare.  Familia  era 
numeroasă,  la  cei  doi  soţi  adăugându-se  şapte  copii  şi  părinţii 
Domenicăi.  Locuiau  cu  toţii  într-o  casă  modestă,  aproape  de  ţărmul 
mării,  aflându-se  de  multe  ori  în  pericolul  de  a  fi  luaţi  de  apă  în  timpul 
marilor  furtuni. 

ROSSANA  era  primul  născut,  după  ea  urmând  trei  fete  şi  trei  băieţi. 
Sătulă  de  viaţa  modestă,  aştepta  cu  nerăbdare  să  împlinească  15  ani,  când 
fetelor  le  era  îngăduit  să  se  mărite.  S-a  dus  după  primul  venit  care  a 
cerut-o  de  nevastă. 

Madokis,  marinar  grec,  lucra  pe  o  navă  comercială  care  făcea  ruta 
Istanbul  -  sudul  Italiei.  A  cunoscut-o  pe  ROSSANA  într-o  zi  când  îşi 
ajuta  tatăl  la  vânzarea  mărfii.  Fata  avea  doar  14  ani.  Aflând  despre  ea  că 
este  cuminte,  inteligentă  şi  bună  gospodină,  a  aşteptat-o  un  an,  până 
când  au  reuşit  să  facă  nunta.  La  sfârşitul  petrecerii,  tinerii  căsătoriţi  s-au 
urcat  pe  un  vapor  care  i-a  dus  în  insula  Creta,  unde  locuiau  părinţii  lui 

Madokis  şi  fratele  lui  mai  mic,  Nikos.  După  o  săptămână  de  la  sosire, 
Madokis  s-a  îmbarcat  din  nou,  reluându-şi  munca  pe  vapor. 

Nikos  conducea  un  magazin  de  ţesături  şi,  având  nevoie  de  o 
vânzătoare,  om  de  încredere,  a  luat-o  pe  ROSSANA  ca  ajutor.  Lucrând 
amândoi  cât  era  ziua  de  mare,  între  ei  s-a  înfiripat  o  pasiune  puternică, 
greu  de  ascuns  de  ochii  lumii.  Femeia  a  înţeles  repede  că  nu  se  măritase 
cu  Madokis  din  dragoste,  ci  din  nevoia  de  a  scăpa  de  sărăcia  din  casa 
părinţilor  săi. 

într-o  seară,  cei  doi  îndrăgostiţi  nu  s-au  mai  întors  de  la  lucru,  iar  de 
atunci  nu  i-a  mai  văzut  nimeni.  Fugiseră  cu  un  vapor  spre  Cipru,  unde 
Nikos  îşi  cumpărase  o  casă.  Departe  de  toate  rudele  lor,  şi-au  întemeiat  o 
familie,  neputându-se  căsători  legal,  din  cauză  că  ROSSANA  rămăsese 
nevasta  lui  Madokis.  Ea  şi  Nikos  au  avut  şase  copii,  pe  care  i-au  crescut 
din  veniturile  lor  de  negustori. 

După  4  luni  de  absenţă,  negăsindu-şi  nevasta  care  fugise  cu  fratele 
său,  Madokis  s-a  spânzurat  de  ruşine  şi  supărare.  Povestea  fugii  celor  doi 
îndrăgostiţi  şi  a  sinuciderii  soţului  părăsit  a  circulat  multă  vreme  printre 
localnici,  fiind  purtată  pe  alte  meleaguri  de  marinarii  care  navigau  pe 
apele  Mediteranei.  întâmplător,  Nikos  a  aflat  povestea  de  la  nişte 
marinari  care  acostaseră  în  port.  Din  cauza  remuşcărilor,  profund 
îndurerată  de  moartea  violentă  a  lui  Madokis,  ROSSANA  s-a  îmbolnăvit 
grav  de  inimă.  Ajungând  să  fie  obsedată  de  gândul  sinuciderii,  a  rămas  în 
viaţă  doar  din  dorinţa  de  a-şi  vedea  copiii  mari,  ajunşi  la  rostul  lor.  A  dus 
boala  pe  picioare  până  la  41  de  ani,  când  a  închis  ochii  pe  vecie. 

24  martie  2009 


COMENTARIUL  MIRELEI: 

„M-am  născut  într-o  familie  modestă.  La  vârsta  de  2  ani,  părinţii 
mei  au  hotărât  să  mă  dea  spre  adopţie  tot  unei  familii  modeste,  dar  care 
nu  avea  copii...  Sunt  cel  de-al  şaptelea  copil  al  părinţilor  mei...  înainte  de 
a-1  cunoaşte  pe  soţul  meu,  am  avut  o  relaţie  foarte  plină  de  iubire  (din 
partea  mea),  la  doar  20  de  ani...  Omul  pe  care  îl  iubeam  a  devenit  tatăl 
primului  meu  copil  şi  a  murit  la  câţiva  ani  după  ce  m-am  căsătorit  cu 
actualul  soţ...  S-a  sinucis  cu  o  armă  artizanală!  Fiica  lui  şi  a  mea 
împărtăşeşte  aceeaşi  soartă  ca  şi  mine...  A  fost  crescută  de  o  familie  din 
străinătate,  iar  viaţa  ei  este  plină  de  necazuri... 

Cu  soţul  meu  sunt  căsătorită  de  mulţi  ani.  De  la  o  vreme,  nu  ne  mai 
înţelegem...  Am  vrut  să  divorţez,  dar  m-a  oprit  fiul  nostru...  De  multe  ori, 

am  impresia  că  inima  mă  lasă  şi  singura  rugăminte  către  Tatăl  Ceresc 
este  «Mai  lasă-mi  zile,  Doamne,  pentru  fiul  meu,  este  prea  mic  ca  să  mă 
piardă!»...  Câte  similitudini  între  mine  şi  Rossana...  Aş  vrea  să-mi 
resping  fricile,  spaimele  şi  până  la  urmă  să  accept  viaţa  aşa  cum  este,  cu 
urcuşuri  şi  coborâşuri...” 

25  martie  2009 


Episodul  2  -  AHMIRA 

Malteza  AHMIRA  AD  IBANDI  (1802-1879)  s-a  născut  într-o  mică 
aşezare  de  pe  malul  Golfului  Marsaxlokk,  aflat  în  sudul  insulei  Malta. 
Părinţii  fetei  erau  arabi  originari  din  Libia,  veniţi  pe  insulă  când 
AHMIRA  era  doar  de  câteva  luni.  Ca  prim  născut  al  familiei,  fata  şi-a 
ajutat  mult  mama  să  îşi  crească  următorii  doisprezece  copii. 

Toată  familia  trăia  din  pescuit,  meserie  învăţată  de  Ahmed,  tatăl,  de 
nevoie.  în  Libia  avusese  un  mic  magazin,  dar  anumite  lupte  între  grupări 
rivale  l-au  îndemnat  să  îşi  părăsească  afacerea  şi  locuinţa  pentru  a-şi 
salva  viaţa  şi  familia  de  la  o  moarte  sigură.  Ihira,  soţia  lui,  era  fiica  unui 
crescător  de  cămile,  om  înstărit,  lacom  de  bani  şi  posesor  al  unui 
temperament  violent.  Avusese  ocazia  să  ucidă  câţiva  oameni,  printre  care 
şi  doi  dintre  sclavii  lui.  Ihira  semăna  cu  mama  ei,  având  o  fire  extrem  de 
blândă  şi  echilibrată. 

AHMIRA  semăna  cu  ambii  părinţi.  Era  frumoasă  ca  mama  ei  şi 
energică  la  fel  ca  tatăl  ei,  pe  care  îl  diviniza.  învăţată  cu  treburile 
gospodăreşti  încă  din  primii  ani  ai  vieţii,  a  crescut  şi  s-a  maturizat 
uimitor  de  repede.  La  13  ani,  era  deja  bună  de  măritat.  Pusese  ochii  pe  ea 
un  tânăr  negustor  de  mătăsuri  orientale,  care  acosta  cu  vaporul  lui  o  dată 
pe  lună,  pentru  o  escală  de  odihnă.  Ihond  era  originar  din  Arabia 
Saudită,  dar  trăia  în  Libia,  împreună  cu  părinţii  săi.  Conducea  nava 
tatălui  său,  care  era  bătrân  şi  preferase  să  rămână  pe  uscat  pentru  a  se 
ocupa  de  comerţ.  Ihond  i-a  propus  AHMIRA  să  plece  cu  el  în  Libia,  dar 
fata  l-a  refuzat,  propunându-i  să  rămână  pe  insulă. 

Tânărul,  de  dragul  ei,  a  renunţat  la  viaţa  de  marinar,  deschizându-şi 
o  afacere  cu  produse  piscicole,  chiar  în  apropierea  ţărmului.  S-au 
căsătorit,  şi-au  cumpărat  o  casă  şi  s-au  pornit  pe  făcut  copii.  în  total  au 
avut  unsprezece  moştenitori:  doi  băieţi  şi  nouă  fete.  AHMIRA,  ajutată  de 
mama  ei,  i-a  crescut  într-un  mod  ireproşabil.  Fetele  s-au  măritat 
devreme,  ca  şi  mama  lor,  iar  băieţii  au  plecat  în  ţările  din  jur  pentru  a-şi 

face  un  rost.  AHMIRA,  mulţumită  de  familia  ei,  a  închis  ochii  la  77  de 
ani,  la  un  an  după  decesul  lui  Ahmed. 

Această  femeie,  a  cărei  viaţă  nu  a  fost  deloc  uşoară,  şi-a  dedicat  fiece 
clipă  spre  binele  celor  din  jur.  Era  de  o  generozitate  dusă  până  la  extrem. 
Niciun  cerşetor  care  îi  venea  la  uşa  nu  rămânea  nerăsplătit.  AHMIRA 
mai  avea  un  dar  înnăscut:  îi  plăcea  să  împace  oamenii  care  se  certau  sau 
se  duşmăneau.  încă  de  mică,  în  casa  părinţilor,  sărea  cu  gura  între  ceilalţi 
ori  de  câte  ori  izbucnea  câte  o  discuţie  aprinsă.  îşi  împăca  fraţii  şi  surorile 
când  se  certau,  îşi  alinta  părinţii  dacă  îi  vedea  supăraţi.  Ca  femeie 
măritată  la  casa  ei,  AHMIRA  avea  de  lucru  aproape  zilnic  să  aplaneze 
certurile  vecinilor  sau  ale  prietenilor.  Casa  ei  era  o  oază  de  linişte,  cu 
toate  că  adăpostea  multe  suflete.  Chiar  în  ziua  morţii  stătuse  de  vorbă  cu 
doi  soţi,  proaspăt  căsătoriţi,  care  se  certau  din  orice  fleac. 

AHMIRA  avea  inima  foarte  slăbită  în  ultimii  ani  de  viaţă,  un  stop 
cardiac  punându-i  capăt  zilelor.  La  trup  a  fost  întotdeauna  robustă  şi 
rezistentă  la  muncă.  Frumuseţea  ei  îngerească  nu  a  părăsit-o  nici  la 
bătrâneţe.  Bunătatea  şi  generozitatea  i  se  citeau  pe  chipul  încercat  de 
problemele  vieţii. 

Mirela,  asemenea  eroinei  noastre,  tu  ai  rolul  spiritual  de  a  crea 
linişte  şi  echilibru  în  jurul  tău.  Nu  trebuie  niciodată  să  dovedeşti 
slăbiciune,  teamă  de  încercările  vieţii  sau  tentaţia  de  a-ţi  pune  capăt 
zilelor.  La  fel  ca  şi  în  cazul  AHMIREI,  familia  înseamnă  totul  pentru  tine. 
Aşadar,  trebuie  să  devii  mult  mai  puternică  decât  orice  situaţie  sau  orice 
persoană  care  ameninţă  liniştea  familiei  tale.  Viaţa  te  încearcă  de  foarte 
multe  ori  cu  răutăţile  ei,  dar  tu,  cu  calm  şi  o  tenacitate  de  neînvins, 
trebuie  să  faci  ordine  pretutindeni  în  preajma  ta.  Pe  soţul  tău  să  îl  pui  la 
punct  cu  calm,  diplomaţie,  cu  răbdarea  unui  înger  pe  care  nimic  rău  nu  îl 
poate  învinge.  Dacă  soţul  este  violent  şi  te  insultă,  să  nu  răspunzi 
chemărilor  sale  spre  ceartă  şi  injurii.  Dovedeşte-i  că  eşti  mult  mai 
puternică  decât  el  atunci  când  se  pune  problema  păstrării  armoniei 
familiale. 

26  aprilie  2009 


Episodul  3  -  SHUKIN 

Bărbatul  SHUKIN  SAL  UHRI  (1723-1776)  s-a  născut  pe  una  dintre 
insulele  Kurile,  acestea  fiind  situate  între  peninsula  Kamceatka  şi  insula 
japoneză  Hokkaido.  La  est  se  află  bazinul  Pacificului,  iar  la  vest  Marea 

Ohotsk.  Insula  lui  SHUKIN  era  de  mărime  mijlocie  în  comparaţie  cu 
celelalte  insule  ale  arhipelagului  Kurdelor.  Mai  exact,  avea  doar  câteva 
zeci  de  kilometri  pătraţi.  Solul  arid,  vegetaţia  sumară,  clima  aspră  au 
alungat  o  mare  parte  dintre  băştinaşi  spre  zone  mai  ospitaliere. 

Familia  lui  Shukin  cuprindea  treisprezece  persoane:  bunicii  (părinţii 
mamei  sale),  mama  (Unkira),  tatăl  (Orh)  şi  cei  nouă  copii  (şapte  fete  şi 
doi  băieţi).  SHUKIN  era  mezinul  familiei  şi  cel  mai  iubit  dintre  copii. 
Băiatul  a  crescut  până  la  vârsta  adolescenţei  fără  a  avea  necazuri  majore. 
Era  sănătos  tun,  crescând  în  mijlocul  naturii  aspre,  învăţat  cu  frigul  şi 
munca  grea  la  pescuit  şi  vânat  împreună  cu  tatăl  său;  la  15  ani  era  deja  un 
bărbat  în  toată  firea,  tocmai  bun  de  însurătoare.  Dar,  spre  deosebire  de 
alţi  băieţi  de  pe  insulă,  a  refuzat  să  îşi  aleagă  o  nevastă,  preferând  să 
plece  cu  o  corabie  japoneză  pentru  a-şi  căuta  norocul  pe  alte  meleaguri. 

Şi-a  luat  rămas  bun  de  la  familia  sa,  după  care  s-a  îmbarcat  şi  dus  a 
fost.  Corabia  respectivă  transporta  piei,  lână  şi  blănuri  din  zonele 
arhipelagului  spre  ţările  de  pe  continentul  nord-american.  Traversarea 
Pacificului  era  deosebit  de  dificilă,  mai  ales  pe  vreme  de  iarnă.  Căpitanul 
navei,  japonezul  Oski  Koroiama,  un  neînfricat  marinar,  ajuns  aproape  de 
vârsta  retragerii  la  ţărm,  şi-a  instruit  cei  şaisprezece  marinari  cu  tot  ce 
aveau  nevoie  pentru  a  supravieţui  pe  vreme  de  mare  furtună.  Au  acostat 
în  portul  Nootka,  din  apropierea  insulei  Vancouver,  care  aparţine  de 
teritoriul  canadian. 

Fermecat  de  pitorescul  naturii,  SHUKIN  a  decis  să  rămână  pe  insulă, 
nemaidorind  să  urmeze  echipajul  lui  Oski.  înţelegător,  căpitanul  l-a 
eliberat  din  slujba  lui,  urându-i  mult  noroc  în  noua  viaţă.  Deprins  cu 
munca  grea,  tânărul  şi-a  găsit  de  lucru  la  un  patron  care  avea  un  depozit 
de  cherestea.  Rezistent  şi  ambiţios,  SHUKIN  a  devenit  omul  de  încredere 
al  patronului.  Fiica  lui,  Suria,  având  deja  19  ani,  a  pus  ochii  pe  bărbat, 
îndrăgostindu-se  de  el.  Neavând  cu  cine  să  se  mărite,  l-a  găsit  tocmai  pe 
SHUKIN  pe  placul  ei.  Tatăl  Suriei,  Ormuz,  s-a  bucurat  aflând  că  fata  lui 
nu  mai  doreşte  să  stea  fără  bărbat.  Cei  doi  îndrăgostiţi  s-au  cununat  în 
stil  tradiţional,  conform  obiceiului  de  prin  partea  locului,  iar  părinţii  fetei 
le-au  dăruit  o  casă  de  lemn,  construită  de  angajaţii  lui  Ormuz. 

Viaţa  familiei  Uhri  a  început  sub  semnul  muncii  asidue  şi  al 
necesităţii  permanente  de  a  câştiga  bani.  SHUKIN,  devenit  asociatul 
socrului  său  la  afacerea  cu  lemne,  muncea  zi-lumină  alături  de  acesta. 
Suria,  rămasă  acasă,  împletea  şi  cosea  haine  tradiţionale,  pe  care  le 
vindea  în  oraş.  Pe  vremea  aceea,  Nootka  era  un  port  modest  în  plină 

dezvoltare,  asimilând  emigranţi  sosiţi  cu  vapoarele  din  multe  zone  ale 
globului. 

Suria  a  adus  pe  lume  întâiul  lor  copil  la  sfârşitul  primului  an  de 
căsătorie.  Pruncul  era  o  fetiţă  superbă,  pe  care  au  botezat-o  Aria.  Timp  de 
io  ani,  ocupaţia  de  bază  a  Suriei  a  fost  cea  de  mamă.  După  Aria  au  mai 
venit  încă  patru  copii,  apoi  femeia  nu  a  mai  rămas  însărcinată.  Văzând-o 
că  se  descurcă  greu  cu  atâţia  copii,  mama  ei,  Ombiha,  s-a  oferit  să  îi  dea  o 
mână  de  ajutor.  Având  mereu  nevoie  de  bani,  Suria  şi-a  reluat  comerţul 
cu  haine.  Copiii  au  crescut  frumos,  spre  bucuria  părinţilor,  care, 
extenuaţi  de  o  viaţă  dedicată  muncii,  abia  aşteptau  să  se  mai  odihnească. 

Nenorocirea  lor  a  venit  într-o  după-amiază,  când  pe  SHUKIN  l-a 
lovit  în  cap  un  lemn  căzut  de  pe  o  stivă  înaltă.  Omul  a  zăcut  paralizat 
câteva  luni  de  zile,  rămânând  în  grija  nevestei  şi  a  copiilor  mai  mari,  care 
l-au  înlocuit  la  depozit.  Avea  doar  49  de  ani  când  l-a  lovit  dezastrul  care  i- 
a  scurtat  viaţa.  îngrijit  cu  devotament  de  soacra  şi  nevasta  lui,  omul  a 
reuşit  cu  greu  să  se  ridice  pe  picioare.  Bun  de  muncă  nu  a  mai  fost 
niciodată.  Socrul  său  murise  în  urmă  cu  2  ani,  iar  soacra  sa  era  bătrână  şi 
cam  bolnavă. 

SHUKIN,  deşi  suferind  şi  neputincios  la  trup,  a  continuat  să  îşi 
conducă  afacerea,  sfătuindu-şi  băieţii  cum  să  lucreze  la  depozit.  Nevasta 
lui,  Suria,  avea  doar  53  de  ani  când  a  murit,  secerată  de  un  atac  de  cord. 
Şocul  pierderii  soţiei  sale  iubite  l-a  răpus  pe  SHUKIN  la  numai  câteva  zile 
după  ce  şi-a  îngropat  femeia.  Iubirea  acestor  oameni  a  fost  mai  presus  de 
prejudecăţile  lumii  din  jur.  Cu  toate  că  venise  pe  ţărm  ca  un  străin 
oarecare,  Suria  l-a  luat  de  bărbat  ca  şi  cum  ar  fi  fost  din  lumea  ei.  Cei  doi 
soţi  nu  s-au  înşelat  niciodată  unul  pe  celălalt,  nici  cu  gândul  şi  nici  cu 
fapta.  Copiii  lor,  crescuţi  într-un  climat  de  iubire  şi  prietenie,  au 
continuat  tradiţia  familiei,  căsătorindu-se  din  dragoste,  fără  să  ţină  cont 
de  averea  celuilalt.  Mormintele  care  i-au  adăpostit  pe  Shukin  şi  Suria  s- 
au  aflat  unul  lângă  celălalt,  încadrate  de  mormintele  părinţilor  Suriei. 

SHUKIN,  om  simplu,  venit  pe  teritoriul  canadian  din  lumea  largă,  s- 
a  adaptat  perfect  modului  de  viaţă  auster,  aproape  asemănător  cu  cel  pe 
care  îl  lăsase  pe  îndepărtata  insulă.  Mirela,  cred  că  te  asemeni  cu  el  în 
multe  privinţe,  având  în  vedere  firea  ta  energică,  truditoare,  directă  şi 
omenoasă.  De  multe  ori  în  viaţă,  ai  fost  nevoită  să  te  comporţi  bărbăteşte, 
pentru  a  le  dovedi  celor  din  jur  că  nu  te  vei  lăsa  călcată  în  picioare.  La  fel 
ca  şi  SHUKIN,  te-ai  ridicat  împotriva  prejudecăţii  oamenilor  şi  a  vitregiei 
vieţii. 

22  iunie  2009 

Episodul  4  -  ASHKEL 


Turcoaica  ASHKEL  TIHIL  (1651-1700)  s-a  născut  în  partea 
europeană  a  marelui  port  Istanbul.  Părinţii  săi,  Ibrahim  şi  Erdin  au  avut 
în  total  treisprezece  copii,  adică  şapte  fete  şi  şase  băieţi.  ASHKEL  era  al 
treilea  născut,  având  o  soră  şi  un  frate  mai  mari  decât  ea.  întreaga  familie 
trăia  din  solda  de  oştean  a  lui  Ibrahim.  Mereu  plecat  cu  oastea  sultanului, 
venea  rareori  acasă,  plin  de  bani  şi  de  dorinţa  de  a  mai  face  încă  un  copil. 
La  vârsta  de  41  de  ani  a  fost  rănit  grav  intr-un  război  şi,  nemaiputând 
lupta,  l-au  adus  acasă  doi  dintre  camarazii  săi.  A  zăcut  săptămâni  întregi, 
zbătându-se  între  viaţă  şi  moarte.  ASHKEL,  fiica  sa  preferată,  l-a  vegheat 
zi  şi  noapte,  dându-i  viaţă  cu  mânuţele  ei  delicate.  Fata  avea  deja  16  ani 
când,  cu  puterea  energiei  sale  binefăcătoare,  şi-a  salvat  tatăl  de  la  o 
moarte  sigură. 

Vestea  minunii  săvârşite  de  ASHKEL  s-a  răspândit  repede  în 
întregul  oraş.  Mulţi  vraci  şi  doctori  au  venit  să  o  cunoască.  Printre 
aceştia,  tânărul  doctor  Ahmed  s-a  arătat  profund  impresionat  de  energia 
care  emana  din  mâinile  fetei.  îndrăgostindu-se  puternic  de  ea,  a  cerut-o 
în  căsătorie.  Fata  l-a  acceptat,  după  care  au  făcut  o  nuntă  frumoasă. 

Plictisindu-se  acasă,  ASHKEL  l-a  rugat  pe  soţul  ei  să  o  primească 
drept  infirmieră  în  micul  spital  în  care  lucra.  Profund  devotată  chemării 
sale  spre  tratarea  bolnavilor,  şi-a  ajutat  soţul  în  multe  cazuri  dificile.  La 
21  de  ani,  s-a  retras  acasă  pentru  a  deveni  mamă.  A  născut-o  pe  micuţa 
Arel,  care  le-a  umplut  viaţa  de  fericire  celor  doi  părinţi  ai  săi.  Alţi  copii  nu 
au  mai  avut,  fiindcă  ASHKEL  a  făcut  o  complicaţie  grea  în  zona  genitală. 
Pe  Arel  a  crescut-o  bunica  Erdin,  care  rămăsese  văduvă,  iar  copiii  săi 
erau  deja  mari. 

ASHKEL  şi-a  reluat  activitatea  la  spital,  alături  de  soţul  său, 
devenind  o  foarte  bună  infirmieră.  Din  nefericire  pentru  ea  şi  pentru  toţi 
cei  care  o  îndrăgeau,  la  49  de  ani  a  făcut  o  infecţie  gravă  la  mâna  dreaptă. 
Nu  a  acceptat  să  i  se  amputeze  braţul.  în  câteva  săptămâni,  s-a  stins,  din 
cauza  septicemiei  care  îi  cuprinsese  întregul  corp. 

Dragă  Mirela,  parcă  te  văd  în  pielea  lui  ASHKEL,  robotind  de  zor  la 
căpătâiul  bolnavilor.  Inima  ei  bună  şi  miloasă  ţi  s-a  transmis  peste  sutele 
de  ani,  îndemnându-te  să  te  sacrifici  pentru  binele  şi  sănătatea  familiei 
tale. 

Trebuie  să  îţi  fereşti  mâna  dreaptă  de  diverse  accidentări  sau  de 
eforturi  fizice  prea  mari.  La  cel  mai  mic  semn  de  infecţie,  în  urma  unei 
tăieturi  sau  înţepături,  să  iei  măsurile  medicale  corespunzătoare  unui 

tratament  corect.  în  general,  să  te  tratezi  cu  grijă  ori  de  câte  ori  îţi  apar 
focare  de  infecţii,  în  orice  zonă  a  corpului. 

20  octombrie  2009 


COMENTARIUL  MIRELEI: 

„Iarăşi  am  simţit  nodul  în  gât,  iarăşi  lacrimile  îmi  podidesc  obrajii! 
Cred  cu  adevărat  că  aceasta  este  misiunea  mea  în  viaţă.  Să  dăruiesc 
dragoste,  protecţie  şi  mângâiere  celor  care  au  nevoie  de  ea.  Cred  că  mă 
recunosc  cel  mai  bine  în  această  viaţă  anterioară. 

înainte  de  face  „trecerea  spre  lumină”,  eu  l-am  îngrijit  pe  tatăl  meu 
cu  multă  răbdare  şi  dragoste.  Şi  sufletul  lui  se  vindeca.  Observăm  asta  şi 
era  minunat.  Mi-a  dat  binecuvântarea  dânsului  înainte  de  trecere  cu  o 
zi.” 

21  octombrie  2009 


Episodul  5  -  TZEN 

Japoneza  TZEN  KI  HARR  (1592-1647)  s-a  născut  în  oraşul  Tomari, 
port  la  Oceanul  Pacific,  situat  pe  coasta  de  nord-est  a  Japoniei.  Părinţii 
săi,  Mihr  (tatăl)  şi  Tzun  (mama)  au  avut  treisprezece  copii.  Dintre  aceştia 
numai  două  fete  şi  şapte  băieţi  au  ajuns  la  vârsta  maturităţii.  Patru  fete 
au  murit  înaintea  vârstei  de  10  ani,  din  cauza  unor  epidemii  care  secerau 
numeroşi  locuitori  ai  Japoniei.  TZEN  era  al  cincilea  născut  al  familiei 
Harr.  Mihr  se  ocupa  cu  navigaţia  pe  apele  oceanului,  transportând 
diverse  mărfuri  de  la  un  port  la  altul  al  ţării  în  mica  lui  corabie 
tradiţională.  Copiii  săi  au  crescut  fără  să  îndure  lipsuri  materiale,  ci  doar 
lipsa  tatălui  lor  timp  de  săptămâni  întregi.  Băieţii,  crescând  mari,  şi-au 
găsit  de  lucru  în  port  înainte  de  vârsta  adolescenţei.  Cu  toţii  au  pus 
umărul  la  afacerea  tatălui  lor  atunci  când  puterile  le-au  permis  să  plece 
pe  apă.  Cele  două  fete,  TZEN  şi  sora  ei,  Mikao,  s-au  măritat  devreme, 
după  cum  era  obiceiul  în  acele  vremuri. 

TZEN  şi-a  găsit  ursitul  la  numai  15  ani.  Acesta,  fiu  de  mare  negustor, 
avea  19  ani  şi  o  avere  frumuşică.  Băiatul  se  numea  Hikiro.  S-a  îndrăgostit 
de  frumoasa  TZEN  şi  nu  a  dorit  nici  în  ruptul  capului  să  renunţe  la  ea,  cu 
toate  că  fata  nu  era  bogată.  Şi-a  adus  mireasa  în  casa  lui  de  lângă  ţărmul 
oceanului,  viaţa  lor  de  familie  începând  sub  semnul  iubirii  sincere.  TZEN 
era  învăţată  cu  munca  în  gospodărie,  dar  Hikiro  avea  servitoare,  aşa  că 

tânăra  nevastă  se  simţea  inutilă.  La  îndemnul  lui  Hikiro,  a  început  să 
lucreze  alături  de  el  în  magazinul  acestuia,  unde  se  vindeau  mătăsuri  şi 
voaluri  pentru  portul  specific  al  femeilor  din  oraş.  Munca  de  vânzătoare  o 
pasiona  pe  TZEN,  dar  ea  ar  fi  dorit  să  şi  coasă  hainele  pe  care  le  doreau 
clientele  sale.  A  cumpărat  un  atelier  de  croitorie  cu  tot  ce  se  găsea  în  el, 
inclusiv  croitoresele.  Văzând  că  ele  coseau  mereu  acelaşi  fel  de  haine, 
TZEN  a  început  să  creeze  noi  modele,  respectând  totuşi  linia  tradiţională, 
în  scurtă  vreme,  modestul  atelier  s-a  transformat  într-o  adevărată  casă 
de  modă,  aşa  cum  numai  în  marile  oraşe  se  mai  puteau  găsi.  Maestra 
TZEN  crea  noi  şi  noi  modele  din  propria  imaginaţie,  moştenind  talentul 
de  la  bunica  ei  Zum,  mama  mamei  sale.  în  decurs  de  câţiva  ani,  TZEN  a 
devenit  foarte  bogată  şi  vestită  în  toată  regiunea  din  nordul  insulei. 

Foarte  ocupată  cu  munca  ei,  TZEN  a  adus  pe  lume  doar  doi  copii:  pe 
fiica  sa,  Ukiri,  şi  pe  fiul  său,  Omiro.  Ukiri  a  învăţat  meseria  mamei  sale, 
preluând  casa  de  creaţie  după  ce  aceasta  nu  a  mai  putut  lucra,  din  cauza 
bolii  grave  de  la  coloana  vertebrală.  Omiro  s-a  apropiat  de  afacerea 
tatălui  său,  călătorind  în  toată  ţara  pentru  a  găsi  materiale  din  ce  în  ce 
mai  cerute  de  clientele  oraşului.  TZEN  a  trăit  doar  55  de  ani. 
Reumatismul  ei  deformant  a  pironit-o  într-un  scaun  incomod,  iar  inima 
i-a  cedat,  din  cauza  nesfârşitelor  dureri,  pentru  care  nu  se  mai  găsea  nici 
un  leac. 

2  decembrie  2009 


COMENTARIUL  MIRELEI: 

„De  data  aceasta  nu  mai  scriu,  m-aţi  blocat.  M-am  obişnuit  să  vedeţi 
în  sufletul  meu  ca  într-o  carte  deschisă,  ce  mă  frământă,  ce  defecte  şi  ce 
calităţi  am.  într-adevăr,  am  nişte  calităţi  în  ce  priveşte  designul 
vestimenar.  Am  probleme  cu  coloana,  dar  cred  că  doamna  doctor  mă  va 
ajuta.” 

3  decembrie  2009 


Episodul  6  -  VANGHELIOS 

Grecul  VANGHELIOS  AMIRIS  (1503-1572)  s-a  născut  în  oraşul-port 
Pireu,  situat  în  apropiere  de  Atena,  pe  malul  Golfului  Saronic.  Părinţii 
săi,  Iannis  şi  Hekuba  au  avut  o  fată  (Adinka)  şi  trei  băieţi 
(VANGHELIOS,  Doros,  Mikelis).  Iannis  era  navigator,  comandantul  unei 


NINA  PETRE  -  Vieţile  anterioare  ale  spiritului  Voi. 5  -  Mărturii 


pag.  120 


corăbii  care  transporta  mărfuri  din  Grecia  spre  ţările  din  nordul  Europei. 
O  parte  din  produse  i  le  asigura  chiar  soţia  lui,  Hekuba.  Femeia  învăţase 
de  la  tatăl  ei  cum  să  argăsească  pielile  de  oaie,  cumpărate  de  la  marinarii 
turci.  Odată  pregătite  pentru  vânzare,  Iannis  pleca  repede  cu  marfa  spre 
ţinuturile  nordice,  unde  se  vindeau  bine.  Patronul  corăbiei  fiind  deja 
bătrân,  i-a  vândut  nava  lui  Iannis,  cu  plata  în  mai  multe  etape. 

VANGHELIOS  împlinise  deja  16  ani  când  tatăl  său  luă  în  stăpânire 
bătrâna  corabie.  Băiatul,  pasionat  de  viaţa  pe  mare,  şi-a  însoţit  tatăl  cu 
mare  bucurie,  dedicându-se  acestei  meserii.  Avea  la  baza  doar  5  clase 
urmate  într-o  şcoală  din  oraş,  pe  care  le  considera  suficiente  în  meseria 
vieţii  lui:  navigaţia.  Crescând  mari  şi  ceilalţi  fraţi  ai  lui,  i-a  antrenat  şi  pe 
ei  în  viaţa  de  marinar.  în  felul  acesta,  întreaga  ramură  bărbătească  a 
familiei  Amiris  s-a  dedicat  comerţului  maritim.  Adinka  a  învăţat  de  la 
mama  ei  tainele  argăsitului  pielilor,  continuând  meseria  acesteia. 
Treptat,  de-a  lungul  anilor,  clanul  Amiris  a  devenit  din  ce  în  ce  mai 
bogat.  Şi-au  construit  case  mari,  s-au  căsătorit  cu  toţii,  spre  bucuria 
părinţilor.  Averea  lor  ajunsese  foarte  mare,  având  deja  asigurat  viitorul 
copiilor  şi  al  nepoţilor. 

Urmărind  în  continuare  viaţa  eroului  nostru,  VANGHELIOS, 
remarcăm  talentul  său  deosebit  la  negocierea  mărfurilor.  Nu  reuşea 
niciun  şmecher  să  îl  păcălească  la  plata  mărfii.  Avea  o  minte  foarte 
isteaţă  la  socoteli,  cu  toate  că  învăţase  doar  câteva  clase  primare.  Era  un 
om  înzestrat  cu  un  curaj  extraordinar.  Nu  se  temea  de  moarte,  nici  de 
oameni,  doar  de  mânia  lui  Dumnezeu.  Mama  lui,  Hekuba,  femeie 
deosebit  de  credincioasă,  le  transmisese  copiilor  săi  credinţa 
necondiţionată  în  Divinitate  şi  ideea  fermă  că  numai  oamenii  cu  adevărat 
cinstiţi  şi  iubitori  de  familie  vor  primi  pe  lumea  cealaltă  îndurarea 
Divină.  Copiii  săi  au  crescut  alături  de  multe  icoane  în  toată  casa, 
obişnuiţi  să  se  roage  zilnic  şi  să  meargă  săptămânal  la  biserică. 

Devenit  patron,  VANGHELIOS  şi-a  amenajat  un  colţ  cu  icoane  în 
cabina  lui  de  comandă.  Credinţa  nestrămutată  în  puterea  Divinităţii  i-a 
salvat  viaţa  de  nenumărate  ori  în  lunga  lui  carieră  de  navigator.  I  s-a 
întâmplat  să  fie  atacat  de  piraţi,  să  treacă  prin  furtuni  puternice,  să  zacă 
de  boli  marinăreşti,  dar  de  fiecare  dată  credinţa  din  suflet  l-a  ajutat  să 
supravieţuiască. 

La  vârsta  de  60  de  ani  s-a  retras  în  casă,  lăsându-şi  fiul  să  lucreze  în 
locul  său  pe  noua  corabie  a  familiei.  Era  deja  bolnav  de  reumatism 
cronic,  vederea  îi  slăbise  mult,  din  cauza  apei  sărate  care  îi  intrase  în  ochi 
mulţi  ani  la  rând.  La  69  de  ani  se  ţinea  totuşi  bine  pe  picioare,  rămânând 

drept  ca  bradul,  la  fel  ca  în  tinereţe.  Ar  fi  trăit  poate  până  la  100  de  ani 
dacă  nu  şi-ar  fi  pierdut  echilibrul  pe  stradă  şi,  împiedicându-se  de 
marginea  unui  trotuar,  a  căzut  cu  tâmplă  pe  piatră.  Acest  accident  i-a  fost 
fatal,  omul  închizând  ochii  pentru  totdeauna  după  doar  două  zile. 

Dragă  Mirela,  cu  toate  că  te  consideri  uneori  drept  o  fiinţă  slabă  în 
faţa  vieţii  (şi  mai  ales  în  faţa  soţului  tău),  dovedeşti  adesea  o  tărie  de 
caracter  uimitoare,  precum  grecul  VANGHELIOS.  Cu  siguranţă  că  nu  eşti 
un  om  slab,  dimpotrivă,  te-ai  născut  cu  caracterul  puternic  al  omului 
capabil  să  înfrunte  cu  tenacitate  greutăţile  vieţii.  Graţia  ta  feminină  şi 
blândeţea  vocii  îi  poate  induce  pe  mulţi  în  eroare,  chiar  şi  pe  soţul  tău. 
Fără  îndoială  că  eşti  mai  puternică  decât  pari  a  fi  în  realitate.  Este  drept 
că  nervii  ţi-au  cam  slăbit  de-a  lungul  anilor,  fiind  greu  încercată  de  viaţă. 

Aşa  cum  Dumnezeu  a  fost  pentru  VANGHELIOS  însăşi  raţiunea  de  a 
trăi,  tot  aşa  pentru  tine  fiul  tău  este  lumina  pe  care  doreşti  să  o  păstrezi 
aprinsă  până  la  sfârşitul  zilelor  tale.  în  privinţa  stării  de  sănătate,  am  un 
avertisment:  să  nu  îţi  neglijezi  eventualul  reumatism  care  se  va  face 
prezent  într-o  anumită  etapă  a  vieţii  tale  şi  să  îţi  protejezi  vederea  cu 
mare  grijă. 

28  aprilie  2010 


Episodul  7  -  AHIR 

Antileza  AHIR  SHEI  DO  (1421-1465)  s-a  născut  pe  o  mică  insulă  din 
arhipelagul  Antilelor  Mici,  aceasta  făcând  parte  din  grupul  de  insule 
denumite  de  conchistadorii  spanioli  drept  insulele  Los  Hermanos.  La  ora 
actuală,  aceste  insule  aparţin  statului  Venezuela.  Ele  sunt  situate  în 
Marea  Caraibelor,  la  nord  de  ţărmul  Venezuelei. 

Părinţii  lui  AHIR  se  numeau  Shud  (tatăl)  şi  Maht  (mama).  Cei  doi  au 
avut  treisprezece  copii,  dintre  care  şapte  au  fost  fete,  iar  restul  de  şase, 
băieţi.  AHIR  a  fost  al  treilea  născut,  având  doi  fraţi  mai  mari  decât  ea. 

Insula  pe  care  locuiau  cuprindea  86  de  băştinaşi  creoli,  cu  toţii 
trăind  din  ceea  ce  le  oferea  natura.  Din  cauza  bolilor  care  secerau  în 
fiecare  an  o  parte  din  locuitori,  doar  nouă  dintre  copiii  soţilor  Shud  şi 
Maht  au  apucat  vârsta  maturităţii.  Printre  aceştia  s-a  aflat  şi  AHIR.  Fata 
avea  o  fire  robustă  şi  rezistentă  la  boli.  Până  la  prima  ei  naştere,  nu  a 
făcut  febră  niciodată. 

S-a  măritat  la  9  ani  cu  băiatul  unei  familii  prietene  cu  părinţii  săi. 
Morat,  soţul  ei,  avea  doar  13  ani  când  cele  două  familii  au  decis  să  îl 

însoare  cu  frumoasa  AHIR.  Morat  era  un  foarte  priceput  pescar.  Prin 
munca  lui  de  zile  întregi  îşi  hrănea  fraţii  şi  părinţii  cu  peşte  şi  alte  vietăţi 
marine.  La  un  an  după  ritualul  căsătoriei,  AHIR  l-a  născut  pe  fiul  lor 
Sumah,  fata  aflându-se  la  un  pas  de  moarte.  Nu  a  fost  nimic  neobişnuit 
printre  locuitorii  insulei.  Fetele  erau  silite  să  se  mărite  la  o  vârstă 
fragedă,  iar  multe  dintre  ele  mureau  la  prima  naştere.  AHIR,  fiind 
suficient  de  matură  din  punct  de  vedere  fizic,  a  reuşit  să  devină  mamă  la 
io  ani  şi  să  nască  un  copil  sănătos. 

Rămânând  cu  probleme  genitale  după  naştere,  AHIR  nu  a  mai  putut 
niciodată  să  ţină  o  sarcină  până  la  capăt.  Trupul  său,  slăbit  de  prea  multe 
avorturi,  a  îmbătrânit  repede,  femeia  închizând  ochii  pe  vecie  la  numai 
44  de  ani.  Din  cauza  durerilor  mari  pe  care  le  avea  în  ultimii  ani  de  viaţă, 
AHIR  se  obişnuise  să  mestece  toată  ziua  nişte  ierburi  cu  efect 
halucinogen,  care  îi  amorţeau  trupul  şi  mintea.  După  căsătoria  fiului  său, 
Sumah,  nora  ei  s-a  ocupat  de  întreaga  gospodărie. 

Biata  AHIR  a  fost  o  victimă  a  propriei  neputinţe  de  a  aduce  pe  lume 
mai  mulţi  copii.  Fiecare  pierdere  de  sarcină  a  însemnat  pentru  ea  un  pas 
către  moarte.  Comparându-vă  una  cu  cealaltă,  îmi  sau  seama  cât  de  mult 
munceşti  tu  de  o  viaţă  întreagă,  parcă  pentru  a  compensa  lipsa  de 
activitate  a  lui  AHIR.  Cu  pierderea  de  sarcini  cred  că  ai  avut  şi  tu  ceva 
probleme,  dar  uite  că  Dumnezeu  te-a  păstrat  în  viaţă  de  dragul 
copilaşului  tău. 

29  iulie  2010 

